
Metoda  mea  de  cercetare  a  vieţilor  anterioare  se  bazează  pe 
binecunoscutele  capacităţi  parapsihice  -  clarviziunea  şi  telepatia 
pe  care  le-am  verificat  lucrând  cu  mii  de  spirite  şi  clienţi,  timp  de  16 
ani.  Redau  mai  jos  o  parte  dintre  rezultatele  muncii  mele  de 
cercetare,  completate  cu  reacţiile  celor  care  au  beneficiat  de  studiul 
karmic  realizat  de  mine.  Se  poate  observa  cu  uşurinţă  puternica 
legătură  spirituală  dintre  omul  de  astăzi  şi  încarnările  anterioare  ale 
spiritului  său.  Impactul  trecutului  spiritual  asupra  fiecărui  om  este 
incontestabil.  Dacă  fiecare  individ  ar  putea  să  afle  aspecte  din 
vieţile  sale  anterioare,  ar  reuşi  cu  siguranţă  să  îşi  organizeze  viaţa 
actuală  într-un  mod  mult  mai  agreabil  pentru  el.  în  felul  acesta, 
prezentul  nu  ar  mai  deveni  copleşitor  prin  problemele  pe  care  le 
pune  zilnic  în  faţa  fiecăruia  dintre  noi. 


NINA  PETRE 

Sunt  prezentate  vieţile  antecesorilor  spirituali  (în  ordine  inversă 
cronologică,  cu  elemente  istorice),  precum  şi  reacţiile  destinatarilor. 

De-a  lungul  timpului,  am  publicat  în  trei  volume  studiile  vieţilor 
anterioare  ale  spiritelor  unor  persoane  din  România,  după  cum  urmează 
(s-au  folosit  pseudonime): 


VIEŢILE  ANTERIOARE 

5 

numerotate  invers  cronologic 

Studii  de  caz 

Volumul  1 

Volumul  2 

Volumul  3 
(curent) 

AGATHA 

1-2 

ANCA-ELENA 

1-8 

ANCA 

1-3 

ANDREEA 

1  -  2 

CLARA 

1 

2-3 

CLAUDINA 

1-4 

CORBEC 

1-6 

7-n 

DANIEL 

1-4 

DORINA 

1-3 

4-10 

11  -  24 

ELENA 

1-13 

14-15 

16-23 

ELY 

1-3 

ERIKA 

1-4 

5-12 

GIULIA 

1-6 

I  LINCA 

1  -  2 

3- 12 

LIZA 

1-7 

MAGDA 

1-3 

4 

MARIA 

1-3 

NICOLETA 

1  -  2 

REBEKKA 

1 

SABINA  VISU 

l 

SIMONA 

1-2 

SORIN 

1-9 

10  -  20 

21-25 

ZOE 

1-7 

Total  cazuri 

58 

54 

57 

AGATHA 


Prezentare 

AGATHA  este  fetita  doamnei  ZOE,  colaboratoarea  noastră  la  acest 
capitol.  Copil  cu  un  fond  foarte  bun,  lipsit  de  răutate,  justiţiar  înnăscut, 
AGATHA  sare  mereu  în  apărarea  altora,  nesuportând  nedreptatea. 
Acum  are  7  ani.  De  la  3-4  ani  se  descurcă  de  minune  cu  computerul.  îi 
plac  cifrele  şi  le  foloseşte  destul  de  bine.  Totuşi,  pare  destul  de  hotărâtă 
când  spune  că  se  va  face  medic  veterinar  când  o  să  fie  mare.  Mama  ei, 
ZOE,  îi  prezintă  diverse  meserii  cât  mai  corect  şi  pe  înţelesul  ei,  cu 
menţiunea  că  va  trebui  să  muncească  mult  pentru  a  reuşi  în  viaţă. 

Nina  Petre 
15  martie  2015 
Bucureşti 


EPISOADE  SPIRITUALE  COMENTATE 
®  Ivana  Skradik  (1888-1944) 
O  Teos  Darilli  (1712-1780) 


Episodul  1  -  IVANA 

Eroina  povestirii  este  IVANA  SKRADIK.  Viaţa  ei  s-a  desfăşurat  între 
anii  1888-1944.  S-a  născut  în  oraşul  Praga,  capitala  Boemiei  (regiune 
istorică  aflată  sub  stăpânirea  Imperiului  Habsburgic).  împăratul  Austriei, 
Franz  Joseph  I  (1848-1916)  era  în  acelaşi  timp  rege  al  Ungariei  şi  al 
Boemiei.  între  anii  1419  şi  1436,  populaţia  pragheză  a  fost  germanizată  în 
întregime.  Părinţii  şi  strămoşii  IVANEI  şi-au  păstrat  originea  slavă, 
respectând  obiceiurile  tradiţionale  şi  vorbind  în  casă  limba  cehă. 

Karol,  tatăl  IVANEI,  lucra  ca  mecanic  într-un  atelier  de  reparat 
roţile  de  la  trăsuri.  Soţia  lui,  Senka,  era  soră  medicală  într-un  spital  din 
oraş.  Soţii  Skradik  aveau  doi  copii.  Fata,  IVANA,  era  cu  3  ani  mai  tânără 
decât  fratele  ei,  Simek.  Deşi  aveau  venituri  modeste,  părinţii  şi-au  ajutat 
copiii  să  urmeze  liceul,  gândindu-se  la  viitorul  lor.  După  anii  de  liceu, 
Simek  a  intrat  ca  mecanic  la  un  atelier  de  reparat  ceasuri.  Sora  lui, 
IVANA,  şi-a  ajutat  mama  la  spital  până  când  a  împlinit  20  de  ani. 

în  anul  1908  l-a  cunoscut  pe  germanul  Hans  Daskil,  sosit  ocazional 
în  spitalul  în  care  lucrau  IVANA  şi  mama  ei,  având  nevoie  de  un 
tratament  pentru  răceală.  Ajuns  în  Berlin,  unde  locuia,  Hans  i-a  trimis 
câteva  scrisori  IVANEI,  iar  după  două  luni,  revenit  la  Praga,  a  cerut-o  în 

căsătorie.  Nunta  s-a  făcut  în  Praga,  fiind  urmată  de  călătoria  spre  Berlin. 
Hans  locuia  singur  în  casa  moştenită  de  la  părinţi,  după  ce  se  mutaseră  în 
Viena,  la  fiica  lor,  căsătorită  cu  un  medic  austriac.  Tânărul  de  28  de  ani 
avea  un  serviciu  bun,  ca  inginer  mecanic  într-o  mică  fabrică  de  ţesături. 

Vizitându-i  atelierul,  IVANA  s-a  simţit  puternic  atrasă  de  specificul 
muncii  de  acolo.  Cu  încuviinţarea  lui  Hans,  s-a  înscris  la  facultatea  de 
inginerie  textilă,  absolvind-o  la  vârsta  de  25  de  ani.  Şi-a  găsit  repede  un 
post  de  inginer  în  fabrica  de  confecţii  de  la  marginea  oraşului.  La  28  de 
ani  l-a  născut  pe  micuţul  Rudolf,  unicul  său  copil.  Având  salarii  mari,  ea 
şi  Hans  şi-au  putut  permite  creşterea  copilului  cu  bonă,  în  casă  muncind 
şi  două  servitoare. 

Berlinul,  capitala  Germaniei,  s-a  aflat,  ca  întreaga  ţară,  sub 
stăpânirea  împăratului  Wilhelm  II  până  în  anul  1918.  înfrângerea 
Germaniei  în  Primul  Război  Mondial  a  condus  la  abdicarea  împăratului 
şi  proclamarea  Republicii,  în  9  noiembrie  1918.  Tratatul  de  pace  de  la 
Versailles  (din  28  iunie  1919)  a  sancţionat  Germania  cu  pierderi 
teritoriale,  a  impus  limitarea  forţelor  armate  şi  plata  unor  înrobitoare 
daune  de  război.  Toate  acestea  au  alimentat  sentimentele  naţionaliste  de 

9 

revanşă  şi  au  agravat  criză  economică  şi  socială  a  Germaniei.  Au  început 
ani  de  gravă  inflaţie  şi  mizerie. 

Cu  toate  că  numărul  şomerilor  creştea  an  de  an,  IVANA  şi  Hans  nu 
şi-au  pierdut  locurile  de  muncă.  Totuşi,  îngrijorarea  lor  devenise 
copleşitoare  după  1930,  când  a  început  ascensiunea  la  putere  a 
nazismului.  în  1933,  Hitler  a  fost  numit  cancelar,  iar  în  1934  a  devenit  şef 
al  statului.  în  1935  a  început  persecuţia  antisemită.  Invazia  Cehoslovaciei 
(în  1939),  ţara  fiind  transformată  în  Protectoratul  german  al  Boemiei  şi 
Moraviei,  a  precedat  declanşarea  celui  de-al  Doilea  Război  Mondial,  prin 
ocuparea  Poloniei  de  către  trupele  naziste  începând  cu  1  septembrie 
!939- 

în  anul  următor,  1940,  când  Berlinul  nu  mai  era  un  oraş  sigur,  soţii 
Daskil  şi-au  luat  rămas  bun,  fiecare  plecând  în  altă  ţară.  Hans,  având  o 
bunică  evreică,  se  temea  că  va  ajunge  într-un  lagăr  de  exterminare.  Un 
vapor  suedez  l-a  transportat  în  Anglia,  unde  a  rămas  până  la  sfârşitul 
războiului.  Tot  de  teama  deportării,  IVANA  şi-a  luat  fiul,  student  la 
Medicină,  reuşind  să  ajungă  la  Praga.  Şi  acolo  era  război,  dar  apropierea 
părinţilor  i-a  fost  de  mare  ajutor  fugarei.  Foametea  din  oraş  devenind  din 
ce  în  ce  mai  necruţătoare,  Karol  şi  Senka  s-au  refugiat  la  ţară,  unde  aveau 
nişte  rude,  salvându-1  pe  Rudolf  de  la  înrolare. 

IVANA  rămăsese  în  Praga,  având  nevoie  să  mai  adune  nişte  lucruri 
din  casă.  între  timp,  comandamentul  german  din  oraş  aflase  vestea  fugii 
soţului  IVANEI  din  Germania,  ca  şi  originea  lui  semită.  Au  arestat-o  pe 
IVANA  şi  i-au  propus  să  colaboreze  cu  naziştii  pentru  identificarea 
cehilor  care  aveau  rude  printre  evrei.  După  refuzul  ei  categoric,  au 
executat-o  prin  împuşcare.  Rudolf,  aflând  vestea  morţii  mamei  sale,  s-a 
înrolat  într-un  detaşament  de  partizani  cehi,  luptând  alături  de  ei  până  la 
sfârşitul  războiului.  în  1946,  revenind  la  Berlin,  tatăl  şi  fiul  au  plâns 

îndelung  de  dorul  minunatei  IVANA.  Ea  fusese  o  soţie  perfectă  pentru 
Hans  şi  o  mamă  excepţională  pentru  copilul  lor. 

Nina  Petre 
27  octombrie  2014 


COMENTARIUL  DOAMNEI  ZOE,  MAMA  AGATHEI 

„M-a  întristat  sfârşitul  tragic  al  Ivanei.  Poate  că  manifestarea 
curajului  în  faţa  morţii  şi  loialitatea  au  fost  lecţiile  pe  care  a  trebuit  să  le 
treacă  în  acea  viată. 

5 

Cred  că  din  timpul  războiului  a  rămas  reacţia  la  zgomotele  bruşte  şi 
puternice  (se  sperie  uşor)  şi  teama  de  umbre  pe  pereţi  (cele  din  timpul 
nopţii). 

O  să-i  prezint  puţin  limba  germană...  să  vedem  cum  reacţionează  la 
ea. 

în  ce  priveşte  faptul  că  a  avut  servitoare:  îi  cam  place  să  dea  ordine. 

Agatha  este  un  copil  iubitor,  dulce,  îi  place  să  o  ţin  în  braţe,  să  se 
simtă  apărată. 

încă  nu  am  văzut  la  ea  vreo  îndemânare  anume,  dar  este  meticuloasă 
în  ceea  ce  face  (scris,  desenat,  colorat,  aşezat  şi  îmbrăcat  păpuşi). 

Voi  încerca  să  descopăr  în  continuare  legături  cu  trecutul.” 

ZOE 

29  octombrie  2014 
Bucureşti 


Episodul  2  -  TEOS 

Eroul  povestiri  este  un  bărbat  din  Milano  al  cărui  nume  era  TEOS 
DARILLI.  Viaţa  lui  s-a  desfăşurat  între  anii  1712-1780.  Tatăl  său,  Ivan, 
avea  o  moşie  la  nord  de  Milano,  din  ale  cărei  produse  îşi  întreţinea  toată 
familia.  Ronila,  nevasta  lui,  picta  minunat,  creaţiile  ei  având  o  puternică 
influenţă  religioasă.  Cei  doi  copii,  TEOS  şi  sora  lui  mai  tânără  cu  6  ani, 
Maricella,  au  primit  o  educaţie  sobră,  părinţii  dorind  să  îi  vadă  ajunşi 
membri  respectabili  ai  societăţii  milaneze. 

Oraşul  Milano  fusese  întemeiat  în  secolul  4  î.e.n.  de  galii  din 
Insubria  (vechiul  nume  al  Lombardiei).  După  tratatul  de  pace  de  la 
Konstanz  (din  1183),  oraşului  Milano  i  se  fixase  statutul  de  comună.  în 
secolul  4,  ducatul  Milano  a  devenit  un  important  stat  din  nordul 
peninsulei  italice.  La  sfârşitul  secolului  15  a  intrat  în  sfera  intereselor 
expansioniste  franceze  şi  a  luptelor  dintre  Franţa,  Spania  şi  Sfântul 
Imperiu.  în  anul  1540,  Milano  a  căzut  sub  dominaţia  spaniolă.  Preluat  de 
Austria  după  războiul  de  succesiune  spaniolă  (în  1713),  Milano  s-a  refăcut 
rapid,  favorizat  de  reformele  Măriei  Tereza.  Clasa  conducătoare,  deosebit 
de  activă,  a  stimulat  dezvoltarea  centrelor  culturale  şi  iluministe. 

Micul  TEOS  a  avut  o  copilărie  frumoasă,  vacanţele  şcolare  fiind 
petrecute  cu  familia  în  vila  de  la  ţară,  unde  se  juca  toată  ziua,  învăţa  să 

călărească,  să  picteze,  să  îngrijească  preţioşii  cai  din  herghelia  tatălui  şi 
să  lupte  ca  un  adevărat  cavaler.  Studiile  medii  le-a  urmat  într-o  şcoală 
catolică  unde  aveau  acces  numai  fiii  unor  familii  bogate.  Acolo,  în 
atmosfera  sobră  şi  plină  de  înţelepciune,  s-a  format  ca  un  tânăr  cu 
prestanţă  şi  demnitate,  viitor  membru  de  vază  al  înaltei  societăţi  a 
oraşului. 

La  20  de  ani  şi-a  început  călătoriile  în  peninsulă  şi  în  oraşele 
importante  ale  Europei.  Era  dornic  de  a  cunoaşte  lumea,  cu  deosebire 
creaţiile  artistice  de  mare  valoare  din  domeniul  picturii,  sculpturii  şi 
arhitecturii.  Treptat,  şi-a  descoperit  abilităţi  de  comerciant  cu  opere  de 
artă,  oferindu-le  spre  cumpărare  lucrări  valoroase  unor  nobili 
colecţionari  pasionaţi.  Mama  şi  sora  lui  continuau  să  picteze  peisaje  şi 
icoane  pe  sticlă,  iar  TEOS  le  vindea  la  preţuri  convenabile,  spre  bucuria 
lor. 

Avea  25  de  ani  când  i-a  murit  tatăl,  omul  prăbuşindu-se  de  pe  calul 
speriat  de  o  vietate  sărită  dintr-un  tufiş.  Moşia  revenindu-i  prin 
succesiunea  prevăzută  în  testament,  comerciantul  TEOS  s-a  văzut  nevoit 
să  renunţe  la  drumurile  negustoreşti  şi  să  preia  administrarea  terenului 
vast,  aducător  de  mari  venituri. 

în  anul  următor,  la  insistenţele  mamei  Ronila,  s-a  căsătorit  cu  fata 
aleasă  de  ea.  Rianna  Tidisci,  la  17  ani,  se  afla  cu  totul  la  discreţia 
părinţilor,  aşteptându-şi  resemnată  soarta  stabilită  de  ei.  Căsătoria  cu 
moşierul  TEOS  Darilli  i  s-a  părut  extrem  de  convenabilă.  Fata  era  fericită 
că  părinţii  nu  îi  aleseseră  un  soţ  bătrân,  aşa  cum  li  se  întâmplase  unora 
dintre  prietenele  ei.  Ajunsă  pe  proprietatea  lui  TEOS,  Rianna  s-a  simţit 
de  la  început  în  al  nouălea  cer.  Bărbatul  era  tânăr,  frumos,  voinic,  bun 
cavaler,  bun  moşier  şi  negustor.  în  accepţia  ei,  era  bun  la  toate  şi 
întrunea  cele  mai  distinse  calităţi  ce  i  se  cereau  unui  nobil  bogat. 

Din  primele  zile  ale  vieţii  de  familie,  TEOS  a  stabilit  atribuţiile 
fiecăruia  dintre  ei:  Rianna  urma  să  dirijeze  servitoarele  de  la  oraş  şi  de  la 
ţară,  să  se  ocupe  de  viitorii  copii,  iar  restul  timpului  să  şi-l  petreacă  după 
pofta  inimii:  să  picteze,  să  cânte,  să  scrie  poezii,  să  se  viziteze  cu  familiile 
prietene.  TEOS  şi-a  rezervat  drepturi  şi  ocupaţii  diferite  de  cele  ale  soţiei. 
Adminstrarea  moşiei  îl  obliga  la  şederi  îndelungate  în  casa  de  la  ţară, 
unde  se  întâlnea  cu  oameni  de  afaceri,  organiza  partide  de  vânătoare, 
întreceri  de  lupte  cavalereşti.  TEOS  făcea  şi  numeroase  călătorii  în 
nordul  regiunii,  continuând  să  achiziţioneze  picturi  şi  sculpturi, 
valoroase  creaţii  ale  unor  mari  artişti  ai  vremii. 

Rianna,  devenită  mamă  de  3  ori,  i-a  născut  pe  Alberta  şi  pe  cei  doi 
băieţi,  Teodorio  şi  Emmanuele.  Primul  venit  în  familie  a  fost 
Emmanuele,  un  băieţel  vioi,  născut  de  mama  lui  la  19  ani.  Alberta  a  văzut 
lumina  zilei  la  2  ani  după  naşterea  băiatului.  Teodorio,  fiul  care  semăna 
leit  cu  tatăl  său,  a  sosit  la  3  ani  după  sora  lui. 

Până  în  anul  1762,  viaţa  familiei  a  decurs  în  cea  mai  deplină 
normalitate.  Pe  Alberta  au  măritat-o  cu  un  bancher  bogat  din  Milano.  Ea 
le  mărturisea  tuturor  că  se  simţea  nespus  de  fericită.  Avea  doar  20  de  ani. 

Teodorio,  la  17  ani,  încă  mai  studia  la  colegiul  din  oraş.  Emmanuele 
împlinise  22  de  ani,  nu  era  căsătorit  şi  dorea  să  îşi  trăiască  viaţa  din  plin, 
aşa  cum  făcuse  şi  tatăl  său  în  tinereţe.  Mama  lor,  Rianna,  s-a  îmbolnăvit 
subit  de  plămâni,  încetând  din  viaţă  în  ultima  lună  a  anului  1762. 
Tuberculoza  galopantă  făcea  ravagii  în  acele  vremuri,  victimele  scăpând 
de  boală  numai  prin  moarte. 

Abilul  TEOS,  după  ce  şi-a  jelit  nevasta  până  în  primăvara  anului 
următor,  s-a  căsătorit  cu  prima  şi  marea  lui  iubire  din  tinereţe, 
Mariangela.  Femeia  era  cu  5  ani  mai  tânără  decât  el.  La  45  de  ani  arăta  ca 
la  30,  deşi  trecuse  prin  nenumărate  supărări.  Aflând  despre  dorinţa 
mamei  lui  TEOS  de  a  şi-o  lua  drept  noră  pe  Rianna,  Mariangela  şi-a 
ascuns  durerea  în  suflet,  grăbindu-se  să  accepte  cererea  în  căsătorie  a 
cavalerului  Dimitrios.  Acesta,  militar  de  profesie,  şi-a  pierdut  viaţa  într-o 
luptă,  lăsând  acasă  o  văduvă  tânără  şi  doi  copilaşi,  băieţi  care  nu 
împliniseră  nici  5  anişori.  Nedorind  să  se  recăsătorească,  deşi  avea 
pretendenţi,  văduva  bogată  l-a  primit  de  nenumărate  ori  în  casă  pe 
TEOS,  iubirea  lor  devenind  mai  puternică  decât  în  prima  tinereţe. 
Rianna  nu  aflase  despre  viaţa  dublă  a  soţului,  crezând  că  frecventele 
absenţe  de  acasă  erau  datorate  multiplelor  relaţii  comerciale  şi 
prieteneşti,  de  care  TEOS  nu  ducea  lipsă  niciodată. 

Sosirea  văduvei  în  casele  lui  TEOS  i-a  uimit  pe  copiii  acestuia.  Din 
motive  de  bună  purtare,  cerute  de  poziţia  lor  în  lumea  celor  sus-puşi,  toţi 
trei  au  acceptat-o  cu  politeţe  pe  noua  nevastă  a  tatălui  lor.  Mai  mult 
chiar,  s-au  considerat  fraţi  cu  copiii  acesteia.  Putem  spune  că  TEOS  a 
murit  fericit,  la  cei  68  de  ani  ai  săi.  Moartea  i-a  fost  uşoară,  omul 
stingându-se  în  câteva  minute,  din  cauza  unui  atac  de  cord. 

Nina  Petre 
27  noiembrie  2014 


COMENTARIUL  DOAMNEI  ZOE,  MAMA  AGATHEI 

„Cât  priveşte  karma  2  a  Agathei:  voi  ţine  seama  de  sfaturile  primite. 
Doresc  să-mi  protejez  copila  de  tot  ce-i  rău  şi  să  o  văd  fericită.  Nu  ştiu  cât 
voi  putea,  poate  doar  până  la  ultima  suflare.  Voi  imprima  pe  hârtie  aceste 
studii  şi  le  voi  da  Agathei  când  va  putea  înţelege.  Sper  să-i  fie  de  folos.” 

ZOE 

30  noiembrie  2014 
Bucureşti 


NINA  PETRE  -  Vieţile  anterioare  ale  spiritului  Voi. 3 


pag.  7 


CLAUDINA 


Prezentare 

CLAUDINA  este  o  doamnă  foarte  înţeleaptă.  Ajunsă  la  vârsta 
maturităţii  fizice  şi  intelectuale,  păstrează  o  legătură  telepatică  specială 
cu  Dumnezeu  şi  cu  Măicuţa  Domnului.  Prin  credinţă  şi  competenţa 
medicilor  s-a  vindecat  de  o  boală  foarte  gravă.  Are  un  real  talent  de 
scriitor.  Iubirea  şi  respectul  faţă  de  toate  fiinţele  lăsate  de  Dumnezeu  pe 
Pământ  o  ajută  să  fie  înţelegătoare  şi  tolerantă,  chiar  şi  atunci  când  are 
de  întâmpinat  răutatea  şi  nerecunoştinţa  unora. 


Nina  Petre 
26  aprilie  2015 


EPISOADE  SPIRITUALE  COMENTATE 
®  Claudina  Sabelli  (1898-1947) 
O  Inedio  Radis  (1802-1868) 

®  Gerda  Stronde  (1713-1786) 
®  Lirun  (1608-1664) 


Episodul  1  -  CLAUDINA 

Episodul  spiritual  nr.i  o  are  ca  eroină  pe  CLAUDINA  SABELLI,  care 
a  trăit  între  anii  1898-1947.  S-a  născut  în  oraşul  italian  Veneţia.  Părinţii 
ei,  Giordano  şi  Estella,  aveau  două  fete.  CLAUDINA  era  cu  2  ani  mai  în 
vârstă  decât  Marcellina.  Familia  Sabelli  nu  era  bogată,  dar  trăia  în 
condiţii  decente,  părinţii  străduindu-se  să  le  asigure  celor  două  fiice 
necesarul  de  viaţă  şi  accesul  neîngrădit  la  studii  şi  cultură. 

Fetele  au  învăţat  bine,  urmând  cursurile  şcolii  generale,  unde  tatăl 
lor  era  profesor  de  Ştiinţele  Naturii.  Marcellina,  dorind  să  ajungă  pictor- 
decorator,  ca  mama  ei,  şi-a  continuat  studiile  la  un  colegiu  de  Arte 
Plastice.  Estella  executa  schiţele  pentru  decoruri  şi  costume  la  Opera  din 
Veneţia. 

5 

CLAUDINA  ajunsese  o  elevă  pasionată  de  studiul  anatomiei  corpului 
uman,  fiind  ajutată  de  tatăl  ei  să  înţeleagă  ce  scria  în  tratatele  lui.  Dorind 
să  ajungă  medic,  fata  s-a  deplasat  până  în  Milano  împreună  cu  Giordano, 
unde  s-a  înscris  la  facultatea  de  Medicină.  Avea  deja  19  ani.  Unchiul 
Giaccomo,  fratele  mamei  Estella,  medic  şi  profesor  universitar  în  Milano, 

şi-a  primit  nepoata  în  vila  lui,  ajutând-o  la  studii  timp  de  5  ani,  până  la 
absolvirea  facultăţii. 

9 

Revenită  în  Veneţia  la  24  de  ani,  în  1922,  CLAUDINA  şi-a  găsit 
repede  un  loc  de  muncă.  Medicul  Eduardo  Vitrangello,  un  tânăr  de  28 
ani,  s-a  grăbit  să  o  angajeze  pe  CLAUDINA,  văzându-i  diploma  eliberată 
la  facultatea  de  Medicină  din  Milano,  unde  îşi  desăvârşise  şi  el  studiile. 
După  2  ani  s-au  căsătorit,  fiind  profund  îndrăgostiţi  unul  de  celălalt. 

Din  iubirea  lor  au  rezultat  3  copii.  Fata,  Minerva,  a  venit  pe  lume 
când  mama  ei  avea  30  de  ani.  Primul  băiat,  Luigi,  a  apărut  la  2  ani  după 
surioara  lui.  Ultimul  membru  al  familiei,  Arino,  a  fost  născut  de 
CLAUDINA  când  avea  36  ani.  Timp  de  18  ani,  cât  i-a  fost  dat  să  trăiască 
împreună  cu  Eduardo,  CLAUDINA  s-a  simţit  foarte  fericită.  El  era  un  soţ 
iubitor,  mereu  atent  cu  ea  şi  copiii.  Venea  acasă  încărcat  cu  daruri 
aproape  zilnic. 

Deşi  lucra  în  cabinetul  lui,  CLAUDINA  nu  reuşea  să  afle  de  unde 
proveneau  sumele  mari  de  bani  încasate  de  Eduardo  în  afara  taxelor 
obişnuite  de  consultaţie.  Cu  mare  greutate  s-a  hotărât  Eduardo  să  îi 
spună  că  era  membru  al  Partidului  Naţional  Fascist  (PNF),  al  cărui 
preşedinte  era  Benito  Mussolini.  Poate  că  nu  ar  fi  amestecat-o  niciodată 
în  activitatea  lui  politică  dacă  ea  nu  i-ar  fi  cerut  cu  insistenţă  să  îşi 
justifice  plecările  grăbite  de  acasă,  spre  seară,  şi  revenirile  în  miez  de 
noapte  sau  aproape  de  ivirea  zorilor.  CLAUDINA,  aflând  de  la  el  doar 
strictul  necesr,  a  înţeles  că  Eduardo  îi  trata  noaptea  pe  activiştii  fascişti 
răniţi  în  luptele  cu  revoluţionarii  antifascişti.  Eduardo  era  plătit  noaptea 
cu  sume  de  bani  care  depăşeau  cu  mult  încasările  din  cabinet.  Tot 
noaptea  îi  trata  la  domiciliu  pe  fruntaşii  partidului,  care  nu  voiau  să  se 
arate  ziua  prin  cabinetul  său. 

Cel  de-al  Doilea  Război  Mondial,  declanşat  la  1  septembrie  1939  prin 
invadarea  Poloniei,  a  cuprins  şi  Italia.  La  10  iunie  1940,  Italia  a  declarat 
război  Marii  Britanii  şi  Franţei,  după  ce  nordul  ţării  fusese  ocupat  de 
trupele  germane.  CLAUDINA  şi  Eduardo  şi-au  continuat  munca  de 
medici,  ajutând  şi  la  tratarea  răniţilor  din  spitale.  în  anul  1943,  regele 
Victor  Emmanuel  III  a  semnat  armistiţiul  cu  aliaţii  anglo- americani,  a 
dizolvat  regimul  fascist  şi  l-a  arestat  pe  Mussolini.  Medicul  Eduardo 
Sabelli  a  fugit  din  ţară,  lăsându-şi  familia  în  Veneţia  să  se  descurce  cum 
se  va  pricepe.  S-a  îndreptat,  la  bordul  unui  vapor  german,  spre  nordul 
Africii,  fiind  debarcat  în  Egipt.  Acolo  a  murit  după  câteva  luni,  bolnav  de 
holeră. 

în  1943,  la  fuga  soţului  de  acasă,  CLAUDINA  avea  45  de  ani.  Era 
sănătoasă,  dar  după  un  an  de  muncă  grea,  fiind  singură  în  cabinet, 
oboseala  şi  grija  pentru  copii  şi  soţ  începuseră  să  îi  şubrezească 
organismul.  Copiii  erau  minori,  aveau  nevoie  de  hrană  suficientă,  iar 
alimentele  se  procurau  cu  mare  greutate.  Mama  ei,  Estella,  nemaiavând 
de  lucru  la  Teatrul  de  Operă,  stătea  toată  ziua  pe  la  cozi,  pentru  a  le  aduce 
de  mâncare. 

Războiul  a  luat  sfârşit  în  1945,  dar  Eduardo  nu  s-a  întors  acasă. 
Foştii  camarazi  din  Egipt  îi  pierduseră  urma.  Din  ce  în  ce  mai  slăbită  şi 
disperată,  CLAUDINA  s-a  îmbolnăvit  de  tuberculoză.  în  câteva  luni, 
boala  i-a  scurtat  viaţa.  Era  în  1947,  pe  vreme  de  libertate,  dar 
CLAUDINEI  nu  i-a  mai  fost  dat  să  trăiască.  Slăbise  la  greutatea  unui 
copil  de  15  ani,  sicriul  fiind  mic  şi  uşor. 

Minerva,  la  19  ani,  Luigi,  la  17  ani,  şi  Arino,  la  13  ani,  şi-au  condus 
mama  pe  ultimul  drum.  Despre  tatăl  lor  nu  au  mai  aflat  nimic,  niciodată. 
Ajutaţi  de  bunicii  Giordano  şi  Estella,  cei  trei  orfani  au  terminat  liceul, 
iar  după  aceea  au  mai  învăţat  câte  ceva,  în  timp  ce  munceau  la  diverşi 
patroni.  Minerva  s-a  calificat  ca  soră  medicală.  Luigi  a  devenit  decorator 
de  case,  iar  Arino  s-a  iniţiat  în  comerţul  cu  produse  chimice. 

Nina  Petre 
21  februarie  2015 


COMENTARIUL  CLAUDINEI 

„Acum  înţeleg.  Organismul  a  acumulat  de  toate,  inclusiv  ţesut  adipos 
în  exces,  ca  să  se  ferească  de  moarte,  având  în  vedere  viaţa  şi  moartea 
anterioară,  când  am  văzut  şi  am  trăit  în  sărăcie  şi  foame,  deşi  eram 
medic. 

înţeleg  că  am  fost  medic  internist.  Sau  am  aplicat  şi  tratamente 
naturiste,  de  vindecare  suflet,  minte...  Deoarece,  când  le-am 
redescoperit,  mi  se  păreau  cunoscute.  Acum  este  important  de  văzut  cine 
este  acel  Eduardo,  dacă  am  fost  împreună  şi  în  viaţa  asta...  sau  nu...? 

Deasemeni,  important  de  ştiut  că  eu  am  o  pată  pe  plămân,  ca  de 
tuberculoză,  deşi  în  viaţa  asta  nu  am  avut  aşa  ceva.  Mi-au  găsit  la  CT, 
RMN.  Acum  se  explică. 

îmi  doresc  să  trăiesc,  sunt  veselă,  mă  rog  la  Dumnezeu  să  pot  să  ajut 
cât  mai  multă  lume,  să  gândesc  pozitiv,  să  iubesc  pe  toţi,  să  transmit 
iubire. 

Eu  mă  identific  cu  Claudina.  Am  muncit  şi  eu  ff  mult.  Am  avut 
mereu  o  relaţie  specială  cu  El,  Dumnezeul  nostru  şi  Măicuţa  noastră. 
Mergeam  pe  stradă  şi  vorbeam  cu  Ei. 

Am  iubit  de  când  mă  ştiu  copii,  şi  mai  ales  pe  cei  de  liceu.  Acum  ştiu 
de  ce.  Am  avut  perioade  când  aveam  şi  5  servicii.  Am  suferit  mult  din 
cauza  pierderii  părinţilor  mei  dragi,  de  tineri.  Am  trecut  prin  multe.  Am 
simţit  mereu  că  am  cunoştinţe  de  medicină,  puteam  da  sfaturi,  simţeam 
că  o  voce  lăuntrică  mă  sfătuieşte.  Dar  am  încredere  mare  în  produsele 
naturiste...  şi  în  medicina  dacică  de  vindecare  a  sufletului,  minţii  şi  apoi  a 
corpului  fizic...” 

Claudina 
21, 27 februarie  2015 
Constanta 

Episodul  2  -  INEDIO 

Episodul  spiritual  nr.2  îl  are  ca  erou  pe  INEDIO  RADIS.  Viaţa  lui  s-a 
desfăşurat  între  anii  1802-1868.  INEDIO  s-a  născut  în  localitatea 
portuară  Chincha  Alta,  situată  pe  ţărmul  Oceanului  Pacific,  la  sud  de 
Lima,  în  ţara  numită  la  acea  vreme  Viceregatul  Peru. 

Tatăl  lui  INEDIO,  Tico,  provenea  din  părinţi  imigranţi  spanioli  şi  se 
ocupa  cu  transportul  unor  mărfuri  de  strictă  necesitate  în  zonele 
montane  din  est.  Nevasta  lui,  Ugde,  indiancă  de  etnie  chincha  (populaţie 
care  păstra  totemul  jaguarului),  cunoştea  limbajul  quechua,  folosit  de 
tribul  părinţilor  ei.  Tico,  negustor  ambulant  în  vârstă  de  18  ani,  o  adusese 
pe  Ugde  tocmai  din  creierii  munţilor  sălbatici,  fata  având  pe  atunci  doar 
14  ani. 

Nevastă  harnică  şi  iubitoare,  Ugde  născuse  12  copii.  Doar  doi  dintre 
ei,  băieţi,  depăşiseră  vârsta  de  10  ani.  Ceilalţi  decedaseră  din  cauza  unor 
epidemii,  în  mare  parte  aduse  de  marinarii  spanioli.  INEDIO,  fiul  cel 
mare,  avea  cu  6  ani  mai  mult  decât  fratele  sau  Achio. 

De  cum  s-au  simţit  în  stare  să  urce  pe  abrupţii  versanţi  montani, 
Tico  i-a  luat  cu  el,  învăţându-i  să  practice  comerţul  ambulant  cu  membrii 
triburilor  izolate  la  mari  înălţimi.  INEDIO  s-a  dedicat  acestei  forme  de 

9 

comerţ,  fiindcă  iubea  munţii  şi  pe  locuitorii  lor,  oameni  greu  încercaţi  de 
asprimea  vieţii.  Achio  a  preferat  comerţul  naval,  plecând  de  acasă  la  16 
ani,  ca  marinar  pe  o  corabie  spaniolă. 

Tinereţea  lui  INEDIO  a  fost  puternic  influenţată  de  idealul  patriotic 
al  poporului  peruan  şi  de  luptele  grele  care  au  condus  la  înlăturarea 
dominaţiei  spaniole.  Cunoştea  bine  limba  spaniolă,  anii  de  studii 
elementare  fiind  urmaţi  la  o  şcoală  patronată  de  Misiunea  Spaniolă  din 
oraş.  Datorită  mamei  Ugde,  reuşise  să  înveţe  dialectele  quechua  şi 
aymara,  vorbite  de  locuitorii  munţilor.  Posibilitatea  comunicării  directe 
cu  sătenii  din  zonele  montane  i-a  permis  lui  INEDIO  practicarea  unor 
relaţii  comerciale  eficiente  cu  aceştia  de  la  vârsta  de  15  ani,  alături  de 
tatăl  său. 

Zonele  montane,  izolate  de  agitaţia  oraşelor  de  pe  ţărmul  oceanului, 
deveniseră  încă  de  la  sfârşitul  secolului  anterior  adevărate  refugii  pentru 
revoluţionarii  care  luptau  pentru  independenţă.  în  1821,  când  INEDIO 
avea  19  ani,  generalul  argentinian  Jose  de  San  Martin  a  eliberat  Peru  de 
sub  ocupaţia  spaniolă,  după  lupte  grele  în  Munţii  Auzi.  în  acelaşi  an, 
generalul  San  Martin  a  proclamat  la  Lima  independenţa  statului  Peru 
faţă  de  Spania.  A  urmat  un  crâncen  război  de  independenţă  dus 
împotriva  Spaniei  între  anii  1822-1825,  încheiat  cu  victoria  de  la 
Ayacucho  (1824).  INEDIO,  ca  negustor  ambulant,  le-a  dat  un  ajutor 
eficient  trupelor  combatante  peruane,  furnizându-le  haine  şi  alimente, 
până  când  valea  fluviului  San  Juan  a  fost  complet  eliberată. 

în  1825,  după  victoria  finală,  INEDIO  s-a  căsătorit  cu  Pauletta 
Denuces,  o  fată  de  17  ani,  fiica  unui  marinar  de  origine  spaniolă,  ce  fusese 
ucis  de  un  combatant  peruan.  Pauletta,  rămasă  doar  cu  mama  ei,  s-a 

bucurat  la  cererea  în  căsătorie  a  curajosului  INEDIO,  acceptând-o 
imediat.  Din  iubirea  lor  au  rezultat  3  băieţi.  Adriano,  fiul  cel  mare,  născut 
de  mama  lui  la  19  ani,  era  cu  5  ani  mai  în  vârstă  decât  Tirenius.  Nasro, 
ultimul  născut,  avea  cu  3  ani  mai  puţin  decât  Tirenius. 

Băieţii  au  reuşit  să  supravieţuiască,  semănând  bine  cu  tatăl  lor  la 
rezistenţa  fizică  şi  buna  dezvoltare  a  trupului.  INEDIO  a  avut  grijă  să  îi 
ducă  pe  cărări  de  munte,  unde  aerul  curat  le-a  fortificat  organismul.  Cu 
toţii  au  continuat  activitatea  comercială  a  tatălui,  formând  un  adevărat 
clan  de  negustori  abili  şi  neînfricaţi. 

După  ce  şi-a  căsătorit  şi  cel  de-al  treilea  fiu,  INEDIO  a  renunţat  la 
drumurile  montane.  Trupul  său,  obosit  de  numeroşii  ani  în  care  se 
zbuciumase  pentru  a-şi  întreţine  familia  şi  a  pune  ceva  bani  deoparte 
pentru  viitorul  copiilor,  devenea  din  ce  în  ce  mai  suferind.  La  66  de  ani 
abia  dacă  mai  reuşea  să  iasă  la  plimbare  prin  oraş.  Avea  mulţi  prieteni  şi 
îi  era  dor  de  întâlnirile  lor  săptămânale,  pe  terasa  cârciumii  aflate  în 
posesia  fiului  cel  mare. 

O  boală  misterioasă  îl  măcina  pe  INEDIO,  medicii  şi  vracii  nereuşind 
să  îl  vindece.  Doi  vraci  sosiţi  de  la  munte  îi  spuseseră  că  zeii  „muntelui 
blestemat”  se  supăraseră  pe  el  pentru  că  umblase  pe  cărări  considerate 
de  munteni  demne  de  a  fi  ocolite.  După  mulţi  ani,  exploratori  sosiţi  de 
departe  au  identificat  existenţa  unor  zăcăminte  radioactive  în  zona 
fluviului  San  Juan.  Boala  sărmanului  INEDIO  a  primit  mai  târziu  numele 
de  leucemie. 

Omul  s-a  stins  în  zori  de  zi,  trupul  său,  devenit  aproape  un  schelet, 
rămânând  fără  suflul  vieţii.  Pauletta,  soţia  credincioasă  care  l-a  iubit  şi  1- 
a  venerat  ca  pe  un  adevărat  zeu,  a  mai  trăit  câteva  luni.  Dorinţa  aprigă  de 
a-şi  revedea  soţul  i-a  scurtat  zilele. 

Nina  Petre 
îy  martie  2015 


COMENTARIUL  CLAUDINEI 

„Să  ştii  că  m-am  simţit  mereu  atrasă  de  Peru.  La  facultate  am  avut  o 
prietenă  din  Peru  şi  eram  fascinată  de  ceea  ce  îmi  spunea  despre  această 
ţară.  Eram  prietene  bune.  îmi  plăceau  dansurile  lor,  chiar  mă  descurcam 
bine  să  dansez.  Apoi  mi-au  plăcut  teleno velele...  sud  americane,  şi  cele 
peruane.  Eram  fascinată.  Şi  când  îmi  povestea  soţul  de  America  de  sud... 
Şi  el  este  îndrăgostit  de  America  de  sud.  Poate  că  şi  plăcerea  de  a  sta  prin 
magazine,  de  a  cumpăra,  o  am  tot  de  atunci.  Sau  din  alte  vieţi.  îmi  plac 
mâncărurile  picante,  tradiţiile  incaşe,  filmele  cu  INDIENI...” 

Claudina 
îy  martie  2015 
Constanta 

Episodul  3  -  GERDA 


Episodul  spiritual  nr.3  o  are  ca  eroină  pe  austriaca  GERDA 
STRONDE.  Ea  s-a  născut  în  oraşul  Viena  şi  a  trăit  între  anii  1713-1786. 
Părinţii  ei,  Rudolf  şi  Erine,  aveau  două  fete.  GERDA  era  cu  2  ani  mai  în 
vârstă  decât  Paula.  Veniturile  de  notar  obţinute  de  Rudolf  în  cabinetul 

9 

său  îi  asigurau  un  trai  îmbelşugat  împreună  cu  familia  lui. 

Fetele  au  studiat  acasă  cu  profesoare  vieneze  şi  franceze.  Pe  GERDA 
au  măritat-o  părinţii  la  16  ani  cu  baronul  cavaler  Christian  Heydeke. 
Tânărul  avea  25  de  ani  şi  o  frumoasă  carieră  militară.  Tânără  şi 
neştiutoare  într-ale  iubirii,  GERDA  s-a  supus  voinţei  părinţilor  şi  a 
soţului,  devenind  o  soţie  demnă  de  poziţia  ei  în  înalta  societate  vieneză. 
La  22  de  ani,  în  1735,  l-a  născut  pe  micuţul  Norman,  unicul  copil,  pentru 
binele  căruia  părinţii  ar  fi  fost  în  stare  de  orice  sacrificiu. 

Cariera  strălucită  de  militar  a  lui  Christian  l-a  propulsat  spre  funcţii 
deosebite,  asigurându-i  GERDEI  o  poziţie  de  înaltă  doamnă  la  curtea 
reginei  Maria  Tereza  (Theresia). 

La  data  naşterii  GERDEI  şi  încă  27  de  ani  după  aceea,  pe  tronul 
Austriei  a  domnit  Carol  VI  (1711-1740),  rege  al  Ungariei,  rege  de  Napoli, 
duce  de  Milano,  duce  de  Mantova,  rege  al  Boemiei  şi  al  Siciliei,  duce  de 
Parma-Piacenza  şi  împărat  din  anul  1711.  în  anul  naşterii  eroinei  noastre 
(1713),  împăratul  Carol  VI  a  elaborat  Pragamatica  Sancţiune,  act  istoric 
având  drept  scop  anularea  legii  salice  (lege  ce  rezervă  dreptul  la  coroană 
numai  moştenitorilor  masculini).  Pragmatica  Sancţiune  urma  să  îi 
asigure  tronul  fiicei  mai  mari,  Maria  Tereza.  în  1740,  la  moartea  lui  Carol 
VI,  refuzul  Franţei,  Prusiei  şi  Spaniei  de  a  o  recunoaşte  pe  Maria  Tereza 
ca  împărăteasă  a  determinat  începerea  războiului  de  succesiune 
austriacă.  Prin  Pacea  de  la  Aachen  s-a  decis  încheierea  războiului  şi 
recunoaşterea  coroanei  imperiale  Măriei  Tereza. 

Domnia  acesteia,  între  anii  1740-1780,  i-a  promovat  pe  soţii 
Heydeke  şi  pe  fiul  lor,  Norman,  în  anturajul  împărătesei  şi  al  ministrului 
fidel  al  acesteia,  Wenzel  Anton  von  Kaunitz-Rietberg.  La  42  de  ani,  în 
1746,  Christian  a  fost  numit  membru  în  Comisariatul  General  de  Război. 
După  8  ani,  în  1754,  a  intrat  în  Cancelaria  Curţii  şi  a  Statului.  Norman, 
ajuns  ofiţer  de  elită  al  armatei  imperiale,  la  fel  ca  tatăl  său,  s-a  distins 
prin  numeroase  fapte  de  vitejie  în  cadrul  Războiului  de  7  ani  împotriva 
Prusiei  (1756-1763).  După  finalul  războiului,  Norman  a  primit-o  drept 
soţie  pe  fiica  unui  ofiţer  superior,  care  i-a  dăruit  3  copii. 

Timp  de  40  de  ani,  cât  a  durat  domnia  Măriei  Tereza,  viaţa  GERDEI 
Heydeke  a  fost  divizată  între  obligaţiile  faţă  de  propria  familie  şi  cele  de 
înaltă  onoare,  ca  prietenă  şi  însoţitoare  a  stăpânei  sale.  Maria  Tereza  de 
Habsburg,  ca  regină  a  Ungariei  şi  Boemiei,  împărăteasă  a  Sfântului 
Imperiu  Roman,  s-a  bazat  pe  colaboratori  abili  şi  fideli.  Prin  reformele 
introduse  de  ea,  a  pus  bazele  unui  stat  modern,  birocratic  şi  centralizat, 
fără  privilegii  nobiliare,  dar  deschis  noii  clase  a  burgheziei. 

Norman,  fiul  GERDEI,  şi-a  urmat  studiile  în  cadrul  Academiei 
Militare  de  la  Wienner-Neustadt,  instituţie  superioară  ce  fusese  înfiinţată 
de  Maria  Tereza. 

Sfaturile  de  taină  ale  împărătesei  cu  doamna  de  onoare  GERDA 
Heydeke  vizau  nu  numai  creşterea  şi  educarea  celor  16  copii  ai  Măriei 
Tereza,  dar  şi  luarea  unor  decizii  importante  pentru  modernizarea 
Statului  şi  a  societăţii  austriece.  La  fel  ca  stăpâna  sa,  GERDA  dispreţuia 
parazitismul  clerului  şi  nu  agrea  activitatea  ordinului  iezuiţilor.  Dorea 
introducerea  obligativităţii  şcolii,  uniformitatea  programelor  şcolare  şi 
intensificarea  controlului  didactic.  Poporul  austriac  avea  nevoie  de 
instruire. 

Ca  orice  mare  doamnă  din  anturajul  împărătesei,  GERDA  participa 
la  numeroase  acţiuni  de  binefacere,  având  sub  protecţia  ei  azilele  de  copii 
din  oraş,  plus  câteva  biserici  de  la  ţară.  Mare  iubitoare  de  copii,  şi-ar  fi 
dorit  să  aibă  cel  puţin  io  urmaşi,  dar  trupul  său  firav  abia  suportase 
naşterea  lui  Norman.  Dragostea  ei  maternă  s-a  răsfrânt  asupra  copiilor 
bolnavi  şi  orfani,  mai  ales  după  ce  Norman  a  devenit  o  persoană  adultă. 
Pentru  nepoţi  a  fost  o  bunică  minunată,  străduindu-se  să  le  aducă  multă 
bucurie  în  casă  şi  în  suflete. 

Inima  ei,  prea  iubitoare  şi  impresionabilă,  a  suferit  cumplit  în 
perioadele  de  campanii  militare,  când  nu  primea  veşti  despre  soarta 
soţului  şi  a  fiului.  Suferinţele  îndelungate,  prea  puţin  mărturisite  celor 
din  jur,  şi-au  pus  amprenta  nefastă  asupra  activităţii  cardiace.  După  ce  a 
împlinit  70  de  ani,  GERDA  s-a  retras  în  somptuoasa  vilă  din  munţi, 
nemaiputând  să  îşi  îndeplinească  îndatoririle  sociale.  Christian,  soţul 
credincios,  a  cărui  vârstă  înaintată  îl  obliga  la  odihnă,  i-a  stat  alături  până 
în  ultima  clipă  a  vieţii.  La  73  de  ani,  inima  GERDEI  şi-a  încetat 
activitatea.  Amintirea  minunatei  femei  a  dăinuit  multă  vreme  după 
moartea  sa. 

Nina  Petre 
15  aprilie  2015 


COMENTARIUL  CLAUDINEI 

„Sunt  multe  lucruri  cu  care  mă  identific.  în  primul  rând,  limba 
germană.  Eu  am  intrat  la  liceul  de  turism  şi,  deşi  aveam  medie  pentru 
clasa  de  engleză,  am  optat  pentru  germană,  pe  care  am  făcut-o  şi  la 
facultate.  Am  apreciat  mereu  spiritul  şi  justeţea  germană,  prusacă,  am 
încercat  şi  eu  să  fiu  aşa,  să  mă  lupt  cu  mine,  să  duc  la  bun  sfârşit  ceea  ce 
am  început.  Apoi,  când  am  fost  la  Viena  pentru  prima  dată,  acum  4  ani, 
aveam  impresia  că  mai  fusesem,  mă  vedeam  cu  rochii  cu  crinolină, 
umblând  cu  caleaşca,  sau  pe  scările  teatrului  vienez,  operei.  Cred  că  era 
ceva  în  subconştientul  meu  care  îmi  aducea  aminte  de  acest  episod.  Şi 
domnia  Măriei  Antoaneta  m-a  fascinat  când  am  văzut  muzeele  din  Viena. 
Prinţesa  Sisi  este  favorita  mea... 

Şi  în  viaţa  asta  mi-a  plăcut  să  ajut  copii  şi  oameni  cu  dizabilităţi. 
Probabil  că  aşa  este  sufletul  meu.  Fata  mea  chiar  îmi  spune:  , Marnă,  tu 
eşti  în  stare  să  dai  şi  casa  să  ajuţi”. 

îmi  place  Viena,  dar  şi  soţului  meu  îi  place.  Am  mai  avut  un  deja-vu 
şi  la  Roma,  când  am  fost,  dar  şi  în  Franţa,  Paris  şi  Rouen. 

Am  o  datorie  de  împlinit,  să  lupt  pentru  redescoperirea  spiritului 
dacic,  zamolxian.  Mi  s-a  spus  că  am  fost  Mare  preoţească  dacă,  trimisă 
pentru  redeşteptarea  văpăii  dacice.  Probabil  că  sufletul  meu  a  avut  multe 
reîncarnări  şi  probabil  că  este  de  mult  pe  Pământ,  poate  din  vremea 
atlanţilor.  Dumnezeu  ştie...  îi  mulţumesc  lui  Dumnezeu  că,  prin 
reîncarnările  pe  care  le-am  avut,  am  reuşit  să  ajut  oamenii,  să  fac  bine 
semenilor  mei,  să  educ  şi  să  las  în  urmă  vlăstare  roditoare.  Eu  am  făcut, 
şi  în  această  viaţă,  tot  ceea  ce  am  făcut,  din  suflet,  cu  suflet.  Şi  îi 
mulţumesc  lui  Dumnezeu. 

în  tablou,  figura  Măriei  Antoaneta  mi  se  părea  cunoscută,  familiară. 

Şi  în  viaţa  asta  mă  omoară  nedreptatea  şi  am  luptat  pentru 
drepturile  femeilor.  Asta  sunt  sau  am  fost...  mai  războinică...  şi  am  avut  şi 
ceva  probleme  cu  inima. 

Observ  că  în  toate  încarnările  am  fost  slabă.  Poate  şi  acum  o  să  fiu 
cum  trebuie,  dar  important  e  să  fiu  sănătoasă.” 

Claudina 
15  aprilie  2015 
Constanta 

5 

Episodul  4  -  LIRUN 

Episodul  spiritual  nr.4  o  are  ca  eroină  pe  indianca  LIRUN.  Viaţa  ei  s- 
a  desfăşurat  între  anii  1608-1664  (secolul  17).  S-a  născut  în  străvechiul 
oraş  Nagpur,  situat  în  zona  centrală  a  Indiei.  Părinţii  ei,  Kradish  (tatăl)  şi 
Urhi  (mama),  au  avut  7  copii,  rămânând  doar  cu  3  fete:  LIRUN,  Nyame, 
Dunun.  Ceilalţi  4  copii  s-au  stins  la  vârste  mici,  din  cauza  unor  epidemii 
frecvente  în  oraş.  LIRUN  era  mai  mare  cu  5  ani  decât  Nyame.  Dunun  era 
mai  tânără  cu  4  ani  decât  sora  mijlocie.  înţeleptul  Kradish,  preot 
brahman,  trăia  cu  familia  lui  într-o  atmosferă  marcată  de  o  profundă 
credinţă  religioasă. 

în  perioada  vieţii  eroinei  noastre,  în  India  domnea  Imperiul  Marilor 
Moghuli.  întemeiat  în  anul  1526,  acest  imperiu  a  rezistat  până  în  1858. 
împăraţii  Moghuli  au  unificat  cea  mai  mare  parte  a  teritoriului  Indiei.  Au 
islamizat  forţat  populaţia,  persecutând  religia  hindusă.  Suveranii 
Moghuli  care  au  condus  India  de-a  lungul  vieţii  lui  LIRUN  au  fost:  1)  Nur 
ad-din  Jahangir  (1605-1627);  2)  Dawar  Bakhsh  (1627-1628);  3)  Khurran 
Shihab  ad-din  Muhammad  (Shah  Jahan  I)  (1628-1657);  4)  Murad 
Bakhsh  (1657)  -  în  Gujarat;  5)  Shah  Suja  (1657)  -  în  Bengal;  6)  Muhyi  ad- 
din  Muhammad  Aurangzeb  (Alamgir  î)  (1658-1707).  Apogeul  Imperiului 
Moghul  a  avut  loc  în  timpul  domniei  lui  Shah  Jahan  I  (1628-1657). 

Domnia  lui  Aurangzeb  (1658-1707)  s-a  remarcat  prin  tensiuni  şi  revolte 
între  diferitele  comunităţi  religioase. 

Brahmanul  Kradish,  tatăl  lui  LIRUN,  a  refuzat  să  treacă  la  islamism, 
atrăgându-şi  astfel  dispreţul  şi  persecuţia  reprezentanţilor  casei 
imperiale.  Om  înzestrat  cu  o  moralitate  ireproşabilă  şi  o  inteligenţă 
sclipitoare,  Kradish  s-a  mulţumit  cu  faptul  că  a  fost  lăsat  în  pace  să 
slujească  mai  departe  în  templul  său  hindus,  să  le  transmită  discipolilor 
săi  învăţăturile  Veda.  Credincioşii  hinduşi  îl  înconjurau  cu  cel  mai  înalt 
respect.  Deşi  avea  voie  să  primească  orice  fel  de  daruri  (imobile,  moşii), 
el  se  mulţumea  doar  cu  cele  care  asigurau  hrana  şi  îmbrăcămintea  familei 
sale.  Pe  donatori  îi  binecuvânta  îndelung.  Se  ruga  pentru  ei  să  le  fie 
iertate  păcatele  în  decursul  vieţilor  viitoare.  Le-a  obişnuit  şi  pe  fiicele  sale 
să  ducă  o  viaţă  modestă  şi  pioasă. 

Casa  lui,  simplă  ca  structură,  avea  un  singur  etaj  şi  puţine  odăi. 
Mobilierul  era  modest,  cuprinzând  doar  piesele  absolut  necesare  traiului 
zilnic.  Alimentaţia  familiei  excludea  consumul  de  carne.  Urhi,  nevasta  lui 
Kradish,  îşi  păstrase  zestrea  primită  de  la  părinţi,  dorind  să  le-o  împartă 
celor  3  fiice.  De  la  mama  lor  fetele  au  învăţat  să  conducă  treburile  casei, 
să  se  poarte  onorabil  în  familie  şi  în  societate,  arătând  astfel  că  sunt 
demne  de  respectul  tuturor.  împlinind  8  ani,  fiecare  dintre  ele  s-a  supus 
iniţierii  solemne  care  le-a  consacrat  intrarea  în  societate. 

9 

La  15  ani,  LIRUN  i-a  fost  dată  de  soţie  învăţatului  Dannir,  un  bărbat 
în  vârstă  de  29  ani,  profesor  la  şcoala  patronată  de  templul  în  care  slujea 
Kradish.  El  fusese  educat  şi  instruit  într-o  mănăstire  hindusă.  Devenind 
un  foarte  bun  iniţiat  în  literatură  şi  filosofie,  a  fost  angajat  de  Kradish  în 
şcoala  templului.  Cunoscându-1  foarte  bine,  înţeleptul  şi  l-a  luat  drept 
ginere. 

în  noua  familie,  LIRUN  s-a  bucurat  de  acelaşi  respect  şi  iubire  ca 
mama  ei.  Dannir  era  un  soţ  corect,  fidel  şi  dornic  să  aibă  o  familie 
minunată,  asemenea  socrului  său.  Părinţii  lui  muriseră  din  cauza  unei 
epidemii,  pe  vremea  când  el  se  afla  în  mănăstire.  LIRUN  i-a  dăruit  5 
copii.  Primul  născut,  un  băieţel,  a  murit  la  câteva  zile  după  naştere. 
LIRUN  avea  aproape  18  ani  când  i-a  dat  naştere  micuţei  Nujad.  Aceasta 
le-a  adus  norocul  în  casă,  fiindcă  supravieţuise  tuturor  boliîor,  la  fel  ca 
următorii  copii  ai  familiei.  Fetiţa  avea  3  ani  când  mama  i-a  adus  o 
surioară:  Ridka.  Băieţii  au  sosit  mai  târziu.  Ordun  s-a  născut  când  Ridka 

9 

avea  5  anişori.  După  6  ani  de  la  apariţia  lui,  familia  s-a  întregit  cu 
simpaticul  Ramanda. 

Băieţelul  împlinise  3  ani,  când  tatăl  său  a  intrat  într-o  perioadă  de 
mari  schimbări  profesionale.  Unchiul  lui  Dannir,  luptătorul  Randughar, 
ajuns  comandant  militar  al  întregii  regiuni,  i-a  propus  acestuia 
promovarea  într-un  post  de  funcţionar  superior  în  Administraţia 
imperială.  Dornic  de  a  face  avere,  gândindu-se  intens  la  viitorul  familiei 
sale,  Dannir  ar  fi  acceptat  înalta  funcţie,  dar  ezita  în  privinţa  schimbării 
religiei.  Atât  împăratul  recent  ajuns  la  domnie,  Shah  Jahan  I,  cât  şi  toţi 
subordonaţii  lui  erau  botezaţi  în  religia  islamică.  Discutând  îndelung  cu 

LIRUN,  în  care  avea  o  încredere  deplină,  Dannir  a  ales  cea  mai  raţională 
cale:  trecerea  la  islamism,  cu  excepţia  soţiei  şi  copiilor  lui.  Aflându-se  în 
preajma  unui  conflict  major  între  părinţii  ei  şi  propriul  soţ,  LIRUN  şi-a 
început  activitatea  de  mediator,  dorind  cu  ardoare  să  fie  pace  tot  timpul 
şi,  mai  ales,  respect  şi  iubire  între  cei  dragi,  aşa  cum  văzuse  în  casa 
părintească. 

Femeie  cultă  şi  inteligentă,  instruită  în  copilărie  de  profesori  aduşi 
acasă,  la  care  s-au  adăugat  lecţiile  de  studiere  a  Vedelor  cu  tatăl  ei, 
LIRUN  a  avut  îngăduinţa  soţului  de  a  cerceta  mai  departe,  în  mare  tihnă, 
cele  4  adevăruri  budiste  asupra  suferinţei:  naşterea,  boala,  bătrâneţea, 
supărările  omului.  LIRUN  era  preocupată  de  cercetarea  cauzelor 
suferinţei,  acestea  fiind:  dorinţa  de  a  renaşte  într-o  altă  viaţă,  pasiunile, 
dorinţa  de  plăceri  şi  de  bogăţie.  Necesitatea  de  a  suprima  suferinţele 
presupunea  renunţarea  la  aceste  cauze  prin  detaşarea  de  ambiţii  deşarte. 
Căile  de  urmat  pentru  a  se  ajunge  la  înlăturarea  suferinţei  erau  în  număr 
de  8:  dreptatea,  credinţa,  hotărârea,  cugetarea,  cuvântul,  efortul  faptei,  al 
comportării  şi  al  meditaţiei.  Practicantului  budist  i  se  cerea  respectarea  a 
5  norme  morale:  să  nu  ucidă  nicio  vieţuitoare,  să  nu  ia  ce  nu  i  se  oferea, 
să  nu  mintă,  să  nu  bea  lichide  fermentate  şi  să  nu  contravină  regulilor 
castităţii.  Religia  budistă  promova  stăpânirea  de  sine,  învingerea  urii 
prin  iubire,  blândeţea  şi  compasiunea.  îi  învăţa  pe  adepţi  că  în  viaţă 
binele  şi  nenorocirile  reprezentau  fructul  propriei  comportări  a  omului. 
Mântuirea  putea  veni  doar  pe  calea  renunţării  la  dorinţe  deşarte  şi  pe 
calea  unei  conduite  morale  cât  mai  corecte. 

După  ce  copiii  au  crescut,  plecând  la  casele  lor,  LIRUN  şi-a  îngăduit 
să  studieze  şi  religia  islamică,  ajutată  fiind  de  soţul  ei.  Spre  mulţumirea 
sa,  religiile  aveau  multe  învăţături  asemănătoare.  LIRUN  putea  fi  pe 
deplin  mulţumită  de  Dannir,  soţul  şi  stăpânul  ei,  bărbatul  care  o 
transformase  într-o  soţie  şi  mamă  apropiată  de  perfecţiune.  Nujad  şi 
Ridka  s-au  convertit  la  islamism  de  dragul  soţilor,  aşa  cum  făcuse  şi 
mama  lor  în  tinereţe.  Ordun  şi  Ramanda,  înclinaţi  spre  negustorie,  şi-au 
păstrat  religia  hindusă. 

LIRUN  a  trăit  doar  56  de  ani.  Decesul  timpuriu  a  survenit  din  cauza 
singurătăţii  şi  a  grijii  pentru  sănătatea  lui  Dannir.  La  70  de  ani,  bărbatul 
era  mereu  activ,  funcţia  lui  de  consilier  zonal  obligându-1  să  lipsească  de 
acasă  multe  zile  şi  nopţi.  Inima  lui  LIRUN  şi-a  oprit  pulsaţiile  într-o 
dimineaţă,  când  femeia  s-a  trezit  tot  singură,  deşi  îl  aşteptase  pe  Dannir 
până  aproape  de  ziuă.  Se  stinsese  în  linişte,  cu  chipul  senin  al  omului 
mulţumit  de  viata  lui. 

5  9 

Nina  Petre 
11  mai  2015 

COMENTARIUL  CLAUDINEI 


„Da,  cred  că  am  multe  din  trăsăturile  minunatei  Lirun.  Şi  eu  am 
ajuns  la  concluzia  că  Biblia  noastră  are  mult  din  Coran  şi  sunt  convinsă 
că  şi  din  credinţa  hindusă...  şi  toate  se  trag  de  la  religia  veche 
hiperboreană,  atlantă.  Am  studiat  şi  eu  puţin  Coranul.  Aşa  că,  există  un 
singur  Dumnezeu  şi  mai  multe  credinţe...  care  au  drept  scop  scindarea... 

în  ceea  ce  priveşte  credinţele  care  i-au  călăuzit  viaţa  ancestralei 
Lirun,  dreptatea,  credinţa,  hotărârea,  cugetarea,  cuvântul,  efortul  faptei, 
al  comportării  şi  al  meditaţiei,  pot  spune  că  şi  în  viaţa  mea  actuală  au  fost 
nestematele  care  mi-au  luminat  viaţa  şi  propriile  credinţe.  Când  am  uitat 
de  unele  şi  am  muncit  peste  puteri,  pentru  a  face  să  fie  bine  la  locul  de 
muncă,  să-mi  ajut  colegii  şi  elevii,  să  mă  zbat  în  actuala  conjunctură,  să 
fie  mulţumiţi  alţii,  m-am  îmbolnăvit:  stres,  lipsă  de  odihnă. 

Pot  spune  că  nu  am  urât  nici  chiar  pe  cei  care  mi-au  făcut  rău,  dar 
gândurile  negre  m-au  stăpânit,  e  adevărat...  Mulţumesc  lui  Dumnezeu 
pentru  boală,  că  am  revenit  la  sentimentele  lui  LIRUN.  Şi  eu  am 
probleme  cu  inima,  am  remarcat  că  şi  a  3-a  ancestrală  a  avut  probleme  cu 
inima...  deci  inimoasă  am  fost  mai  mereu. 

Şi  soţul  meu  este  un  om  corect,  cinstit  şi  devotat  familiei...  Am  fost 
alături  de  el,  în  spatele  lui  mereu  şi  l-am  sprijinit  în  viaţă...  dar  şi  el  a  fost 
alături  de  mine.  Şi  minciuna  am  urât-o  şi  o  urăsc... 

Iar  cultura  indiană  m-a  fascinat  mereu:  cultura,  limba,  obiceiurile, 
peisajele.  Oamenii  acolo  sunt  mulţumiţi  cu  ce  au,  sunt  fericiţi  că  se  au 
unii  pe  alţii  şi  se  ajută,  mult  mai  mult  ca  alte  popoare...  îţi  mulţumesc, 
Lirun,  că  ai  fost  ancestrala  mea,  care  m-ai  ghidat  şi  în  această  viaţă! 

Pot  să-ţi  spun  că  de  mică  am  fost  atrasă  de  muzica  indiană,  de 
filmele  indiene,  şi  acum  mă  uit  cu  plăcere  la  ele...  Mă  vedeam  indiancă  şi 
pot  să-ţi  spun  că  dansam  minunat,  de  mică,  pe  muzica  indiană.  Aveam  4- 
7  ani  când  dansam.  Mai  mare  fiind,  dansam  mai  bine.  îmi  plăcea  când 
eram  mică  să  mă  înfăşor  cu  voaluri  şi  chiar  cântam  cântecele  Narghitei. 
Mi  se  părea  o  limbă  cunoscută,  cu  muzicalitate.  Când  eram  în  şcoala 
generală,  obişnuiam  să-mi  fac,  cu  creionul  dermatograf,  o  aluniţă  în 
frunte,  ca  în  filmele  indiene...  sau  la  ochi,  alungiri.  Eram  machiată  ca  o 
indiancă,  cu  cozi  la  ochi  -  aveam  18  ani  şi  dansam  foarte,  foarte  bine  pe 
muzică  indiană. 

Indienii  au  o  evoluţie  spirituală  aparte...  poate  că  şi  de  acolo,  dar  şi 
de  la  daci,  mi  s-a  impregnat  în  suflet  faptul  că  sufletul  se  reîncarnează.  Şi 
am  multe  amulete  indiene,  chinezeşti...  Sunt  înnebunită  după  bijou-uri, 
mai  ales  cercei  care  atârnă,  brăţări,  dar  îmi  plac  şi  rochiile  indiene.  Deci, 
tot  ce  se  poate  ca,  la  mine,  al  3-lea  ochi  să  se  fi  trezit.  Şi  amintirile,  şi 
plăcerile  din  vieţile  trecute  să  mă  fi  marcat  în  această  viaţă!” 

Claudina 
11  mai  2015 
Constanta 

CORBEC 


Prezentare 

CORBEC  este  un  domn  în  vârstă,  plin  de  inteligenţă  şi  înţelepciune. 
A  ales  să  meargă  pe  calea  spirituală  înainte  de  1990,  dorind  să  se 
vindece  de  câteva  boli  grave.  în  jurul  anului  2000  s-a  folosit  de  spiritism 
pentru  a-şi  completa  cunoaşterea  în  domeniul  viselor.  S-a  bazat  şi  pe 
cunoaşterea  obţinută  prin  trezirea  lui  Kundalini.  A  interpretat  peste  o  mie 
de  vise.  A  scris  numeroase  poezii  şi  un  roman.  De  câţiva  ani  se  simte 
sănătos,  mai  sănătos  decât  majoritatea  bărbaţilor  de  vârsta  sa.  Se 
energizează  cu  Reiki,  are  o  alimentaţie  mai  mult  vegetală.  în  momentele 
de  relaxare  îşi  aminteşte  aspecte  din  vieţile  anterioare  ale  spiritului  său. 

Nina  Petre 
1  noiembrie  2014 


CORBEC  îşi  relatează  visele  premonitorii 

Un  vis  avut  pe  la  jumătatea  lui  februarie  a.c.  Premoniţia  s-a 
adeverit,  a  căzut  în  vară  avionul  „malaezian”: 

La  orizont ,  spre  nord -est  în  vis  ( Bucovina ,  Regiunea 
Cernăuţi)  văd  explozia  unui  avion  în  aer >  apoi  câteva  flashuri.  îi 
atrag  atenţia  omului  de  lângă  mine  că  a  explodat  un  avion  în 
aer  deasupra  Ukrainei  şi  că  urmează  să  cadă  pe  undeva  în  faţa 
noastră.  Dar  avionul  avariat  continua  să  zboare  razant  cu 
pământul venind  în  întâmpinarea  noastră  şi  trecând  peste  noi 
cu  mari  flăcări ,  însă  nu  însoţit  de  zgomot  infernal  cum  m-aş  fi 
aşteptat.  A  căzut  mult  în  urma  noastră  şi ,  în  vis ,  chiar  am  zis 
pe  unde  ar  fi  căzut  în  România.  Se  uita  la  mine  şi  mă  întreba 
cum  de  mi-am  stăpânit  emoţia  că  va  exploda  deasupra  noastră. 

15  feb  2014 


EPISOADE  SPIRITUALE  COMENTATE  în  volumul  2 

O  Krindt  Rikvin  (1894-1940) 

O  Raudek  (1802-1876) 

®  Silvan  na  (1726-1784) 

O  Timuk  (1614-1680) 

O  Roland  Slewig  (1542-1591) 

®  Nakti  (1416-1495) 

EPISOADE  SPIRITUALE  COMENTATE  în  continuare 
O  Tiberius  Vidacello  (1338-1375) 

O  Kenoch  (1241-1296) 

®  Chen  Dai  (1116-1177) 

O  Dagdir  (1036-1094) 

O  Yssarem  (916-947) 


Episodul  7  -  TIBERIUS 

Episodul  spiritual  nr.7  îl  are  ca  erou  pe  TIBERIUS  VIDACELLO.  El 
s-a  născut  în  oraşul  Sevilla,  localitate  ce  aparţinea  Regatului  de  Castilia. 
Acum,  Sevilla  se  află  în  sudul  Regatului  Spaniei.  Viaţa  lui  TIBERIUS  s-a 
desfăşurat  între  anii  1338-1375  (secolul  14). 

Părinţii  lui,  Aurelian  şi  Anamaria,  îşi  părăsiseră  oraşul  natal,  Verona, 
înainte  de  naşterea  lui  TIBERIUS,  dorind  să  facă  avere  din  comerţul  cu 
cereale.  După  stabilirea  în  Sevilla,  Anamaria  l-a  născut  pe  TIBERIUS. 
Băiatul  avea  6  ani  când  mama  i-a  dăruit  un  frate  mai  mic,  pe  Antonio. 

în  anul  1348,  când  TIBERIUS  avea  10  ani,  în  Europa  se  răspândise 
epidemia  de  ciumă  neagră.  Familia  Vidacello  a  scăpat  cu  viaţă,  deoarece 
se  refugiase  la  ţară,  spre  nord,  unde  ferma  unor  prieteni  rămăsese 
necontaminată.  După  2  ani,  în  1350,  părinţii  lui  Aurelian,  stabiliţi  în 
Genova,  şi-au  anunţat  fiul  că  i-au  lăsat  prin  testament  întreaga  lor  avere 
şi  îl  imploră  să  vină  mai  aproape  de  ei.  Aurelian,  care  nu  făcuse  avere  în 
Sevilla,  s-a  grăbit  să  se  repatrieze. 

Ajunşi  cu  toţii  în  Genova,  şi-au  luat  în  primire  două  case  mari,  iar 
Aurelian  a  devenit  posesorul  unei  moşii  bogate  în  nordul  provinciei 
Liguria. 

Oraşul  Genova  devenise  în  secolul  11  o  comună  liberă,  centrul 
republicii  cu  acelaşi  nume,  situată  în  nord-vestul  peninsulei  italice.  Prin 
dezvoltarea  sa  economică  şi  comercială,  Genova  devenise  unul  dintre 
principalii  intermediari  în  comerţul  dintre  Orient  şi  Occident.  în  secolele 
următoare,  politica  externă  a  Genovei  a  fost  dominată  de  concurenţa  şi 
lupta  cu  statele  rivale  Pisa  şi  Veneţia,  asigurându-şi  importante  puncte  de 
sprijin  în  Asia  Mică,  Marea  Neagră,  Marea  Tireniană,  Corsica,  Sardinia, 

Crimeea.  în  prima  jumătate  a  secolului  14,  Genova  deţinea  monopolul  în 
comerţul  cu  lumea  rusă  şi  turco-mongolă. 

Urmând  exemplul  Veneţiei,  în  Genova  s-a  înfiinţat  funcţia  supremă 
a  dogelui  în  anul  1339.  La  sosirea  familiei  Vidacello  în  Genova,  dogele 
care  tocmai  îşi  intrase  în  atribuţii  se  numea  Giovanni  di  Buonagiunta.  în 
anul  1353  a  fost  înlocuit  de  marchizul  Guglielmo  Palavicino  până  în  1355. 
La  conducerea  Genovei  a  urmat  Gaspare  Visconti  (1355-1356).  Dogele 
Simone  Boccanegra  s-a  aflat  în  funcţie  din  1356  până  în  1363.  între  anii 
1363  şi  1370  şi-a  exercitat  puterea  dogele  Gabriele  Adorno  di  Daniele. 
Ultimul  doge  din  perioada  vieţii  eroului  nostru  a  fost  Domenico  di 
Rolando  Campofregoso  (1370-1378). 

Tânărul  TIBERIUS  Vidacello  şi-a  satisfăcut  stagiul  militar  de  la  17 
până  la  24  de  ani.  în  1362,  când  încă  nu  împlinise  25  de  ani,  a  cumpărat  o 
corabie,  la  bordul  căreia  şi-a  început  activitatea  de  comerţ  naval. 

După  3  ani,  fiind  deja  un  bărbat  foarte  bogat,  şi-a  permis  să  o  ceară 
în  căsătorie  pe  femeia  care  îi  cucerise  inima.  Contesa  Cirena  di  Valio  avea 
30  de  ani.  în  urmă  cu  un  an  rămăsese  văduvă.  Bătrânul  ei  soţ  trecuse  la 
cele  veşnice,  lăsând-o  cu  doi  copii  micuţi  şi  o  avere  imensă.  Negustorul 
TIBERIUS  o  cunoştea  de  câţiva  ani,  de  la  balurile  filantropice  organizate 
de  municipalitatea  Genovei.  Tânărul  TIBERIUS  aşteptase  cu  răbdare  să 
treacă  anul  de  doliu,  apoi  a  cerut-o  în  căsătorie. 

Fiind  acceptat,  s-a  mutat  în  palatul  soţiei,  unde  trăiau  şi  cei  doi  copii 
rămaşi  orfani  de  tată.  Minerva  împlinise  4  ani,  iar  Leonardo,  frăţiorul  ei, 
avea  3  ani.  Era  în  anul  1365.  După  aproape  4  ani  de  la  cununie,  Cirena  i-a 
dat  viaţă  Teodorei.  Fetiţa  avea  3  anişori,  când  mama  i  l-a  dăruit  pe 
frăţiorul  Augustus.  Cirena,  ajutată  de  părinţii  ei  şi  de  numeroşii  servitori, 
şi-a  crescut  cei  4  copii  mai  mult  în  lipsa  lui  TIBERIUS. 

Acesta,  devenit  conte  prin  bunăvoinţa  soţiei  lui,  îşi  continua 
drumurile  pe  mare,  gândindu-se  mereu  la  averea  ce  le  trebuia  asigurată 
celor  4  urmaşi.  între  timp  îşi  mai  cumpărase  două  corăbii,  ele  navigând 
în  convoi,  de  teama  piraţilor  care  apăreau  ca  din  senin.  Navele  lui 
TIBERIUS  aduceau  lână  din  Anglia  şi  bumbac  de  provenienţă  siriană, 
mărfuri  mult  cerute  de  ţesătoriile  genoveze. 

Cirena,  femeie  greu  încercată  de  durere  prin  decesul  primului  soţ,  a 
mai  suportat  o  lovitură  crâncenă.  La  10  ani  după  căsătoria  cu  TIBERIUS, 
l-a  pierdut  şi  pe  acesta.  Corabia  pe  care  călătorea  TIBERIUS  a  fost  lovită, 
prădată  şi  scufundată  de  piraţi  nord-africani  în  Marea  Mediterană. 
întregul  echipaj  şi-a  găsit  sfârşitul  în  adâncul  apei.  Vestea  scufundării 
vasului  şi  a  dispariţiei  soţului  a  aruncat-o  pe  Cirena  într-o  depresie 
severă,  soră  cu  moartea.  Cele  două  bunici  ale  copiilor  s-au  mutat  în 
palatul  Cirenei,  pentru  a-şi  salva  nepoţii.  Minerva  avea  14  ani,  Leonardo, 
13,  Teodora,  6,  iar  Augustus,  doar  3.  Iubirea  copiilor  şi  sprijinul  sufletesc 
al  celor  două  femei  în  vârstă  i-au  salvat  viata  Cirenei.  De  câteva  ori  o 

9 

descoperiseră  când  se  pregătea  de  sinucidere. 

TIBERIUS  fusese  ucis  de  piraţi,  la  doar  două  zile  după  ce  îşi 
sărbătorise  aniversarea  a  37  de  ani  ai  vieţii,  împreună  cu  toţi  camarazii 

de  pe  vas.  Lăsase  în  urma  lui  o  avere  imensă,  o  nevastă  distrusă  de 
durere,  4  copii  orfani  şi  un  bun  renume,  de  cetăţean  de  onoare  al  oraşului 
Genova. 

Nina  Petre 
5  martie  2015 


COMENTARIUL  LUI  CORBEC 

„Cu  cât  este  mai  departe  în  timp  încarnarea  mea,  amintirile  îmi  vin 
tot  mai  difuze.  La  o  analiză  mai  profundă,  mai  descopăr  fragmente  de 
lecţii  pe  care  trebuie  să  le  asimilez  în  prezent. 

La  naştere,  moaşa  şi  o  ursitoare  au  sfătuit-o  pe  mama  să  mă  ferească 
de  apă  mare,  fiindcă  încercarea  vieţii  mele  este  legată  de  apă.  Copilăria 
mi-am  petrecut-o  pe  valea  Ozanei.  în  vremea  de  atunci  râul  avea  un  debit 
mult  mai  mare  ca  în  prezent,  cu  bulboane  albastre  şi  adânci.  Da  botezul 
apei  l-am  făcut  la  şase  ani,  în  primăvară,  la  dezgheţ,  când  pârâul  ce 
traversa  cătunul  venise  tumultuos,  cu  copaci,  cioate,  bucăţi  de  case.  Eram 
pe  mal  şi  priveam  împreună  cu  adulţii  torentul  dezlănţuit.  Malul  s-a  rupt 
şi  apa  m-a  băgat  în  afund.  Valurile  mari  mă  scoteau  la  suprafaţă  pentru 
câteva  fracţiuni  de  secundă.  în  aval,  la  vreo  sută  de  metri,  câţiva  oameni 
agăţau  butuci,  scândură  şi  le  trăgeau  la  mal.  Au  auzit  gălăgie  şi  au  fost 
atenţi  când  am  ajuns  în  dreptul  lor.  Dar  a  fost  un  miracol  că  m-au  agăţat 
şi  scos  la  mal  cu  cangea.  Eram  îmbrăcat  intr-un  surtuc  gros  şi  apa  şiroia 
din  el.  Mă  revăd  trecând  prin  grupul  de  săteni,  care  îmi  făceau  loc  cu 
respect.  în  şocul  căderii  mi-au  fost  blocate  căile  respiratorii  şi  nu  am 
inhalat  sau  înghiţit  nicio  picătură  de  apă.  Ajuns  acasă,  mama  mă  primise 
îngrozită  de  păţania  mea,  dar  cu  înţelegere. 

Apoi,  în  vară,  am  trecut  gardul  grădinii  şi  am  păşit  pe  prundul  marii 
provocări.  Băieţii  mai  mari  mă  luau  de  mâini  şi  picioare  şi  mă  aruncau  în 
apă  cea  mai  adâncă.  Dacă  întârziam  să  ies  din  apă,  săreau  după  mine. 
Aşa  am  învăţat  să  înot.  Apa  adâncă  era  o  binefacere  pentru  mine, 
învăţasem  jocuri,  trucuri  şi  întârziam  să  ies  din  apă. 

Vara,  în  adolescenţă,  mergeam  să  înot  pe  Lacul  Bicaz,  mă  duceam  în 
larg  şi  nu  mi  se  părea  periculos.  Apoi  am  cunoscut  fluviul  Dunărea  la 
Tulcea,  am  vrut  să  intru  să  înot  în  flux,  dar  colegii  nu  m-au  lăsat,  ştiind  că 
sunt  muntean.  Am  cunoscut  marea  mai  târziu  şi  am  înotat  în  larg,  m-am 
întâlnit  cu  delfini. 

M-am  lecuit  de  mare,  m-a  prins  odată  o  furtună  în  larg,  departe  de 
geamandură,  şi  nu  mai  puteam  să  mă  întorc.  Valurile  mă  duceau  în  larg 
şi  am  înotat  pe  sub  apă,  fără  să  mă  pierd  cu  firea,  ori  să-mi  fie  frică,  fiind 
concentrat  pe  ritmicitatea  muşchilor,  am  revenit  la  ţărm,  departe  de  locul 
meu  de  plajă.  Am  făcut  un  efort  cum  nu  am  mai  făcut  niciodată  în  vreo 
muncă  sau  activitate  fizică.  M-am  urcat  pe  stabilopozi  să  văd  ce  se 
întâmplă.  Realizasem  că  trecusem  cu  adevărat  printr-o  mare  cumpănă. 
Am  mai  intrat  în  mare,  dar  nu  m-am  aventurat  în  larg.  Lecţia  fusese 
învăţată. 

Cred  că  înotul  în  apă  adâncă,  tumultuoasă,  supravieţuirea  şi  salvarea 
este  lecţia  karmică  adusă  din  existenţa  lui  Tiberius.  Lecţie  pe  care  am 
asimilat-o  cu  multă  plăcere  în  copilărie  şi  adolescenţă  şi  stăpânire  de  sine 
la  maturitate.  Pe  mare  nu  am  călătorit  cu  niciun  fel  de  ambarcaţiuni,  ci 
doar  pe  Dunăre  cu  vasul  de  persoane  între  Galaţi  şi  Tulcea.  La  întâlnirea 
cu  vapoarele  de  pe  Dunăre  se  făcea  tangaj  şi  mulţi  pasageri  ieşeau  la 
fumoar,  să-şi  liniştească  răul  de  mare.  Mie  nu-mi  era  rău,  chiar  mă 
adormea  legănatul  valurilor. 

încarnările  din  Italia  medievală  şi  vieţuirea  în  Spania  îmi  aduc 
amintiri  despre  ţinuturi  blânde,  mediteraniene.  Numele  de  Teodora,  fata 
lui  Tiberius,  îmi  revine  mereu  în  gând,  inconştient,  fără  să-l  aibă  cineva 
în  familie.  Probabil  îşi  iubise  mult  fata.  Personajul  a  muncit  mult,  a 
acumulat  bogăţie  materială  şi  prin  căsătorie  şi  a  murit  de  tânăr.  Acum,  ca 
o  lecţie  karmică,  nu  ştiu  cum  să  o  numesc,  eu  sunt  o  persoană  care  a 
muncit,  chiar  în  două,  trei  domenii  deodată,  sunt  şi  acum  într-o 
activitate,  dar  nu  m-am  îmbogăţit,  din  motive  ce  nu  au  ţinut  de  voinţa 
mea  şi  există  riscul  ca  mai  târziu  să  am  emoţii  cu  starea  materială. 
Trebuie  să  învăţ  şi  asta,  la  bătrâneţe  să  fiu  încă  preocupat  de  propria 
stabilitate  şi  siguranţă  materială.  Gândul  că  voi  cunoaşte  bătrâneţea  îmi 
dă  speranţă  că  voi  fi  beneficiarul  unei  comori  de  înţelepciune.” 

Corbec 
n  martie  2015 
Piatra  Neamţ 

Episodul  8  -  KENOCH 

Episodul  spiritual  nr.8  îl  are  ca  erou  pe  KENOCH.  El  a  trăit  în 
Irlanda  secolului  13,  între  anii  1241-1296.  S-a  născut  intr-un  sat  de  pe 
malul  lacului  Ree,  situat  la  câţiva  kilometri  distanţă  de  orăşelul  Athlone. 

Părinţii  lui  KENOCH,  Tigdir  (tatăl)  şi  Annuk  (mama),  aveau  o  mică 
fermă,  unde  cultivau  legume  şi  cereale,  ocupându-se  şi  cu  creşterea 
animalelor  (oi,  vite,  păsări).  Annuk  dăduse  viaţa  la  7  copii,  rămânând 
doar  cu  3.  Ceilalţi  4  au  fost  răpuşi  de  infecţii  pulmonare  şi  digestive. 
Tigdir  era  foarte  mândru  de  cei  doi  fii  rămaşi  în  viaţă.  KENOCH,  fiul  cel 
mic,  era  cu  2  ani  mai  tânăr  decât  fratele  său,  Akdurl.  Nuky,  unica 
supravieţuitoare  dintre  cele  3  fete,  semăna  bine  cu  mama  ei  la  fizic  şi 
hărnicie.  întreaga  familie  muncea  din  greu,  zi  de  zi,  pentru  ca  în 
gospodăria  lor  totul  să  fie  făcut  cum  trebuia. 

Nuky,  mai  tânără  decât  fraţii  ei,  s-a  căsătorit  înaintea  lor,  la  doar  13 
ani,  fiind  luată  de  un  fermier  din  zona  de  nord  a  lacului.  Akdurl,  foarte 
ataşat  de  părinţi,  a  rămas  în  sat,  devenind  gospodar  ca  tatăl  său. 
KENOCH  a  simţit  încă  din  copilărie  chemarea  depărtărilor.  Ajunsese  la 
vârsta  adolescenţei  şi  deja  îşi  făcea  planuri  de  evadare  din  monotonia 

vieţii  la  ferma  părinţilor.  Aflase  de  la  unchiul  Ronald,  fratele  lui  Tigdir, 
despre  viaţa  prosperă  a  negustorilor  din  Dublin,  unde  îşi  avea  locuinţa. 

Devenit  capitala  Irlandei  engleze  încă  din  anul  1172,  Dublinul  se  afla 
într-o  luptă  permanentă  cu  forţele  de  ocupaţie.  Cu  un  an  înainte,  în  1171, 
regele  Henric  II  proclamase  suveranitatea  statului  englez  asupra  Irlandei, 
iniţiind  astfel  îndelungatul  proces  de  subjugare  a  poporului  irlandez. 

Atras  ca  un  magnet  de  povestirile  despre  populaţia  din  Dublin, 
KENOCH  şi-a  luat  rămas  bun  de  la  familie  şi  săteni,  îndreptându-se 
călare  spre  oraşul  visurilor  lui  de  mărire.  Avea  doar  18  ani.  Se  simţea  plin 
de  speranţe,  putere  şi  încredere  în  norocul  său.  Ajuns  în  casa  unchiului 
Ronald,  acesta  l-a  sfătuit  să  se  îmbarce  pe  o  corabie  engleză  care 
transporta  lână  şi  piei  de  oaie  până  în  porturile  din  sudul  Angliei.  După 
spusele  unchiului,  cei  care  începeau  cu  negoţul  maritim  se  pricepeau  mai 
târziu  să  facă  negustorie  şi  pe  uscat. 

KENOCH  a  trudit  ca  marinar,  străbătând  apele  Mării  Irlandei,  Mării 
Celtice  şi  ale  Mării  Mânecii  timp  de  2  ani,  până  când  banii  adunaţi  i-au 
ajuns  să  îşi  cumpere  o  casă  în  Dublin.  A  mai  navigat  9  ani,  apoi  s-a 
hotărât  să  renunţe  la  viaţa  de  marinar.  Ştia  foarte  bine  cum  se  făcea 
comerţul  cu  lână  şi  piei  de  animale.  Se  simţea  în  stare  să  înceapă  o 
afacere  pe  cont  propriu,  la  fel  ca  alţi  navigatori  irlandezi. 

Unchiul  Ronald,  îngerul  său  păzitor,  i-a  făcut  cunoştinţă  cu  Lielva,  o 
fată  de  16  ani,  fiica  unui  meşteşugar  din  Dublin,  patron  al  unui  atelier  de 
argăsit  piei  de  oaie,  al  unei  cojocării  şi  al  unei  manufacturi  unde  se 
prelucra  lâna  de  oaie  destinată  exportului  pe  mare.  Lielva,  obişnuită  cu 
munca  din  atelierele  tatălui,  l-a  convins  pe  KENOCH  să  intre  ca  asociat 
în  afacerile  acestuia.  Socrul  Kerrik  i-a  fost  un  îndrumător  preţios 
ginerelui  său,  învăţându-1  să  conducă  munca  din  ateliere  şi  să  valorifice 
produsele. 

După  ce  Lielva  i-a  dăruit  cel  de-al  cincilea  nepot,  Kerrik  i-a  lăsat  ca 
moştenire  toate  atelierele,  el  retrăgându-se  la  ferma  din  afara  oraşului 
împreună  cu  nevasta  lui.  KENOCH,  devenit  tatăl  a  5  copilaşi,  s-a  văzut 
nevoit  să  muncească  din  greu  pentru  binele  familiei  şi  bunul  mers  al 
propriei  afaceri. 

Dintre  copiii  născuţi  de  Lielva,  3  au  decedat,  fiind  bolnavi  de 
plămâni.  Supravieţuitorii  au  fost  două  fete:  Norrhe,  născută  de  mama  ei 
la  20  de  ani,  şi  Kridy,  apărută  după  4  ani.  La  fel  ca  tatăl  lor  în  copilărie, 
nu  suportau  să  asiste  la  tăierea  animalelor.  Vacanţele  la  ferma  bunicilor 
erau  minunate  dacă  bătrânii  le  fereau  de  locurile  unde  se  sacrificau  oile, 
păsările  şi  vitele. 

KENOCH  simţea  milă  şi  multă  iubire  faţă  de  animalele  domestice 
care  le  cădeau  pradă  gospodarilor  pricepuţi  la  uciderea  lor.  Cât  timp 
locuise  la  părinţi,  el  nu  participase  la  nicio  vânătoare  pe  câmp  sau  în 
pădure,  neputând  să  suporte  agonia  vietăţilor  rănite.  Tatăl  lui,  Tigdir,  îl 
certa  deseori,  spunându-i  că  un  tânăr  care  nu  poate  să  vâneze  şi  nici  să 
taie  animale  nu  va  ajunge  niciodată  un  bărbat  puternic. 

Norrhe  şi  Kridy,  fiice  demne  ale  tatălui  lor,  se  bucurau  că  în  ateliere 
soseau  doar  pieile  de  oaie,  nu  oile  vii.  Fetele,  pricepute  şi  dornice  de  a  le 
fi  de  ajutor  părinţilor,  au  pus  umărul  la  treabă  de  cum  împliniseră  10-11 
ani.  Faima  lor  de  bune  muncitoare  şi,  în  acelaşi  timp,  domnişoare  bogate 
le-a  ajutat  să  se  mărite  devreme.  La  12  ani,  Norrhe  a  ajuns  nevasta  unui 
negustor  de  articole  metalice.  Kridy  a  fost  luată  la  14  ani  de  medicul 
veterinar  care  locuia  în  apropierea  casei  părinţilor  ei. 

KENOCH  a  trăit  doar  55  de  ani.  Se  simţea  în  putere,  muncea  toată 
ziua,  sporind  averea  fiicelor  lui.  Bea  mult  vin,  ferindu-se  de  alcoolul  tare, 
acesta  provocându-i  dureri  de  cap.  Ghinionul  a  făcut  ca  în  oraş  să  se 
răspândească  o  boală  de  plămâni  adusă  de  marinarii  sosiţi  din  alte  părţi 
ale  lumii.  KENOCH  nu  a  scăpat  de  maladia  periculoasă,  care  făcea  tot 
mai  multe  victime  printre  localnici.  Lielva,  ajunsă  văduvă  la  42  de  ani,  în 
floarea  tinereţii,  şi-a  regretat  bărbatul  ani  de  zile,  respingând  cu 
înverşunare  propunerile  de  căsătorie  ale  unor  negustori  rămaşi  fără 
neveste. 

Nina  Petre 
1  aprilie  2015 


COMENTARIUL  LUI  CORBEC 

„Cu  cât  încarnarea  este  mai  departe  în  timp,  îmi  amintesc  ori  găsesc 
puţine  legături  karmice.  Probabil  ele  s-au  rezolvat,  vindecat  în  bună  parte 
în  încarnările  care  au  urmat.  Eu  cred  că  discrete  urme  karmice 
nevindecate  ne  vin  din  ancestral  până  obţinem  desprinderea  totală  de 
materialitate.  Ne  întrebăm  uneori,  când  reacţionăm  altfel  de  cum  ne 
cunoaştem,  de  unde  vin  acele  amprente  karmice,  unele  manifestate 
discret,  altele  în  mod  exploziv,  care  ne  uimesc? 

Dacă  la  început  eram  sceptic  de  vreo  lecţie  karmică  de  învăţat  de  la 
această  încarnare,  constat  că  am  descoperit  cel  puţin  două  experienţe 
care  îşi  caută  vindecarea  în  mod  cert  în  prezent.  O  primă  asemănare  cu 
experienţa  lui  Kenoch  este  dorinţa  de  evadare  din  mediul  familial,  pentru 
a-mi  construi  singur  destinul  fără  sprijinul  părinţilor.  La  18  ani  am  fugit 
şi  eu  de  acasă,  eram  în  ultima  clasă  de  liceu,  spre  capitală,  în  Bucureşti, 
ca  şi  eroul,  în  capitala  Dublin.  Dacă  atunci  eroul  a  reuşit  în  mod 
spectaculos,  fiind  ajutat  de  unchiul  său,  în  această  viaţă  am  eşuat,  fiind 
descoperit  de  tata  cu  ajutorul  miliţiei  şi  dus  acasă.  După  terminarea 
liceului  cerusem  ajutorul  unui  unchi  pentru  a  o  lua  pe  cont  propriu,  însă 
planul  meu  a  fost  divulgat.  Ideea  evadării  din  mediul  familial  a  continuat 
să-mi  provoace  multe  traume.  Trebuia  în  această  viaţă  să  învăţ  reversul 
evadării  din  trecut.  Experienţa  cred  că  a  fost  asimilată  până  la  urmă. 

A  doua  asemănare  cu  trăirea  lui  Kenoch  este  că  am  fost  bolnav  de 
plămâni  în  tinereţe,  am  stat  mult  în  spital,  cu  tratamente  puternice,  chiar 
se  pusese  problema  extirpării  unui  lob  de  plămân,  din  cauza  unei 
sechestraţii  pulmonare.  Nu  mi  s-a  făcut  operaţia,  luându-se  în  calcul  că-s 
tânăr  şi  se  poate  vindeca  în  timp.  Decizia  medicilor  a  fost  corectă  şi,  într- 

adevăr,  m-am  vindecat  spectaculos,  în  timp.  Dacă  subiectul  studiului, 
Kenoch,  a  murit  de  boala  de  plămâni,  în  această  viaţă  m-am  vindecat  în 
mod  natural,  dar  şi  prin  folosirea  remediilor  specifice.” 

Corbec 
6  aprilie  2015 
Piatra  Neamţ 


Episodul  9  -  CHEN  DAI 

Episodul  spiritual  nr.9  o  are  ca  eroină  pe  CHEN  DAI.  Viaţa  ei  s-a 
desfăşurat  între  anii  1116-1177  (secolul  12,  era  noastră).  CHEN  DAI  s-a 
născut  în  oraşul  chinez  Shanghai,  port  la  Marea  Chinei  de  Est.  Părinţii  ei, 
Lard  (tatăl)  şi  Yede  (mama),  aveau  7  copii.  Dintre  aceştia,  3  erau  fete 
(CHEN  DAI,  Yai,  Marn)  şi  ceilalţi  4,  băieţi  (Nemdu,  Larru,  Yan,  Zal). 
Lard,  negustor  bogat,  era  comerciant  de  ţesături,  fiind  furnizorul 
principal  de  marfă  pentru  familia  nobilului  Yn  Der. 

în  primii  11  ani  din  viaţa  eroinei  noastre,  China  a  fost  condusă  de 
ultimii  doi  împăraţi  ai  dinastiei  Song  de  Nord  (Beisong):  Huizong  (1101- 
1126)  şi  Qinzong  (1126-1127).  în  anul  1127,  armata  statului  Jin,  care 
invadase  nordul  ţării,  a  pus  stăpânire  pe  capitala  statului  condus  de 
dinastia  Song,  luându-1  în  captivitate  pe  împăratul  Qinzong.  Gaozong, 
fratele  împăratului  captiv,  s-a  retras  spre  sud,  unde  a  întemeiat  dinastia 
Song  de  Sud,  cu  capitala  în  oraşul  Lin-an  (Hangzhou).  Cât  timp  a  mai 
trăit  CHEN  DAI,  au  domnit  doi  împăraţi  ai  dinastiei  Song  de  Sud 
(Nansong):  Gaozong  (1127-1162)  şiXiaozong  (1163-1189). 

Copilăria  lui  CHEN  DAI,  ca  şi  a  celorlalţi  copii  ai  soţilor  Lard  şi 
Yede,  a  fost  plină  de  bucurii,  părinţii  oferindu-le  condiţii  bune  de  viaţă. 
Chinurile  trupeşti  ale  celor  3  fete  au  început  la  7  ani,  când  mama  lor  le-a 
înfăşurat  tălpile  picioarelor  cu  benzi  de  pânză,  pentru  a  le  opri  creşterea 
normală.  Mersul  copilelor  a  devenit  astfel  nesigur,  afectat,  distins.  Acest 
obicei,  extrem  de  dureros,  începuse  în  secolul  10  la  curtea  imperială  şi  s-a 
extins  repede  la  toate  clasele  sociale.  Obiectivul  principal  nu  era  cel 
estetic,  ci  dorinţa  egoistă  a  părinţilor,  care  nu  doreau  ca  fetele  lor  să 
poată  ieşi  uşor  din  casă. 

Abia  la  10  ani,  sărmana  CHEN  DAI  a  fost  în  stare  să  îşi  vadă  visul  cu 
ochii:  înscrierea  la  şcoala  privată  de  dans  tradiţional,  ale  cărei  absolvente 
urmau  să  fie  angajate  în  trupele  de  muzică,  dans  şi  teatru  ale  nobililor 
bogaţi.  Terminând  şcoala  de  dans  la  17  ani,  CHEN  DAI  şi-a  găsit  un 
binemeritat  loc  de  artistă  în  trupă  de  teatru  a  nobilului  Yn  Der.  Acesta  o 
cunoştea  de  mică,  fiind  foarte  mulţumit  de  serviciile  comerciale  oferite  de 
Lard,  tatăl  fetei. 

Ceremoniile  rituale  ce  aveau  loc  în  mod  frecvent  la  curtea  lui  Yn  Der 
erau  însoţite  de  muzică,  dans,  pantomimă  şi  povestiri.  Stăpânul  Yn  Der 
avea  marea  ambiţie  de  a  întreţine  un  personal  numeros.  Familia  lui  avea 

la  dispoziţie  bijutieri,  croitori,  decoratori,  pictori,  scriitori,  dresori  de 
animale,  muzicanţi,  povestitori  de  istorii  vechi,  cântăreţi,  compozitori, 
dansatori.  Artistele  ca  frumoasa  CHEN  DAI  purtau  haine  de  mătase  şi 
bijuterii  scumpe. 

La  19  ani,  fata  i-a  fost  dată  drept  soţie  muzicantului  Neme,  aflat  şi  el 
în  slujba  stăpânului.  Cei  doi  tineri  se  plăceau,  iar  prietenia  lor  ajunsese  la 
urechile  stăpânei,  Dir.  împreună  cu  soţul  ei,  Yn  Der,  a  pus  la  cale 
ceremonia  nupţială.  Neme  împlinise  24  de  ani.  Era  membru  al  formaţiei 
orchestrale  a  stăpânului  de  la  18  ani.  Ştia  să  cânte  la  3  instrumente:  flaut, 
cheng  (un  instrument  de  suflat  compus  din  tuburi  de  bambus)  şi  clopote. 

în  China  Imperială  muzica  reflecta  armonia  naturii  şi  bazele  morale 
ale  societăţii.  Se  considera  că  principiul  muzical  stătea  la  baza  legilor 
Universului  şi  le  dirija.  Muzica  era  totdeauna  prezentă  în  ceremoniile 
religioase  şi  civile,  la  sărbătorirea  evenimentelor  istorice,  în  programul 
educativ  al  tinerilor  din  familiile  aristocrate,  dar  şi  în  munca  ţăranilor. 

Căsătoria  lui  CHEN  DAI  cu  Neme  fusese  hotărâtă  de  părinţii  lor,  la 
iniţiativa  stăpânilor  de  la  palat.  Logodna  s-a  făcut  printr-un  schimb  de 
daruri  practice,  utile  în  viitoarea  gospodărie,  dar  şi  simbolice:  o  gâscă 
sălbatică  şi  o  bucată  de  mătase.  Ceremonia  căsătoriei  s-a  desfăşurat  după 
un  ritual  bine  stabilit:  miresei  i  s-a  adus  un  scaun  purtat  de  către  grupul 
de  muzicanţi  ai  stăpânului  Yn  Der.  Yede,  mama  fetei,  a  rostit  o  formulă 
de  bun  augur.  Mireasa  a  plecat  singură  la  casa  mirelui.  în  casa  părinţilor 
ei,  luminile  au  ars  3  nopţi  la  rând.  în  casa  mirelui,  CHEN  DAI  şi  Neme  s- 
au  închinat  în  faţa  tăbliţei  cu  numele  strămoşilor,  act  ce  a  reprezentat 
elementul  religios  al  căsătoriei.  Li  s-au  dat  două  cupe  cu  vin,  fiecare 
vărsând  câte  puţin  în  paharul  celuilalt.  Gestul  a  reprezentat  simbolic 
iubirea  şi  unirea  lor.  Cadourile  primite  au  fost  numeroase.  Nunta  s-a 
încheiat  cu  o  petrecere  până  dimineaţă,  fără  alte  formalităţi.  Au  lipsit 
preotul  şi  funcţionarul  de  stare  civilă. 

Ca  soţie,  CHEN  DAI  s-a  bucurat  de  mult  respect  din  partea  lui  Neme 
şi  a  rudelor  lui.  Sub  raport  moral,  ea  se  situa  la  un  nivel  aproape  egal  cu 
bărbatul  ei.  Şi-a  păstrat  numele  de  familie  şi  după  căsătorie.  La  fel  ca  în 
toate  familiile  chineze,  în  familia  lui  CHEN  DAI  a  domnit  bună 
înţelegere.  Era  o  femeie  bine  educată,  cultă,  având  un  real  talent  la 
compunerea  poeziilor.  După  căsătorie,  CHEN  DAI  s-a  retras  în  casa 
bărbatului  ei,  femeile  măritate  neavând  voie  să  fie  artiste. 

I-a  dăruit  lui  Neme  două  fete  (Ide,  Xado)  şi  trei  băieţi  (Yulan,  Kirre, 
Yumir).  Primul  născut,  la  21  de  ani,  a  fost  drăgălaşa  Ide.  Ultimul  sosit  în 
familie,  Yumir,  a  fost  adus  pe  lume  de  mama  lui  la  32  de  ani.  CHEN  DAI 
a  trăit  în  cinste  şi  onoare  până  la  61  de  ani.  Fetele  ei,  talentate  ca  ea,  au 
cântat  şi  au  dansat  până  la  căsătoria  cu  negustori  bogaţi.  Cei  3  băieţi  au 
avut  drumuri  diferite.  Yulan  a  intrat  în  armată,  Kirre  a  devenit 
comerciant,  sub  îndrumarea  bunicului  Lard,  iar  Yumir  a  urmat  o  şcoală 
de  medicină. 

La  29  de  ani,  medicul  Yumir  nu  a  mai  reuşit  să  prelungească  viaţa 
mamei  sale.  CHEN  DAI  suferea  grav  cu  rinichii,  boală  care  i-a  oprit 

bătăile  inimii.  Amintirea  ei  a  rămas  de  neuitat  pentru  toţi  urmaşii  câtă 
vreme  i  s-au  păstrat  portretele,  volumele  cu  poezii,  hainele  elegante  din 
perioada  vieţii  de  dansatoare.  De  la  o  generaţie  la  alta,  copiii  au  ascultat 
şi  au  repetat  povestirile  despre  minunata  dansatoare  CHEN  DAI,  fata 
graţioasă  care  zbura  pe  scenă  ca  o  pasăre  sosită  din  înaltul  cerului. 

Nina  Petre 
4  mai  2015 


COMENTARIUL  LUI  CORBEC 

„Am  constatat  că  încarnările  spiritului  sunt  lecţii  de  învăţare  pentru 
evoluţia  spirituală.  Dacă  ne  străduim  să  acumulăm  cunoaştere  în 
variabilele  propuse  de  viaţă,  pentru  a  descoperi  rezolvări  la  timpul 
potrivit,  atunci  nu  mai  putem  spune  de  o  karmă  că  este  negativă  ori 
pozitivă,  pentru  că  spiritul  experimentează  atât  aspectul  întunecat, 
ascuns,  dar  de  risc,  cât  şi  cel  binecuvântat,  armonios,  mereu  dorit  şi 
căutat. 

Dacă  spiritul  s-a  încarnat  intr-un  ţinut  deşertic,  torid  şi  secetos,  în 
altă  viaţă  va  experimenta  un  ţinut  rece,  apropiat  chiar  de  poli.  Dacă  a 
trăit  într-o  familie  generoasă,  cu  părinţi  care  au  susţinut  cu  dragoste 
educaţia  şi  plecarea  în  lume,  ca  revers  va  experimenta  o  viaţă  în  care 
părinţii  au  fost  autoritari  şi  aspri,  controlând  în  mod  maladiv  viaţa 
propriului  copil.  Eroul,  dacă  a  avut  într-o  viaţă  o  căsnicie  binecuvântată, 
în  altă  încarnare  va  cunoaşte  aspectul  întunecat,  lipsit  de  afecţiune  şi 
sprijin.  Experienţa  karmică  nu  este  o  pedeapsă,  ci  o  necesitate  a  spiritului 
de  a  cunoaşte  dualitatea  tuturor  noţiunilor  şi  lucrurilor  vieţuirii  umane 
din  realitatea  fizică.  Şirul  de  încarnări  ne  duce  încet  spre  cunoaşterea 
non-dualităţii  spiritului  eliberat. 

Când  am  citit  studiul  despre  eroina  chineză,  cu  o  viaţă  binecuvântată 
familial  şi  social,  am  făcut  o  comparaţie  cu  cea  pe  care  o  trăiesc  în 
prezent,  cu  multe  blocaje  şi  înaintări  penibil  de  încete,  chiar  dacă  efortul 
a  fost  constant;  am  gândit  că,  poate,  în  acea  încarnare  Chen  Dai  nu  a 
profitat  de  toate  oportunităţile  pentru  o  înaintare  spirituală  atomică,  cum 
se  prefigura,  şi  acum  sunt  obligat  să  experimentez  creativitatea,  ca  şi 
talentul  ei  nativ,  în  condiţii  în  care  îmi  lipsesc  aproape  în  totalitate 
minime  oportunităţi  de  împlinire  prin  scris.  Părinţii  i-au  susţinut 
educaţia  cu  multă  dragoste,  trimiţând-o  la  şcoala  de  dans.  La  maturitate 
eroina  scria  poezii.  în  această  viaţă,  încă  din  şcoala  generală,  citeam  mult 
şi  am  început  să  scriu.  în  această  viaţă,  la  bacalaureat  profesoara  de 
literatură  română  m-a  întrebat  unde  mă  duc,  deşi  ştia  răspunsul: 
filologia,  pentru  a  continua  să  scriu  şi  să  mă  împlinesc  ca  scriitor.  însă 
părinţii  mi-au  interzis  acest  drum  şi,  la  hotărârea  lor,  am  ales  profesia  pe 
care  am  practicat-o,  cu  dăruire,  ca  o  a  doua  profesiune,  până  la  pensie. 
Deşi  am  scris  de  timpuriu  şi  talentul  meu  literar  era  cunoscut  de  lumea 
literară  în  care  trăiam,  am  înaintat  penibil  de  încet,  şi  de-abia  după  ce  am 
ajuns  la  maturitate,  chiar  la  pensie,  am  ieşit  cu  propriile-mi  scrieri. 

Faptul  că  părinţii  eroinei  au  obligat-o  să  stea  în  casă  până  au  dat-o  la 
şcoală  se  suprapune,  chiar  repetându-se  ca  experienţă  karmică,  cu  cea 
din  copilăria  mea,  când  tata  îmi  interzicea  să  ies  în  şosea  să  mă  întâlnesc 
cu  copiii  vecini.  însă  după  vârsta  de  12  -  13  ani,  cu  riscul  de  a  rămâne 
flămând  toată  ziua,  ieşeam  pe  furiş  din  curte  şi  nu  mă  întorceam  decât  pe 
înserate.  Deşi  aveam  interzis,  prin  concepţiile  religioase  ale  tatei, 
începusem  să  explorez  locuri  mai  departe  de  casă  şi  eram  mai  umblat  ca 
ceilalţi  copii  din  vecini,  care  aveau  libertatea  de  a  ieşi  din  curte  când 
voiau. 

Am  cântat  de  la  vârsta  de  12  -  13  ani  până  ce  mi  s-a  îngroşat  vocea, 
pe  la  15  - 16  ani.  învăţasem  balade  de  la  tata,  dar  şi  de  la  femei  pe  care  le 
auzeam  la  serbări. 

Un  alt  aspect  karmic  este  căsnicia,  alegerea  partenerului  de  către 
părinţi  şi  binecuvântarea  dată  de  ei.  Căsnicia  eroinei  a  fost  alegerea 
părinţilor,  a  mea  în  această  viaţă  am  luat-o  pe  cont  propriu,  cu  mult 
scandal  familial,  deşi  părinţii  îmi  pregătiseră  altceva. 

Spre  sfârşitul  vieţii,  eroina  a  suferit  de  o  boală  la  rinichi  şi,  deşi  a  fost 
tratată  de  un  medic,  fiul  ei,  specializat,  a  murit.  Am  fost  bolnav  de  rinichi 
în  tinereţe,  infecţii  repetate,  grave,  deşi  le-am  tratat  în  mod  profesionist. 
Nu-mi  închipuiam  că  organismul  are  o  aşa  putere  de  regenerare,  că  am 
simţit  la  o  vreme  că  nu  mai  am  probleme,  fiindcă  analizele  de  laborator  şi 
radiografiile  arătau  rinichii  curaţi  şi  întineriţi.  Este  posibil  ca  tratamentul 
medical  făcut  de  fiul  ei  să  aibă  efect  în  timp,  peste  veacuri  şi  încarnări,  să 
mă  vindec  în  această  viată  în  mod  miraculos. 

9 

Când  citisem  că  am  avut  o  încarnare  în  China,  ca  dansatoare,  mă 
întrebam  ce  legături  pot  să  am?  Dar  citind  studiul,  nu  am  rămas  surprins 
şi  am  descoperit  aspecte  şi  elemente  karmice  comune,  însă  privite  în  sens 
dual:  binecuvântare  şi  lipsa  oportunităţilor,  de  strălucire  şi  opacitate, 
neîmplinire.  Iubesc  această  eroină  Chen  Dai,  pentru  că  este  partea 
luminoasă,  binecuvântată  şi  strălucitoare  din  personalitatea  mea.  Acum 
reamintindu-mi,  cu  ajutorul  studiului,  voi  reactiva  calităţile  native, 
pentru  a  le  alătura  celor  ascunse  şi  terne  cu  care  m-am  născut  în  această 
viaţă,  pentru  a  le  integra  şi  aduce  îa  consens.  Să  fiu  eu  însumi.” 

Corbec 
11  mai  2015 
Piatra  Neamţ 

9 


Episodul  10  -  DAGDIR 

Episodul  spiritual  nr.10  îl  are  ca  erou  pe  irakianul  DAGDIR.  Viaţa  lui 
s-a  desfăşurat  între  anii  1036-1094  (secolul  11).  DAGDIR  s-a  născut  în 
oraşul  Moşul.  Ţara  lui,  Irak,  era  o  parte  a  Califatului  Abbasizilor. 

între  anii  635-637,  Mesopotamia  a  fost  cucerită  de  arabi,  care  i-au 
dat  denumirea  de  Irak.  Dinastia  Abbasizilor  conducea  un  stat  feudal, 
succesor  al  Califatului  Omeyad,  cuprinzând  între  hotarele  sale 

numeroase  ţări.  Califatul  Abbasid  se  mai  numea  Califatul  de  Bagdad, 
deoarece  îşi  avea  capitala  în  oraşul  Bagdad.  A  fost  o  excepţie  între  anii 
836-892,  când  capitala  s-a  aflat  în  oraşul  Samara.  Numele  dinastiei 
provenea  de  la  al-Abbas  ibn  Abd  al-Muttalib  ibn  Hasim,  unchiul 
profetului  Muhammad. 

în  perioada  vieţii  lui  DAGDIR,  Califatul  Abbasid  a  fost  condus  de 
următorii  califi:  1)  Abu  Djafar  Abdallah  al-Kaim  ibn  al-Kadir  (1031-1075). 
în  anul  1055,  conducătorul  selgiucid  Toghrul  Beg  (1037-1063)  a  pus 
stăpânire  pe  oraşul  Bagdad,  obligându-1  pe  calif  să-i  recunoască  titlul  de 
sultan  şi  să-l  numească  rege  al  Orientului  şi  Occidentului.  2)  Abu’l-Kasim 
Abdallah  Uddat  ad-Din  al-Muktadi  ibn  Muhammad  ibn  al-Kaim  (1075- 
1094).  Sub  conducerea  califilor  abbasizi,  Irakul  a  devenit  centrul  politic  şi 
cultural  al  lumii  arabe,  fiind  distrus  în  anul  1258,  sub  loviturile 
năvălitorilor  mongoli.  La  acea  vreme,  eroul  nostru,  DAGDIR,  nu  se  mai 
afla  printre  cei  vii. 

Sub  domnia  califilor  abbasizi,  majoritatea  irakienilor  s-au  convertit 
la  Islam.  Aşa  au  făcut  şi  strămoşii  lui  DAGDIR.  Părinţii  săi,  Yghan  (tatăl) 
şi  Lurre  (mama),  au  avut  11  copii,  rămânând  doar  cu  3  băieţi:  DAGDIR, 
Runnuad  şi  Irdil.  Ceilalţi  8  s-au  stins  în  fragedă  pruncie,  din  cauza  unor 
epidemii.  DAGDIR  era  cu  5  ani  mai  tânăr  decât  Runnuad  şi  cu  7  ani  mai 
în  vârstă  decât  Irdil. 

Nobilul  Yghan  făcuse  avere  datorită  profesiei  de  militar  în  armata 
califului.  Făcând  parte  din  armata  regulată  (gund),  activată  permanent, 
îşi  primea  solda  din  partea  Statului  în  terenuri  şi  bani.  Treptat,  a  devenit 
un  feudal  bogat  şi  puternic,  posesor  al  unei  mari  averi,  pe  care  au 
moştenit-o  fiii  săi,  parţial  la  împlinirea  majoratului,  restul  fiind  preluat 
după  moartea  lui.  Toţi  fiii  lui  au  arătat  supunere  absolută  faţă  de  legile 
Statului  Abbasid,  prezentându-se  la  efectuarea  stagiului  militar,  iar  după 
aceea,  comportându-se  ca  nobili  bogaţi,  adevăraţi  succesori  ai 
renumitului  Yghan. 

Căsătoria  era  considerată  de  Islam  drept  o  îndatorire,  neglijarea  ei 
fiind  aspru  criticată.  Copiii,  mai  ales  băieţii,  reprezentau  un  dar  al  lui 
Allah.  DAGDIR  s-a  căsătorit  la  29  de  ani  cu  frumoasa  Yalade,  o  tânără  de 
15  ani,  care  i-a  dăruit  10  copii.  Au  rămas  doar  cu  două  fete  (Namny  şi 
Oderha)  şi  4  băieţi  (Arrud,  Ydharal,  Nemuru  şi  Amurdal).  Arrud  a  fost 
primul  sosit  în  familie,  la  un  an  după  cununie. 

Având  o  familie  numeroasă,  care  necesita  îngrijire  deosebită  şi 
ocrotire,  DAGDIR  s-a  retras  din  armată  la  44  de  ani,  urmând  să  se  ocupe 
de  comerţul  cu  sclavi.  Casa  lui  semăna  cu  un  palat,  numeroasele  odăi 
ajungând  pentru  toţi  membrii  familiei  şi  pentru  cei  20  de  sclavi  care 
deserveau  nevoile  tuturor. 

Yalade,  fiică  de  negustor  bogat,  era  obişnuită  să  poarte  haine 
elegante  şi  costisitoare,  la  care  lucrau  4  sclave-croitorese.  Principalele  ei 
obligaţii  erau  să  îşi  slujească  soţul,  să  se  îngrijească  de  copii  şi  de 
gospodărie,  să  ţeasă  şaluri  în  timpul  liber.  Pe  cap  purta  o  tichie  brodată 
cu  pietre  preţioase.  Avea  brăţări  la  picioare  şi  la  mâini. 

DAGDIR  purta  pe  cap  un  acoperământ  înalt,  confecţionat  din  lână 
neagră.  Avea  pantaloni  largi  (după  moda  persană),  cămaşă,  vestă,  caftan, 
iar  peste  toate  acestea,  o  mantie. 

Casa  era  amenajată  cu  divanuri  (canapele  cu  3  laturi),  scaune  înalte, 
perne  pe  saltele  mici  (aşezate  pe  jos).  Pardoseala  era  acoperită  cu 
numeroase  covoare  ţesute  manual.  Mâncarea  le  era  servită  pe  tăvi  de 
argint  aşezate  pe  masa  joasă  din  faţa  divanului.  încăperile  erau 
parfumate  cu  ambră  sau  aloe.  La  petrecerile  bărbaţilor,  se  consumau 
băuturi  alcoolice  preparate  din  curmale,  struguri  sau  stafide.  La  astfel  de 
petreceri,  gazda  şi  invitaţii  erau  distraţi  de  sclave  cântăreţe  şi  dansatoare. 

DAGDIR  le  furniza  sclave  talentate  la  muzică  şi  dans,  la  preţuri 
rezonabile,  tuturor  bărbaţilor  bogaţi  din  Moşul.  De  la  o  astfel  de  sclavă  i 
s-a  tras  moartea,  având  doar  58  de  ani.  Unul  dintre  prietenii  lui  avea  un 
fiu  de  19  ani,  îndrăgostit  nebuneşte  de  sclava  dansatoare  Ydel.  DAGDIR  a 
refuzat  să  i-o  dăruiască  sau  să  i-o  vândă,  oricât  de  mare  a  fost  suma 
oferită.  Având  o  fire  orgolioasă  şi  răzbunătoare,  tânărul  l-a  ucis  pe 
DAGDIR  în  timp  ce  participau  la  o  vânătoare  cu  şoimi.  După  moartea  lui 
DAGDIR,  cei  doi  fii  majori,  Arrud  şi  Ydharal,  i-au  făcut  pe  plac 
îndrăgostitului,  dăruindu-i-o  pe  Ydel.  Conflictul  s-a  încheiat,  ca  şi  viaţa 
nobilului  DAGDIR. 

Văduva  Yalade,  rămasă  fără  soţ  la  doar  44  de  ani,  a  purtat  doliu  până 
la  sfârşitul  vieţii.  Trăind  cu  multă  demnitate,  ca  o  adevărată  femeie 
musulmană,  Yalade  şi-a  ajutat  numeroşii  nepoţi,  continuând  să  îşi 
sfătuiască  fiicele  şi  fiii  ca  pe  vremea  când  se  aflau  sub  îngrijirea  ei.  Despre 
DAGDIR,  soţul  mult  iubit  şi  îndelung  regretat,  a  avut  întotdeauna  doar 
cuvinte  de  laudă,  ridicându-i  în  slăvi  calităţile  de  soţ,  tată,  stăpân  al  averii 
şi  distins  om  de  societate. 

Nina  Petre 
3  iunie  2015 


COMENTARIUL  LUI  CORBEC 

„Am  constatat  că  încarnarea  din  Irak  se  repetă  aproape  identic  cu 
cea  din  Maroc,  la  aproape  800  de  ani.  Cea  din  Maroc  este  clar  o  karmă  a 
vindecării  pentru  cea  din  Irak.  Am  reluat  în  acest  comentariu  câteva  idei 
din  comentariul  celeilalte,  pentru  că  sunt  două  încarnări  aproape  perfect 
asemănătoare,  dar  categoric  a  doua  a  fost  de  vindecare  şi  evoluţie 
spirituală. 

Imagini  fugitive  despre  statutul  meu  de  înalt  ofiţer  în  oastea 
sultanului  au  căpătat  contur  după  repetarea  lor  în  timp  şi  am  înţeles  că 
am  trăit  în  pustiurile  Arabiei  conducând  caravane. 

Se  vede  că  am  trăit  în  Irak  ca  militar,  adunând  avere  prin  folosirea 
armelor,  crimă,  rapt  şi  război.  în  Irak,  am  plătit  cu  viaţa  lipsa  de  adaptare 
la  bătrâneţe,  am  obstrucţionat  şi  înăbuşit  pasiunea  firească  a  unui  tânăr 
pentru  o  fată  din  casă.  în  Maroc,  la  aceeaşi  vârstă  făceam  acte  de  caritate 
şi  ajutam  tinerii  săraci  să-şi  întemeieze  o  familie  cu  o  susţinere  materială 

binecuvântată.  Din  această  încarnare  am  regăsit  o  persoană  dragă,  o  fată 
ori  soţia  de  atunci,  ca  şi  în  Maroc,  nu  ştiu  sigur,  pentru  că  revăd  chipul 
uneia  pe  cal  alături  de  mine  în  caravană,  iar  în  prezent  am  o  comunicare 
de  excepţie  cu  una  din  ele. 

De  mai  bine  de  douăzeci  de  ani,  după  ce  am  trecut  prin  maturitate, 
am  înţeles  că  fiecare  vârstă  se  potriveşte  de  minune  pentru  învăţarea 
lecţiilor  vieţii  şi,  în  cazul  când  eşti  rigid  şi  nu  te  adaptezi,  plăteşti  cu 
boală,  suferinţă,  chiar  moarte,  pentru  a  relua  karma  cu  un  destin  identic. 
Karma  se  vindecă  prin  învăţarea  lecţiilor  propuse  de  destin,  de  viaţă. 
Karma  din  Irak  a  fost  vindecată  aproape  în  întregime  în  încarnarea  din 
Maroc,  secolul  al  19-lea. 

în  această  viată  nu  am  făcut  armata,  din  motive  ce  nu  au  tinut  de 
voinţa  mea.  Asta  este  o  compensaţie  a  karmei  din  încarnarea  ca  militar  în 
Irak  şi  Maroc,  nu  mai  era  nevoie  să  reiau  învăţarea  lecţiei  ca  militar 
feroce,  crud. 

Despre  Irak  pot  spune  că-mi  este  ca  al  doilea  pământ  natal.  Invazia 
militară  a  USA  mi-a  produs  multă  suferinţă  şi  nici  acum  nu  sunt  împăcat 
cu  idea  că  au  mutilat  şi  distrus  chiar  civilizaţia  unui  popor  antic  şi  au 
adus  haos,  corupţie,  sărăcie  şi  umilinţă.  Au  îngenuncheat  un  popor 
binecuvântat  de  Dumnezeu.  Nu-mi  amintesc  din  nicio  încarnare  din  Irak 
ori  Maroc  despre  acte  de  război,  lupte  deschise  făcute  de  mine,  îmi  apar 
doar  scene  de  familie,  deplasări  cu  familia  şi  prietenii  în  caravană,  cu 
persoanele  dragi  alături.  Asta  înseamnă  că  sufletul  a  ales  să-şi 
amintească  despre  esenţa  vieţii  omului  pe  pământ:  iubirea  ca  liant  în 
familie  şi  în  al  doilea  cerc  de  afectivitate  fiind  prietenii,  dând  uitării  ura, 
crima  şi  raptul.  Esenţial  în  evoluţia  mea  spirituală. 

Am  constat  că  în  încarnările  din  secolele  X  -  XIX  am  aparţinut  unei 
caste  nobiliare  ori  de  războinici,  iar  bunurile  şi  averea  au  fost  obţinute 
folosindu-mă  de  acel  statut.  în  încarnările  din  sec  XX  am  avut  statutul 
clasei  mijlocii,  ca  medic  în  Suedia  şi  asistent  medical  în  prezent,  unde 
bunurile  au  fost  obţinute  prin  muncă  grea,  însă  făcută  cu  dragoste  şi 
devotament.  De  avere  nici  nu  se  poate  discuta,  sunt  pe  linia  de 
supravieţuire.  Este  şi  asta  o  mare  lecţie  evolutivă  acceptată  cu  dragoste  şi 
dorinţa  de  împlinire  sufletească.” 

Corbec 
7  iunie  2015 
Piatra  Neamţ 

5 


Episodul  11  -  YSSAREM 

Episodul  spiritual  nr.11  îl  are  ca  erou  pe  sirianul  YSSAREM.  Viaţa  lui 
s-a  desfăşurat  între  anii  916-947  (secolul  10).  YSSAREM  s-a  născut  în 
Damasc.  Tatăl  lui,  Yared,  lucra  ca  medic  pentru  câteva  familii  bogate. 
Omihe,  nevasta  lui  Yared,  născuse  şapte  copii.  în  ciuda  strădaniilor 
medicului  Yared,  şase  copii  au  decedat,  având  boli  grave. 

Unicul  supravieţuitor,  YSSAREM,  a  fost  crescut  în  belşug,  tatăl  lui 
oferindu-i  şi  dreptul  la  ştiinţă.  Până  la  19  ani  băiatul  a  studiat  Medicina 
împreună  cu  Yared,  ajutându-1  conştiincios  în  tratarea  bolnavilor.  Dorind 
să  înveţe  mai  multă  Medicină,  dar  şi  Filosofie  islamică,  YSSAREM  a 
obţinut  acceptul  părinţilor  de  a  pleca  la  Bagdad,  pentru  studii  înalte.  Era 
în  anul  935. 

Călătoria,  deloc  uşoară,  a  durat  câteva  luni.  Drumurile  principale 
erau  bine  păzite,  ambele  oraşe,  Damasc  şi  Bagdad,  aflându-se  pe 
teritoriul  Califatului  Abbasid.  Acesta  era  un  stat  feudal,  succesor  al 
Califatului  Omeyyad.  Capitala  sa,  oraşul  Bagdad,  fusese  fondată  în  anul 
762.^ 

în  cei  11  ani  cât  i-a  fost  dat  lui  YSSAREM  să  locuiască  în  Bagdad,  la 
conducerea  Califatului  Abbasid  s-au  succedat  următorii  califi:  1)  Abu’l- 
Abbas  Ahmad  ar-Radi  ibn  al-Muktadir  (934-940);  2)  Abu  Ishak  Ibrahim 
al-Muttaki  ibn  al-Muktadir  (940-944);  3)  Abu’l-Kasim  Abdallah  al- 
Mustakfi  ibn  al-Muktafi  (944-946);  4)  Abu’l-Kasim  al-Fadl  al-Muti  ibn 
al-Muktadir  (946-974). 

în  secolul  10,  cel  în  care  a  trăit  eroul  nostru,  oraşul  Bagdad  a 
cunoscut  o  strălucire  maximă,  fiind  unul  dintre  cele  mai  mari  oraşe  din 
epoca  premodernă,  cuprinzând  peste  două  milioane  de  locuitori. 

YSSAREM  împlinise  pe  drum  frumoasa  vârstă  de  20  ani.  Ajuns  în 
Bagdad,  s-a  înscris  de  urgenţă  la  o  şcoală  de  Medicină  şi  la  alta  de 
Filosofie  islamică.  La  24  de  ani,  când  s-a  căsătorit  cu  frumoasa  Nyar,  el 
încă  mai  studia.  Devenise  renumit  în  oraş  prin  competenţa  în  tratarea 
bolnavilor,  dar  mai  ales  prin  felul  în  care  ştia  să  interpreteze  versetele 
Coranului. 

Nyar  împlinise  17  ani  când  părinţii  s-au  încumetat  să  i-o  dea  de 
nevastă  lui  YSSAREM.  După  câteva  săptămâni  de  tratamente  diverse, 
fata  reuşise  să  scape  de  o  boală  de  piele  care  îi  apăruse  periodic  la 
anumite  intervale  de  timp.  Dându-şi  seama  că  o  iubeşte,  medicul  a  cerut- 
o  în  căsătorie.  Spre  norocul  său,  a  fost  acceptat. 

Căsătoria  cu  Nyar  a  însemnat  pentru  YSSAREM  o  modalitate 
excepţională  de  a  evolua  pe  plan  profesional.  Socrul  său,  Yassid, 
îndeplinea  înalta  funcţie  de  reprezentant  al  Califului  în  conducerea 
oraşului.  YSSAREM  obţinuse  de  la  el  sprijinul  financiar  care  îi  lipsise 
până  atunci. 

Având  o  încredere  nelimitată  în  soţul  ei,  Nyar  nu  l-a  împovărat  cu 
grijile  gospodăriei  şi  ale  creşterii  copiilor,  lăsându-i  libertatea  de  a  se 
ocupa  nestingherit  de  Medicină  şi  Filosofie.  Cele  două  fetiţe  născute  de 
ea  au  supravieţuit,  prin  grija  ei  şi  a  tatălui  lor.  Pe  Ynud  o  adusese  la 
lumina  zilei  când  avea  19  ani.  După  4  ani  a  apărut  şi  surioara  mai  mică, 
Ader. 

înţeleptul  YSSAREM  s-a  bucurat  de  familia  lui  doar  până  în  anul 
947,  când  moartea  i-a  trimis  spiritul  în  alte  lumi,  la  doar  31  de  ani.  Boala 
fatală  era  aceeaşi  care  îi  ucisese  trei  fraţi,  dar  şi  alte  persoane  dintre 
strămoşii  tatălui  său.  Dacă  medicul  Yared  nu  reuşise  să  îşi  salveze  de  la 

moarte  şase  dintre  copii,  YSSAREM  rămăsese  el  însuşi  neputincios  în 
faţa  aceleiaşi  boli. 

Nyar,  văduvă  în  vârstă  de  24  de  ani,  avea  de  crescut  în  continuare  o 
fetiţă  de  5  ani  şi  una  de  doar  un  an.  După  3  ani  de  văduvie,  Nyar  s-a 
recăsătorit  cu  unul  dintre  cei  mai  buni  prieteni  ai  defunctului  soţ.  Ardhul 
o  iubise  în  tăcere  câtă  vreme  trăia  YSSAREM.  A  aşteptat  liniştit  să  îi  vină 
rândul,  ştiind  că  boala  de  care  suferea  acesta  era  nevindecabilă. 

Nina  Petre 
21  octombrie  2015 


COMENTARIILE  LUI  CORBEC 

„Citind  lista  încarnărilor,  mă  cuprinde  o  pace  şi  o  mulţumire 
interioară.  Am  avut  încarnări  deosebite,  ca  om  învăţat,  mereu  preocupat 
pentru  înălţarea  sufletului. 

Medicul  Yssarem  a  murit  tânăr  de  o  boală  a  măduvei  spinării. 
Interesant  e  că  în  '92  am  fost  diagnosticat  cu  Sclerodermie  cr.  şi  secundar 
cu  Metaplazie  medulară.  Deci  boală  de  măduvă.  îmi  făcuseră  biopsii 
osoase  dureroase.  Prozatorul  Mircea  Nedelcu,  de  o  vârstă  cu  mine, 
autorul  prozei  "Zmeură  de  câmpie"  a  murit  de  această  boală  în  '93  -  94. 
Eu  de  ce  nu  am  murit?  mă  tot  întrebam  atunci  şi  găseam  un  răspuns  naiv 
că  poate  medicii  au  greşit  diagnosticul.  Fac  analiza  sângelui  de  două  ori 
pe  an  şi,  deşi  trombocitele  sunt  la  o  treime  din  minimul  acceptat  de 
medicină,  de  la  an  la  an  le  creşte  numărul  şi  fac  efort  fizic  continuu  şi 
deosebit  de  greu.  în  această  privinţă  sunt  stabil  şi  optimist.” 

22  octombrie  2015 

„Câteva  cuvinte  despre  oraşele  Damasc  şi  Bagdad.  Două  mari  centre 
de  cultură  şi  civilizaţie  la  acea  vreme,  au  făcut  o  punte  pentru  viaţa  lui 
Yssarem  între  naştere  şi  moarte. 

înainte  de  deschiderea  graniţelor  în  '90  aveam  un  dor,  o  nostalgie 
pentru  oraşul  Damasc,  deşi  nu-1  vizitasem  niciodată.  Doream  nespus  de 
mult  să  călătoresc  spre  acel  oraş  de  miraj  din  închipuirea  mea.  După  '90, 
deşi  visul  meu  de  călătorie  era  încă  de  actualitate,  nu  am  avut  susţinerea 
materială  pentru  împlinirea  lui.  După  aceea,  oraşul  Damasc  intră  în  ceaţă 
şi  dor  neîmplinit. 

Citind  studiul  karmei,  am  găsit  explicaţia  nostalgiei  mele 
nevindecate.  Mă  născusem  şi  trăisem  până  la  adolescenţă  acolo.  Faţă  de 
oraşul  Damasc  trăiesc  un  sentiment  de  nostalgie  şi  admiraţie  pentru 
cultura  şi  educaţia  din  care  m-am  hrănit  pentru  a  pleca  la  şcoli  mai 
înalte,  recunoştinţă  pentru  iubirea  şi  protecţia  părinţilor  mei  de  atunci, 
iar  faţă  de  oraşul  Bagdad,  un  sentiment  de  profund  respect,  pentru  că  m- 
au  adoptat,  ajutându-mă  să-mi  continui  învăţătura,  unde  m-am  împlinit 
ca  medic. 

Despre  viaţa  lui  Yssarem  până  a  ajunge  medic  nu  răzbat  până  la 
mine  alte  emoţii  decât  acele  de  respect  şi  recunoştinţă,  însă  despre 
profesia  lui  de  medic,  îi  era  dat  să  rezolve  imposibilul,  pentru  că  avea 
resurse  şi  cunoştinţe  acumulate  prin  studiul  filozofiei.  Nu  a  ştiut  cum  să 
pună  în  practică  înalta  învăţătură  şi  a  plătit  cu  viaţa. 

în  această  viaţă  am  fost  diagnosticat  cu  metaplazie  medulară,  fiind 
un  prognostic  grav.  La  primirea  biletului  de  externare  din  spitalul 
universitar  nu  am  reacţionat  negativ,  ci  neutru,  apoi  după  câteva  luni  mi- 
am  recăpătat  respectul  şi  încrederea  în  mine  însumi,  refuzând  de  la 
început  tratamentul  citostatic  şi,  deşi  mi-a  fost  nespus  de  greu,  de  la  o 
lună  la  alta  mă  simţeam  tot  mai  liber  de  boală  şi  suferinţă.  După  trei  luni 
am  strigat  fericit  că  am  învins.  De  fapt  am  învins  teama  de  a  fi  bolnav  de 
cancer  de  măduvă.  Asta  era  provocarea  medicului  Yssarem,  pe  care  nu  a 
reuşit  să  o  rezolve. 

La  împlinirea  vârstei  de  31  ani,  câteva  zile  înainte  şi  după,  am  trăit 
teama  de  moarte,  că  sunt  deja  bătrân  şi  mi-a  venit  sorocul,  precum 
moartea  medicului  Yssarem.  în  realitate  nu  eram  bolnav,  dar  teama  de 
moarte  a  medicului  Yssarem  a  străbătut  timpul  până  la  mine.  De  ce 
tocmai  acum?  Pentru  a  mă  pregăti  să  am  pentru  mine  un  respect  şi  o 
atitudine  pozitivă,  ca  să  pot  trece  peste  bariere  imposibile.  îmi  asum 
această  lecţie  parţial  învăţată,  fiindcă  mai  am  de  lucrat  la  ea.” 


Corbec 
26  octombrie  2015 
Piatra  Neamţ 

DORINA 


Prezentare 

Dorina  şi-a  desăvârşit  studiile  universitare  în  România,  urmate  de 
un  maşter  şi  un  doctorat.  De  câţiva  ani  locuieşte  în  Grecia,  unde  îşi  dă 
cel  de-al  doilea  doctorat.  Este  îndrăgostită  de  această  ţară  şi  de  istoria  ei 
zbuciumată.  Căutările  spirituale  o  preocupă  de  multă  vreme.  în  afară  de 
activitatea  universitară,  Dorina  cercetează  neobosită  istoria  religiilor  şi  a 
civilizaţiilor  omenirii.  Pe  lângă  atâtea  preocupări  deosebite,  ea  găseşte 
timp  disponibil  şi  pentru  acţiuni  umanitare. 


Nina  Petre 
1 7  decembrie  2013 


EPISOADE  SPIRITUALE  COMENTATE  în  volumul  1 
®  Sinerre  Varely  (1898-1950) 

®  RinekYakudi  (1803-1859) 

O  Yuruk  Terdish  (1721-1760) 

EPISOADE  SPIRITUALE  COMENTATE  în  volumul  2 
®  Taune  (1628-1683) 

O  Ladur  (1533-1594) 

®  Raski  (1451-1512) 

O  Lucian  Darove  (1319-1401) 

®  Yuja  Sirdeli  (1215-1284) 

O  Tihedec  (1127-1172) 

®  Lunky  (1040-1099) 

EPISOADE  SPIRITUALE  COMENTATE  în  continuare 
O  Nurduku  (929-981 ) 

®  Urkha  (840-885) 

®  Nanuki  (725-798) 

O  Teodorius  (603-684) 

®  Raukha  (512-583) 

O  Dorrk  (434-490) 

O  Norral  (316-382) 

®  Khume  (224-269) 

®  Narna  (116-182) 

O  Ruad  (22-96) 

®  Mide  (79-23  î.e.n.) 

O  Xad  (188-119  î.e.n.) 

O  Modruh  (270-212  î.e.n  ) 
®  Noghide  (398-329  î.e.n.) 


Episodul  11  -  NURDUKU 

Eroul  povestirii  este  filipinezul  NURDUKU.  Viaţa  lui  s-a  desfăşurat 
între  anii  929-981.  NURDUKU  s-a  născut  în  localitatea  portuară 
Kabaritan  (denumirea  actuală:  San  Jose),  situată  în  sudul  insulei 
Mindoro,  pe  ţărmul  Mării  Luzon.  Această  insulă  face  parte  din 
Arhipelagul  Filipine. 

Familia  lui  NURDUKU  era  săracă,  trăind  cu  toţii  din  darurile 
naturii.  Daroro  (tatăl)  şi  Mudir  (mama)  au  avut  12  copii.  Dintre  aceştia, 
10  au  decedat  înainte  de  a  deveni  majori,  din  cauza  bolilor  specifice 
zonei,  mai  ales  malaria.  Au  rămas  în  viată  doi  băieţi.  NURDUKU  avea  un 
frate  mai  tânăr  cu  5  ani,  Narono. 

Limba  vorbită  de  întreaga  comunitate  era  un  dialect  de  origine 
malaysiană.  Toţi  locuitorii  erau  plăcuţi  la  înfăţişare  şi  foarte  vorbăreţi. 
Nu  făcea  excepţie  nici  familia  lui  Daroro.  Cu  toţii  credeau  în  zeii  naturii  şi 
se  rugau  la  ei  pentru  binele  tuturor. 

Atât  bărbaţii,  cât  şi  femeile  purtau  cercei  mari,  haine  confecţionate 
din  bumbac  sau  scoarţă  de  arbore.  Aveau  culoarea  măslinie,  erau  voinici, 
trupul  fiindu-le  pictat  cu  desene  tradiţionale.  Se  ungeau  pe  piele  cu  ulei 
de  cocos  şi  de  susan,  ca  să  se  apere  de  soare  şi  de  vânt. 

Bărbaţii  aveau  părul  foarte  negru  şi  lung  până  la  brâu.  Purtau  săbii 
scurte,  cuţite,  suliţe,  scuturi  mari,  căngi,  cârlige.  Foloseau  plase  pentru 
pescuit  în  formă  de  pâlnie  şi  bărci  în  care  încăpeau  mai  mulţi  oameni. 

Femeile  purtau  fuste  lungi,  aveau  părul  negru  căzut  până  la  pământ,  iar 
urechile  găurite  erau  împodobite  cu  cercei  de  aur. 

Toată  populaţia  mesteca  într-una  un  fruct  ce  semăna  cu  o  pară.  îl 
tăiau  în  4  părţi,  apoi  îl  înfăşurau  în  frunzele  pomului  său,  asemănătoare 
la  aspect  şi  la  gust  cu  frunzele  de  dud.  După  ce  le  mestecau  bine,  le 
scuipau,  iar  gura  le  rămânea  foarte  roşie.  Foloseau  acest  fruct  pentru  că 
le  înviora  mult  inima.  Dacă  nu  l-ar  mai  fi  folosit,  ar  fi  murit  cu  totii. 

Părinţii  lui  NURDUKU  erau  oameni  gospodari,  băieţii  crescând 
asemenea  lor.  Daroro  pleca  în  zori  cu  barca  la  pescuit.  Acasă,  nevasta  îşi 
vedea  de  treburile  ei.  Pe  lângă  numeroşii  copii,  Midur  mai  creştea  porci, 
găini,  capre,  câini  şi  pisici.  Hrana  vegetală  era  compusă  din  orez,  nuci  de 
cocos,  smochine,  ghimbir,  portocale,  lămâi. 

Pentru  întreaga  comunitate,  palmierul  era  arborele  vieţii.  Un  astfel 
de  arbore  trăia  100  de  ani.  Din  fructele  lui,  nucile  de  cocos,  se  obţineau 
diverse  alimente.  Vinul  rezulta  prin  fermentarea  sucului  ce  picura  printr- 
o  gaură  făcută  în  vârful  palmierului.  Bărbaţii  din  zonă  erau  foarte 
băutori.  NURDUKU  a  învăţat  uşor  să  desfacă  nucile  de  cocoş  în  părţile 
comestibile.  Din  prima  coajă,  verde  şi  groasă,  scotea  nişte  firişoare 
necesare  tatălui  său  la  confecţionarea  parâmelor  folosite  la  legarea 
bărcilor.  Coaja  următoare  şi  ce  urma  sub  ea  erau  folosite  în  alimentaţie. 
Coaja  era  prăjită,  obţinându-se  din  ea  un  praf  foarte  gustos.  Măduva  albă 
de  sub  coajă  era  consumată  crudă,  cu  peşte  şi  carne.  Uneori  o  uscau, 
obţinând  un  fel  de  pâine.  în  mijlocul  măduvei  se  găsea  o  licoare  limpede, 
dulce  şi  foarte  întăritoare.  Dacă  o  lăsau  să  stea  puţin,  se  închega  şi 
semăna  cu  un  măr.  Când  Midur  voia  să  facă  ulei,  lăsa  măduva-licoare  să 
putrezească,  apoi  o  punea  să  fiarbă.  Uleiul  obţinut  curgea  ca  untul.  Când 
voia  să  facă  oţet,  lăsa  licoarea  să  fermenteze,  apoi  o  lăsa  la  soare, 
obţinând  un  oţet  asemănător  cu  cel  preparat  din  vinul  alb.  Dacă  măduva 
era  dată  pe  râzătoare,  amestecată  cu  propria  licoare  şi  tescuită  într-o 
cârpă,  se  obţinea  un  lapte  asemănător  cu  cel  de  capră.  Condimentele  ca 
scorţişoara,  piperul,  ghimbirul  şi  nucşoara  făceau  parte  din  hrana 
tuturor. 

Pe  insulă  domneau  câţiva  regi,  fiecare  cu  teritoriul  său,  bine  păzit  de 
propria  armată.  întreaga  populaţie  îşi  plătea  tributul  către  suveran  în 
alimente,  animale  domestice  sau  vânate  şi,  mai  ales,  în  aur. 

împlinind  12  ani,  NURDUKU  a  început  să  meargă  cu  tatăl  său  în 
mica  lor  barcă  spre  insulele  învecinate,  în  căutare  de  aur.  Schimbul  de 
produse  era  în  natură.  Hainele  din  bumbac  şi  mătase  ţesute  de  Midur  se 
schimbau  pe  bulgăraşi  de  aur.  Până  la  52  de  ani,  cât  i-a  fost  dat  să 
trăiască,  NURDUKU  a  făcut  nenumărate  drumuri  cu  barca,  în  căutare  de 
aur.  O  cantitate  foarte  mică  o  păstra  pentru  familia  lui,  iar  restul 
reprezenta  tributul  oferit  regelui,  pentru  ca  el  şi  familia  lui  să  fie  lăsaţi  în 
viaţă.  Viaţa  tuturor  celor  săraci  era  evaluată  în  bulgăraşi  de  aur. 

La  19  ani,  NURDUKU  s-a  căsătorit  cu  Yile,  o  fată  frumoasă  şi  timidă, 
în  vârstă  de  17  ani.  Era  săracă,  la  fel  ca  şi  el.  Dintre  cei  4  copii  născuţi  de 
Yile,  3  au  murit  înţepaţi  de  insecte.  Singurul  supravieţuitor,  Tako,  născut 

de  mama  lui  la  24  de  ani,  a  crescut  harnic  şi  voinic,  asemenea  lui 
NURDUKU.  Deşi  amândoi  consumau  mult  alcool,  conform  tradiţiei,  nu 
deveneau  violenţi  faţă  de  membrii  familiei.  Aşa  cum  Midur  nu  cunoscuse 
bătaia  nici  de  la  părinţi  şi  nici  de  la  soţ,  tot  aşa  i  se  întâmplase  lui  Yile  şi 
nevestei  lui  Tako.  Răfuielile  dure,  cu  pumnii  şi  armele,  aveau  loc  numai 
între  bărbaţi,  atunci  când  apăreau  hoţi  de  femei  sau  de  aur. 

Tako  împlinise  24  de  ani  când  i-a  murit  tatăl,  doborât  de  o  criză 
puternică  de  malarie.  NURDUKU  supravieţuise  bolii  timp  de  câţiva  ani, 
până  când  trupul  său  uriaş  se  transformase  intr-un  schelet  ambulant. 
Tako  îşi  iubise  enorm  tatăl  şi  se  străduise  ani  la  rând  să  îi  semene  întru 
totul.  Pierderea  soţului  a  însemnat  pentru  Yile  moartea  însăşi.  După  ce  1- 
au  îngropat,  femeia  a  refuzat  hrana,  stingându-se  şi  ea  după  câteva  zile. 

Spiritul  temerarului  NURDUKU  s-a  întrupat  în  delicata  persană 
Lunky  după  59  de  ani. 

Nina  Petre 
8  august  2014 


COMENTARIUL  DORINEI 

„Viaţa  lui  Nurduku  a  fost  încântătoare  din  punctul  meu  de  vedere, 
exceptând  decesul  celor  trei  copii.  Am  simţit,  când  am  citit  despre  el,  o 
stare  de  linişte,  libertate  şi  armonie.  Cred  că  o  persoană  extrem  de 
importantă  în  viaţa  lui  a  fost  soţia  lui...  trebuie  să  fi  fost  extrem  de  legaţi! 
Conexiunea  lui  Nurduku  cu  natura  şi  cu  marea  s-a  transmis  până  în  ziua 
de  astăzi  la  mine;  deşi  în  România  îmi  petreceam  mai  mult  timp  la 
munte,  marea  m-a  fascinat  imediat  ce  am  venit  în  Grecia  şi  încă  nu  m-am 
plictisit  de  ea...  nu  cred  că  se  va  întâmpla  curând. 

Legat  de  malarie,  e  un  sfat  foarte  util,  având  în  vedere  că  îmi  place  să 
vizitez  destinaţii  ciudate  şi  uneori  periculoase.” 

Dorina 
31  august  2014 
Grecia 


Episodul  12  -  URKHA 

Eroină  este  suedeza  URKHA.  Viaţa  ei  s-a  desfăşurat  între  anii  840- 
885.  Localitatea  în  care  s-a  născut  era  o  aşezare  modestă,  organizată 
tribal,  denumită  ulterior  Flen.  Astăzi  este  un  oraş  important  în  estul 
Suediei.  Tatăl  URKHĂI,  Torndik,  se  ocupa  cu  agricultura.  Mama  ei, 
Nuske,  bună  gospodină,  tricota  haine  din  lână  în  scurtul  răgaz  dintre 
activităţile  gospodăreşti.  Cei  doi  soţi  aveau  3  copii.  URKHA,  copilul  cel 
mare,  avea  doi  fraţi:  Ulmer,  cu  2  ani  mai  tânăr  decât  ea,  şi  Radung,  mai 
mic  cu  6  ani  decât  fratele  său. 

în  secolul  9,  cel  în  care  a  trăit  URKHA,  teritoriul  viitorului  stat 
suedez  era  locuit  de  triburi  germanice,  locuitorii  numindu-se  varegi 

(vikingi  suedezi).  începând  cu  secolul  9,  varegii  au  început  expediţii  în 
ţinuturi  îndepărtate,  cu  scopuri  comerciale  şi  de  jaf,  pe  coastele  Europei 
Occidentale,  în  Rusia  şi  Imperiul  Bizantin.  Abia  în  secolul  11  a  luat  fiinţă 
un  stat  unificat  pe  teritoriul  varegilor. 

Tribul  căruia  îi  aparţinea  eroina  noastră  avea  un  şef  care  conducea 
adunarea  poporului,  prezida  judecăţile,  comanda  războaiele  şi  încheia 
pacea.  Zona  geografică  în  care  locuiau  cu  toţii  era  o  câmpie  întinsă,  bună 
pentru  agricultură  şi  creşterea  vitelor.  Pământul  era  roditor,  iar  vara 
vitele  aveau  hrană  din  belşug  pe  păşunile  bogate.  Sătenii  se  bucurau  de 
fructele  castanilor  şi  ale  nucilor. 

Credinţa  lor  religioasă  se  concentra  asupra  celor  3  mari  zeităţi:  Odin, 
Freia  şi  Thor.  Odin  (sau  Wotan)  era  zeul  războiului,  creatorul  şi 
păstrătorul  lumii.  Freia  simboliza  principiul  fecundităţii.  Fiul  lor,  numit 
Thor,  a  fost  considerat  drept  cel  mai  curajos  şi  cel  mai  puternic  dintre  toţi 
zeii,  stăpân  al  vânturilor,  trăsnetului,  al  anotimpurilor.  Tuturor  acestor 
zei,  varegii  le  aduceau,  din  9  în  9  ani,  jertfe  de  animale  şi  chiar  de  fiinţe 
omeneşti.  Cu  sângele  acestora  se  stropeau  statuile  zeilor,  iar  trupurile 
celor  sacrificaţi  erau  apoi  atârnate  de  copaci  şi  lăsate  acolo  să 
putrezească. 

URKHA  s-a  dovedit  a  avea  darul  prezicerii  încă  din  perioada 
copilăriei.  Fata  obişnuia  să  privească  oamenii  drept  în  ochi,  timp  de 
câteva  secunde,  apoi  începea  să  le  spună  ce  li  se  va  întâmpla  în  viitorul 
apropiat  sau  îndepărtat.  Pe  vraciul  tribului  îl  enerva  deseori, 
contrazicându-1  în  prezicerile  lui  despre  viitorul  bolnavilor.  Fata, 
considerată  la  16  ani  cam  năstruşnică,  se  afla  pe  lista  şefului  de  trib 
pentru  sacrificare,  în  anul  următor,  pe  altarul  zeului  Thor. 

Spre  norocul  ei,  ţinutul  în  care  locuiau  a  fost  lovit  şi  prădat  de 
vikingii  sosiţi  pe  mare  dinspre  vest.  Aceştia,  denumiţi  de  istorici  mai 
târziu  drept  normanzi  (vikingi  norvegieni)  locuiau  pe  teritoriul  viitoarei 
ţări  Norvegia.  Normanzii  făceau  dese  incursiuni  de  pradă  şi  cucerire,  la 
fel  ca  şi  varegii  suedezi.  Unul  dintre  prădătorii  satului  a  descoperit-o  pe 
URKHA  în  coliba  cu  fânul  destinat  vitelor  familiei.  Văzând-o  cât  era  de 
tânără  şi  frumoasă,  a  luat-o  şi  nu  i-a  mai  dat  drumul  să  se  îndepărteze  de 
el. 

Călătoria  pe  apă  a  durat  mult,  fata  aflându-se  de  câteva  ori  în 
pericolul  de  a  muri  de  frig.  în  sfârşit,  corabia  a  acostat  pe  ţărmul 
normanzilor,  într-un  port  numit  Arnardalr  (denumirea  actuală,  Arendai), 
situat  astăzi  în  sudul  Norvegiei.  Răpitorul,  salvatorul  şi  binefăcătorul 
tinerei  varege  se  numea  Kridur,  avea  30  de  ani,  nu  avea  nevastă  şi  se 
ocupa  cu  incursiunile  de  pradă  în  ţinuturi  îndepărtate. 

în  anul  856,  cel  în  care  URKHA  a  sosit  pe  noul  teritoriu,  triburile  de 
origine  germanică  erau  independente,  la  fel  ca  şi  cel  din  care  provenea 
chiar  ea.  Abia  peste  16  ani  a  început  unificarea  micilor  formaţiuni 
teritoriale,  sub  conducerea  regelui  Harald  I  Haarfager.  La  acea  vreme,  şi 
populaţia  din  acele  ţinuturi  credea  în  existenţa  şi  puterea  zeilor. 

Aşezarea  portuară  în  care  ajunsese  URKHA  era  mai  mare  şi  mai 
dezvoltată  din  punct  de  vedere  economic  decât  modestul  sat  din  care 
venise.  Schimburile  comerciale  între  negustorii  coborâţi  pe  ţărm  şi  cei 
băştinaşi  erau  intense.  Meşteşugarii  localnici  îşi  vindeau  bine  uneltele  de 
fierărie,  obiectele  de  podoabă,  obţinând  pe  ele  blănuri  aduse  din 
ţinuturile  nordice  şi  materiile  prime  de  care  aveau  nevoie.  în  regiunea 
din  care  făcea  parte  localitatea  Arnardalr  exista  o  democraţie  militară. 
Populaţia  era  organizată  în  obşti.  Negustorii  îmbogăţiţi  prin  incursiuni 
de  pradă  şi  schimburi  comerciale,  aşa  cum  era  şi  bărbatul  eroinei 
noastre,  aveau  terenuri  la  ţară,  unde  obţineau  produse  destinate 
comerţului. 

în  urma  răpirii  din  satul  natal,  URKHA  devenise  nevasta  unui 
navigator  din  ce  în  ce  mai  bogat  şi  mai  influent  asupra  locuitorilor  din 
zonă.  Fata  firavă  de  odinioară  devenise  o  femeie  voinică,  harnică  şi  o 
mamă  desăvârşită.  A  dat  naştere  la  5  copilaşi.  Trei  dintre  aceşti  au  murit 
înainte  să  fi  ajuns  adolescenţi,  din  cauza  unor  boli  de  plămâni.  Au  rămas 
în  viaţă  doar  o  fată  (Nurme)  şi  fratele  ei  mai  tânăr  cu  7  ani,  Ronnk.  După 
naşterea  fiecărui  copil,  Kridur  a  pus  deoparte  bani  de  aur  aduşi  din 
ţinuturi  străine.  Pe  Nurme,  mama  ei  a  născut-o  la  19  ani,  iar  pe  Ronnk,  la 
26  de  ani.  Tatăl  lor  le-a  oferit  tot  ce  avea  mai  bun:  hrană,  haine,  avere.  Pe 
Nurme  i-au  dat-o  la  17  ani  unui  şef  militar  local.  Fiul  său  i-a  fost  urmaş  în 
comerţul  naval,  după  moartea  mamei,  când  Kridur  nu  şi-a  mai  părăsit 
tara  niciodată. 

9 

Sfârşitul  lumesc  al  URKHĂI  a  fost  cel  predestinat  de  când  se 
născuse:  harul  ei  de  prezicătoare  i-a  scurtat  viaţa,  fiind  ucisă  la  doar  45 
de  ani.  La  revenirea  dintr-o  ultimă  călătorie  pe  mare,  Kridur  nu  şi-a  mai 
găsit  nevasta  vie.  Copiii  lor  o  înmormântaseră  cu  mai  multe  zile  în  urmă, 
după  ce  o  găsiseră  moartă  în  casă.  Nurme,  ajunsă  femeie  măritată  şi 
mamă  a  doi  copii,  avea  26  de  ani.  Vizitându-şi  mama,  ca  în  fiecare  zi,  a 
găsit-o  fără  suflare,  cu  o  curea  strânsă  în  jurul  gâtului.  Ronnk,  fiul  de  19 
ani,  care  îşi  iubea  nespus  mama,  era  plecat  la  ţară,  pentru  a  aduce 
produse  de  la  moşie.  Bănuiala  tuturor  s-a  îndreptat  către  predicatorul 
comunităţii.  Acesta  o  ameninţase  pe  URKHA  de  mai  multe  ori  că  va  fi 
pedepsită  de  zei,  fiindcă  femeia  îndrăznise  să  îi  prezică  sfârşitul  timpuriu, 
din  cauza  lăcomiei  lui  la  femei.  Prevestirea  s-a  adeverit  la  scurtă  vreme 
după  moartea  URKHĂI,  prin  răzbunarea  lui  Kridur.  Acesta,  fiind  convins 
de  identitatea  ucigaşului,  i-a  tăiat  gâtul  predicatorului,  atârnându-i  ţeasta 
într-un  copac  de  lângă  casa  acestuia. 

Nina  Petre 
8  septembrie  2014 


COMENTARIILE  DORINEI 

„Doresc  să  vă  confirm  că  am  primit  şi  am  citit  scrisoarea  despre  viaţa 
Urkhăi.  Am  citit-o  pe  nerăsuflate,  însă  doresc  să  o  revăd  şi  să  trimit  un 
comentariu  ceva  mai  încolo.  Sunt  multe  aspecte  care  m-au  impresionat 

în  evoluţia  ei.  Partea  legată  de  harul  ei  de  a  prezice  viitorul  şi  de  sfatul 
dumneavoastră  necesită  o  cugetare  îndelungată  din  partea  mea. 

M-am  grăbit  să  vă  scriu  pentru  a  vă  împărtăşi  câteva  gânduri  privind 
fericirea  mea  aici...  care  nu  e  tocmai  fericire. 

De  vreo  doi  ani  ascult  şi  consult  ştirile  politice  din  întreaga  lume  în 
trei  limbi  sau  chiar  mai  multe,  pentru  că  unii  din  colegii  mei  vorbesc 
limbi  pe  care  eu  nu  le  cunosc  sau  provin  din  părţi  ale  planetei  unde  nici 
nu  am  ajuns.  Şi  aveţi  dreptate  să  vă  îngrijoraţi.  Acum  sunt  convinsă  că  în 
Grecia  ne  paşte  cel  mult  foamea  şi  că  războiul  nu  va  lua  proporţii  mari, 
datorită  intereselor  pe  care  le  au  aici  „cei  care  decid”.  Cu  România  însă 
nu  e  la  fel.  Până  la  urmă...  cred  că  prezicerile  părintelui  Arsenie  Boca  se 
vor  adeveri...  din  păcate. 

Eu  mai  stau  pe  aici,  însă  dacă  se  întâmpla  ceva  grav,  voi  încerca  să- 
mi  fac  transferul  la  un  institut  de  cercetare  din  ţară.  Cu  siguranţă,  nu  aş 
putea  sta  departe  de  ai  mei  în  astfel  de  vremuri,  mai  ales  că  ei  nu  sunt 
oameni  care  să  „dea  bir  cu  fugiţii”  pe  la  rude,  în  străinătate. 

Şi  totuşi  îmi  pun  întrebarea...  unde  aş  fi  mai  utilă  pentru  România... 
în  România  sau  aici? 

Sunt  deja  patru  ani  în  care  am  intermediat  venirea  a  nenumăraţi 
studenţi  români  prin  programe  de  studiu  în  străinătate  pe  termen  scurt, 
i-am  educat,  i-am  ridicat  la  nivel  de  adevăraţi  tineri  cercetători  şi  i-am 
trimis  înapoi  în  ţară  ca  să  construiască  un  viitor  mai  bun  în  cercetarea 
României;  am  adus  şi  câini  din  România,  ca  să-i  salvez  de  la  eutanasie, 
am  ajutat  români  de  aici  să-şi  termine  liceul  abandonat  în  ţară  cu  ani  în 
urmă  şi  mă  pregătesc  să  intermediez  o  întrunire  de  proporţii 
considerabile  în  care  istorici  români  vor  veni  aici  şi  vor  discuta  împreună 
cu  specialişti  greci  şi  audienţa  despre  istoria  noastră  comună,  despre 
traci,  despre  geto-daci  şi  despre  revoluţia  noastră  comună  împotriva 
turcilor.  Nu  ştiu  cine  mi-ar  da  şansa  acolo,  în  România,  să-mi  ajut  şi  să- 
mi  promovez  ţară  aşa  cum  mi  se  dă  aici,  unde  până  acum...  pur  şi  simplu 
nimeni  nu  mi-a  spus  NU.  Ieri  seară,  un  profesor  şi  colaborator  grec 
alerga  pe  la  hoteluri,  în  Thessalonik,  să  achite  cazarea  unor  prieteni  de-ai 
mei  (români)  care  au  rămas  în  „pană”  de  bani;  făcea  asta  dezinteresat... 
aşa,  ca  să  dea  ajutor  unor  români  pe  care  nici  nu  i-a  cunoscut  vreodată. 
Eu  mă  aflam  la  distanţă  prea  mare  şi  nu  puteam  face  nimic,  pentru  că  mi 
se  blocase  cârdul  bancar;  am  cerut  ajutor  urgent  şi  în  aceeaşi  seară 
problema  s-a  rezolvat. 

...aşa  că  mă  aflu  în  mare  dificultate  şi  încerc  să  mă  liniştesc,  pentru  a 
putea  simţi  un  mesaj  Divin  care  să-mi  dicteze  din  interior  ce-i  mai  bine 
pentru  mine...  în  raport  cu  ţara  mea. 

Cred  că  am  cel  puţin  la  fel  de  multe  temeri,  îngrijorări  şi  frici  ca  toţi 
cei  de  acolo,  doar  că  la  mine  se  adaugă  şi  nişte  procese  de  conştiinţă.  în 
România,  persoanele  din  jur  mi-ar  fi  spus  că  sunt  paranoică.  Ştiţi  şi 
dumneavoastră  cât  de  interesaţi  sunt  românii  de  politică.  Aici  însă  am 
„trecut”  prin  războiul  din  Siria,  şi  cel  din  Gaza  ş.a.m.d.  pentru  că  aproape 
nu  a  existat  zi  în  care  să  nu  fi  vizionat  un  documentar/  scurt  metraj/ 

video  cu  copii  nevinovaţi  care  sunt  torturaţi  în  aceste  locuri  ale  lumii,  mai 
ales  că  în  mările  Greciei  se  îneacă  foarte  des  în  ultima  vreme  emigranţi 
din  ţările  arabe.  Cu  atmosfera  de  război,  teroare,  suferinţă,  frică, 
disperare...  ne-am  obişnuit  deja.  Criza  a  rămas...  o  nimica  toată. 

Dar  sufletul  meu  e  alături  de  România  şi  sunt  pregătită  să  port 
Crucea  pe  care  o  are  această  mică  ţară,  atât  de  „nefericit”  plasată  între 
forţe  opuse  !” 

Dorina 
9  septembrie  2014 
Grecia 

„Am  recitit  şi  am  încercat  să  trăiesc  parte  din  sentimentele 
prezicătoarei  Urkha  şi  mi-am  dat  seama  că,  în  ciuda  faptului  că  a  fost 
despărţită  de  familia  ei  şi  smulsă  din  satul  natal,  iar  sfârşitul  ei  a  fost 
tragic...  citind  această  poveste  a  vieţii  ei,  am  simţit  pace.  Cred  că  până 
acum  am  găsit  în  Urkha  cea  mai  dezinhibată  variantă  a  spiritului  meu  şi 
că  tocmai  datorită  libertăţii  ei  de  exprimare  a  fost  considerată 
năstruşnică  de  către  cei  care  au  crescut-o  şi  apoi  a  fost  ucisă  de 
predicatorul  comunităţii. 

Legat  de  preziceri,  nu  aş  putea  spune  că  am  capacitatea  de  a  prezice 
viitorul,  însă  am  observat  un  lucru  puţin  ciudat.  Dacă  există  o  problemă 
între  doi  sau  mai  mulţi  oameni  din  jurul  meu  (nu  mă  implică  neapărat  pe 
mine),  am  nevoie  de  explicaţie  şi  caut  încontinuu  motivul  pentru  care  s-a 
creat  problema.  Discutând  cu  unul  şi  altul,  aceştia  îmi  spun  că  gândesc 
încontinuu  şi  sunt  agitată  şi,  de  asemenea,  că  analizez  prea  mult  situaţii 
care  trebuie  luate  ca  atare.  Dar  tot  căutând  explicaţie,  după  câteva  zile 
dezleg  motivele  şi  etapele  neînţelegerii,  aşa  că  merg  la  cel  pe  care  îl 
consider  în  stare  să  remedieze  situaţia,  îi  explic  pas  cu  pas  cum  s-a  ajuns 
acolo  şi  îi  cer  să  ia  măsuri.  Mi  s-a  întâmplat  asta  şi  în  situaţii  în  care  se 
certaseră  profesori  între  ei  şi,  după  cum  aţi  spus...  mi-am  dat  seama  că  de 
multe  ori  e  mai  bine  să  nu  mă  exprim,  pentru  că  nu  toţi  sunt  dispuşi  să 
ajute  la  crearea  unui  mediu  armonios  şi  plăcut  în  jurul  lor. 

în  orice  caz,  au  observat  aşa  zisul  „simţ  analitic”  al  meu,  aşa  că  unii 
se  tem  şi  mă  evită,  considerându-mă  un  pic  periculoasă,  iar  alţii 
dimpotrivă,  mă  apreciază.  Ideea  e  că  explicaţia  unor  situaţii  nu-mi  vine 
neapărat...  cugetând.  De  multe  ori  a  venit  printr-un  vis!...  lucru  pe  care, 
bineînţeles,  nu  l-am  spus.  Mi-am  dat  seama  că,  nefiind  prezicătoare, 
trăiesc  momente  pe  care  le-a  trăit  Urkha  şi  că  sunt  două  lucruri  de  făcut, 
să  mă  astâmpăr  sau  măcar...  să  nu  mă  exprim. 

în  afară  de  cele  de  mai  sus,  am  hotărât  să  vă  scriu  acest  e-mail 
pentru  că  tocmai  m-am  întors  din  Santorini,  unde  am  petrecut  o 
săptămână  împreună  cu  mai  multe  rude  şi  prieteni  din  România.  A  fost  o 
experienţă  minunată...  pe  care  pot  să  o  şi  dovedesc  :-) 

La  situl  arheologic  Akrotiri,  unde,  cu  1600  de  ani  înainte  de  Hristos, 
oamenii  locuiau  în  case  pe  3  niveluri  şi  foloseau  canalizare,  am 
experimentat  o  pace  interioară  extraordinară  şi  o  conexiune  cu  locul 

inexplicabilă.  Iar  apoi,  într-una  din  seri  am  sărbătorit  vacanţa  într-un 
mic  teatru  din  Santorini,  care  organizează  petreceri  în  stil  „nuntă 
grecească”.  Atmosfera  se  încinge  treptat  prin  dansul  actorilor  şi  al 
dansatorilor,  iar  la  urmă  se  sparg  farfurii.  O  persoană  din  grup  m-a 
întrebat  de  ce  totuşi...  trebuie  sparte  acele  farfurii  ?!  I-am  explicat  că  este 
un  obicei  şi  o  credinţă  rămase  încă  din  antichitate,  care  simbolizează 
înmagazinarea  răului  în  obiecte  şi  distrugerea  lui  odată  cu  spargerea 
obiectelor.  La  fel  cum  la  noi,  în  Ardeal,  se  spune  că  s-a  spart  un  obiect, 
deci  s-a  dus  răul,  şi  cum,  de  curând,  chinezii  au  organizat  locuri  speciale 
unde,  atunci  când  sunt  extrem  de  nervoşi,  merg  şi  sparg  sticle!  S-a 
constatat  ştiinţific  că  acest  lucru  readuce  ritmul  cardiac  la  normal  şi 
eliberează  stresul.” 

Dorina 
3  octombrie  2014 
Grecia 


Episodul  13  -  NANUKI 

Episodul  spiritual  nr.13  o  are  ca  eroină  pe  islandeza  NANUKI.  Ea  s-a 
născut  într-un  mic  sat  aflat  în  apropierea  ţărmului  estic  al  insulei 
denumită  mai  târziu  Islanda.  Viaţa  lui  NANUKI  s-a  desfăşurat  între  anii 
725-798.  Pe  locul  vechii  aşezări  normande  a  apărut  după  mulţi  ani  oraşul 
Stafafell.  Tatăl  ei,  vikingul  normand  Knurr,  îşi  luase  şi  nevasta  pe  solida 
corabie  în  cea  de-a  doua  călătorie  spre  acea  insulă  misterioasă  şi  slab 
locuită.  Runkud,  soţia  lui,  femeie  voinică  şi  sănătoasă,  avea  în  adâncul 
firii  chemarea  mărilor.  De  câteva  ori  îşi  însoţise  bărbatul  în  călătorii 
periculoase,  purtându-le  noroc  marinarilor  în  luptele  cu  localnicii  de  pe 
unde  poposiseră. 

Ajunşi  pe  ţărmul  marii  insule,  nici  nu  aveau  cu  cine  să  se  lupte. 
Natură  sălbatică  şi  puţinii  localnici  sosiţi  de  pe  insulele  britanice  îi 
aşteptau  să  se  aşeze  şi  ei  pe  pământul  neospitalier.  Era  vară,  ploile 
curgeau  repezi,  ceţurile  grele  despărţeau  insula  ca  un  zid  de  apele 
nesfârşite  ale  oceanului.  Pentru  Knurr,  înjghebarea  grabnică  a  unei 
gospodării  nu  a  fost  un  lucru  foarte  greu.  Coliba  trainică  şi  terenul  din 
jurul  ei,  la  care  se  adăuga  prietenia  câtorva  familii  răspândite  în  zonă,  au 
îndemnat-o  pe  Runkud  să  îşi  dorească  stabilirea  definitivă  în  acel  loc. 
Neavând  nici  ea  copii,  prietena  Rrulle,  sosită  cu  aceeaşi  corabie,  i  s-a 
alăturat. 

După  câteva  săptămâni  de  repaus  în  noua  aşezare  construită  de  ei, 
bărbaţii  celor  două  prietene  şi-au  luat  rămas  bun,  promiţând  că  vor 
reveni  până  la  sosirea  iernii.  Soţul  lui  Rrulle  s-a  întors  după  un  an,  dar 
Knurr,  care  se  despărţise  de  el,  a  apărut  după  5  ani.  Runkud  o  născuse  în 
lipsa  lui  de  NANUKI,  iar  fetiţa  avea  deja  4  anişori.  Knurr,  neputându-se 
acomoda  la  clima  şi  pustietatea  de  pe  insulă,  şi-a  urcat  după  un  an 
familia  pe  o  corabie  normandă,  îndreptându-se  cu  toţii  spre  Ţara  Galilor. 

în  acel  ţinut  îndepărtat,  vikingul  Knurr  îşi  cucerise  prin  luptă  grea  cu 
localnicii  celţi  o  bucată  de  pământ  în  apropierea  ţărmului,  unde  îşi  făcuse 
o  casă.  După  mulţi  ani  de  la  moartea  lui  NANUKI,  pe  moşia  ei  şi  a 
părinţilor  s-a  construit  oraşul  Cardigan,  întreaga  regiune  fiind  numită 
Ţara  Galilor  (Wales). 

Adaptat  la  obiceiurile  localnicilor  celţi,  Knurr  îşi  ridicase  o  casă  din 
lemn  de  formă  rotundă,  acoperită  cu  stuf.  în  interior  se  afla  o  singură 
încăpere.  în  centrul  odăii  era  aşezată  vatra,  prevăzută  cu  o  căldare  pentru 
fierturi.  Alături  se  afla  suportul  de  fier  pentru  fript  carnea.  De-a  lungul 
pereţilor  se  găseau  băncile  pe  care  dormeau  cu  toţii.  Casele,  depărtate 
mult  între  ele,  erau  înconjurate  de  terenurile  gospodarilor,  care  îşi 
păzeau  averea  cu  arma  în  mână. 

Normandul  Knurr  nu  mai  voia  să  migreze  spre  alte  ţinuturi. 
Devenise  un  om  bogat,  cu  pământ  suficient  pentru  păşune  şi  puţină 
agricultură,  iar  familia  lui  era  mulţumită  de  locul  în  care  ajunsese. 
NANUKI,  fericită  de  noua  viaţă,  continua  să  îşi  ajute  mama  la  naşterile 
femeilor  din  zonă,  dar  şi  la  tratarea  bolnavilor.  Runkud,  ca  toate  femeile 
normande,  se  pricepea  să  îşi  îngrijească  membrii  familiei  cu  practici 
străvechi,  obişnuite  în  ţinuturile  nordice.  Ajunsă  printre  celţi,  şi-a 
îmbogăţit  tezaurul  terapeutic,  reuşind  să  combine  metodele  normande  cu 
cele  celtice.  NANUKI  a  învătat  tot  ce  vedea  la  mama  ei. 

9 

Până  la  20  de  ani  a  refuzat  câţiva  tineri  care  au  vrut-o  de  nevastă, 
nesimţind  nimic  în  suflet  pentru  ei.  S-a  întâmplat  totuşi  ca  pe  unul  să  îl 
placă  foarte  mult.  Larrung  avea  28  de  ani,  era  proprietarul  unei  case  şi  a 
unei  moşii,  lipsindu-i  doar  o  nevastă  pricepută  la  toate  treburile 
gospodăreşti.  O  cunoscuse  pe  NANUKI  cu  câteva  luni  în  urmă,  când 
mama  ei  sosise  în  grabă,  chemată  să-i  trateze  tatăl,  care  suferise  o 
fractură  la  un  picior.  Frumuseţea  şi  îndemânarea  lui  NANUKI  l-au 
cucerit  pe  cehul  Larrung.  La  cererea  lui  şi  a  părinţilor,  cununia  s-a  făcut 
după  două  zile,  printr-o  petrecere  în  casa  lor.  Mulţumiţi  de  a-şi  fi  lăsat 
fata  printre  oameni  cumsecade  şi  gospodari,  Knurr  şi  Runkud  s-au  întors 
la  moşia  lor. 

NANUKI  şi-a  crescut  cu  multă  grijă  cei  doi  copii.  Nurma,  născută  de 
mama  ei  la  23  de  ani,  a  ajuns  conform  tradiţiei,  o  bună  vindecătoare. 
Părinţii  i-au  dat-o  drept  soţie  unui  tânăr  moşier  care  locuia  la  o  distanţă 
mare  de  gospodăria  lui  Knurr.  Fiul  lor,  Dorran,  cu  3  ani  mai  tânăr  decât 
sora  lui,  s-a  ocupat  de  creşterea  oilor,  sporindu-şi  averea  primită  de  la 
părinţi.  NANUKI  a  murit  liniştită  la  73  de  ani,  considerându-se  o  femeie 
norocoasă  şi  folositoare  celor  în  mijlocul  cărora  trăise. 

Nina  Petre 
6  octombrie  2014 

COMENTARIUL  DORINEI 


„Episodul  spiritual  nr.  13  a  fost  minunat  şi  liniştitor  pentru  mine, 
mai  ales  că  sfârşitul  lui  Nanuki  a  fost  unul  fericit,  iar  cartea  pe  care  mi-aţi 
trimis-o  ataşată...  extrem  de  utilă! 

Noul  laborator  în  care  am  fost  acceptată  este  exact  ceea  ce-mi 
trebuie  pentru  a  realiza  studii  pe  subiecte  de  metafizică,  şi  asta  va  începe 
în  cel  mai  scurt  timp  posibil :-)” 

Dorina 
28  octombrie  2014 
Grecia 


Episodul  14  -  TEODORIUS 

Pe  măsură  ce  ne  îndreptăm  privirea  spre  secolele  mult  îndepărtate 
de  cel  în  care  trăim,  descoperim  personalităţi  interesante,  puternice, 
uneori  foarte  deosebite  de  oamenii  zilelor  noastre. 

Episodul  spiritual  nr.14  îl  are  ca  protagonist  pe  florentinul 
TEODORIUS  DARRI,  care  a  trăit  în  perioada  603-684  (secolul  7).  S-a 
născut  în  oraşul  Florenţa,  localitate  întemeiată  de  romani,  purtând  la 
început  numele  de  Florentia.  Tatăl  lui  Teodorius,  Tacirus,  un  înalt 
magistrat  al  oraşului,  o  avea  drept  soţie  pe  Allanda,  femeie  bine  educată, 
provenind  dintr-o  familie  cu  vechi  blazon  nobiliar.  Ea  îi  dăruise  lui 
Tacirus  un  singur  copil,  pe  fiul  lor  TEODORIUS. 

La  data  naşterii  băiatului  şi  încă  38  de  ani  după  aceea,  ţinutul 
Tusciei  s-a  aflat  sub  controlul  Imperiului  Bizantin.  în  anul  641,  Tuscia 
(denumirea  ulterioară:  Toscana),  a  fost  cucerit  de  longobarzi,  devenind 
un  ducat  supus  regelui  Agilulf. 

Părinţii  lui  TEODORIUS,  creştini  practicanţi,  i-au  transmis  băiatului 
credinţa  lor  puternică  în  Dumnezeu.  Având  o  voce  minunată,  melodioasă 
şi  puternică,  TEODORIUS  a  cântat  în  corul  Catedralei  încă  de  la  vârsta  de 
10  ani.  împlinind  18  ani,  după  numeroase  studii  de  cultură  generală,  a 
fost  admis  că  elev  la  Şcoala  Superioară  de  Muzică  din  oraş.  în  anul  627,  la 
24  de  ani,  absolvent  cu  titlul  de  profesor,  TEODORIUS  s-a  adresat 
administraţiei  clericale,  solicitând  angajarea  ca  profesor  al  corului 
Catedralei  din  oraş.  în  anul  următor,  cererea  i-a  fost  aprobată,  urmând 
ca  repetiţiile  să  se  desfăşoare  într-o  clădire  apropiată  de  sfântul  lăcaş. 

Au  mai  trecut  2  ani  până  când  nobilul  Cande  i-a  dat-o  de  soţie  pe 
unica  fată,  Liciana.  Profundul  sentiment  de  iubire  purtat  de  TEODORIUS 
soţiei  sale  s-a  întâlnit  cu  bunăvoinţă  şi  supunerea  acesteia,  rezultând  o 
relaţie  de  familie  ce  atingea  perfecţiunea.  Cei  doi  copii  născuţi  de  Liciana, 
un  băiat  şi  o  fată,  au  primit  numele  de  Runelio  şi  Mariangela. 

Deşi  salariul  primit  de  TEODORIUS  era  mai  mult  onorific,  familia 
lui  nu  a  avut  de  suferit  din  cauza  unor  lipsuri  materiale.  Atât  el,  cât  şi 
Liciana  primiseră  ca  dar  de  nuntă  de  la  părinţii  lor  câte  o  moşie  bogată,  la 

mică  distanţă  de  oraş,  ale  cărei  roade  agricole  se  puteau  comercializa  în 
mod  profitabil. 

Viaţa  fericitei  familii  nu  avusese  de  suferit  până  în  anul  641,  când 
trupele  barbare  ale  longobarzilor  au  reuşit  să  cucerească  ţinutul  Tusciei. 
Sosiţi  tocmai  din  Scandinavia,  în  mai  multe  etape,  germanicii  longobarzi 
au  fost  recunoscuţi  de  Bizanţ  drept  foederati  (auxiliari).  Oastea  lor, 
numărând  40000  de  luptători,  pătrunsese  în  Italia  superioară  prin 
trecătorile  alpine  încă  din  anul  568.  Ajungând  până  la  sud  de  Roma,  au 
constituit  Regatul  longobard,  numit  Longobardia,  care  includea  şi  Tuscia 
(Toscana). 

Longobarzii,  împărţiţi  în  clanuri  familiale,  îşi  alegeau  regii  după 
tradiţia  germanică.  în  perioada  641-684,  cât  i-a  mai  fost  dat  lui 
TEODORIUS  să  trăiască,  s-au  perindat  următorii  regi  longobarzi:  1) 
Agilulf  (591-616),  2)  Adaloald  (616-626),  3)  Arioald  (Ariovald)  (626-636), 
4)  Rothari  (636-652),  5)  Rotoald  (652-653),  6)  Aripert  I  (653-661),  7) 
Perctarit  (661-662),  8  )  Grimoald  (662-671),  9)  Perctarit,  a  doua  oară 
(671-688).  Regatul  Longobardiei  fiind  împărţit  în  ducate  (formaţiuni 
statale  cvasi-independente),  oraşul  Florenţa  revenise  ducatului  Toscanei. 

întemeierea  Regatului  longobard  provocase  în  Italia  un  declin 
demografic  şi  material  maxim.  Reţeaua  de  drumuri  romane  s-a  degradat, 
inundaţiile  şi  epidemiile  făceau  ravagii,  iar  domeniile  rurale  ajunseseră  la 
o  economie  de  subzistenţă.  Biserica  romană,  puternică  şi  convingătoare, 
a  continuat  convertirea  treptată  a  longobarzilor  la  creştinism,  începută  pe 
vremea  papei  Grigore  cel  Mare  (590-604).  Romanizarea  mediilor 
conducătoare  longobarde  a  favorizat  construcţia  şi  extinderea  unor 
importante  edificii  religioase. 

Clădirea  veche  a  Catedralei  unde  îşi  desfăşura  activitatea  corul 
condus  de  profesorul  TEODORIUS  necesita  renovări.  Membrii  clerului 
din  oraş  au  decis  începerea  unor  lucrări  de  reabilitare  a  instituţiilor  de 
cult,  dar  şi  înfiinţarea  unor  noi  instituţii  de  binefacere,  în  locul  celor  care 
abia  mai  funcţionau,  din  cauza  uzurii  şi  a  sărăciei.  înalţi  magistraţi  ca 
Tacirus,  tatăl  lui  TEODORIUS,  împreună  cu  moşieri  ca  fiul  său,  au  decis 
extinderea  unor  lucrări  de  binefacere,  fiindcă  populaţia  oraşului  avea 
mare  nevoie  de  ajutor  material  şi  spiritual. 

TEODORIUS,  om  înzestrat  cu  un  înalt  simţ  al  moralităţii  şi 
filantropiei,  ajuta  anual  spitalele,  orfelinatele  şi  azilele  de  bătrâni  cu 
sume  mari  de  bani  şi  alimente  aduse  de  pe  moşiile  lui,  încă  de  când  se 
căsătorise  cu  draga  lui  Liciana.  îşi  exprima,  prin  rugăciuni  de  mulţumire 
adresate  Divinităţii,  recunoştinţa  pentru  tot  ceea  ce  viaţa  îi  dăruise  cu 
generozitate:  inteligenţă,  cultură,  bună  reputaţie,  avere,  iubire,  familie 
minunată. 

Până  la  80  de  ani  a  trăit  ca  în  Paradis,  ferindu-se  de  orgoliile  şi 
luptele  purtate  de  cei  ce  râvneau  la  funcţii  înalte.  Soţia  lui,  Liciana,  era 
încă  în  putere,  iar  copiii  lui  îşi  aveau  familiile  şi  rostul  lor.  Runelio 
urmase  studii  de  medicină,  devenind  medicul  personal  ce  îngrijea 

familiile  bogate  din  oraş.  Mariangela  împlinise  45  de  ani,  era  căsătorită 
cu  un  nobil  militar,  având  3  copii  minunaţi. 

Epidemia  de  variolă  ce  cuprinsese  oraşul  i-a  curmat  viaţa 
Mariangelei,  spre  disperarea  părinţilor  ei,  dar  şi  a  propriei  familii.  Timp 
de  un  an  după  decesul  fiicei  sale,  TEODORIUS  nu  şi-a  mai  revenit  din 
durere  şi  tristeţe.  S-a  stins  ca  o  flacără  ce  abia  mai  pâlpâia,  spre  sfârşitul 
anului  684.  Trăise  81  de  ani  cu  demnitate,  iubire  de  oameni  şi  de 
Dumnezeu. 

Nina  Petre 
10  noiembrie  2014 


COMENTARIUL  DORINEI 

„Trebuie  să  vă  spun  că  e  extraordinară  „coincidenţa”  dintre 
preferinţele  mele  asupra  unor  zone  geografice  ale  globului  pământesc  şi... 
încarnările  precedente  pe  care  le-aţi  enumerat.  Sunt  extrem  de 
impresionată  de  varietatea  locurilor  şi  tradiţiilor,  dar  sunt  un  pic 
îngrozită  de  ideea  că  în  trecutul  meu  au  existat  mai  multe  vieţi  de 
luptător.  Aceste  vieţi  mi-au  îngreunat  cu  siguranţă  karma. 

Viaţa  lui  Teodorius  a  fost  un  basm...  până  la  vârsta  înaintată  la  care 
şi-a  pierdut  copilul.  A  fost  primul  caz  de  acest  gen  în  istoria 
reîncarnărilor  mele  de  până  acum  şi  pot  resimţi  durerea  până  acum.  Deşi 
nu  am  copii,  revărs  grijă  şi  atenţie  persoanelor  sau  necuvântătoarelor 
care  se  află  în  „tutela”  mea  cu  multă  exagerare  şi,  chiar  şi  la  cel  mai  mic 
semn  de  boală  pe  care  îl  manifestă,  am  impresia  că  eu  sunt  de  vină 
pentru  că  nu  le-am  oferit  atenţia  necesară.  Cred  însă  că  timpul  mă  va 
întări  şi  că  vă  scoate  la  iveală  un  caracter  mai  echilibrat.  Sunt 
recunoscătoare  că  Teodorius  a  avut  aşa  persoane  minunate  în  jurul  său. 
E  o  viaţă  îndepărtată,  însă  care  şi-a  extins  energiile  până  în  prezent. 

Vă  mulţumesc  pentru  această  karmă,  precum  şi  pentru  carte  şi 
pentru  toate  gândurile  dumneavoastră  bune.  Cred  că  cercetările  unui  om 
(cercetător  se  poate  numi  şi  bucătarul  în  bucătăria  lui)  se  desfăşoară  pe 
două  planuri...  cel  exterior  şi  cel  interior.  Există  o  linie  de  graniţă  unde 
cele  două  încep  să  se  îmbine,  iar  marile  genii  ale  omenirii  au  lucrat  exact 
pe  această  linie  care  împreunează  cercetarea  propriului  suflet  în  raport 
cu  cercetările  naturii  şi  ale  mediului  înconjurător. 

Cu  ajutorul  dumneavoastră  reuşesc  să  realizez  o  profundă  cercetare 
interioară,  iar  de  cele  legate  de  mediu  mă  ocup  în  laborator  şi  în  sălile  de 
studiu.  încă  nu  am  găsit  proporţia  perfectă,  iar  geniile  se  văd  devreme, 
aşa  că  nu  mă  aştept  să  mă  transform  peste  noapte  în  geniu,  însă  pot  să  vă 
spun  că  ultimul  an  mi-a  adus  multe  realizări  şi  că  mă  simt  profund 
recunoscătoare  pentru  toate  şansele  avute.” 

Dorina 
13  noiembrie  2014 
Grecia 

Episodul  15  -  RAUKHA 


Antecesoarea  RAUKHA  a  trăit  între  anii  512-583  (secolul  6).  S-a 
născut  într-o  comunitate  germanică  stabilită  într-o  zonă  bogată  în  păduri 
ce  aparţinea  Peninsulei  Iutlanda.  După  sute  de  ani,  acolo  s-a  construit 
oraşul  Vejen  (denumire  actuală)  situat  astăzi  pe  teritoriul  Regatului 
Danemarcei. 

Locuită  încă  din  Antichitate  de  popoare  germanice  (cimbri,  angli, 
iuţi),  Peninsula  Iutlanda  a  fost  supusă  migraţiei  triburilor  germanice  ale 
danilor  (vikingi  sosiţi  din  Scandinavia  Meridională)  începând  cu  secolul 
6.  în  acele  vremuri,  Iutlanda  era  acoperită  în  cea  mai  mare  parte  de 
păduri  dese.  Specii  variate  de  animale  şi  păsări  adaptate  climei  aspre 
populau  codrii  sălbatici.  Verile  erau  reci,  iar  iernile,  umede  şi  lungi. 
Mistreţii,  vulpile  şi  jderii  constituiau  o  faună  bogată,  alături  de 
numeroase  păsări,  în  majoritate  corbi.  Aceştia  erau  cele  mai  puternice 
zburătoare,  numiţi  de  vikingii  danezi  drept  „păsările  lui  Odin”. 

Asprimea  climei  nu  a  putut  frâna  dezvoltarea  societăţii  omeneşti  pe 
acele  meleaguri.  Oamenii  sosiţi  din  nord  au  creat  o  civilizaţie  adaptată  la 
mediu,  folosindu-şi  inteligenţa  şi  tenacitatea  specifice  popoarelor 
scandinave.  Vikingul  Kredl,  cel  care  va  deveni  tatăl  eroinei  noastre, 
dăduse  năvală  peste  tribul  iuţilor  din  pădure,  alături  de  numeroşi 
camarazi  de  navigaţie.  Aceasta  se  întâmplase  în  jurul  anului  500.  Iuţii, 
care  nu  opuseseră  nicio  rezistenţă  la  asaltul  invadatorilor,  fuseseră  lăsaţi 
în  viaţă,  dar  obligaţi  să  îşi  accepte  condiţia  de  semisclavie.  Femeile 
măritate  au  fost  lăsate  lângă  bărbaţii  lor,  iar  fetele  trecute  de  vârsta 
copilăriei  au  ajuns  nevestele  cuceritorilor.  Vikingii  aveau  cultul  familiei  şi 
un  respect  imens  pentru  femeile  lor. 

Războinicul  Kredl  şi-a  luat-o  de  nevastă  pe  Nuik,  părinţii  ei  fiind 
iertaţi  de  sclavie.  Fata,  de  doar  15  ani,  a  devenit  o  aprigă  nevastă  de 
viking,  dând  naştere  la  6  copii.  Au  rămas  în  viaţă  doar  3,  ceilalţi 
prăpădindu-se  din  cauza  condiţiilor  grele  de  trai.  Unica  fată,  RAUKHA, 
avea  doi  fraţi  mai  mici,  Olmar  şi  Dorrik. 

Treptat,  de-a  lungul  anilor,  fiecare  familie  de  vikingi  îşi  amenajase  o 
fermă  pe  terenul  vast  cucerit  prin  lupta  cu  vechii  localnici.  Părinţii 
RAUKHĂI  aveau  o  casă  mare  construită  din  bârne,  acoperită  cu  un  strat 
gros  din  coji  desprinse  de  pe  trunchiurile  copacilor.  în  interior  se  aflau 
bănci  acoperite  cu  blănuri,  pentru  dormit.  Scaunele  şi  mesele  erau 
aşezate  în  jurul  vetrei.  în  apropierea  intrării,  intr-un  colţ  întunecat,  în 
care  pătrundea  numai  şeful  tribului  (şi  preot  în  acelaşi  timp),  era 
sanctuarul  cu  statuia  idolului,  sculptat  în  lemn.  în  jurul  casei  se  aflau 
construcţiile  anexe:  bucătăria,  cămara  pentru  provizii,  cuptorul, 
încăperea  pentru  baie,  şura  de  fân,  grajdul. 

RAUKHA,  devenită  gospodină  alături  de  mama  ei,  o  ajuta  la 
prepararea  hranei,  compusă  din  carne,  fructe,  legume  şi  cereale  (aduse 
deseori  de  la  mari  distanţe).  Carnea  de  vânat  (cerb,  mistreţ,  urs,  iepure) 

reprezenta  un  aliment  substanţial.  Peştele  era  şi  el  un  aliment  de  bază. 
Pentru  conservarea  cărnii,  bine  sărată,  gospodarii  aveau  gropi  de  gheaţă, 
aceasta  păstrându-se  întreagă  tot  anul. 

Kredl  consuma  o  băutură  alcoolică  tare  împreună  cu  prietenii  lui.  La 
fel  ca  toţi  vikingii,  Kredl  era  preocupat  de  păstrarea  trupului  sănătos  şi 
viguros.  în  acest  scop,  igiena  corporală  era  obligatorie.  O  dată  pe 
săptămână,  întreaga  familie  făcea  baie  în  încăperea  special  amenajată, 
frecându-se  pe  corp  cu  frunze  de  mesteacăn,  care  făceau  spumă  în 
contact  cu  apa. 

în  toate  comunităţile  de  vikingi  danezi,  legăturile  de  familie  şi  simţul 
onoarei  erau  foarte  puternice.  Copiii  oamenilor  săraci  creşteau  împreună 
cu  fiii  celor  bogaţi,  fără  nicio  discriminare  de  clasă.  Femeile  se  aflau  la 
egalitate  în  drepturi  cu  bărbaţii:  aveau  dreptul  să  posede  pământuri,  să 
poarte  arme  (pumnal  şi  arc  cu  săgeţi),  să  lupte  alături  de  bărbaţi 
împotriva  duşmanilor. 

împlinind  17  ani,  părinţii  i-au  cerut  frumoasei  RAUKHA  să  se 
sacrifice  pentru  creşterea  a  doi  copii  rămaşi  orfani,  tatăl  lor  fiind  bun 
prieten  cu  Kredl.  Ferma  lui  Nordanker  (tatăl  copiilor)  se  afla  destul  de 
departe,  fiind  nevoie  să  călătorească  o  zi  întreagă  până  să  ajungă  la  ea. 
Nordanker,  îndurerat  peste  măsură  de  moartea  soţiei,  voia  să  le  asigure 
cea  mai  bună  îngrijire  băieţilor  săi.  Cel  mare  avea  5  ani,  iar  cel  mic,  doar 
2.  Nu  se  putea  decide  să  îşi  aducă  altă  nevastă  în  casă.  RAUKHA, 
obişnuită  cu  îngrijirea  fraţilor  ei,  s-a  purtat  ca  o  soră  devotată  cu  fiii 
stăpânului. 

După  3  ani,  Nordanker  i-a  găsit  un  soţ  în  persoana  nepotului  său, 
Randirn.  Voia  să  îşi  aducă  o  nouă  nevastă  şi  se  simţea  obligat  să  o 
răsplătească  pe  RAUKHA  pentru  devotamentul  ei.  Randirn,  la  24  de  ani, 
s-a  bucurat  de  oferta  unchiului.  O  cunoştea  bine  pe  RAUKHA,  cu  toate 
calităţile  ei  deosebite.  Nunta  s-a  sărbătorit  la  ferma  lui  Randirn,  unde 
locuia  doar  cu  servitorii.  Părinţii  lui  muriseră  cu  ani  în  urmă,  din  cauza 
unor  boli  provocate  de  frig. 

Bucuroasă  de  a  fi  primit  un  soţ  cumsecade,  RAUKHA  s-a  străduit  să 
îi  demonstreze  că  şi  el  avea  de  ce  se  fie  mulţumit.  Preocupările 
gospodăreşti  erau  perfecte,  învăţate  bine  de  la  mama  ei,  Nuik.  Cei  3  copii 
născuţi  începând  cu  vârsta  de  24  de  ani  au  supravieţuit  tuturor 
simptomelor  de  îmbolnăvire.  După  Mimde,  prima  fetiţă,  a  născut-o  pe 
Nurrial,  la  o  diferenţă  de  4  ani.  La  31  de  ani  a  sosit  şi  mult-doritul  băiat, 
Krundill. 

Randirn,  la  fel  ca  toţi  bărbaţii  care  aveau  familie,  îndeplinise 
ritualurile  cu  ocazia  naşterii  copiilor  săi,  a  sacrificării  unor  animale  pe 
altarul  îmbunării  zeilor  protectori.  Tot  el  şi-a  căsătorit  fetele  şi  băiatul, 
conform  tradiţiei  poporului  său.  Totuşi,  el  nu  putea  îndeplini  funcţia  de 
ghicitor,  fiind  nevoit  să  o  lase  în  grija  preotului  satului,  fiindcă  nu  avea 
harul  necesar. 

După  naşterea  lui  Krundill,  RAUKHA  şi-a  anunţat  bărbatul  că  poate 
prelua  funcţia  de  ghicitor  al  familiei.  Cu  învoirea  preotului,  femeia  şi-a 

luat  în  primire  obligaţia  la  care  se  gândise  multă  vreme.  Cunoştea  bine 
rugăciunile,  formulele  magice,  cântecele  şi  dansurile  religioase.  Ştia  să 
interpreteze  visele,  să  facă  preziceri,  să  cerceteze  semnele  prevestitoare 
ale  victoriei  bărbaţilor  împotriva  triburilor  nomade  care  încercau  să  le 
cucerească  satul.  RAUKHA  ştia  invocaţiile  potrivite  pentru  obţinerea 
protecţiei  zeilor  în  care  credeau  vikingii  ajunşi  în  acel  ţinut. 

Zeul  lor  suprem  era  Odin  (Odhinn);  Wodan  -  zeul  furiei  războinice  şi 
al  morţii;  Donar  (Thor)  -  zeul  tunetului  şi  al  furtunii  aducătoare  de 
ploaie  binefăcătoare  pentru  recolte,  apărător  al  oamenilor  împotriva 
duşmanilor;  Tiwaz  (Tyr)  era  o  divinitate  a  războiului,  hotărând  de  partea 
cui  să  fie  victoria  şi  apoi  împăcând  adversarii.  RAUKHA  ştia  de  la  părinţii 
ei  că  Soarele,  Luna,  stelele,  pământul,  plantele,  arborii  şi  anumite  obiecte 
posedau  forţe  care  protejau  oamenii.  Prin  invocaţii  şi  anumite  semne 
făcute  pe  obiectele  de  rugăciune,  RAUKHA  cerea  deseori  ajutorul  zeilor, 
iar  zeii  i-au  dat  puterea  de  a  trăi  mai  mult  decât  majoritatea  femeilor  din 
acea  zonă. 

Avea  71  de  ani  şi  se  considera  o  femeie  fericită,  fiindcă  îşi  îndeplinise 
cu  mare  credinţă  toate  obligaţiile  pământeşti.  Avea  nepoţi  şi  strănepoţi. 
Cu  toţii  o  adorau  şi  se  străduiau  să  înveţe  de  la  ea  cât  mai  multe  lucruri 
bune.  Randirn,  ajuns  la  75  de  ani,  încă  mai  avea  putere  să  se  ocupe  de 
fermă  şi  să  meargă  la  vânătoare.  Femeia  s-a  stins  uşor,  într-o  noapte 
geroasă  de  iarnă,  adormind  pe  veci  cu  zâmbetul  pe  chip.  Le  zâmbea  zeilor 
care  se  pregăteau  să  o  primească  în  lumea  lor. 

Nina  Petre 
3  decembrie  2014 


COMENTARIUL  DORINEI 

„Karma  nr.  XV  a  fost  impresionantă,  deşi  am  avut  un  puternic 
sentiment  cum  căRaukha  nu  era  îndrăgostită  de  Randirn,  dar  totuşi 
după  cum  aţi  scris  d-voastră,  a  fost  mulţumită  că  a  primit  un  soţ 
cumsecade.  Şi  se  pare  că  au  format  o  căsnicie  trainică,  sănătoasă,  model. 
Poate  că  ingredientul  „dragoste  şi  pasiune”  nu  este  cel  cu  adevărat 
necesar  în  formarea  unei  familii  fericite.  Cel  mai  mult  în  toată  povestea 
m-a  impresionat  meseria  Raukhăi.” 

Dorina 
1  ianuarie  2015 
Grecia 


Episodul  16  -  DORRK 

Episodul  spiritual  nr.16  îl  are  ca  erou  pe  normandul  DORRK.  El  s-a 
născut  într-o  modestă  localitate  portuară  situată  în  vestul  peninsulei 
scandinave  şi  a  trăit  între  anii  434-490  (secolul  5).  După  mulţi  ani, 
vechiul  port  s-a  dezvoltat,  transformându-se  în  oraşul  norvegian  Osen. 

Părinţii  lui  DORRK,  Finii  (tatăl)  şi  Hurme  (mama),  au  avut  7  copii.  Patru 
dintre  ei  s-au  stins  din  viaţă,  fiind  bolnavi  de  plămâni.  Au  supravieţuit  cei 
mai  puternici  şi  rezistenţi  la  boli,  trei  băieţi:  DORRK  şi  fraţii  lui  mai  mici, 
Rurril  şi  Norden. 

Părinţii  şi  strămoşii  lui  DORRK  proveneau  din  triburile  germanilor 
nordici.  Erau  denumiţi  normanzi  (vikingi),  adică  „oamenii  nordului”  şi 
trăiau  în  vestul  peninsulei  Scandinave.  Cei  din  est  se  numeau  varegi.  Cu 
timpul,  cuvântul  vikingr  (viking)  a  primit  şi  semnificaţia  de  „pirat”. 

Finii,  tatăl  lui  DORRK,  era  potcovar.  Câştiga  puţin  şi  sporadic,  abia 
reuşind  să  îşi  întreţină  familia.  Băieţii  lui  au  crescut  şi  s-au  dezvoltat  prin 
muncă,  neavând  de  a  face  cu  ştiinţa  de  carte.  Pe  la  7-8  ani,  DORRK  se 
pricepea  deja  la  schimburile  de  produse  necesare  supravieţuirii  familiei. 
La  17  ani,  după  ce  şi-a  făcut  munca  de  potcovar  alături  de  Finii,  a  plecat 
pe  mare  cu  o  corabie  specializată  în  comerţul  cu  locuitorii  de  pe  alte 
ţărmuri. 

Vikingii  aveau  mare  nevoie  de  metale,  mai  ales  fier,  pentru  arme, 
potcoave,  piese  de  harnaşament.  Orice  fel  de  metal  reprezenta  la 
normanzi  un  material  de  lux.  Vasele  şi  uneltele  casnice  erau  făcute  din 
lemn,  piele,  argilă  arsă,  unele  chiar  din  bronz.  Fierul  găsindu-se  greu  în 
ţinuturile  scandinave,  servea  mai  mult  la  confecţionarea  armelor. 
Bărbaţii  lucrau  obiectele  din  lemn  şi  metal.  Femeile  torceau  lână,  ţeseau, 
confecţionau  hainele  şi  încălţămintea,  dar  se  ocupau  şi  cu  olăritul,  având 
mereu  nevoie  de  oale  în  gospodărie. 

Băieţii  lui  Finii,  Rurril  şi  Norden,  au  devenit  meşteri  în  prelucrarea 
metalelor.  Au  învăţat  să  facă  arme,  piese  de  harnaşament,  articole  de 
podoabă  pentru  femei  şi  bărbaţi.  Fratele  lor  mai  mare,  DORRK,  simţind 
mereu  chemarea  mărilor,  a  ajuns  constructor  de  corăbii,  meseria  care  i-a 
plăcut  mai  mult  decât  negustoria.  La  25  de  ani  şi-a  construit  propria 
corabie  cu  ajutorul  fraţilor  lui,  plecând  apoi  cu  toţii  spre  alte  ţărmuri,  în 
căutare  de  mărfuri  preţioase.  Corabia  lor  avea  vela  făcută  din  piei  cusute 
una  lângă  alta  şi  era  acoperită  cu  pânză  groasă,  care  le  ţinea  de  cald,  mai 
ales  noaptea. 

Timp  de  2  ani  au  transportat  mărfuri,  vite  şi  sclavi.  Aveau  locuri  de 
întâlnire  cu  varegii  (vikingii  din  estul  Scandinaviei)  care  aduceau  din 
ţinuturi  îndepărtate  aramă,  cositor,  aur,  argint,  vase  de  ceramică,  stofe, 
obiecte  de  sticlă,  bijuterii  şi  vin.  în  schimbul  acestor  mărfuri,  primeau  de 
la  băieţii  lui  Finii  şi  de  la  alţi  locuitori  din  vestul  Scandinaviei  blănuri  de 
urs,  de  jder,  de  veveriţă,  piei  de  focă  şi  colţi  de  morsă,  carne  de  ren,  ceară, 
funii  pentru  corăbii,  sclavi  şi  ambră,  despre  care  credeau  că  este 
înzestrată  cu  puteri  magice  şi  profilactice.  Comerţul  lor  se  desfăşura  prin 
schimb  de  mărfuri. 

Corabia  lui  DORRK  putea  să  prindă  o  viteză  suficient  de  mare 
pentru  a  scăpa  de  navele  piraţilor  care  operau  în  Marea  Nordului  şi 
Marea  Baltică.  Nu  aveau  nici  busolă  şi  nici  hărţi.  El  şi  marinarii  lui 
cunoşteau  mersul  stelelor  de  pe  cer.  Mai  ştiau  că  Pământul  are  formă 
sferică.  Se  orientau  observând  păsările  şi  vietăţile  marine,  cercetau 

aspectul  norilor  şi  culoarea  apei,  sunetele  gheţarilor,  direcţia  vântului, 
lemnele  şi  vegetaţia  purtate  de  curenţii  marini.  Pe  vreme  de  iarnă, 
DORRK  şi  camarazii  de  comerţ  lăsau  corabia  la  ţărm,  preferând 
drumurile  cu  sănii  spre  localităţile  negustorilor  varegi. 

La  27  de  ani,  DORRK  s-a  căsătorit  cu  o  copilă  de  16  ani,  pe  care  o 
adora  de  când  se  născuse.  Idrid  era  fata  unui  marinar  de  pe  corabia  lui, 
om  harnic  şi  devotat.  După  ce  a  pierdut  două  sarcini,  Idrid  a  născut,  la  18 
ani,  o  fetiţă  superbă,  dându-i  numele  de  Numhe.  La  revenirea  lui  DORRK 
dintr-o  călătorie  pe  apă,  fetiţa  avea  deja  două  luni.  îndrăgostit  de  fiica  lui, 
i-a  poruncit  nevestei  să  mai  facă  şi  alţi  copii  frumoşi  ca  Numhe.  După  3 
ani,  femeia  l-a  născut  pe  micuţul  Rurrual.  La  26  de  ani,  i-a  dat  viaţă  celei 
de-a  două  fetiţe,  Lidri.  Au  mai  trecut  2  ani  până  când  familia  s-a  mărit 
datorită  năzdrăvanului  Madunk.  Băieţelul  semăna  foarte  bine  cu 

DORRK,  spre  mulţumirea  acestuia. 

Crescând  mari,  copiii  au  învăţat  să  se  teamă  de  tatăl  lor,  ferindu-se 
de  el  când  era  nervos.  DORRK  nu  avea  răbdare  să  se  joace  cu  ei, 
preferând  să  îi  înveţe  câte  un  meşteşug  sau  să  le  arate  corabia.  Pe  măsură 
ce  treceau  anii,  devenea  tot  mai  irascibil  şi  violent  la  supărare.  în  familie 
se  ferea  să  aplice  bătaia,  temându-se  să  nu-şi  omoare  nevasta  sau  copiii. 
Dar  în  afara  casei,  făcea  ordine  cu  renumitul  cuţit  purtat  la  cingătoare. 
Avea  mulţi  duşmani,  din  cauza  rivalităţii  în  practicile  comerciale. 

De  câteva  ori  scăpase  cu  greu  de  atacurile  piraţilor.  La  56  de  ani, 
neţinând  seama  de  unele  zvonuri  despre  piraţii  care  se  înmulţiseră  în 
Marea  Nordului,  a  pornit  în  larg,  după  ce  şi-a  înarmat  bine  echipajul.  La 
bord  se  aflau  şi  fiii  lui,  Rurrual  şi  Madunk.  A  doua  zi  după  ce  ieşiseră  în 
larg,  au  fost  atacaţi  de  o  navă  cu  piraţi  la  bord.  Lupta  le-a  fost  crâncenă, 
cu  pierderi  de  vieţi  omeneşti  în  ambele  tabere.  După  ce  corabia  duşmană 
s-a  îndepărtat,  DORRK  şi-a  făcut  bilanţul  catastrofei  de  la  bord.  îşi 
pierduse  jumătate  din  echipaj.  Din  fericirie,  fiii  lui  trăiau.  El  însă,  rănit 
grav,  a  supravieţuit  doar  câteva  ore.  Avea  un  braţ  rupt,  lovituri  la  cap, 
tăieturi  de  sabie  pe  tot  corpul.  Băieţii  l-au  ajutat  cum  s-au  priceput, 
nereuşind  să  îi  salveze  viaţa. 

Aflându-se  nu  foarte  departe  de  ţărm,  l-au  înfăşurat  cu  o  pânză  şi  au 
turnat  apă  rece  din  mare  peste  el,  până  la  revenirea  în  portul  lor  drag. 
Durerea  tuturor  din  casă  a  fost  imensă.  îşi  pierduseră  farul  călăuzitor, 
luceafărul  care  le  luminase  viata  în  orice  fel  de  vremuri.  Locul  i-a  fost  luat 

de  cei  doi  fii,  voinici  şi  temerari,  avându-i  alături  pe  cumnaţii  lor. 

Nina  Petre 
10  ianuarie  2015 


COMENTARIUL  DORINEI 

„A  fost,  ca  de  obicei,  o  minunată  călătorie  în  trecut.  Referitor  la 
normandul  Dorrk  am  reţinut  aspectul  mâniei.  Am  simţit  că  a  fost 
elementul  de  bază  pe  care  trebuie  să-l  „diger”.  în  anii  copilăriei  am 
suferit  o  lovitură  puternică  la  cap,  iar  familia  şi  rudele  considerau  că 
aceasta  era  cauza  principală  a  acceselor  mele  de  furie  la  o  vârstă  atât  de 

fragedă.  Eu  ştiu  însă  că  furia  e  legată  în  primul  rând  de  încercarea 
celorlalţi  de  a-mi  coordona  viaţa  şi  implicit  de  limitarea  libertăţii  mele. 
Se  transmite  dintr-un  trecut  aşa  îndepărtat,  încât  lor  nici  prin  cap  nu  le- 
ar  fi  trecut :-)  Viaţa  lui  Dorrk  îmi  confirmă  asta. 

Aştept  cu  interes  să  aflu  ce  s-a  întâmplat  în  vieţile  anterioare  lui 
Dorrk,  în  ce  circumstanţe  s-a  activat  mânia  care  s-a  conservat  atât  de 
bine  în  fiinţa  mea  până  acum.  Mă  gândesc  că  astfel  aş  putea  să  o 
combat.” 

Dorina 
18  ianuarie  2015 
Grecia 


Episodul  17-  NORRAL 

Episodul  nr.17  îl  are  ca  erou  pe  NORRAL,  un  bărbat  din 
Mesopotamia  care  a  trăit  între  anii  316-382  (secolul  4).  NORRAL  s-a 
născut  şi  a  locuit  toată  viaţa  în  străvechiul  oraş  Korkura  (denumirea 
actuală:  Kirkuk).  Părinţii  lui,  Duhrid  (tatăl)  şi  Rolno  (mama),  au  avut  6 
copii.  Singurii  care  au  rămas  în  viaţă,  scăpând  de  molimele  ce  făceau 
numeroase  victime  omeneşti  au  fost  NORRAL  şi  fratele  său  mai  tânăr  cu 
8  ani,  Yurun. 

Familia  lui  Duhrid,  foarte  săracă,  supravieţuia  din  munca  sa, 
bărbatul  fiind  confecţioner  de  încălţăminte  pentru  militarii  romani.  Până 
în  anul  363,  Mesopotamia  s-a  aflat  pe  teritoriul  Imperiului  Roman. 
Băieţii  lui  Duhrid  nu  au  avut  profesori,  fiind  nevoiţi  să  înveţe  cum  să 
socotească  banii  de  la  părinţi,  iar  mai  târziu  de  la  patroni. 

împlinind  14  ani,  NORRAL  a  fost  dus  de  tatăl  său  la  un  croitor,  fiind 
luat  drept  ucenic.  După  2  ani,  băiatul  ştia  să  lucreze  la  orice  fel  de  haine, 
devenind  croitor  calificat.  A  muncit  la  acelaşi  patron  până  la  21  de  ani, 
când  s-a  încumetat  să  îşi  deschidă  un  mic  atelier,  în  apropierea  casei 
părinţilor,  unde  cosea  haine  pentru  militari. 

După  ce  a  umplut  o  pungă  cu  galbeni,  s-a  încumetat  să  o  ceară  de 
nevastă  pe  Lundir,  o  fată  de  16  ani,  al  cărei  tată  îi  era  prieten  şi  client. 
Casa  cea  nouă  în  care  şi-a  adus  nevasta  fusese  construită  de  NORRAL  în 
decurs  de  3  ani.  Lundir,  o  copilă  firavă,  i-a  dăruit  soţului  două  fete  (Digdi 
şi  Yune)  şi  un  băiat  (Nassih).  Ultimul  născut,  Yune,  avea  doar  un  anişor 
când  Lundir  a  decedat,  din  cauza  unei  boli  de  inimă. 

După  câteva  luni,  NORRAL  şi-a  luat  o  a  doua  nevastă.  împlinise  35 
de  ani  şi  avea  nevoie  de  o  nouă  mamă  pentru  copiii  lui.  Rayh,  fata  de  18 
ani  ajunsă  în  casa  croitorului  NORRAL,  dorea  neapărat  să  se  mărite  după 
pierderea  a  3  bărbaţi  care  o  ceruseră  de  nevastă.  Toţi  muriseră  pe 
drumuri  comerciale,  fiind  ucişi  de  hoţii  apăruţi  în  calea  lor.  Rayh  a 
născut  o  fetiţă  (Rurrin)  şi  un  băieţel  (Assurral).  Tată  a  5  copii,  NORRAL 
s-a  descurcat  cum  i-a  fost  priceperea,  cosând  uniforme  militare  zi  şi 
noapte. 

în  anul  363,  oraşul  său,  ca  şi  ţinutul  Mesopotamiei,  au  ajuns  sub 
stăpânirea  Imperiului  Sasanid.  Dinastia  Sasanizilor  a  domnit  în  Persia 
din  anul  224  până  la  cucerirea  arabă  din  651.  întemeietor  al  dinastiei  a 
fost  regele  Ardashir  (224-241).  El  a  pus  stăpânire,  în  226,  pe  oraşul 
Ctesifon,  făcând  din  el  capitala  propriului  regat.  Aflaţi  mereu  în  conflict 
cu  romanii  şi  apoi  cu  Imperiul  Bizantin,  sasanizii  au  urmărit  să  obţină 
controlul  absolut  al  drumurilor  comerciale  dintre  Orient  şi  Marea 
Mediterană.  Cuprins  între  fluviile  Eufrat  şi  Indus,  statul  sasanid  s-a 
considerat  continuatorul  tradiţiilor  Persiei  ahemenide,  întorcându-se  la 
izvoarele  civilizaţiei  persane.  Sasanizii  au  respins  elementele  civilizaţiei 
elenistice. 

Instaurând  o  monarhie  puternică,  sprijinită  de  o  aristocraţie 
războinică  şi  un  cler  fanatic  (promotor  al  credinţei  în  zoroastrism),  statul 
sasanid  a  reprezentat  timp  de  4  secole  prima  putere  militară  a  Orientului 
şi  principalul  adversar  în  Asia  al  Imperiului  Roman.  în  urma  unui 
îndelungat  război  desfăşurat  între  anii  337-363,  regele  sasanid  Shapur  II 
(309-379)  a  încheiat  o  pace  cu  romanii,  prin  care  a  dobândit  cea  mai 
mare  parte  a  Mesopotamiei. 

La  47  de  ani,  în  anul  363,  croitorul  NORRAL  din  Korkura  s-a  văzut 
nevoit  să  înveţe  croiala  hainelor  militare  sasanide.  Adaptându-se  repede 
la  cerinţele  noilor  clienţi,  şi-a  refăcut  clientela,  ajungând  să  câştige  mult 
mai  bine  ca  pe  vremea  romanilor.  Copiii  au  crescut  fără  a  cunoaşte 
sărăcia  în  familie.  Rayh,  femeie  cumsecade,  nu  a  făcut  o  mare  deosebire 
între  orfanii  lui  NORRAL  şi  proprii  săi  copii. 

NORRAL,  obsedat  de  nevoia  unor  mari  câştiguri  băneşti,  şi-a  vândut 
fetele  pe  mari  sume  de  bani.  Digdi  şi  Yune  au  fost  date  unor  negustori 
care  făcuseră  avere  prin  comercializarea  unor  mărfuri  aduse  din  Orientul 
îndepărtat.  Niciunul  dintre  ei  nu  avea  mai  puţin  de  30  de  ani.  Pe  fiul  cel 
mare,  Nassih,  l-a  dat  copil  de  trupă,  gândindu-se  că  o  carieră  de  militar 
sasanid  l-ar  fi  transformat  într-un  om  bogat.  Fata  cea  mică,  Rurrin,  a  fost 
cumpărată  de  un  comandant  militar  care  mai  avea  două  neveste.  Băiatul 
cel  mic,  Assurral,  a  pornit  la  drum  spre  India,  la  doar  15  ani,  împreună  cu 
o  caravană  de  negustori,  nedorind  să  ajungă  soldat. 

La  66  de  ani,  fericitul  NORRAL  se  considera  un  tată  cu  toate 
datoriile  împlinite  faţă  de  copiii  lui.  Cu  toţii  erau  căsătoriţi  şi  părinţi,  cu 
excepţia  lui  Assurral,  care  încă  nu  avea  copii.  NORRAL  credea  că  va  trăi 
fericit  alături  de  nevasta  lui  mai  mult  de  90  de  ani,  nebănuind  că  moartea 
îl  pândea  tocmai  din  direcţia  lui  Rayh.  De  femeie  se  îndrăgostise  un 
militar  bogat,  musafir  obişnuit  în  casa  lui  NORRAL.  Soţie  credincioasă, 
ea  s-a  străduit  să  respingă  propunerile  repetate  ale  bărbatului  de  a  fugi 
cu  el.  Nici  după  moartea  lui  NORRAL,  otrăvit  de  rivalul  său,  Rayh  nu  a 
vrut  să  îl  urmeze  pe  ucigaş.  După  înmormântarea  soţului,  femeia  a 
înghiţit  otravă,  stingându-se  după  câteva  minute. 

Nina  Petre 
2  februarie  2015 

„Vă  mulţumesc  pentru  încă  un  episod  extrem  de  interesant.  Norral  a 
săvârşit  cu  siguranţă  o  greşeală  foarte  mare,  la  care  am  reflectat  în 
ultimele  zile...  a  hotărât  vieţile  copiilor  lui  în  funcţie  de  propriile-i  frici 
financiare.  Aşa  se  explică  şi  de  ce  în  viaţa  actuală  am  întâlnit  foarte  multe 
persoane  care  au  vrut  să  decidă  pentru  viaţa  mea.  Uneori  tensiunile  au 
fost  aşa  puternice  în  încercarea  de  a-i  convinge  că  am  dreptul  şi  libertatea 
de  a  alege,  încât  a  trebuit  să  rup  prietenii  trainice  şi  chiar  relaţii  de 
familie.  Am  refuzat  să  întâlnesc  persoane  care  îmi  dictau  cum,  unde  şi  cu 
cine  să  trăiesc.  însă  asta  mi-a  consumat  extrem  de  multă  energie  şi  m-a 
lăsat  cu  o  urmă  de  tristeţe.  Cred  că  meritam  asta,  până  una-alta. 

După  parearea  mea,  Norral  a  fost  un  părinte  conştiincios  şi  nimic 
mai  mult.  A  muncit  pentru  bunul  material  al  familiei,  însă  niciodată  nu  a 
privit  cu  interes  în  sufletul  copiilor  lui.  A  fost  norocos  să  aibă  alături  două 
soţii  credincioase  şi  iubitoare.  Probabil  că  sfârşitul  său  s-a  datorat 
faptului  că  nu  a  învăţat  prea  multe  legate  de  necesităţile  sufleteşti  ale 
oamenilor,  sau  cel  puţin  eu  aşa  simt,  după  ce  am  reflectat  mai  mult 
asupra  acestui  personaj.” 

Dorina 
23  februarie  2015 
Grecia 


Episodul  18  -  KHUME 

Episodul  spiritual  nr.18  o  are  ca  eroină  pe  KHUME.  Viaţa  ei  s-a 
desfăşurat  între  anii  224-269  (secolul  3).  KHUME  s-a  născut  intr-un  sat 
fortificat  din  regiunea  istorică  Gallia  Belgica,  la  acea  vreme  provincie 
romană.  Teritoriul  actualului  regat  al  Belgiei  era  populat  în  antichitate  de 
triburi  de  origine  celtică,  ai  căror  membri  se  numeau  belgi.  în  anul  51 
î.e.n.  împăratul  roman  Caesar  a  cucerit  vastul  teritoriu  al  belgilor, 
transformându-1  în  provincia  romană  Gallia  Belgica. 

în  zona  vechiului  sat  unde  şi-a  dus  viaţa  KHUME  s-a  construit 
oraşul  belgian  Turnhout,  situat  aproape  de  graniţa  cu  Olanda. 

Părinţii  lui  KHUME,  Mirrahdun  (tatăl)  şi  Noygde  (mama),  aveau 
două  fete.  KHUME  era  cu  7  ani  mai  în  vârstă  decât  Rakyde.  Fraţii  lor,  trei 
la  număr,  muriseră  de  mici  din  cauza  unor  infecţii  pulmonare. 
Mirrahdun  era  un  foarte  abil  războinic,  aflat  în  slujba  căpeteniei  satului, 
Noyol.  Casa  lui,  înconjurată  de  un  teren  bun  pentru  agricultură  şi 
păşunat,  reprezenta  o  fermă.  Toţi  locuitorii  satului  aveau  case  bine 
întreţinute  şi  bucăţi  de  teren,  mai  mici  sau  mai  mari,  după  cum  le 
moşteniseră  de  la  părinţi.  Terenurile  erau  bunuri  de  familie,  fiecare 
familie  fiind  constituită  din  membrii  a  4  generaţii. 

Satul  lui  KHUME  cuprindea  aproape  50  de  familii.  Pe  loturile 
agricole  se  cultivau  cereale:  orz,  grâu,  secară,  ovăz.  Fiecare  familie 

creştea  vaci,  boi  şi  păsări.  Moşia  căpeteniei  Noyol  era  mai  mare  decât  cele 
ale  sătenilor.  Avea  în  jurul  ei  o  fortificaţie  din  valuri  de  pământ  şi 
bolovani.  Averea  strânsă  în  casa  lui  Noyol  necesita  o  pază  permanentă. 
Casa  şi  terenurile  erau  păzite  zi  şi  noapte  de  15  războinici,  aceştia 
dovedind  multă  cruzime  în  lupte  şi  în  pedepsirea  prizonierilor.  Unul 
dintre  ei  era  Mirrahdun,  tatăl  eroinei  noastre. 

KHUME  şi  sora  ei  au  crescut  printre  ţăranii,  războinicii  şi  copiii  lui 
Noyol.  Au  învăţat  să  lupte  cu  bâta,  pumnalul  şi  chiar  sabia  de  bronz.  S-au 
dezvoltat  armonios,  înalte  ca  bărbaţii,  rezistente  la  boli  şi  frig,  voinice  la 
trup.  Aveau  părul  blond,  ondulat  şi  lung  până  la  brâu.  Vocea  lor  era 
puternică  şi  poruncitoare  la  nevoie.  Mintea  lor  pătrunzătoare  iscodea 
totul  împrejur,  fiindcă  principalul  obiectiv  al  vieţii  îl  reprezenta  apărarea 
prin  luptă  a  averii  familiei,  a  nobilului  Noyol  şi  a  întregului  sat. 
Incursiunile  de  pradă  în  teritoriile  altor  nobili  erau  ceva  obişnuit  şi  destul 
de  frecvent. 

Mândria  şi  pasiunea  pentru  războaie  fuseseră  moştenite  de  KHUME, 
aşa  cum  era  firesc,  de  la  părinţii  şi  strămoşii  ei  celţi.  Firea  sinceră, 
curăţenia  sufletească,  orgoliul  specific  neamului,  fidelitatea  faţă  de 
familia  ei  şi  a  şefului  Noyol  l-au  atras  puternic  pe  războinicul  Arnighad. 
KHUME  avea  14  ani  când,  de  comun  acord  cu  mândrul  bărbat  în  vârstă 
de  25  ani,  s-a  supus  ceremoniei  nupţiale,  aceasta  constând  dintr-un  ospăţ 
cu  durata  de  câteva  zile  şi  nopţi.  Averea  primită  de  la  părinţii  ei  o  egala 
pe  cea  a  mirelui.  Datorită  acestui  avantaj,  KHUME  s-a  considerat  egala 
soţului  pe  tot  parcursul  vieţii  de  familie. 

Ca  femeie  măritată,  a  avut  îngăduinţa  de  la  şeful  satului  să  lupte 
împotriva  hoardelor  de  războinici  alături  de  bărbatul  ei.  Nu  şi-a  neglijat 
îndatoririle  de  nevastă,  dând  naştere  la  6  prunci,  dintre  care  5  au 
supravieţuit  şi  au  crescut  mari,  spre  bucuria  părinţilor  şi  a  tuturor 
neamurilor.  Cele  trei  fete,  Kyrea,  Olgide  şi  Kidhe,  s-au  dezvoltat 
asemenea  mamei,  devenind  urmaşe  demne  ale  curajoasei  războinice 
KHUME.  Băieţii  ei,  Dighad  şi  Agrull,  semănând  la  fizic  şi  obiceiuri  cu 
tatăl  lor,  au  ajuns  oameni  de  încredere  ai  noii  căpetenii,  Krunn,  fiul  lui 
Noyol. 

Cei  6  copii  născuţi  de  KHUME  au  crescut  în  casa  bunicii  Noygde, 
mama  lor  având  importanta  slujbă  de  paznic  al  averii  căpeteniei  satului. 
Când  pleca  la  lupte,  KHUME  avea  haine  bărbăteşti:  pantaloni  largi, 
tunică,  manta  scurtă  din  stofă  groasă  pentru  iarnă  şi  din  stofă  subţire 
pentru  vară.  Dacă  rămânea  pe  lângă  casă,  purta  rochie  lungă  strânsă  cu  o 
centură  lată  de  piele,  frumos  ornamentată.  Brăţările  ei,  purtate  la  braţe, 
antebraţe  şi  glezne,  erau  făcute  din  bronz  sau  argint.  Avea  numeroase 
agrafe  care  îi  susţineau  părul  bogat,  plin  de  bucle. 

Ca  şi  soţul  ei,  KHUME  se  simţea  bine  la  ospeţe.  Pâinea,  fiertura  de 
ovăz,  peştele  şi  vânatul  constituiau  hrana  obişnuită  a  sătenilor.  La 
ospeţele  oferite  de  şef  după  luptele  grele  soldate  cu  prăzi  bogate  şi 
prizonieri,  se  consuma  carne  de  vită  şi  de  porc.  în  afară  de  bere  şi 

hidromel,  primeau  porţii  de  vin,  băutură  preţioasă,  procurată  cu  greutate 
de  la  negustorii  sosiţi  din  alte  ţinuturi. 

KHUME  a  trăit  doar  45  de  ani,  fiind  răpusă  într-o  luptă,  când  un 
arcaş  i-a  trimis  o  săgeată  în  piept.  Femeia  şi-a  dat  duhul  în  braţele 
bărbatului  ei,  Arnighad  reuşind  să  o  scoată  pe  braţe  din  încăierarea  care 
făcea  numeroase  victime.  A  transportat-o  ascunsă  pe  un  car  acoperit  cu 
crengi  până  la  casa  lor,  locuită  doar  de  Agrull  şi  servitori.  Băiatul,  în 
vârstă  de  15  ani,  şi-a  chemat  în  grabă  surorile  de  pe  la  casele  lor,  pentru 
a-şi  îngropa  mama.  Fratele  cel  mare,  Dighad,  rămăsese  pe  câmpul  de 
luptă,  ucigându-şi  duşmanii  cu  ferocitate,  în  dorinţa  de  a  răzbuna 
moartea  mamei,  pe  care  o  iubise  mai  mult  decât  pe  orice  altă  fiinţă. 

Nina  Petre 
3  martie  2015 


COMENTARIUL  DORINEI 

„Episod  spiritual  al  Karmei  XVIII  a  reprezentat  pentru  mine  un  val 
de  revitalizare  :-).  Khume  a  fost  minunată  şi  am  intrat  pe  canalul 
vibraţiei  ei,  dacă  se  poate  spune  aşa.  Ieri  am  petrecut  o  după-amiază 
minunată  la  ferma  unde  lucrez  ca  voluntar.  Deşi  a  plouat,  m-am  simţit  în 
formă  şi  am  reflectat  asupra  acestei  karme.  Aş  avea  multe  de  spus,  însă 
mai  am  nevoie  de  cateva  zile...  pentru  că  simt  cum,  concentrându-mă 
asupra  unui  personaj  al  unei  vieţi  din  trecut,  retrăiesc  momentele  de 
fericire,  tristeţe  şi  altele.  De  la  Khume  am  de  luat  sănătate,  forţă, 
dinamism  şi  curaj.” 

Dorina 
8  martie  2015 
Grecia 


Episodul  19  -  NARNA 

Episodul  spiritual  nr.19  o  are  ca  eroină  pe  NARNA.  Viaţa  ei  s-a 
desfăşurat  între  anii  116-182  (secolul  2).  S-a  născut  în  localitatea 
portuară  Onoba  (denumire  ulterioară:  Huelva)  situată  în  sudul  provinciei 
romane  Hispania  Baetica,  pe  ţărmul  Golfului  Cadiz. 

La  acea  vreme,  peninsula  iberică  se  afla  sub  stăpânirea  Imperiului 
Roman.  în  perioada  vieţii  NARNEI,  Imperiul  a  fost  condus  de  următorii 
împăraţi  romani:  Traian  (98-117),  Hadrian  (117-138),  Antonius  Pius 
(138-161),  Marcus  Aurelius  (161-180),  Commodus  (180-192). 

Tirredo,  tatăl  eroinei  noaste,  muncea  ca  marinar  pe  o  corabie 
autohtonă,  transportând  spre  Italia  vin,  ulei  şi  metale.  Annoma,  nevasta 
lui,  născuse  două  fete.  NARNA,  fata  cea  mică,  o  avea  pe  sora  ei  Ikeda  cu  6 
ani  mai  în  vârstă  decât  ea.  Soţia  şi  copiii  nu  duceau  lipsă  de  mijloace 
materiale,  ci  de  prezenţa  lui  Tirredo,  căruia  i  se  îngăduia  să  stea  acasă 
doar  de  2-3  ori  pe  an.  Fiecare  sosire  a  lui  Tirredo  reprezenta  un 

eveniment  fericit  pentru  nevastă,  copii  şi  rude.  Bărbat  mândru  şi 
generos,  el  le  aducea  tuturor  multe  cadouri,  bucurându-se  de  fericirea 
lor.  Monezile  romane  din  argint  îmbogăţeau  tezaurul  ascuns  în  pivniţa 
casei. 

Ikeda  i-a  fost  dată  de  nevastă  unui  negustor  roman  la  doar  14  ani. 
Sora  ei,  NARNA,  a  ajuns  soţia  lui  Cinedius  când  abia  împlinise  15  ani. 
Acesta,  la  24  de  ani,  trecuse  prin  multe  lupte  navale  în  calitatea  sa  de 
soldat  roman.  Fiinţă  neînfricată,  Cinedius  se  stabilise  în  Onoba  împreună 
cu  părinţii  când  avea  8  ani,  participând  cu  toţii  la  acţiunea  de  colonizare 
romană  în  Hispania,  începută  cu  multă  vreme  în  urmă.  Avea  o  mică 
avere  strânsă  din  solda  militară  şi  din  zestrea  oferită  de  părinţi  la  nunta 
cu  NARNA.  Părinţii  lui  aveau  o  fermă  la  ţară,  spre  nord,  unde  îngrijeau 
măslini  şi  viţă-de-vie. 

Casa  lui  Cinedius  din  Onoba  era  încăpătoare,  avea  câteva  încăperi, 
iar  priveliştea  oferită  de  apa  oceanului  era  superbă.  în  această  ambianţă 
de  vis,  NARNA  şi-a  crescut  fata  şi  cei  doi  băieţi.  Pe  Mireda  a  născut-o  la 
18  ani.  După  2  ani  a  sosit  primul  fiu,  Tikano.  Julius,  fiul  cel  mic,  a  apărut 
când  mama  lui  avea  27  de  ani. 

Spre  deosebire  de  celelalte  provincii  hispanice,  în  Baetica  era  exclusă 
în  întregime  obligaţia  serviciului  militar  pentru  populaţia  indigenă.  De 
această  facilitate  au  profitat  şi  băieţii  NARNEI.  Crescuseră  lângă  mama 
lor,  tatăl  sosind  rar,  de  obicei  pentru  a-şi  vindeca  rănile  primite  în  luptele 
navale.  Puternic  ataşaţi  de  bunicii  din  nord,  Tikano  şi  Julius  au  început 
de  la  14-15  ani  să  comercializeze  vinurile  şi  uleiul  de  măsline  produse  la 
ferma  bătrânilor.  Principalul  cumpărător  era  chiar  echipajul  corăbiei  pe 
care  lupta  Cinedius,  tatăl  lor.  Mireda,  măritată  de  părinţi  îa  16  ani  cu  un 
soldat  roman  ce  făcea  parte  din  trupele  de  supraveghere  a  provinciei, 
trăia  bine  cu  familia  ei. 

Locuind  mai  mult  la  ţară,  fiii  NARNEI  ajunseseră  să  cunoască 
nemulţumirile  populaţiei  indigene,  greu  exploatate  de  administraţia 
romană.  întreaga  provincie  Baetica  era  zguduită  în  fiecare  an  de  revoltele 
fermierilor  şi  ale  negustorilor,  care  protestau  împotriva  impozitelor  greu 
de  suportat,  dar  şi  împotriva  obligativităţii  folosirii  limbii  latine  de  către 
întreaga  populaţie. 

Răscoala  din  anul  161  fusese  pregătită  cu  multă  vreme  înainte, 
amploarea  şi  intensitatea  ei  provocând  o  adevărată  panică  în  rândul 
coloniştilor  romani  şi  al  armatei  de  ocupaţie.  Cinedius,  aflat  pe  mare,  nu 
ştiuse  de  la  începutul  revoltelor  că  fiii  lui  se  aflau  printre  răsculaţii  de  la 
ţară.  Mireda,  izolată  în  casă  împreună  cu  cei  doi  copii,  afla  numai  ce  îi 
spunea  soţul  ei,  Tirenius,  revenit  după  zile  şi  nopţi  de  hăituire  a 
răsculaţilor.  NARNA,  la  45  de  ani,  devenise  complet  neputincioasă  în 
privinţa  luării  unor  decizii  pentru  familia  ei.  Izolată  în  perimetrul  casei, 
păzită  de  câţiva  mercenari,  discuta  doar  cu  servitoarele  şi  şeful  grupului 
de  apărare.  Nu  aflase  că  fiii  ei  luptau  împotriva  militarilor  romani, 
ucigându-i  pe  cei  care  le  ieşeau  în  cale. 

Până  la  sfârşitul  anului,  răscoala  a  fost  reprimată  crunt.  Tikano  şi 
Julius  reuşiseră  să  fugă  cu  o  corabie,  refugiindu-se  în  nordul  Africii. 
Ajunşi  în  Tanger,  pericolul  încă  mai  persista,  aşa  că  plecaseră  spre  sud, 
unde  şi-au  pierdut  urma.  NARNA  şi  Cinedius  nu  aflaseră  nimic  despre 
soarta  fugarilor.  Aceştia  plecaseră  în  mare  grabă,  pe  ascuns, 
neanunţându-şi  bunicii,  părinţii  şi  rudele  de  la  oraş  asupra  intenţiei  de  a 
părăsi  ţara. 

Pe  NARNA,  comandamentul  militar  local  a  iertat-o,  fiindcă  femeia 
nu  cunoştea  împrejurările  în  care  îi  dispăruseră  fiii.  Cinedius  însă  nu  a 
scăpat  de  pedeapsa  capitală.  A  fost  ucis  prin  tăierea  capului  cu  o  spadă,  în 
spatele  casei  din  Onoba,  resturile  sale  omeneşti  fiind  încredinţate  soţiei, 
în  vederea  înmormântării. 

Văduvă  la  doar  45  de  ani,  părăsită  de  cei  doi  băieţi,  despre  soarta 
cărora  nu  a  mai  aflat  nimic  niciodată,  NARNA  şi-a  dus  traiul  încă  21  de 
ani,  dedicându-se  ajutorării  oamenilor  sărmani,  victime  ale  asupririi 
romane.  Viaţa  i-a  fost  sobră,  modestă,  femeia  păstrându-şi  pentru  ea 
doar  vechea  casă  a  soţului  şi  o  servitoare.  A  vândut  moşia  de  la  ţară  după 
moartea  socrilor,  folosind  banii  primiţi  pentru  ajutorarea  victimelor 
represiunii  din  anul  morţii  soţului  ei. 

S-a  stins  cu  privirea  senină,  expresie  a  omului  greu  încercat  de  viaţă, 
supravieţuitor  ca  printr-o  minune,  recunoscător  Divinităţii  fiindcă 
reuşise  să  cinstească  memoria  soţului  şi  a  eroilor  poporului  său. 

Nina  Petre 
7  aprilie  2015 


COMENTARIUL  DORINEI 

„Vă  mulţumesc  pentru  analiza  karmei  19,  care  m-a  impresionat  prin 
complexitatea  acestei  vieţi.  Cred  că  Narna  trebuie  să  fi  fost  foarte 
puternică  spre  sfârşitul  vieţii  ei,  deoarece  a  trăit  evenimente  greu  de 
suportat  din  perspectiva  vieţii  mele  prezente.  M-a  frapat  pierderea  părţii 
masculine  a  familiei,  mai  ales  modul  cumplit  în  care  şi-a  pierdut  soţul.  Pe 
de  altă  parte,  cred  că  dispariţia  fiilor  (fără  a  se  şti  dacă  au  decedat  sau  nu) 
a  fost  un  mod  de  a  menţine  în  viaţă  speranţa.  Sunt  convinsă  că  această 
speranţă  s-a  menţinut  până  în  ultima  clipă  şi  că  există  o  extensie  a  ei 
chiar  şi  până  în  viaţa  actuală.  Obişnuiam  să  sper  când  toţi  din  jur  se 
dădeau  bătuţi.  La  un  moment  dat,  speranţa  se  transforma  în  naivitate... 
„Viaţa”  a  avut  grijă  să  mă  „reeduce”  şi  să  mă  îndrepte  spre  o  gândire 
logică  şi  realistă. 

Spre  deosebire  de  Khume,  Narna  a  avut  parte  de  o  viaţă  de  supunere 
şi  înăbuşire  a  sentimentelor.  M-a  impresionat  implicarea  politică  a 
familiilor  în  societate  şi  faptul  că  au  ales  să  plătească  cu  viaţa  pentru 
dreptate,  în  locul  bunăstării  şi  a  unei  vieţi  liniştite...  asta  în  ambele 
cazuri,  atât  a  lui  Khume  cât  şi  a  Narnei.” 

Dorina 
19  aprilie  2015 
Grecia 

Episodul  20  -  RUAD 

Episodul  spiritual  nr.20  îl  are  ca  erou  pe  RUAD.  Viaţa  lui  s-a 
desfăşurat  între  anii  22-96  (secolul  1,  era  noastră).  RUAD  s-a  născut  în 
localitatea  portuară  Unica  Colonia  (Portus  Divinus),  situată  pe  ţărmul 
Mării  Mediterane,  pe  teritoriul  provinciei  romane  Africa  Nova.  în 
secolele  următoare,  modestul  port  s-a  transformat  intr-un  mare  oraş  ce 
poartă  denumirea  actuală  de  Oran  (Ouahran)  şi  aparţine  ţării  numite 
Republica  Algeria. 

Părinţii  lui  RUAD,  Arhud  (tatăl)  şi  Nedike  (mama),  erau  de  origine 
berberă.  Dintre  cei  7  copii  născuţi  de  Nedike  au  supravieţuit  doar  3 
băieţi.  RUAD,  mijlociul,  era  cu  4  ani  mai  tânăr  decât  Inem.  Ultimul 
născut,  Godhun,  avea  cu  6  ani  mai  puţin  decât  RUAD.  Tatăl  lor  era 
negustor  de  haine,  reuşind  cu  greu  să  îşi  întreţină  familia.  Firea  lui 
modestă  şi  cinstită  li  s-a  transmis  celor  3  fii,  dar  viaţa  l-a  învăţat  pe 
fiecare  să  supravieţuiască  prin  orice  fel  de  mijloace. 

Intrat  ca  mercenar  în  armata  romană,  Inem  a  devenit  un  bărbat  dur 
şi  însetat  de  avere.  Godhun  a  continuat  practica  negustoriei  a  tatălui, 
trăind  modest  cu  famila  lui,  aşa  cum  văzuse  în  casa  părinţilor. 

RUAD  a  avut  o  soartă  diferită  de  a  celorlalţi  bărbaţi  din  familie, 
devenind  la  vârsta  adolescenţei  victima  sărăciei  tatălui  său.  Avea  17  ani 
(în  anul  39),  când  un  cămătar  l-a  reclamat  judecătorului  roman  că  îi 
datora  o  mare  sumă  de  bani  şi  nu  avea  cum  să  i-o  restituie.  Nefericitul 
Arhud  voise  să  cumpere  mai  multă  marfă,  o  achitase  cu  banii 
împrumutaţi  de  la  cămătar  şi  nu  reuşise  să  o  vândă  pe  toată. 
Negociatorul  judecătoresc  i-a  spus  lui  Arhud,  în  mare  taină,  după  ce 
discutase  cu  reclamantul,  că  i-1  putea  da  ca  servitor  pe  RUAD  pentru  un 
număr  de  ani,  până  când  valoarea  muncii  băiatului  ar  fi  stins  datoria 
tatălui.  RUAD  s-a  bucurat  că  în  felul  acesta  îşi  salva  tatăl  de  la  închisoare. 
Nici  el  şi  nici  Arhud  nu  şi-au  dat  seama  de  la  început  că  plata  datoriei 
însemna  intrarea  în  sclavie  domestică  pe  un  număr  nelimitat  de  ani  la 
boierul  Kadral,  mare  negustor  de  sclavi  şi  cămile  purtătoare  de  mărfuri  în 
deşert. 

Casa  lui  Kadral,  mare  cât  un  palat,  situată  în  zona  de  sud  a  oraşului, 
unde  se  află  cartierul  celor  bogaţi,  i-a  plăcut  lui  RUAD.  La  fel  de  mult  i-a 
plăcut  familia  boierului,  acesta  având  la  vedere  o  singură  nevastă,  doi 
băieţi  şi  patru  fete.  Marele  noroc  al  lui  RUAD  a  fost  adoptarea  lui  de  către 
întreaga  familie  ca  pe  o  rudă  îndepărtată,  fără  a  fi  dispreţuit  că  sclavii 
cumpăraţi  la  târg.  Principiile  moralei  berbere  în  privinţa  vieţii  de  familie 
fiind  respectate  cu  stricteţe,  RUAD  s-a  bucurat  de  respectul  stăpânilor  şi 
de  prietenia  copiilor. 

în  decurs  de  un  an,  a  fost  obligat  să  înveţe  bunele  maniere  ale  unui 
servitor  de  stăpâni  bogat  şi  să  deprindă  practici  de  luptă  specifice 
mercenarilor  din  armata  romană.  După  ce  şcolarizarea  lui  s-a  încheiat, 
RUAD  a  devenit  umbra  stăpânului,  paznicul  permanent  şi  confidentul 
acestuia.  în  ochii  lumii  exterioare  casei,  RUAD  purta  calitatea  de  valet. 

Avea  voie  să  îşi  viziteze  părinţii  şi  fraţii,  chiar  să  îi  şi  ajute  cu  bani.  L-a 
servit  pe  Kadral  cu  un  devotament  absolut,  îndeplinindu-i  toate 
poruncile. 

Ştia  că  stăpânul  vindea  sclavi  capturaţi  din  triburile  deşertului, 
punându-i  la  dispoziţia  militarilor  şi  afaceriştilor  romani.  Cămilele  lui 
aduceau  mărfuri  din  deşert,  mult  cerute  pe  piaţa  oraşului.  în  aparenţă, 
Kadral  era  slujitorul  oligarhiei  romane,  îmbogăţită  prin  jafuri,  războaie  şi 
comerţ  cu  sclavi.  Totuşi,  RUAD  aflase  uşor  despre  activitatea  paralelă  a 
stăpânului  când  începuse  să  îl  însoţească  în  case  conspirative  din  oraş  şi 
din  ţinuturi  îndepărtate.  Kadral  îşi  iubea  nespus  poporul  berber,  greu 
exploatat  şi  persecutat  de  ocupanţii  romani.  Dorinţa  de  independenţă  a 
populaţiei  berbere  se  reafirma  în  mod  constant,  prin  acţiuni  de  protest 
împotriva  abuzurilor  administraţiei  romane. 

Aspectul  fizic,  temperamentul  şi  caracterul  berberilor  din  nordul 
Africii  erau  asemănătoare  locuitorilor  din  Europa  meridională. 
Majoritatea  dintre  ei  aveau  părul  blond,  ochii  albaştri,  statură  înaltă, 
trupul  zvelt,  constituţia  fizică  viguroasă,  temperamentul  vioi  şi  nobil. 
Erau  înclinaţi  spre  viaţă  sedentară.  Monogamia  era  obligatorie,  iar 
femeile  se  bucurau  de  mult  respect.  Alfabetul  berber  provenea  din  cel 
fenician. 

Nici  sub  stăpânirea  romană  berberii  nu  au  renunţat  la  graiul  lor 
tradiţional.  Sentimentul  apartenenţei  naţionale  era  copleşitor,  el 
generând  revolte  împotriva  absurdităţii  brutalităţii  cu  care  guvernau 
reprezentanţii  Republicii  Romane.  în  mare  secret,  cu  sprijinul  câtorva 
slujitori  ca  RUAD,  boierul  Kadral  îi  ajuta  cu  alimente,  bani  şi  arme  pe 
răsculaţii  care  se  încumetau  să  apere  demnitatea  poporului  sărac. 

Preocupat  de  viitorul  lui  RUAD,  Kadral  i-a  dat-o  de  nevastă  pe 
Sildin,  una  dintre  menajerele  soţiei  lui.  La  24  de  ani,  RUAD  s-a  văzut 
căsătorit  cu  frumoasa  berberă  ce  fusese  cumpărată  de  stăpân  la  târgul  de 
sclavi.  Fata  avea  18  ani,  îl  plăcea  pe  RUAD  şi  s-a  bucurat  nespus  pentru 
odaia  primită  de  la  stăpâna  Ayhir,  în  anexa  destinată  slujbaşilor 
căsătoriţi.  I-a  dăruit  lui  RUAD  3  copii.  Primul  născut  a  fost  Yedah,  o 
fetiţă  blondă  cu  ochii  albaştri,  ca  şi  părinţii  ei.  Venise  pe  lume  când  Sildin 
avea  20  de  ani.  Au  urmat  cei  doi  băieţi.  Umbekdo  era  cu  3  ani  mai  mic 
decât  sora  lui.  Dirreko  a  văzut  lumina  zilei  când  frăţiorul  său  avea  3 
anişori. 

RUAD  şi  familia  lui  au  avut  tot  ce  le-a  trebuit  pentru  o  viaţă  normală 
şi  liniştită.  înaintea  căsătoriei  cu  Sildin,  Kadral  i-a  spus  lui  RUAD  că 
datoria  lui  Arhud  fusese  achitată,  iar  el  se  putea  considera  un  om  liber. 
Plin  de  recunoştinţă,  tânărul  servitor  şi-a  implorat  stăpânul  să  nu-1 
alunge  din  slujba  sa.  Dorinţa  i-a  fost  îndeplinită,  iar  după  moartea  subită 
a  lui  Kadral,  fiul  acestuia,  Berruku,  l-a  luat  în  casa  lui  cu  aceleaşi 
îndatoriri  pe  care  le  avusese  la  primul  stăpân. 

La  74  de  ani,  RUAD  nu  se  simţea  bătrân.  Continua  să  îşi  însoţească 
stăpânul  peste  tot,  fiind  în  stare  să  lupte  alături  de  paznicii  tineri.  Fata 
lui,  Yedah,  împlinise  48  de  ani.  Căsătorită  cu  un  negustor  bogat,  trăia 

bine  într-o  casă  mare,  bucurându-se  de  cele  două  fiice,  măritate  şi  ele. 
Umbekdo  şi  Dirreko  erau  angajaţi  în  corpul  de  pază  şi  capturare  a 
sclavilor,  bine  recompensaţi  de  Berruku. 

RUAD  şi-a  găsit  sfârşitul  încercând  să  îi  salveze  viaţa  stăpânului  său. 
Se  aflau  la  târgul  de  sclavi,  când  Berruku  a  fost  atacat  de  un  negustor 
nemulţumit  de  suma  oferită.  RUAD  s-a  repezit,  acoperindu-şi  stăpânul 
cu  trupul  său.  Era  mai  înalt  şi  mai  voinic  decât  Berruku,  aşa  că  pumnalul 
l-a  lovit  în  plin.  Ceilalţi  doi  paznici  l-au  dus  pe  stăpân  acasă  viu  şi 
nevătămat.  Trupul  neînsufleţit  al  credinciosului  RUAD  a  fost  îngropat  în 
grădina  palatului,  în  apropierea  mormântului  primului  stăpân, 
binefăcătorul  Kadral. 

Nina  Petre 
1  mai  2015 


COMENTARIUL  DORINEI 

„Povestea  lui  Ruad  m-a  impresionat  din  două  puncte  de  vedere,  al 
comportamentului  stăpânilor  lui  faţă  de  el  şi  viceversa.  Legătura  dintre 
Ruad,  care,  luat  în  familia  stăpânilor  drept  sclav,  a  fost  tratat  ca  un 
membru  al  familiei  şi  serviciile  pe  care  le-a  prestat  acestei  familii  până  la 
sfârşitul  vieţii  sale  depăşeşte  simţul  datoriei;  cred  că  aici  este  vorba  de  un 
profund  devotament  de  ambele  părţi.  Singură  „umbră”  în  această  poveste 
apare  în...  afacerile  lui  Kadral. 

M-am  bucurat  mult  la  citirea  acestui  episod  spiritual  şi  am  înţeles  de 
unde  păstrez  sentimentul  că  slugile  unor  oameni  influenţi  au  un  rol  mai 
important  decât  ne  închipuim  în  societate. 

în  afară  de  răspunsul  la  episodul  spiritual  nr.  20,  doresc  să  vă  spun 
că  de  curând  am  aflat  sursa  cunoştinţelor  nelimitate  pe  care  le-a 
dobândit  Pitagoras.  Citind  fragmente  din  texte  despre  viaţa  şi 
cunoaşterea  pe  care  a  generat-o,  am  ajuns  la  concluzia  că  a  fost  un 
„supraom”...  a  rămas  filosoful  meu  preferat.  De  curând  am  început  să 
citesc  o  carte  intitulată  „Muzica  lui  Pitagoras”,  scrisă  de  o  americancă 
foarte  bine  documentată.  Am  fost  surprinsă  să  aflu  că  Pitagoras  îşi 
cunoştea  tot  şirul  reîncarnărilor,  pentru  că  într-una  dintre  vieţile  sale 
ceruse  de  la  Creator  să  îi  dea  în  dar  capacitatea  de  a-şi  aminti  toate 
încarnările  în  vieţile  ce  aveau  să  vină.  Astfel,  Pitagoras  a  fost  desăvârşit 
pentru  că  a  păstrat  cunoştinţele  dintr-o  succesiune  de  vieţi,  iar  conştiinţa 
sa  nu  a  fost  perturbată  în  niciun  fel  de  moarte  şi  de  revenirea  pe  pământ. 
Ca  să  dovedească  cum  că  nu  minte,  Pitagoras  a  indicat  un  loc  şi  un  obiect 
dintr-un  templu  (dacă-mi  amintesc  bine),  iar  pe  acel  obiect  erau  scrise 
câteva  cuvinte  pe  care  se  spune  că  nu  le  cunoştea  decât  unul  dintre  cei 
care  fuseseră  în  posesia  lui  cu  mulţi  ani  înainte  şi  care  decedase 
(Pitagoras  susţinea  că  el  fusese  acela).  într-adevăr  cuvintele 
corespundeau,  aşa  că  enigma  încarnărilor  lui  Pitagoras  a  rămas  în  atenţia 
istoricilor  de  la  vremea  aceea.” 

Dorina 
3  mai  2015,  Grecia 

Episodul  21  -  MIDE 


Episodul  spiritual  nr.21  o  are  ca  eroină  pe  MIDE.  Viaţa  ei  s-a 
desfăşurat  între  anii  79-23  î.e.n.  (secolul  1  înaintea  erei  noastre).  MIDE  s- 
a  născut  în  oraşul  Sinope  (Sinop),  localitate  portuară  de  pe  ţărmul  mării 
numite  Pontus  Euxinus  (Marea  Neagră).  în  prezent,  oraşul  Sinope  se  află 
în  nordul  Republicii  Turcia. 

Tatăl  lui  MIDE,  Eonius,  era  originar  din  oraşul  Roma.  Ocupându-se 
cu  negustoria  pe  mare,  a  ajuns  şi  în  Sinope,  unde  s-a  îndrăgostit  de 
grecoaica  Aytheed,  care  i-a  devenit  soţie.  Aveau  4  copii:  unica  fată, 
MIDE,  şi  fraţii  ei  mai  mici,  Norrius,  Mideas  şi  Arcadius. 

La  data  naşterii  lui  MIDE  şi  încă  9  ani  după  aceea,  oraşul  Sinope  s-a 
aflat  pe  teritoriul  unui  regat  al  Părţilor,  condus  de  un  domnitor  persan, 
în  anul  70  î.e.n.,  Sinope  a  fost  cucerit  de  armata  generalului  Lucullus, 
intrând  în  zona  de  influenţă  a  Romei  Republicane.  După  23  de  ani, 
împăratul  Caesar  a  transformat  Sinope  într-o  colonie  romană.  în  anul  27 
î.e.n.,  domnitorul  roman  Octavianus  Augustus  a  instaurat  o  nouă  formă 
de  Stat,  cea  monarhică,  înfiinţând  Roma  Imperială.  Imperiul  Roman  a 
fost  cel  mai  vast  şi  compact  imperiu  al  Antichităţii,  una  dintre  cele  mai 
unitare  şi  durabile  formaţiuni  statale  din  istoria  omenirii. 

Copiii  romanului  Eonius  şi-au  conturat  de  mici  preferinţele 
profesionale.  Băieţii,  mari  admiratori  ai  tatălui  şi  dornici  de  aventuri  pe 
mare,  s-au  urcat  pe  corăbiile  lui  Eonius  înainte  de  vârsta  adolescenţei.  Au 
devenit  majori  tot  pe  mare,  iar  după  aceea  s-au  maturizat  activând  ca 
negustori-marinari,  asemenea  tatălui  lor. 

MIDE,  crescând  lângă  Aytheed,  a  învăţat  toate  treburile  casei, 
inclusiv  practica  vindecărilor  prin  metode  tradiţionale.  Aytheed  cunoştea 
de  la  mama  ei  secretele  tămăduirii  membrilor  familiei.  în  această 
privinţă,  influenţa  romanului  Eonius  a  devenit  covârşitoare.  El  făcea 
drumuri  anuale  spre  Roma,  de  unde  aducea  ultimele  noutăţi  din 
domeniul  vindecărilor. 

MIDE  era  o  copilă  de  13  ani  când  părinţii  i-au  dat-o  de  nevastă 
militarului  roman  Dicius.  Mai  în  vârstă  cu  15  ani  decât  MIDE,  el  a 
devenit  stăpânul  absolut  al  familiei  sale,  stabilindu-şi  reşedinţa  într-o 
casă  mare  din  Roma.  Desprinsă  cu  brutalitate  de  părinţi  şi  fraţi,  firava 
MIDE  şi-a  început  viaţa  de  nevastă  cu  o  teamă  permanentă  în  suflet.  Se 
simţea  copleşită  de  autoritatea  lui  Dicius  şi  a  părinţilor  lui,  iar  rudele  lor 
abia  dacă  îi  adresau  câteva  cuvinte. 

La  15  ani  au  început  naşterile.  Primul  venit,  un  băieţel  firav,  a  murit 
cu  febră  la  doar  două  luni.  După  el  a  sosit  Mideea,  o  fetiţă  grăsuţă,  care  a 
supravieţuit.  La  20  de  ani,  l-a  născut  pe  Honorius,  erou-supravietuiţor  şi 
el,  asemenea  surioarei  lui.  Ceilalţi  6  prunci  aduşi  pe  lume  de  MIDE  au 
decedat  cu  aceeaşi  febră  misterioasă  pe  care  femeia  o  cunoştea  de  la 
rudele  ei  din  Sinope.  Era  o  boală  necruţătoare,  veche  în  neamul  mamei 

Aytheed,  identificată  de  unii  vraci  din  Grecia  ca  fiind  o  boală  a  sângelui, 
în  vremurile  moderne  i  s-a  spus  „leucemie”. 

Dichis,  bărbat  puternic,  sever  şi  pornit  mereu  pe  fapte  mari,  devenit 
capul  familiei  (pater  familias),  avea  obligaţia  de  a  se  preocupa 
îndeaproape  de  sănătatea  soţiei  şi  copiilor  săi.  Fiind  militar  de  carieră  şi 
mereu  plecat  la  lupte,  i-a  făcut  cunoştinţă  lui  MIDE  cu  vraci  renumiţi  în 
Roma,  care  s-au  străduit  să  o  înveţe  cât  mai  multe  practici  de  tămăduire 
în  familie.  Sclava  Rilla,  cumpărată  de  Dicius  de  la  o  vindecătoare  bătrână, 
i-a  stat  alături  stăpânei  MIDE  în  strădaniile  ei  de  a  salva  viaţa  propriilor 
copilaşi.  în  decurs  de  câţiva  an,  MIDE  a  primit  o  bună  iniţiere  în  „ştiinţa 
ierburilor  de  leac”  (scientia  herbarum),  complex  de  cunoştinţe  ce 
constituia  medicina  primitivă  la  romani.  Pe  lângă  ierburile  de  leac, 
folosea  şi  alte  produse  despre  care  se  spunea  că  aveau  calităţi 
vindecătoare:  pâinea,  mierea,  uleiurile,  oţetul,  grăsimea  de  animale. 
Când  era  nevoie,  MIDE  prepara  câte  un  amestec  din  mai  multe  substanţe 
sub  formă  de  lichid,  praf  sau  alifie. 

Cea  mai  cunoscută  pentru  numeroasele  ei  întrebuinţări  era  plantă 
aromatică  numită  Laserpicium.  Din  rădăcina  ei  se  extrăgea  un  fel  de 
răşină  (laser)  care  avea  puteri  curative  excepţionale.  Ea  se  punea  pe  tot 
felul  de  răni,  vindeca  furunculele,  anula  efectul  nociv  al  muşcăturilor  de 
şarpe  şi  de  scorpion.  Se  mai  folosea  la  durerile  de  gât,  în  tratamentul 
astmului,  al  hidropiziei,  al  epilepsiei,  al  icterului,  al  pleureziei.  Era  un 
calmant  pentru  tot  felul  de  dureri.  Urzica  avea  şi  ea  numeroase 
întrebuinţări,  ca  şi  muştarul.  Acesta  putea  să  anihileze  efectele  toxice  ale 
ciupercilor.  Amestecat  cu  suc  de  curcubătă,  muştarul  contribuia  la 
vindecarea  epilepsiei.  împreună  cu  rădăcinile  de  crin,  ajuta  la  tratarea 
arsurilor,  la  vindecarea  plăgilor  cu  puroi  şi  a  bolilor  de  ochi.  Din  anumite 
plante  se  preparau  remedii  pentru  combaterea  tusei,  a  durerilor  de  gât,  a 
migrenelor,  a  congestiei  pulmonare. 

Ştiinţa  ierburilor  de  leac  a  romanilor  folosea  şi  practici  magice. 
Multe  descântece  şi  vrăji  folosite  de  vracii  romani  proveneau  din  timpuri 
străvechi,  de  la  etrusci. 

în  familia  lui  MIDE,  procurarea  unor  ingrediente  necesare 
preparării  leacurilor  domestice  îi  revenea  lui  Dicius.  El  cunoştea  bine 
magazinele  şi  depozitele  negustorilor  din  oraş.  Preţurile  erau  foarte  mari, 
multe  substanţe  fiind  aduse  de  la  mari  distante,  mai  ales  din  Orient. 
Negustorii  vindeau  alifii,  rădăcini,  ierburi,  substanţe  aromate.  Produsele 
medicinale  din  insula  Creta  erau  aduse  la  Roma  de  funcţionari  ai  Statului 

9 

care  se  ocupau  cu  importul  şi  desfacerea  acestor  mărfuri.  Fiind  bine 
retribuit  ca  militar  în  armata  romană,  Dicius  îşi  permitea  să  cumpere 
orice  produs  cu  rol  terapeutic,  oricât  de  scump  ar  fi  fost. 

în  ciuda  tuturor  eforturilor  lui  şi  ale  soţiei,  6  dintre  copilaşii  lor  au 
fost  răpuşi  de  misterioasa  boală  a  sângelui.  MIDE  ştia  de  la  rudele  mamei 
Aytheed  că  prea-desele  pierderi  ale  unor  prunci  nimiciţi  de  febră 
împlineau  blestemele  victimelor  strămoşilor  militari  din  cauza  cărora 
cursese  prea  mult  sânge  pe  câmpurile  de  luptă. 

Dichis  a  renunţat  la  armată  când  nevasta  lui  a  început  să  facă  febră. 
MIDE  împlinise  42  de  ani,  iar  el,  57.  Mideea  era  căsătorită  cu  un 
negustor  de  alimente  şi  avea  3  copilaşi.  Honorius,  la  22  de  ani  activa  în 
armata  imperială,  nefiind  căsătorit.  MIDE  a  mai  trăit  14  ani,  tratându-se 
mai  mult  singură  cu  toate  leacurile  pe  care  le  cunoştea.  Nu  ezita  să  îşi 
aplice  niciun  tratament  dintre  cele  folositoare  trupului,  temându-se 
mereu  de  apariţia  febrei  îngrozitoare. 

La  56  de  ani  organismul  i-a  cedat  în  lupta  cu  boala,  femeia 
renunţând  să  mai  trăiască.  Bătrânul  Dicius,  la  71  de  ani,  s-a  văzut  dintr-o 
dată  părăsit  de  cea  mai  iubită  fiinţă,  femeia  pe  care  o  considerase 
coborâtă  din  lumea  zeilor  aducători  de  viaţă  pe  Pământ. 

Nina  Petre 
1  iunie  2015 


COMENTARIUL  DORINEI 

„Acest  episod  spiritual  a  meritat  multă  atenţie  din  partea  mea  şi  am 
revenit  de  nenumărate  ori  asupra  lui  în  decursul  zilelor  trecute.  M-a 
impresionat  originea  lui  Mide,  greco-romană...  o  combinaţie  ideală  din 
punctul  meu  de  vedere.  Dar  m-a  surprins  faptul  că,  în  ciuda  originii  sale, 
Mide  a  fost  dată  de  soţie  la  13  ani.  Asta  mi  s-a  părut  şocant  şi  am  avut  un 
sentiment  că  fetiţa  a  trăit  o  situaţie  de-a  dreptul  disperată,  fiind  nevoită 
să  se  maturizeze  foarte  devreme.  Apoi  m-am  întrebat  cum  trebuie  să  fi 
fost  acel  om  care  a  acceptat  să  ia  de  soţie  o  fată  de  13  ani.  După  vreo  două 
zile,  am  avut  trăirea  cum  că  a  fost  vorba  de  o  înţelegere  şi  că,  deşi  situaţia 
a  fost  bizară,  acest  om  i-a  fost  fidel  pe  viaţă.  Nu  mă  refer  la  fidelitatea 
conjugală,  ci  la  faptul  că  împreună,  el  şi  ea,  au  urmat  un  drum  comun  şi 
s-au  completat  într-un  mod  minunat  în  susţinerea  societăţii  în  care 
trăiau...  el  partea  masculină  -  responsabil  cu  protecţia  şi  ordinea,  iar  ea, 
cu  sănătatea  oamenilor. 

După  vreo  alte  două  zile  am  avut  senzaţia  că  acest  episod  spiritual  a 
fost  cu  totul  special  datorită  acestei  legături  puternice  între  cei  doi  soţi. 
Până  una-alta,  Mide  a  trăit  43  de  ani  alături  de  el  şi  el  a  susţinut-o  în 
toate  activităţile  ei...  de  soţie,  mamă,  vindecător.  Chiar  şi  în  zilele  noastre 
un  astfel  de  bărbat  atât  de  devotat  e  extrem  de  greu  de  găsit.  Am  regretat 
că  acest  bărbat  a  trebuit  să-şi  ducă  bătrâneţile  singur  şi  că  soţia  lui  a 
murit  prematur. 

Sunt  convinsă  că  mama  de  origine  greacă  a  numit-o  pe  Mide  astfel... 
după  personajul  mitologic  grec  Medeea,  înzestrată  cu  puteri 
supranaturale  şi  cunoscătoare  a  tuturor  leacurilor  din  plante. 

Ar  mai  fi  multe  de  spus,  sunt  în  continuare  fascinată  de  această 
poveste  şi  o  recitesc  de  nenumărate  ori  pentru  a  analiza  de  fiecare  dată 
câte  un  nou  amănunt.  într-o  zi  mi-am  amintit  de  Diogenes  din  Sinope, 
filozoful  excentric  al  antichităţii...  pe  care  Platon  l-a  numit...  „un  Socrates 
nebun”.  Povestea  spune  că  Alexandru  cel  Mare  a  mers  să-l  întâlnească  pe 
Diogenes,  fiind  impresionat  că  un  om  aşa  inteligent  trăieşte  ca  un 

cerşetor.  Diogenes  l-a  întrebat  pe  tânărul  Alexandru  ce  are  de  gând  să 
facă  după  ce  cucereşte  întreaga  lume,  iar  acesta  i-a  răspuns  că  va  sta  aşa 
ca  el  (ca  şi  Diogenes),  întins  la  umbra  unui  copac.  în  continuare, 
Diogenes  s-a  uitat  la  câinele  lui  şi  a  spus...  ia  uite-te  la  prostul  ăsta  (la 
Alexandru)...  vrea  să  meargă  să  cucerească  întreaga  lume  ca  să  facă  ceea 
ce  noi  deja  facem  fără  să  ridicăm  măcar  un  deget.  Cred  că  aceste  poveşti 
circulau  intens  pe  vremea  lui  Mide  şi  erau  mult  mai  proaspete.  Am  trăit 
zilele  trecute  momente  de  amuzament  şi  interes  faţă  de  astfel  de  legende. 
Uneori  mi-e  şi  teamă  să  nu  fiu  văzută  râzând  singură  :-) 

încă  o  dată  aţi  reuşit  să-mi  treziţi  curiozitatea  despre  oameni,  locuri, 
timpuri  şi  de  propriul  meu  destin  cu  acest  episod  minunat.  Vă  mulţumesc 
pentru  asta,  pentru  cartea  ataşată  şi  pentru  toate  sfaturile  bune,  pe  care 
le  voi  urma  cu  siguranţă!” 

Dorina 
14  iunie  2015 
Grecia 


Episodul  22  -  XAD 

Episodul  spiritual  nr.22  îl  are  ca  erou  pe  chinezul  XAD.  Viaţa  lui  s-a 
desfăşurat  între  anii  188-119  î.e.n.  (secolul  2  î.Hr.).  XAD  s-a  născut  în 
oraşul  Mei  Xian,  situat  în  sud-estul  Chinei,  la  est  de  lacul  Xinfengjiang. 
Părinţii  lui,  Lid  Xi  (tatăl)  şi  La  Se  (mama),  au  avut  5  copii.  Dintre  aceştia, 
4  s-au  stins  la  doar  câteva  luni,  din  cauza  unor  infecţii  grave.  Singurul 
rămas  în  viaţă  a  fost  micuţul  XAD,  scăpat  ca  prin  minune  dintr-o  febră 
puternică. 

Lid  Xi  se  ocupa  cu  exportul  de  produse  artizanale  în  insula  Taiwan. 
XAD  a  studiat  acasă  cu  un  profesor  bătrân.  Acesta  i-a  modelat  caracterul 
conform  principiilor  etice  ale  învăţatului  Confucius.  La  15  ani,  XAD  s-a 
alăturat  tatălui  său,  ajutându-1  să  îşi  transporte  şi  să  îşi  vândă  mărfurile 
pe  insula  Taiwan.  Ambarcaţiunea  lor  era  modestă,  dar  solidă,  reuşind  să 
înfrunte  furia  apelor  mării.  Norocoşi  din  fire,  XAD  şi  Lid  Xi  ajungeau  cu 
bine  la  ţărm.  Reuşeau  să  obţină  bani  suficienţi  pe  sacii  cu  sare  şi  pe 
obiectele  din  fier  şi  aramă,  produse  în  micul  atelier  moştenit  de  Lid  Xi  de 
la  tatăl  său. 

XAD  a  trăit  în  epoca  dinastiei  Han  timpurii,  al  cărei  prim  împărat  a 
fost  Liu  Bang  (Gaozu).  El  a  domnit  între  anii  206-195  î.e.n.  împăraţii  din 
perioada  vieţii  eroului  nostru  au  fost:  1)  Huidi  (194-188  î.e.n.);  2)  Gaohou 
şi  împărăteasa  Lu  Zhi  (187-180  î.e.n.);  3)  Wendi  (179-157  î.e.n.);  4)  Jingdi 
(156-141  î.e.n.);  5)  Wudi  (140-87  î.e.n.). 

XAD  şi  Lid  Xi  au  făcut  avere  adaptându-şi  comerţul  la  necesităţile 
sociale  din  provincia  lor  şi  din  vestul  Taiwanului.  Vindeau  mătase,  lacuri, 
statuete  funerare  din  ceramică,  obiecte  din  porţelan,  manuale  scrise  pe 
baza  învăţăturilor  lui  Confucius. 

XAD  s-a  încumetat  să  se  căsătorească  la  34  de  ani,  după  multe 
ghinioane  în  viaţa  sentimentală.  De  câte  ori  îşi  dorise  o  fată  doar  pentru 
el,  apărea  şi  neşansa  care  o  îndepărta  de  el.  S-a  întâmplat  să  nu-i  ajungă 
averea  pe  măsura  pretenţiilor  părinţilor  fetei  sau  să-i  moară  două  iubite 
la  scurtă  vreme  înaintea  nunţii.  în  sfârşit,  anul  154  î.e.n.  i-a  adus  norocul 
în  dragoste,  XAD  reuşind  să  facă  nunta  cu  Di  Ne,  o  fată  de  15  ani, 
posesoarea  tuturor  calităţilor  dorite  de  el:  frumuseţe,  cuminţenie,  avere, 
bună  educaţie.  Di  Ne  a  dat  viaţă  la  7  copilaşi.  Dintre  ei,  5  au  murit  de  boli 
grave,  rămânând  în  viaţă  două  fetiţe.  Pe  Mid  o  născuse  la  18  ani,  iar  pe 
Yed,  la  27  de  ani. 

XAD  s-a  remarcat  în  lumea  negustorilor  şi  a  beneficiarilor 
comerţului  său  printr-o  seriozitate  absolută,  o  fire  cinstită  mai  presus  de 
orice  suspiciuni  şi  mai  ales  prin  darul  negocierii.  Dovedea  multă 
diplomaţie  în  discuţiile  cu  oamenii  şi  o  reală  compasiune  pentru  viaţa 
grea  a  ţăranilor  şi  a  micilor  meşteşugari. 

Viaţa  plină  de  fast  de  la  curtea  imperială  din  capitala  Changan 
(Xian)  era  dominată  pe  vremea  împăratului  Wudi  de  prezicători  şi 
vrăjitori  foarte  influenţi,  de  eunuci  fără  scupule,  de  intriganţi  care  îl 
convingeau  pe  domnitor  să  extermine  mii  de  oameni.  Ca  o  reacţie 
pozitivă  la  toate  abuzurile  şi  crimele  comise  de  cei  din  anturajul 
împăratului,  în  Capitală  a  luat  fiinţă  o  grupare  a  oamenilor  de  cultură,  al 
căror  prim  obiectiv  era  supravegherea  moralităţii  celor  care  conduceau 
destinele  ţării:  regii  provinciilor,  guvernatorii,  funcţionarii  imperiali. 
Eunucii  corupţi  de  la  Curtea  imperială  puneau  la  cale  intrigi  periculoase, 
provocând  pedepsirea  unor  intelectuali  de  mare  valoare  ştiinţifică  şi 
morală.  Mii  de  intelectuali  au  fost  închişi,  torturaţi  sau  chiar  executaţi. 

Trezirea  împăratului  la  realitate  i-a  sporit  furia  împotriva  eunucilor, 
pedepsindu-i  cu  moartea  pe  intriganţi.  împăratul  Wudi  a  solicitat 
sprijinul  cărturarilor  confucianişti  pentru  organizarea  unui  sistem  de 
recrutare  a  funcţionarilor  pe  baza  recomandărilor  şi  a  examenelor. 
Acesta  a  fost  un  mijloc  de  a  slăbi  influenţa  nobilimii.  Oamenii  de  valoare 
proveniţi  din  rândul  populaţiei  obţineau  astfel  dreptul  de  a  deveni 
funcţionari  în  administraţia  imperială. 

Wudi  a  cerut  ca  fiecare  regiune  să  desemneze  omul  cel  mai  serios  şi 
capabil  pe  care  îl  avea.  în  anul  134  î.e.n.  s-a  organizat  primul  examen 
oficial.  Textele  clasice  le-au  fost  recomandate  candidaţilor,  ei  fiind 
obligaţi  să  studieze  principiile  şi  morala  confucianistă.  Marele  negustor 
XAD  a  promovat  examenul,  devenind  guvernator  al  provinciei  în  care 
locuia.  împlinise  54  de  ani,  iar  viitorul  îi  promitea  multe  onoruri, 
creşterea  prestigiului  şi  şansa  de  a  le  dovedi  tuturor  că  luase  în  serios 
învăţăturile  înţeleptului  Confucius. 

I-a  fost  dat  să  mai  trăiască  15  ani  grei,  plini  de  griji  şi  călătorii 
obositoare,  înfruntând  ostilitatea  populaţiei  sărace  şi  a  celor  care  se 
dedau  la  crime,  jafuri,  comerţ  necinstit.  Marii  proprietari  funciari  nu 
doreau  să  se  supună  în  totalitate  puterii  centrale.  Vechea  nobilime 
ajunsese  în  declin,  iar  noua  clasă  a  proprietarilor  de  pământuri  era  o 

forţă  în  plină  dezvoltare.  Marile  domenii  creşteau  rapid,  noii  proprietari 
comportându-se  ca  stăpâni  absoluţi.  Unii  dintre  ei  îşi  înarmau  ţăranii 
pentru  a  se  opune  ordinelor  împăratului.  Masele  de  ţărani  s-au  obişnuit 
să  se  revolte.  Condiţiile  lor  de  viaţă  deveniseră  din  ce  în  ce  mai  grele. 
Părăsindu-şi  satele  şi  gospodăriile,  mulţi  ţărani  se  organizau  în  bande 
criminale. 

Nobilul  XAD  ajunsese  la  venerabila  vârstă  de  69  de  ani, 
îndeplinindu-şi  obligaţiile  înaltei  funcţii  cu  onoare  şi  spirit  de  sacrificiu. 
Călătorea  prin  toată  provincia  cu  o  gardă  personală  puţin  numeroasă, 
având  încredere  în  protecţia  bunul  său  prestigiu.  în  vara  anului  119  î.e.n. 
i-a  fost  dat  să-i  întâlnească  pe  bandiţii  care  i-au  adus  sfârşitul.  Era  o 
adunătură  formată  din  câteva  zeci  de  criminali,  o  mică  armată  care  prăda 
sate  întregi  şi  ataca  la  drumul  mare  orice  demnitar  întâlnit  în  cale.  îi 
venise  vremea  şi  înţeleptului  XAD  să  plătească  prin  obştescul  sfârşit 
pentru  inteligenţa  şi  bunătatea  dovedite  de-a  lungul  existenţei  sale.  Şeful 
bandei  beneficiase  de  ajutorul  lui  XAD,  pe  vremea  când  trăia  ca  om  sărac 
împreună  cu  familia  lui.  Drept  recunoştinţă,  l-a  ucis  pe  înaltul  demnitar 
cu  sabia  lui,  îndepărtându-şi  camarazii  de  trupul  victimei,  că  nu  cumva 
să  o  batjocorească.  A  poruncit  ca  bietul  trup  fără  viaţă  să  fie  îngropat  sub 
ochii  lui,  locul  aflându-se  la  zeci  de  kilometri  distantă  fată  de  reşedinţa 
lui  XAD. 

Nina  Petre 

2  iulie  2015 


COMENTARIUL  DORINEI 

„Acest  episod  spiritual  a  coincis  extrem  de  mult  cu  unul  dintre 
scenariile  de  viaţă  care  mi  se  strecoară  automat  printre  gânduri  în  timp 
ce  calc  rufe  sau  am  alte  activităţi  ce  permit  minţii  să  viseze.  Şi  mă  tot  mir 
cum  le  potriveşte  uneori  Dumnezeu...  Acum  câteva  săptămâni  am  văzut 
filmul  vieţii  lui  Marco  Polo  şi  m-am  gândit  intens  la  cultura  chineză,  la 
mongoli  şi  la  asiatici  în  general.  Şi  nu  trebuie  să  fie  o  coincidenţă  nici 
faptul  că  am  petrecut  o  lună  în  Beijing  acum  câţiva  ani.  Chipurile 
oamenilor  nu  mi  s-au  părut  stranii  şi  nici  cultura  lor  în  general.  în  mai 
puţin  de  o  săptămână,  utilizam  beţele  „tacâmuri”  mai  bine  decât  ei,  de  se 
tot  mirau  de  mine.  De  asemenea,  mâncarea  chinezească  mi  se  pare  cea 
mai  bună  din  lume  şi  legat  de  filosofie,  dacă  îmi  mai  rămâne  timp  să 
studiez  din  filosofiile  non-europene  (mă  refer  la  Grecia  antică  şi  Roma 
antică),  cu  siguranţă  îl  aleg  pe  Confucius.  Nici  prin  cap  nu  mi-ar  fi  trecut 
că  am  fost  vreodată  testată  prin  examen  din  teoriile  şi  filosofia  lui,  dar 
asta  este  absolut  minunat. 

Minunată  a  fost  şi  viaţa  lui  Xad  şi,  dacă  cineva  m-ar  întreba  dacă  aş 
vrea  să  retrăiesc  această  viaţă...  chiar  şi  în  trup  de  femeie,  aş  accepta 
imediat.  Trebuie  să  se  fi  strâns  multe  sentimente  în  sufletul  lui,  probabil 
că  a  înţeles  că  lumea  e  slabă  în  general  şi  că  adevărul  se  află  întotdeauna 
undeva  la  mijloc,  între  popor  şi  conducere.  Din  relaţia  mea  cu  studenţii 

am  înţeles  că  se  aşteaptă  de  la  noi,  cei  „mai  mari”,  să  oferim  totul, 
pretinzând  să  nu  fim  niciodată  obosiţi,  distraţi,  bolnavi  etc.  Aşa  şi  cu 
popoarele,  cer  multe  de  la  conducători  şi  habar  nu  au  de  preţul  pe  care 
aceştia  îl  plătesc  uneori.  Nu  că  nu  ar  fi  corupţi,  hoţi,  mincinoşi,  dar  cred 
că  în  cele  din  urmă  nici  unul  nu-i  mai  bun  ca  celălalt,  greşeli  fac  şi 
poporul  care  a  ales  conducerea,  dar  şi  conducerea  care  minte  poporul. 

Ceea  ce  e  inegalabil  în  această  viaţă  (Xad)  este  pentru  mine 
intensitatea  cu  care  a  trăit.  Singura  stare  în  care  nu  suport  să  mă  aflu  este 
aceea  în  care  trebuie  să  mă  prefac  că  totul  este  bine  şi  că  societatea 
evoluează  înspre  mai  bine.  Ştiind  că  nu  este  aşa,  prefer  o  stare  de  agitare, 
în  care  fiecare  pune  umăr  de  la  umăr  câte  un  pic  din  energia  sa,  pentru 
un  viitor  mai  bun  pentru  generaţiile  viitoare.  Xad  a  întrecut  condiţia  de 
simplu  observator  sau  revoluţionar,  fiindu-i  dată  puterea  de  a  exercita 
forţa  politică.  E  o  mare  responsabilitate,  dar  şi  o  mare  onoare.” 

Dorina 
5  iulie  2015 
Grecia 


Episodul  23  -  MODRUH 

Episodul  spiritual  nr.23  îl  are  ca  erou  pe  MODRUH.  Viaţa  lui  s-a 
desfăşurat  între  anii  270-212  î.e.n  (secolul  3  î.Hr.).  MODRUH  s-a  născut 
într-o  comunitate  de  siberieni  aşezată  în  apropierea  locului  de  vărsare  a 
fluviului  Obi  în  apa  Golfului  Obi.  în  depărtare,  spre  vest,  se  vedeau 
crestele  îngheţate  ale  Munţilor  Uralul  Polar.  Denumirile  sunt  actuale,  iar 
locurile  prin  care  şi-a  dus  viaţa  MODRUH  aparţin  astăzi  terioriului 
Rusiei. 

Era  un  metis  provenind  dintr-un  tată  de  origine  asiatică  mongolă  şi 
o  mamă  ai  cărei  părinţi  erau  eschimoşi.  Ghador  (tatăl)  se  ocupa  cu 
vânătoarea  şi  pescuitul,  asigurând  astfel  hrana  familiei.  Nevasta  lui, 
Nurkd,  dăduse  naştere  la  doisprezece  copii,  rămânând  doar  cu  doi  băieţi: 
MODRUH  şi  fratele  său  mai  tânăr  cu  4  ani,  Nuak.  Ceilalţi  zece  micuţi 
decedaseră  în  primii  ani  de  viaţă,  din  cauza  frigului  şi  a  unor  infecţii 
digestive. 

Viaţa  familiei  era  extrem  de  grea,  frigul  şi  procurarea  hranei 
devenind  din  ce  în  ce  mai  periculoase.  Apa  fluviului  inunda  în  fiecare 
primăvară,  localnicii  fiind  nevoiţi  să  migreze  cât  mai  aproape  de  munţi, 
în  anul  260,  MODRUH  împlinise  10  ani,  iar  Nuak,  6  ani.  Părinţii  lor  îşi 
pierduseră  deja  trei  fetiţe  şi  doi  băieţi.  Ghador,  ajuns  la  disperare,  îşi 
amintea  din  ce  în  ce  mai  des  de  aventurile  tatălui  său,  Kahran,  plecat 
dintr-un  sat  de  la  poalele  munţilor  Saianul  de  Vest  (denumire  actuală). 

Kahran  era  tânăr  şi  dornic  de  călătorii.  Avea  20  de  ani  când  pornise 
la  vale  pe  apa  fluviului  Enisei  (denumirea  actuală),  neştiind  prea  bine 
unde  va  ajunge  şi  în  ce  zonă  se  va  stabili.  Plecase  în  lumea  largă,  sătul  de 
munca  grea  din  gospodăria  părinţilor  şi  de  bătăile  crunte  administrate  de 

tatăl  său.  Navigând  pe  o  barcă  solidă  construită  doar  de  el,  Kahran 
urmase  timp  de  câţiva  ani  firul  apei,  nefiind  hotărât  unde  să  se  aşeze 
definitiv.  Fără  să  fi  ajuns  la  gura  de  vărsare  a  fluviului,  frigul  şi 
pustietatea  ţinuturilor  l-au  determinat  să  renunţe  la  călătoria  pe  apă.  A 
pornit  pe  uscat  spre  vest,  prin  câmpia  austeră,  adăpostindu-se  la  familii 
sărace,  dar  cumsecade  şi  primitoare.  A  fost  cât  pe  ce  să  se  însoare  de  mai 
multe  ori,  fete  de  măritat  găsind  peste  tot  pe  unde  poposea.  Dorinţa 
nepotolită  de  a  şti  mereu  ce  se  află  în  depărtare  l-a  făcut  să  înainteze  spre 
vest,  până  la  fluviul  Obi.  Satul  de  eschimoşi  l-a  primit  cu  entuziasm, 
fiindcă  era  singur  şi  paşnic.  Repede  i-au  dat  de  nevastă  o  fată  frumoasă, 
de  care  a  fost  foarte  mulţumit.  Din  iubirea  lor  a  rezultat,  printre  alţi  nouă 
copii,  şi  fiul  său  Ghador,  tatăl  lui  MODRUH,  eroul  nostru. 

Ghador  moştenise  dorul  de  ducă  al  tatălui  său.  După  ce  îi  muriseră 
cinci  copii,  decizia  de  a  pleca  în  căutarea  unui  ţinut  mai  cald  şi  mai 
opsitalier  a  fost  luată  uşor.  Nevasta  şi  cei  doi  băieţi  voinici  l-au  urmat  cu 
entuziasm,  urcându-se  voioşi  în  barca  nouă,  ce  urma  să  îi  poarte  spre 
sud,  pe  apa  fluviului  Obi.  în  decursul  celor  3  ani  de  călătorie  şi 
nenumărate  popasuri,  doi  copilaşi  născuţi  de  Nurkd  au  murit  şi  ei. 

S-au  aşezat  în  final  într-o  regiune  frumoasă,  apropiată  de  Munţii 
Altai,  pe  moşia  unui  stăpân  bogat,  care  îşi  cucerise  vastul  teritoriu  prin 
lupte  grele.  Reşedinţa  stăpânului  Kadik  se  afla  în  apropierea  fluviului 
Obi,  spre  sud  faţă  de  actualul  oraş  Barnaul,  localitate  situată  pe  teritoriul 
Rusiei. 

MODRUH  se  apropia  de  14  ani,  arăta  mult  mai  mare,  fiind  voinic  la 
trup  şi  foarte  curajos.  Aspectul  său  fizic  i-a  atras  atenţia  stăpânului 
Kadik.  Luat  de  acesta  în  trupa  sa  de  luptători,  a  învăţat  repede  să 
mânuiască  armele,  să  nu  se  teamă  de  nimeni  în  afară  de  Kadik,  să-i 
urască  pe  ceilalţi  stăpâni  de  pământuri  şi  să  poftească  la  averea  lor.  Timp 
de  aproape  6  ani,  MODRUH  şi-a  servit  stăpânul  fără  să  crâcnească, 
ascultându-i  orbeşte  ordinele.  A  năvălit  alături  de  ceilalţi  luptători  ai  lui 
Kadik  peste  aşezările  din  stânga  şi  din  dreapta  fluvului  Obi. 

Au  trecut  Munţii  Salair  şi  Alatau,  spre  est,  ajungând  până  la  fluviul 
Enisei,  cel  pe  care  călătorise  bunicul  Kahran.  întrebând  mereu  localnicii, 
a  aflat  şi  zona  satului  unde  locuise  Kahran. 

MODRUH  era  răsplătit  cu  generozitate  de  către  stăpânul  său  după 
fiecare  incursiune  de  jaf.  La  19  ani  avea  deja  o  mică  avere  şi  era  bun  de 
însurătoare.  Stăpânul  i-a  dat-o  de  nevastă  pe  nepoata  lui,  Kigna,  o  fetiţă 
de  15  ani,  sfioasă  şi  delicată.  Maturizându-se,  Kigna  i-a  dăruit 
treisprezece  copii.  Dintre  aceştia,  zece  au  murit  de  bolile  copilăriei, 
rămânând  în  viaţă  trei  băieţi:  Nuhd,  Grum  şi  Tuneke.  Pe  Grum  mama  lui 
îl  născuse  la  18  ani,  pe  Nuhd,  la  21  de  ani,  iar  pe  Tuneke,  la  29  ani. 

MODRUH,  deseori  plecat  la  lupte,  îşi  lăsase  familia  în  grija  rudelor 
lui,  ale  soţiei  şi  a  servitorilor  care  îngrijeau  gospodăria.  Până  la  58  de  ani, 
când  a  fost  ucis  în  timp  ce  prăda  un  sat  din  munţi,  a  tot  strâns  avere. 
După  moartea  stăpânului,  şi-a  format  propria  trupă  de  războinici, 
comportându-se  aşa  cum  învăţase  de  la  Kadik.  Băieţii  lui,  crescuţi  în 

dorinţa  de  a  jefui  cât  mai  mult  spre  folosul  propriei  familii,  l-au  însoţit 
peste  tot,  ajutându-1  în  tot  ce  avea  de  făcut.  De  moarte  nu  l-au  putut 
scăpa,  fiindcă  ucigaşul  aruncase  fulgerător  un  bolovan  mare  spre  capul 
victimei.  Fiii  lui  l-au  transportat  până  acasă  şi  l-au  îngropat  cu  mare 
cinste. 

Nina  Petre 
12  august  2015 


COMENTARIUL  DORINEI 

„Vă  mulţumesc  pentru  karma  XXIII  !  Modruh  nu  a  dus  o  viaţă  cu 
care  m-aş  putea  mândri.  Singurul  lucru  care  m-a  încântat  a  fost  că 
provenea  din  Siberia,  pe  care  îmi  doresc  să  o  vizitez  de  foarte  multă 
vreme.  Observ,  ca  şi  în  alte  vieţi  (una  sau  două),  o  loialitate  dusă  la 
extrem  faţă  de  stăpân,  chiar  şi  dacă  acesta  are  un  caracter  negativ.  Sper 
ca  în  viaţa  actuală  să  se  încheie  şirul  supunerii  în  faţa  persoanelor 
egoiste,  care  trăiesc  numai  pentru  propriul  interes,  sacrificându-i  pe  alţii. 
Nu  de  alta,  dar  dacă  cine  se  aseamănă  se  adună...  trebuie  să  fi  avut  şi  eu 
un  sâmbure  destul  de  mare  de  egoism  şi  răutate  în  mine.  Dar  şi  asta  face 
parte  din  evoluţia  noastră  spirituală,  pentru  că,  dacă  nu  cunoaştem  răul, 
atunci  cum  să  ne  luptăm  cu  el  ?!  şi  sper  ca  universul  să-mi  scoată  în  cale 
persoanele  şi  locurile  necesare  pentru  a-mi  "spăla  păcatele".” 

Dorina 
23  august  2015 
Grecia 


Episodul  24  -  NOGHIDE 

Episodul  spiritual  nr.24  o  are  ca  eroină  pe  africanca  NOGHIDE,  care 
a  trăit  între  anii  398-329  î.e.n.  (secolul  4  î.Hr.).  Ea  s-a  născut  intr-un  trib 
aşezat  pe  malul  fluviului  Zambezi  (denumirea  actuală).  Zona  respectivă, 
aflată  în  apropierea  oraşului  Lumbala,  aparţine  astăzi  teritoriului 
Republicii  Angola,  nu  foarte  departe  de  graniţa  cu  Republica  Zambia. 

Tribul  căreia  îi  aparţineau  părinţii  şi  rudele  lui  NOGHIDE  era 
vorbitor  al  dialectului  bantu.  Tatăl  fetei  se  numea  Ndagu,  iar  mama  ei, 
Munhe.  Dintre  cei  paisprezece  copii  născuţi  de  Munhe,  doisprezece  au 
murit  din  cauza  unor  boli  grave.  Vraciul  comunităţii,  unchiul  Mbadru 
(fratele  lui  Ndagu)  nu  reuşise  să  le  salveze  viaţa.  NOGHIDE  avea  12  ani 
când  Mbadru  a  murit  de  supărare  şi  ruşine  pentru  neputinţa  de  a-şi  salva 
nepoţii.  Mbadru  nu  avusese  copii,  iar  cei  şapte  băieţi  ai  fratelui  său  nu 
mai  trăiau. 

în  mod  firesc,  fata  cea  mare  a  lui  Ndagu,  NOGHIDE,  urma  să  preia 
greaua  şi  periculoasa  îndeletnicire  de  femeie-vraci.  Sora  ei,  Udali,  era  mai 
tânără  cu  5  ani  şi  dorea  să  o  ajute  în  viitoarea  muncă,  fără  obligaţia 
celibatului.  Udali  voia  să  se  mărite  şi  să  aducă  pe  lume  mulţi  copii. 

NOGHIDE  avusese  multe  ocazii  să  înveţe  câte  ceva  de  la  unchiul 

5 

vindecător,  chemarea  ei  spre  această  muncă  fiind  de  neînvins.  După 
moartea  lui  Mbadru,  NOGHIDE  a  acceptat  legământul  celibatului, 
primind  în  folosinţă  coliba  vraciului.  Timp  de  3  ani,  bătrâna  vrăjitoare 
Khay  a  iniţiat-o  în  practicile  tămăduitoare  pe  care  fata  nu  le  cunoscuse 
înainte. 

Cei  mai  mulţi  bolnavi  proveneau  din  rândul  bărbaţilor  care  se 
ocupau  cu  vânătoarea,  dar  şi  al  pruncilor  născuţi  debili,  incapabili  de 
supravieţuire.  Accidentele  vânătorilor  se  produceau  aproape  zilnic,  ei 
fiind  atacaţi  de  animale  mai  mici  sau  mai  mari.  Exista  şi  pericolul 
permanent  de  a  fi  ucişi  în  pădure  de  către  vânătorii  ce  aparţineau  altor 
triburi. 

Toate  familiile  locuiau  în  bordeie  (colibe)  construite  din  ceea  ce  le 
oferea  natura:  lemne,  crengi,  lut.  Ca  îmbrăcăminte,  bărbaţii  purtau  piei 
de  animale,  iar  femeile,  fuste  confecţionate  din  ierburi.  Cu  toţii  foloseau 
bijuterii  din  piatră  şi  oase.  Adulţii  îşi  ungeau  corpul  cu  grăsime 
amestecată  cu  vopsele.  Cea  mai  apreciată  vopsea  era  ocrul. 

Activitatea  de  vânătoare  se  limita  la  câteva  ore  pe  zi.  Bărbaţii 
vânători  şi  culegători  de  plante  nu  cunoşteau  teama  de  ziua  următoare. 
Aveau  mult  timp  liber  pentru  a  gândi  cu  înţelepciune  la  mersul  vieţii  şi  la 
natura  atât  de  generoasă  cu  ei. 

Numele  membrilor  tribului  erau  de  fapt  nişte  porecle,  acestea 
semnificând  legătura  puternică  a  oamenilor  cu  rudele  şi  strămoşii  lor, 
dar  şi  cu  animalele  din  zonă.  Cu  toţii  aveau  credinţa  că  spiritele 
strămoşilor  se  adăposteau  în  obiectele  şi  animalele  care  purtau  acelaşi 
nume.  Povestirile  tradiţionale  îi  aveau  drept  eroi  pe  strămoşii  ce  purtau 
nume  de  animale. 

Pe  lângă  treburile  zilnice  destinate  supravieţuirii,  adulţii  tribului  mai 
aveau  o  preocupare  importantă:  cunoaşterea  naturii.  Terenurile  de 
vânătoare  erau  ştiute  cu  de-amănuntul,  ca  şi  vietăţile  care  le  populau, 
întocmirea  calendarului  vânătoresc  îi  revenea  ca  misiune  vraciului  cel 
mai  bătrân. 

După  moartea  vrăjitoarei  Khay,  NOGHIDE  s-a  ocupat  în  continuare 
de  studiul  fenomenelor  naturii  şi  al  anatomiei  animalelor.  Ea  cunoştea 
corespondenţa  dintre  ciclul  menstrual  feminin  şi  mişcările  Lunii  pe  cer. 
în  plus,  deţinea  informaţii  despre  durata  sarcinii  femeilor  şi  a  unor 
animale  folositoare  omului. 

Ca  terapeut,  NOGHIDE  avea  misiunea  de  a  îngriji  fracturile  şi 
luxaţiile,  de  a  folosi  plante  cu  efect  coagulant  pentru  oprirea  sângerărilor. 
Ştia  să  aplice  pe  răni  antiseptice  vegetale,  ştia  metodele  de  uşurare  a 
naşterii.  Pentru  calmarea  durerilor  mari,  le  dădea  bolnavilor  băuturi  din 
plante  halucinogene  sau  din  ierburi  care  aveau  un  efect  excitant. 

NOGHIDE  putea  să  folosească  în  scop  terapeutic  şi  plante 
otrăvitoare.  După  ce  le  încălzea  şi  le  usca,  le  combină  intr-un  mod  numai 
de  ea  ştiut,  fierbându-le  apoi  sau  transformându-le  în  prafuri.  Apăsarea 
zonelor  bolnave  cu  beţe  sau  cu  degetele,  administrarea  soluţiilor  obţinute 

din  anumite  plante,  la  care  se  adăugau  metodele  de  sugestie,  salvau 
multe  vieţi  omeneşti. 

Printre  practicile  terapeutice  ale  vraciului  NOGHIDE  se  afla  şi 
invocarea  spiritelor  unor  strămoşi  sau  ale  unor  animale  puternice,  ucise 
de  vânătorii  tribului.  în  comunitatea  lor  exista  credinţa  în  spiritul 
independent,  dar  şi  în  dublura  acestuia.  Se  credea  că  fiecare  om  are  un 
dublu,  acesta  luând  forma  umbrei  şi  a  imaginii  oglindite.  Noţiunea  de 
dublu  era  legată  de  vis  şi  moarte.  Dublura  omului  putea  părăsi  corpul  lui 
doar  temporar.  După  încheierea  ritualului  de  înmormântare,  dublul 
părăsea  definitiv  omul,  devenind  apoi  un  spirit  adevărat. 

Atunci  când  avea  de  tratat  oameni  aflaţi  în  stare  gravă,  NOGHIDE 
invoca  spiritele  unor  strămoşi  ai  acestora,  implorându-le  să  nu  ia 
bolnavii  în  Ţara  Morţilor.  Uneori  i  se  dădea  ascultare,  alteori  nu, 
pacienţii  pierzându-şi  viaţa. 

NOGHIDE  a  făcut  mult  bine  de-a  lungul  celor  57  de  ani  cât  s-a 
ocupat  cu  tratarea  oamenilor  bolnavi.  La  69  de  ani  arăta  ca  o  femeie  de 
90,  iar  trupul  său  era  infestat  cu  germenii  şi  energiile  uzate  ale  bolilor  pe 
care  se  încumetase  să  le  trateze.  Inima  ei,  greu  încercată  de  lucrul  cu 
spiritele  morţilor  şi  de  amintirea  vieţilor  pierdute  din  cauza  propriei 
neputinţe,  a  încetat  să  mai  pulseze.  Urmaşul  lui  NOGHIDE  ca  vraci  al 
comunităţii  a  fost  fiul  cel  mare  al  surorii  ei,  Udali. 

înmormântarea  i  s-a  făcut  cu  mare  cinste,  ritualul  având  o  durată  de 
câteva  luni.  Locul  în  care  i-a  fost  depus  trupul  neînsufleţit  a  primit  de-a 
lungul  timpului  o  semnificaţie  aparte.  Lângă  copacul  plantat  deasupra 
mormântului  veneau  oameni  disperaţi,  rugându-se  la  spiritul  fostei 
vindecătoare  să  îi  ajute  în  necazurile  lor. 

Nina  Petre 
31  august  2015 


COMENTARIUL  DORINEI 

„Noghide  a  fost  un  personaj  interesant,  iar  acest  episod  mi-a  plăcut 
foarte  mult.  Ca  de  fiecare  dată,  am  găsit  un  aspect  foarte  important  în 
scrisoarea  dumneavoastră...  şi  anume  legat  de  faptul  că  "Ea  cunoştea 
corespondenţa  dintre  ciclul  menstrual  feminin  şi  mişcările  Lunii  pe  cer". 

Dacă  aş  fi  fost  mai  inspirată,  v-aş  fi  întrebat  cu  mult  timp  în  urmă  ce 
anume  face  ca  Luna  să  ne  dicteze  atât  de  mult  starea  de  spirit...  în  special 
nouă,  femeilor.  M-ar  fi  ajutat  foarte  mult  să  înţeleg  cu  vreme  în  urmă  că 
există  această  corespondenţă  şi  să  încerc  să  o  aprofundez,  în  loc  să  mă 
sperii  de  ea. 

De  mulţi  ani  încoace  nu  puteam  să-mi  explic  unele  accese  de  nervi  şi 
sensibilităţi  în  anumite  perioade.  Chiar  şi  colegii  de  muncă  au  sesizat 
unele  schimbări  bruşte  în  comportamentul  meu.  Am  căutat  ani  de  zile  să 
înţeleg  ce  se  întâmplă.  Situaţia  "scăpată  de  sub  control  "  dura  cam  3-4 
zile  pe  lună.  Cercetând  şi  observând,  am  înţeles  că  accesele  de  nervi 
existau  atunci  când  era  lună  plină.  Le-am  spus  celorlalţi  şi  la  început  s-au 

amuzat...  dar  apoi,  de  fiecare  dată  când  îmi  reveneau  nervii  pe 
neaşteptate,  se  duceau  singuri  la  calendarul  lunar  şi  veneau  să  mă  anunţe 
că  e  lună  plină.  De  atunci  mi-a  rămas  şi  porecla  "Drăculiţa".  E  tragico- 
comic! 

Am  citit  mai  mult  despre  asta  şi  am  încercat  să  mă  controlez.  Am 
înţeles  că  "luna"  nu-şi  dorea  de  la  mine  decât  să  mă  opresc  un  pic  din 
ritmul  acela  nebun  de  muncă,  să  dorm  un  pic  mai  mult  în  zilele  acelea,  să 
nu  respect  un  program  strict,  stresant  de  viaţă  şi  să  meditez.  Şi  astfel  am 
făcut  din  lună...  aliata  mea.  Am  norocul  de  a  avea  o  privelişte  minunată  a 
lunii  de  la  balcon,  aşa  că,  atunci  când  e  lună  plină,  stau  ore  în  şir  o  admir. 
Respect  "ritualul"  de  încetinire  a  vieţii  de  zi  cu  zi,  meditaţie,  relaxare...  iar 
luna  a  devenit  cel  mai  bun  prieten  astral.  Asta  recomand  tuturor 
femeilor!  Am  observat  că  în  acele  zile  am  acces  la  o  sursă  de  energie 
imensă  şi  că  nervii  s-au  transformat  în  timp  în  gânduri  profunde  şi 
conexiune  cu  divinitatea. 

Noghide  a  fost  un  personaj  minunat  şi  cu  siguranţă  că  o  parte  din 
cunoştinţele  ei  au  fost  transmise  în  existenţa  actuală  cu  un  scop  anume. 

Vă  mulţumesc  pentru  acest  minunat  episod  spiritual  şi  pentru 
sfaturile  înţelepte!” 

Dorina 
6  septembrie  2015 
Grecia 

ELENA 


Prezentare 

Anul  trecut  am  început,  la  solicitarea  ELENEI,  studiul  vieţilor 
anterioare  ale  spiritului  său.  Comentând  ulterior  informaţiile  primite  de  la 
mine,  ELENA  mi-a  dovedit  faptul  că  posedă  capacitatea  de  a  putea 
vizualiza  mental  ceea  ce  s-a  întâmplat  cu  antecesorii  săi  spirituali,  dar  şi 
de  a  face  conexiuni  interesante  între  acei  oameni  şi  fiinţa  sa,  obţinând 
astfel  concluzii  folositoare  vieţii  pe  care  o  duce  acum. 

Nina  Petre 
18  aprilie  2012 


EPISOADE  SPIRITUALE  COMENTATE  în  volumul  1 
®  Esther  Merrick  (1889-1943) 

®  Alikia  Dakis  (1803-1869) 

O  Tirik  Hamdu  (1724-1785) 

®  Oxana  Siderova  (1636-1712) 

®  Suni  Rah  Mantu  (1582-1620) 

O  Runk  (1513-1572) 

®  Alid  Sardih  (1427-1498) 

O  Mihai  Graur  (1316-1389) 

®  Ranuja  Vidis  (1225-1288) 

O  Duhran  Sakal  (1 164-1213) 

®  Ruhad  Raihidr  (1102-1139) 

O  IdinMahral  (1020-1076) 

®  Ulaher  Ranukid  (936-998) 

EPISOADE  SPIRITUALE  COMENTATE  în  volumul  2 
®  Lanisa  Ridici  (884-916) 

O  Kurt  Dristen  (803-869) 

EPISOADE  SPIRITUALE  COMENTATE  în  continuare 


®  Dahi  Ardan  (726-788) 

O  Nori  Kaze  (638-699) 

®  Urne  Saweg  (476-523) 

®  Rulle  Sarkizer  (549-612) 
O  Masdalir  Ahribi  (406-450) 
®  Ranka  Sveni  (301-366) 

O  Rassen  Kerin  (225-279) 

®  Mbarke  (154-211) 


Episodul  16-  DAHI 

Am  ajuns  la  episodul  spiritual  nr.i6,  a  cărui  eroină  este  sirianca 
DAHI  ARDAN.  Ea  s-a  născut  în  oraşul  Damasc  şi  a  trăit  între  anii  726- 
788.  Părinţii  ei,  Dokul  şi  Lunde,  au  avut  şapte  copii.  Dintre  aceştia,  şase 
au  decedat  înainte  de  vârsta  adolescenţei,  din  cauza  unor  boli  grave 
provocate  de  epidemiile  frecvente  care  ucideau  periodic  o  parte  dintre 
locuitorii  oraşului.  Singurul  copil  supravieţuitor  a  fost  o  fetiţă,  DAHI, 
rămasă  vie  dintre  cele  trei  născute  de  mama  ei.  Dokul  îşi  întreţinea 
familia  din  comerţul  cu  ţesături,  câştigurile  sale  fiind  insuficiente  pentru 
a  deveni  un  om  foarte  bogat. 

Damascul,  capitala  Siriei,  este  unul  dintre  cele  mai  vechi  oraşe  din 
lume.  în  secolul  X  î.Hr.  a  fost  capitala  unui  puternic  stat  aramean,  apoi  a 
aparţinut  succesiv  perşilor,  grecilor  şi  romanilor.  A  fost  celebru  la 
începuturile  creştinismului  prin  convertirea  şi  predicile  Sfântului  Pavel. 
Dominat  de  bizantini,  oraşul  a  fost  cucerit  de  arabi  în  anul  635  şi  a 
devenit  capitala  califilor  omeyazi,  rămânând  astfel  între  anii  661-750. 
Foarte  prosper  şi  renumit  prin  mătăsuri,  brocarturi  (exportate  în 
Occident)  şi  atelierele  de  arme,  Damascul  era  faimos  şi  pentru 
mozaicurile  şi  plăcile  de  faianţă  multicolore  folosite  la  ornamentaţia 
palatelor  şi  moscheilor.  Omeyazii  au  reprezentat  prima  dinastie  de  emiri 
şi  califi  arabi  care  a  domnit  la  Damasc  asupra  întregii  lumi  musulmane. 
Sub  omeyazi,  Imperiul  Musulman  a  atins  apogeul  expansiunii  sale.  în 
anul  750,  ultimul  omeyad  a  fost  învins  în  Iran  de  către  abbasizi  şi 
aproape  toţi  membrii  familiei  sale  au  fost  masacraţi. 

DAHI,  eroina  noastră,  nu  a  avut  ocazia  să  asiste  la  schimbarea 
conducerii  oraşului  său,  deoarece  cu  5  ani  înainte  ajunsese  în  oraşul 

italian  Genova.  Copilăria  ei  în  Damasc  a  fost  minunată.  Copil  singur  la 
părinţi  de  la  vârsta  de  n  ani,  durerile  sufleteşti  provocate  de  moartea 
fraţilor  ei  au  trecut  cu  timpul.  Ea  fiind  deşteaptă  şi  ascultătoare,  i-a  ajutat 
pe  toţi  cum  a  putut,  făcându-şi  datoria  în  familie  atât  cât  îi  cereau  ceilalţi. 
De  mică  a  avut  haine  frumoase,  mama  ei  cosându-le  din  materiale 
superbe  aduse  de  Dokul.  Rămânând  singură  la  părinţi,  aceştia  s-au 
gândit  mult  la  asigurarea  viitorului  ei,  dorind  să  o  căsătorească  la  vârsta 
potrivită  cu  un  bărbat  bogat,  având  un  bun  renume  în  societatea  oraşului. 

Lungul  şir  de  nenorociri  ce  urmau  să  vină  a  început  în  anul  741,  când 
DAHI  abia  împlinise  15  ani.  Dokul,  dorind  să  facă  o  afacere  extrem  de 
profitabilă,  a  împrumutat  o  sumă  uriaşă  de  bani  de  la  un  cămătar  persan, 
Iurkun.  Marfa  cumpărată  de  Dokul,  sosită  din  Persia,  nu  a  fost  vândută  la 
valoarea  estimată.  Drept  urmare,  nenorocitul  de  Dokul  nu  i-a  putut 
returna  lui  Iurkun  o  parte  din  suma  împrumutată.  în  consecinţă, 
cămătarul  i-a  luat  fata,  fără  că  bietul  tată  să  se  poată  împotrivi.  Iurkun  a 
dus-o  pe  DAHI  în  Beirut,  unde  a  vândut-o  evreului  Sallah.  Acesta  îşi 
formase  o  trupă  de  fete,  toate  fecioare,  pe  care  le  ducea  să  danseze  la 
petrecerile  arabilor  bogaţi. 

Beirutul  se  afla  şi  el  sub  dominaţie  arabă.  Puternic  centru  comercial 
terestru  şi  maritim,  în  oraş  era  o  forfotă  permanentă  de  negustori  sosiţi 
din  nordul  Africii,  Golful  Persic,  Marea  Roşie,  Persia  şi  ţinuturile  dinspre 
Marea  Neagră  sau  Marea  Caspică.  Mărfurile  aduse  de  ei  luau  calea 
traseelor  navale  pe  Marea  Mediterană.  Pe  lângă  mărfurile  negociate  zi  de 
zi  se  aflau  şi  sclavii.  Comerţul  cu  sclavi  era  intens.  Beirutul,  ca  un  oraş 
deosebit  de  important  ce  era,  avea  şi  el  un  târg  de  sclavi.  Marfa  vie  sosea 
de  obicei  din  ţinuturile  slave,  dar  mai  apăreau  şi  excepţii,  când  erau 
vândute  fete  arabe,  cum  a  fost  cazul  lui  DAHI. 

Sărmana  fată,  devenită  şi  ea  dansatoare  la  petreceri,  s-a  aflat  sub 
stăpânirea  lui  Sallah  timp  de  4  ani.  Venindu-i  vremea  să  fie  înlăturată  din 
trupă,  evreul  a  dus-o  la  târgul  de  sclavi,  unde  a  fost  cumpărată  imediat  de 
negustorul  genovez  Antonio  Grivetti.  Acesta,  un  bărbat  de  34  de  ani,  îşi 
conducea  singur  corabia,  care  scăpase  ca  prin  minune  de  piraţi.  Sosit  în 
Beirut  pentru  achiziţionare  de  mătăsuri,  mirodenii,  parfumuri  şi  lemn  de 
esenţă  rară  adus  din  China,  Antonio  a  trecut  şi  pe  la  târgul  de  sclavi, 
dorind  să  cumpere  o  sclavă  tânără  pentru  mama  lui.  Pe  DAHI  a  plăcut-o 
cel  mai  mult,  cumpărând-o  după  o  scurtă  tocmeală.  Drumul  pe  mare  a 
fost  lung  şi  greu,  dar  spre  norocul  tuturor  celor  de  pe  corabie,  au  scăpat 
de  piraţi.  Ajunşi  în  Genova,  DAHI  a  fost  dusă  în  uriaşa  casă  a  familiei 
Grivetti,  unde  tatăl,  Giuseppe,  şi  fiul  său  erau  negustori  pasionaţi  şi 
foarte  activi. 

Genova,  capitala  provinciei  Liguria,  întemeiată  de  liguri  în  secolul  VI 
î.Hr.,  a  fost  distrusă  de  cartaginezi  în  205  î.Hr.  şi  reconstruită  ulterior.  A 
devenit  municipiu  roman,  cel  mai  mare  port  al  Galliei  Cisalpine  şi 
reşedinţă  episcopală  din  secolul  III  d.Hr.  Ocupată  de  bizantini  şi  de 
longobarzi,  a  ajuns  parte  a  Imperiului  Carolingian  în  anul  774.  în  anul 
745,  când  DAHI  a  ajuns  în  Genova,  oraşul  şi  întreaga  provincie  Liguria  se 

aflau  în  Regatul  Longobarzilor.  Longobarzii  erau  o  populaţie  germanică 
ce  se  aşezase  în  secolul  I  d.Hr.  de-a  lungul  cursului  inferior  al  Elbei.  în 
anul  568  au  trecut  Alpii,  conduşi  de  regele  Alboin,  ocupând  o  parte  din 
teritoriul  Italiei.  în  anul  774,  împăratul  francilor,  Carol  cel  Mare,  a 
invadat  Italia,  punând  capăt  regatului  longobarzilor. 

La  acea  vreme,  DAHI  era  soţia  lui  Antonio,  binefăcătorul  ei,  şi  mama 
celor  doi  copii  ai  lor:  Gelsomina  şi  Adriano.  Antonio,  ţinând  foarte  mult 
la  mama  lui,  o  adusese  pe  DAHI  pentru  a  i-o  face  cadou  ca  slujnică.  în 
neamul  Grivetti  nu  era  acceptată  sclavia.  Ornella,  mama  lui  Antonio,  s-a 
bucurat  la  vederea  fetei,  care  i-a  făcut  o  bună  impresie  de  la  început, 
aflând  că  este  fiică  de  negustor  din  Damasc  şi  rămasă  virgină.  Faptul  că 
DAHI  acceptase  să  fie  vândută  ca  sclavă  din  dorinţa  de  a  salva  viaţa  şi 
onoarea  părinţilor  ei  a  produs  stupoare  în  familia  Grivetti.  După  ce  a 
asigurat-o  că  în  casa  lor  nimeni  nu  o  va  trata  ca  pe  o  sclavă,  doamna 
Ornella  i-a  oferit  calitatea  de  cameristă. 

După  un  an,  Antonio  şi-a  anunţat  părinţii  că  va  face  nunta  cu  DAHI, 
fata  fiind  însărcinată,  ca  urmare  a  iubirii  lor  secrete.  Oameni  cu  suflet 
mare  şi  temători  de  mânia  lui  Dumnezeu,  soţii  Grivetti  au  acceptat 
mezalianţa  fiului  lor,  dar  numai  după  ce  Antonio  a  călătorit  luni  de  zile 
până  în  Damasc  şi  înapoi,  de  unde  i-a  adus  pe  părinţii  fetei.  Aceştia, 
îmbătrâniţi  înainte  de  vreme,  abia  mai  respirau  când  şi-au  revăzut  fata, 
dar  şi-au  revenit  în  câteva  zile,  aflând  ce  li  se  pregătise  în  casa  Grivetti. 
Mireasa  fiind  aproape  să  nască,  nunta  s-a  celebrat  în  familie,  în  prezenţa 
celor  mai  apropiate  rude. 

Viaţa  în  comun  a  celor  doi  soţi  a  început  într-o  nouă  reşedinţă,  o 
casă  mare  şi  frumoasă,  cumpărată  de  Antonio  cu  banii  oferiţi  de  părinţii 
lui  drept  cadou  de  nuntă.  Părinţii  lui  DAHI  au  fost  aduşi  să  locuiască 
definitiv  la  ei.  Repede  a  sosit  primul  copilaş,  un  băieţel  superb,  pe  care  1- 
au  botezat  Adriano.  Peste  3  ani  a  apărut  surioara  lui,  Gelsomina.  Mama 
lor,  ajutată  de  bunica  Lunde  şi  de  servitoare,  le-a  oferit  îngrijirea  la  care 
s-a  priceput  cel  mai  bine.  Pentru  educaţia  de  mai  târziu  a  intervenit 
cealaltă  bunică,  Ornella,  care  cunoştea  mai  bine  decât  ele  regulile  de 
comportare  în  societatea  genoveză. 

Antonio,  împreună  cu  tatăl  şi  socrul  său  formând  un  grup  de 
negustori  cu  experienţă,  şi-a  mărit  averea,  asigurându-le  astfel  viitorul 
copiilor  săi.  După  încă  două  călătorii  pe  mare  spre  Orientul  Apropiat,  a 
renunţat  la  comerţul  maritim,  preferând  să  acţioneze  doar  în  Genova. 
Giuseppe,  afacerist  bogat,  om  cu  mare  influenţă  în  oraş,  a  fost  membru  în 
Administraţia  oraşului  până  în  ultimul  an  de  viaţă. 

DAHI  a  trăit  doar  62  de  ani,  fiind  răpusă  de  o  boală  a  ficatului. 
Gelsomina,  în  vârstă  de  39  de  ani,  soţie  de  negustor  şi  mamă  a  trei  copii, 
a  plâns-o  îndelung  pe  DAHI,  considerând-o  drept  cea  mai  bună,  blândă 
şi  generoasă  femeie  pe  care  o  cunoscuse  în  viaţa  ei.  Adriano,  la  42  de  ani 
ajuns  membru  marcant  al  clanului  de  afacerişti  Grivetti,  a  stat  alături  de 
tatăl  său  până  când  Antonio  şi-a  urmat  soţia  în  mormânt,  la  3  ani  după 
dispariţia  ei. 

Tumultoasa  viaţă  a  delicatei  DAHI,  începută  în  Siria  şi  sfârşită  în 
Italia,  a  urmat  un  destin  asemănător  cu  cel  al  multor  fete  vândute  ca 
sclave  prin  târgurile  lumii,  dar  care  au  avut  şansa  de  a  deveni  femei 
căsătorite  şi  mame  fericite.  Astfel  de  cazuri  erau  extrem  de  rar  întâlnite  în 
acele  vremuri  încărcate  de  violenţă  şi  inechităţi  sociale. 

Nina  Petre 
13  septembrie  2013 


COMENTARIUL  ELENEI 

„După  ce  am  citit  episodul  karmic  cu  sirianca,  pot  spune  că,  deşi 
avut  un  hop  de  trecut  după  ce  a  fost  luată  sclavă  de  către  cămătar,  şi  cred 
că  a  avut  un  şoc  destul  de  mare,  totuşi  Dumnezeu  s-a  milostivit  de  ea  şi 
ajutat-o  ca  să-i  fie  bine  atât  ei,  cât  şi  părinţilor.  Probabil  vreo  dharmă  de 
care  beneficia  de  la  vreunul  din  antecesorii  ei  spirituali. 

Iar  ne  lovim  de  Italia,  unde  siriencei  i-a  fost  bine,  dar  nu  şi  croatei, 
din  păcate. 

Prea  multe  nu  ştiu  ce  să  zic  de  Dahi,  decât  că  a  fost  delicată,  dar  şi 
puternică  şi  foarte  norocoasă.  Citind  istoricul  vremurilor  în  care  a  trăit, 
sunt  elemente  comune  şi  cu  medicul  neamţ,  ca  şi  teritorii,  domnia 
carolingiană,  cărora  însă  nu  cred  că  le-au  dat  prea  multă  importanţă 
antecesorii  mei  spirituali,  fiindcă  aveau  vieţile  lor  de  zi  cu  zi. 

A  avut  noroc  că  a  găsit  un  băiat  care  să  o  respecte  şi  să  o  iubească  şi 
nu  a  dat  peste  vreun  înfumurat  care  să-şi  bată  joc  de  ea  şi  să  facă  o  femeie 
uşoară  din  ea. 

Există  în  mine  câte  puţin  din  fiecare  antecesor  spiritual  şi  cele 
înfăţişate  legate  de  Dahi  cred  că  le-am  bănuit  într-un  fel  sau  altul.  Nu  am 
acceptat  niciodată  diferenţierile  sociale  pe  care  le  creează  şi  subliniază 
oamenii  de  când  lumea  şi  pământul,  mi  se  par  prostii  pentru  a  ridica 
bariere  între  oameni,  din  cauza  mândriei  şi  de  a  distruge  vieţi  inutil.  Nu 
poate  decât  să  mă  întristeze  luxul  exorbitant  şi  înfumurarea,  îngâmfarea 
pe  care  o  afişează  mulţi  oameni  cu  bani,  dar  asta  este,  fiecare  va  învăţa  la 
vremea  lui. 

A  avut  multă  baftă  că  evreul  nu  a  profitat  de  ea,  dar  probabil  că  nu  a 
fost  pe  gustul  aceluia,  spre  avantajul  ei,  dar  în  acelaşi  timp  cred  că  a  fost 
o  experienţă  destul  de  stresantă,  neştiind  ce  o  aşteaptă  în  viitor.  Ce  să 
faci,  unii  au  baftă,  alţii  mai  puţin. 

La  mine  există  o  dualitate:  când  mi-e  bine,  când  apare  ceva  ce  mă 
scoate  din  situaţiile  delicate  când  mi  se  întâmplă  lucruri  groaznice,  dar 
încă  nu  atât  de  grave  ca  să  ajung  să  dorm  în  cutii  de  carton,  să  mănânc 
gândaci  sau  cine  ştie  ce  alte  chinuri  şi  torturi  pe  care,  din  nefericire,  le-au 
îndurat  alţii. 

9 

Oi  fi  avut  eu  antecesori  spirituali  buni,  blânzi,  generoşi  şi  corecţi,  dar 
se  pare  că  acestea  nu  reprezintă  calităţi,  ci  defecte  în  societatea  în  care 
trăim.” 

ELENA 

17  septembrie  2013,  Bucureşti 

Episodul  17-  NORI 


Am  ajuns  cu  bine  la  episodul  17,  al  cărui  erou  este  japonezul  NORI 
KAZE.  El  s-a  născut  în  vestul  insulei  Tane,  situată  în  sudul  insulei 
Kyushu,  şi  a  trăit  între  anii  638-699.  Părinţii  lui  NORI  se  numeau  Min 
Dor  (tatăl)  şi  Nar  Ta  (mama).  Au  avut  doar  doi  copii:  băiatul,  NORI,  şi 
sora  lui  mai  mică,  Shinju.  între  ei  era  o  diferenţă  de  7  ani.  Familia  trăia 
din  produsele  obţinute  de  pe  moşia  lor,  care  se  întindea  pe  aproape 
jumătate  din  suprafaţa  insulei  Tane. 

Populaţia  insulei  (ca  şi  a  întregii  ţări),  destul  de  redusă  numeric, 
denumită  ainu,  îşi  avea  originea  într-un  grup  etnic  din  nord-estul 
continentului  asiatic,  înrudit  cu  eschimoşii.  Acesta  ajunsese  în 
arhipelagul  japonez  înaintea  erei  noastre.  Etnia  ainu  s-a  combinat  în 
următoarele  secole  cu  imigranţi  mongoli,  chinezi,  malaezieni, 
indonezieni.  Preistoria  Japoniei  s-a  prelungit  până  în  secolul  6  d.Hr., 
adică  până  la  introducerea  buddhismului  (începând  cu  anul  552)  şi  a 
scrierii  chineze  (la  sfârşitul  secolului  6).  Japonezii  şi-au  denumit  ţara  cu 
multe  nume,  unele  fiind  foarte  lungi.  Denumirea  Nihon  a  fost 
întrebuinţată  oficial  începând  cu  anul  670.  Până  atunci,  numele  ţării  era 
Yamato.  înţelegem  că  eroul  nostru,  NORI,  s-a  născut  pe  o  insulă  din 
sudul  ţării  Yamato,  iar  după  ce  a  împlinit  32  de  ani  a  devenit  un  cetăţean 
al  tării  Nihon. 

9 

Prima  organizare  socială  riguroasă  a  ţării  şi  primul  cod  de  legi  au 
fost  realizate  în  timpul  dinastiei  prinţului  Shotoku  (572-621).  Unificarea 
clanurilor  din  societate  şi  stabilirea  unui  stat  central  în  Yamato,  sub 
domnia  lui  Kotoku  (645-654)  au  avut  loc  abia  în  anul  646,  când  micul 
NORI  abia  împlinise  8  ani.  S-a  instituit  atunci  un  nou  regim,  de  stat 
centralizat  guvernat  de  împărat.  Ţara  a  fost  împărţită  în  provincii 
dependente  de  guvernul  central.  Proprietăţile  agricole  private,  cum  era 
cea  a  părinţilor  lui  NORI,  au  fost  declarate  proprietate  a  statului  şi  toţi 
locuitorii  au  devenit  supuşi  ai  împăratului. 

Până  la  venirea  pe  tron  a  lui  Kotoku,  în  primii  ani  de  viaţa  ai  micului 
NORI,  au  domnit  împăraţii:  Jomei  (629-641)  şi  Kogyoku  (văduva  lui 
Jomei,  devenită  împărăteasă  pentru  prima  oară).  După  încheierea 
domniei  împăratului  Kotoku,  în  anul  655,  a  revenit  la  putere  împărăteasa 
Kogyoku,  sub  numele  de  Saimei,  domnind  până  în  661.  Până  la  sfârşitul 
vieţii  lui  NORI,  pe  tronul  imperial  japonez  s-au  mai  succedat  5  împăraţi: 
Tenji  (662-671),  Kobun  (671-672),  Tenmu  (673-686),  Jito  (690-697), 
văduva  lui  Tenmu,  şi  Monmu  (697-707). 

Pe  vremea  domniei  împăratului  Kotoku,  pământurile  au  fost 
distribuite  de  către  stat  ţăranilor  şi  redistribuite  din  6  în  6  ani.  Astfel, 
ţăranii  au  fost  legaţi  de  pământ,  iar  nobilii  de  la  ţară  au  devenit  nobili  de 
curte.  Devenind  funcţionari  ai  guvernului  central,  nobilii  au  monopolizat 
toate  funcţiile  superioare  administrative,  transformându-se  astfel  într-o 
castă  privilegiată.  Prin  urmare,  li  s-au  dat  în  folosinţă  pe  viaţă  pământuri 

scutite  de  impozite,  pe  care  apoi  urmaşii  lor  nu  le-au  mai  restituit 
statului.  în  felul  acesta  s-au  constuit  mari  latifundii  private  nobiliare, 
alături  de  latifundiile  templelor  şi  ale  membrilor  familiei  imperiale.  După 
anul  594,  când  buddhismul  a  devenit  religie  de  stat,  clerul  buddhist  - 
care  se  bucura  de  protecţia  şi  sprijinul  împăraţilor  -  a  devenit  o 
importantă  castă  privilegiată. 

Toate  aceste  transformări  ale  societăţii  japoneze  au  avut  o  influenţă 
directă  şi  asupra  eroului  nostru.  Moşia  părinţilor  săi  a  rămas  aproape  la 
vechile  dimensiuni,  Min  a  rămas  proprietarul  şi  administratorul  ei,  fiind 
scutit  de  impozitele  către  stat,  fiindcă  avusese  buna  inspiraţie  de  a 
accepta  funcţia  de  consilier  în  administraţia  insulei  Tane.  în  felul  acesta, 
averea  lui  a  crescut  an  de  an,  copiii  săi  primind  la  vârsta  majoratului 
părţi  importante  din  bogăţia  părinţilor.  Shinju,  sora  lui  NORI,  a  fost 
luată  de  nevastă  de  un  prinţ  bogat  care  locuia  pe  insula  Kyushu,  plecând 
cu  el  la  palatul  acestuia.  NORI,  foarte  ataşat  de  părinţi,  a  rămas  lângă  ei, 
preluând  toate  îndatoririle  ce  i  se  cuveneau. 

La  24  de  ani  s-a  căsătorit  cu  Risuko,  fiica  unui  alt  moşier  de  pe 
insulă.  Fata  avea  17  ani  şi  părea  a  fi  soţia  ideală  pentru  NORI.  Căsătoria 
lor  a  avut  loc  la  scurtă  vreme  după  înscăunarea  noului  împărat,  Tenji, 
fapt  considerat  de  toată  lumea  ca  fiind  de  bun  augur.  Timp  de  37  de  ani, 
cât  au  trăit  împreună,  NORI  nu  i-a  reproşat  absolut  nimic  lui  Risuko. 
Femeia  era  de  o  corectitudine  absolută,  neieşind  niciodată  din  cuvintele 
soţului.  Educată  în  spiritul  unei  supuneri  şi  discipline  familiale  perfecte, 
Risuko  s-a  străduit  ca  viaţa  lor  de  familie  şi  educarea  copiilor  să  fie  fără 
cusur. 

La  19  ani  a  născut-o  pe  fiica  lor  Mikki.  După  4  ani,  a  apărut  frăţiorul 
ei,  Zandosho.  După  încă  3  ani  a  sosit  micuţul  Rekusho.  Risuko  s-a 
descurcat  cu  treburile  casei  şi  creşterea  copiilor  independent  de  soţul  ei, 
care  era  mai  mult  plecat,  fiind  ocupat  cu  administrarea  moşiei  şi  funcţia 
de  consilier  preluată  de  la  tatăl  său.  Risuko,  locuind  în  casa  imensă  a 
soţului,  avea  la  dispoziţie  servitoare  pentru  toate  activităţile 
gospodăreşti.  Copiii  beneficiau  de  ajutorul  bonelor,  iar  paznicii  casei  şi  ai 
imensei  grădini,  care  ajungea  până  la  apa  oceanului,  păzeau  totul  cu  cea 
mai  mare  atentie. 

9 

NORI,  ca  şi  tatăl  său,  îşi  respecta  foarte  mult  supuşii.  Cu  servitorii 
din  casă  se  purta  sobru,  ca  şi  cum  i-ar  fi  fost  colaboratori  intr-ale 
afacerilor.  Atitudinea  faţă  de  ţăranii  de  pe  moşie  era  fermă,  ei  beneficiind 
de  respectul  său  şi  de  ajutorul  pe  care  îl  solicitau  stăpânului  în  situaţii 
grele.  Ţăranii  lui  NORI  nu  erau  nici  sclavi,  dar  nici  liberi.  Locuind  pe 
pământul  sau  de  multe  generaţii,  relaţiile  lor  erau  prieteneşti,  ele 
presupunând  corectitudine  şi  omenie  din  ambele  părţi.  Pe  moşia  lui 
NORI  se  cultivau  orez,  grâu,  orz,  mei  şi  fasole.  Acestea  erau  suficiente 
pentru  hrana  tuturor.  în  plus,  creşteau  duzi,  care  serveau  la  fabricarea 
hârtiei,  şi  bambus,  ai  cărui  muguri  erau  comestibili,  iar  lemnul  era  folosit 
la  confecţionarea  unei  diversităţi  de  obiecte. 

9  9 

Veniturile  suplimentare  obţinute  de  NORI,  în  afară  de  producţia 
agricolă,  proveneau  din  exportul  de  produse  mult  căutate  de  marinarii 
chinezi  şi  coreeni  care  coborau  pe  insulă.  NORI  îşi  dezvoltase  o  mică 
industrie  în  cele  câteva  ateliere  de  pe  moşia  lui.  îşi  adusese  de  pe  insula 
Kyushu  meseriaşi  care  se  pricepeau  să  facă  hârtie  din  scoarţa  duzilor. 
După  ce  o  fierbeau,  o  spălau,  o  tratau  cu  potasiu  extras  din  cenuşă  şi  cu 
clei  vegetal.  Tăierea  scoarţei  în  lungul  fibrelor  şi  îmbinarea  lor  într-un 
anumit  fel  dădeau  hârtiei  o  deosebită  frumuseţe  şi  rezistenţă.  NORI  avea 
şi  specialişti  care  transformau  tulpinile  de  bambus  în  storuri,  bastoane, 
scaune,  mese,  arcuri  şi  săgeţi,  garduri  şi  uşi,  pălării,  beţişoare  pentru 
mâncare,  năvoade,  evantaie,  jucării,  sandale  şi  multe  alte  obiecte,  unele 
dintre  ele  fiind  foarte  cerute  de  marinarii  străini. 

Spiritul  gospodăresc  al  lui  NORI  şi  iscusinţa  lui  în  vânzarea 
produselor  de  pe  moşie  au  fost  moştenite  de  cei  doi  fii  ai  săi.  Aceştia, 
rămânând  alături  de  părinţi,  aşa  cum  făcuse  şi  tatăl  lor  la  vremea  lui,  au 
primit  fără  să  crâcnească  părţile  de  moşie  ce  li  se  cuveneau, 
valorificându-şi  fiecare  averea  după  cum  s-a  priceput.  Mikki,  sora  lor,  a 
fost  luată  de  nevastă  pe  bani  grei,  ajungând  soţie  de  moşier  bogat,  a  cărui 
proprietate  se  afla  în  sudul  insulei  Kyushu. 

Ajuns  la  61  de  ani,  boierul  NORI  putea  fi  mulţumit  de  bilanţul  vieţii 
sale:  se  purtase  corect  cu  părinţii,  cu  socrii,  cu  soţia,  copiii  şi  cu  toată 
lumea  cu  care  avusese  de  a  face.  Pe  Risuko  nu  o  înşelase  niciodată, 
fiindcă  neam  de  neamul  său  nu  se  făcuse  de  râs  în  aşa  fel.  Mândria 
nemăsurată  a  bărbaţilor  din  ierarhia  socială  de  pe  insula  Tane  îi  oprea  de 
la  orice  fapte  compromiţătoare.  NORI  a  închis  ochii  într-o  noapte 
zbuciumată  de  furtună,  insula  fiind  lovită  de  un  taifun  care  ameninţa  să 
distrugă  o  mare  parte  din  moşia  lui.  Străduindu-se  să  închidă  uşa  de  la 
ieşirea  spre  grădină,  a  fost  lovit  în  cap  de  o  grindă  care  tocmai  se 
prăbuşea.  Până  la  ivirea  zorilor  s-a  stins  din  viaţă. 

Nina  Petre 
1  noiembrie  2013 


COMENTARIUL  ELENEI 

„Pentru  mine  înseamnă  foarte  mult  fiecare  episod  spiritual, 
deoarece,  pas  cu  pas,  încep  să-mi  explic  câte  o  părticică  din  mine  şi  din 
întâmplările  din  viaţa  mea.  Nori  a  fost  extraordinar,  nici  nu-mi  vine  să 
cred  că  am  putut  avea  un  astfel  de  antecesor  spiritual.  Dacă  stau  totuşi  să 
mă  gândesc,  cam  aşa  îmi  place  să  fie  societatea:  cu  oameni  buni,  corecţi, 
cinstiţi,  fermi,  respectuoşi  şi  plini  de  compasiune. 

Ce  soartă  frumoasă  a  avut  Nori  şi  ce  stupid  a  murit.  Am  văzut  multe 
filme  la  TV  cu  incendii,  cu  grinzi  căzând  asupra  oamenilor,  dar  nu  am 
simţit  niciodată  nimic,  nu  tresărea  nimic  în  mine  mai  profund.  Am  auzit 
şi  de  multele  cutremure  din  acea  zonă,  taifune,  vijelii,  tsunami  etc.,  dar 
nu  ştiu  dacă  am  simţit  în  profunzimea  sufletului  meu  vreo  tresărire 
pentru  ceva  din  trecut,  cât  mai  mult  pentru  dramele  oamenilor  care  trec 
prin  astfel  de  catastrofe  cumplite.  Pot  spune  însă  că  la  cutremurul  din 

1977,  aveam  2  ani,  eram  în  pătuţul  meu  şi  era  să  cadă  un  geamantan  sau 
o  cutie  mai  grea  pe  mine,  dar  în  ultimul  moment  a  venit  mama  sau  tata 
(nu  mai  ţin  minte  exact  din  cele  povestite  de  Buna)  şi  m-au  luat  din 
pătuţ,  astfel  că  nu  am  păţit  nimic. 

îmi  plac  japonezii:  sunt  corecţi,  exacţi,  precişi,  muncitori,  cinstiţi  şi 
nu  pot  înţelege  balcanismele  noastre.  Nici  eu  nu  mă  obişnuiesc  cu 
minciuna,  fofileala,  nu  mai  zic  de  înşelăciuni  şi  alte  porcării  specifice 
unor  locuitori  a  acestei  frumoase  ţări  în  care  exist  şi  mă  irit  ori  de  câte  ori 
sunt  cu  nervii  praştie,  şi  nu  numai.” 

ELENA 
4  noiembrie  2013 
Bucureşti 


Episodul  18  -  URNE 

Am  ajuns  la  episodul  spiritual  nr.19,  a  cărui  eroină  este  LIRNE 
SAWEG  (echivalentul  francez,  Sadoul).  Viaţa  ei  s-a  desfăşurat  între  anii 
476-523.  LIRNE  s-a  născut  în  provincia  Gallia  (Galia),  intr-un  sat  situat 
în  apropierea  unei  cetăţi  romane.  Ulterior,  în  acea  zonă  s-a  dezvoltat 
oraşul  francez  Lille,  care  se  află  în  apropierea  actualei  graniţe  cu  Belgia. 
Părinţii  lui  LIRNE  erau  de  origine  celtică  şi  se  numeau  Punak  (tatăl)  şi 
Elassa  (mama).  Cei  doi  soţi  au  avut  4  copii.  Danala,  fata  cea  mare,  avea  o 
soră  mai  tânără  cu  3  ani,  LIRNE.  Urmau,  în  ordinea  vârstei,  fraţii  lor: 
Rogar  era  cu  2  ani  mai  mic  decât  LIRNE,  iar  Marran  avea  cu  4  ani  mai 
puţin  decât  fratele  său. 

Ţara  lor,  Gallia,  populată  în  Antichitate  de  triburi  celtice  (gali),  a  fost 
cucerită  de  împăratul  Caesar  şi  transformată  în  provincie  romană.  în 
secolul  5  s-au  stabilit  în  Gallia  francii,  popor  germanic,  prin  a  căror 
fuziune  cu  populaţia  galo-romană  de  limbă  latină  a  luat  naştere  în 
secolele  următoare  poporul  francez.  Bazele  Regatului  Franc  au  fost  puse 
de  regele  Clovis  (481-511).  în  secolul  5,  Gallia  este  împărţită  între  vizigoţi 
şi  burgunzi  (în  sud),  franci  şi  alamani  (în  nord).  în  timpul  domniei  sale, 
Clovis  I  a  realizat  creştinarea  francilor,  supunerea  alamanilor  (496)  şi  a 
vizigoţilor  (507).  Urmaşul  lui  Clovis  I,  Clotar  I  (511-561)  a  unit  teritoriile 
franceze  (în  558),  formând  regatele  Austrasiei,  Neustriei  şi  Burgundiei. 
La  acea  vreme,  eroina  noastră  nu  se  mai  afla  printre  cei  vii. 

LIRNE  s-a  născut  în  fatidicul  an  476,  când  a  avut  loc  prăbuşirea 
Imperiului  Roman  de  Apus.  în  decursul  vieţii  ei,  Regatul  Franc  s-a  aflat 
sub  domnia  a  3  regi  ce  aparţineau  dinastiei  Merovingienilor  (care  fusese 
întemeiată  de  regele  tribal  Merowech):  1)  Childerich  I  (457-481),  fiul  lui 
Merowech  (Meroveu);  2)  Clovis  I  (Chlodowech,  Chlodvig)  (481-511);  3) 
Clotar  I  (Chlotar,  Clotaire)  (511-561)  a  devenit  regele  tuturor  francilor. 

Soarta  a  purtat-o  pe  LIRNE  din  nordul  Galliei,  unde  s-a  născut,  până 
în  sud,  la  Burdigala.  Vizigoţii,  stabiliţi  în  apropierea  hotarului  sudic  al 
provinciei  Gallia,  făceau  dese  incursiuni  de  jaf  şi  cucerire  spre  nord. 
După  cum  era  obiceiul  vremii,  furau  tot  ce  apucau,  chiar  şi  femei.  Când 

LIRNE  avea  16  ani,  în  492,  un  grup  de  năvălitori  vizigoţi  i-au  pustiit 
satul.  Fata  a  fost  luată  ca  prizonieră  de  căpetenia  vizigotă  Jorrik,  un 
bărbat  în  vârstă  de  32  de  ani.  După  o  călătorie  îndelungată,  plină  de 
primejdii,  fugarii  au  revenit  în  sudul  ocupat  de  ei.  LIRNE  a  aflat  cu 
uimire  că  ajunsese  într-un  oraş  fortificat  numit  Burdigala,  stăpânul  ei 
luând-o  de  nevastă.  Denumirea  actuală  a  oraşului  străvechi  Burdigala 
este  Bordeaux. 

Timp  de  15  ani,  LIRNE  şi-a  dus  viaţa  de  familie  respectând 
obiceiurile  vizigote,  care  se  deosebeau  în  multe  privinţe  de  cele  din  satul 
în  care  crescuse.  La  18  ani  a  născut-o  pe  Genise,  o  fetiţă  frumoasă  şi  iute 
din  fire,  ca  tatăl  ei.  După  6  ani,  în  anul  500,  a  apărut  Ozgad,  mult  iubitul 
fiu  al  lui  Jorrik.  Băiatul  avea  7  anişori  când  oraşul  a  căzut  sub  loviturile 
armatei  lui  Clovis  I,  regele  francilor.  Jorrik  a  avut  de  ales  între  supunerea 
faţă  de  cuceritorii  franci  sau  emigrarea  la  sud  de  munţii  Pirinei,  unde 
începuseră  să  se  retragă  compatrioţii  săi  vizigoţi.  Lacrimile  şi  rugăminţile 
LIRNEI  au  fost  decisive  pentru  rămânerea  în  Burdigala.  Au  acceptat 
convertirea  la  creştinism,  pentru  a  căpăta  un  plus  de  încredere  din  partea 
noilor  conducători  ai  oraşului. 

Nevasta  şi  copiii  s-au  descurcat  cum  au  putut,  mai  mult  singuri 
acasă,  Jorrik  find  mereu  plecat  în  incursiuni  de  luptă,  fiindcă  le  jurase 
credinţă  ocupanţilor  franci.  Genise  a  crescut  în  umbra  mamei,  învăţând 
de  la  LIRNE  toate  treburile  gospodăreşti.  Erau  nedespărţite  toată  ziua, 
făcând  împreună  mâncare,  ţesând  pânză  de  in,  cosând  haine  din  pânză  şi 
piei  de  animale,  cultivând  legume  în  grădină,  crescând  animalele 
necesare  hranei.  LIRNE  a  învăţat  de  la  mama  lui  Jorrik  cum  să  îşi 
îngrijească  micuţii,  fiindcă  obiceiurile  locului  erau  diferite  de  cele  pe  care 
şi  le  amintea  din  copilărie.  O  chinuia  dorul  de  părinţi  şi  fraţi,  dar  nu  avea 
speranţa  nici  măcar  a  unei  revederi. 

împlinise  46  de  ani  când  a  sosit  vestea  uciderii  lui  Jorrik  într-o 
bătălie  dusă  la  hotarul  regatului  de  Orleans,  pe  care  Clotar  I  a  reuşit  abia 
peste  2  ani  (în  524)  să  îl  anexeze  parţial.  LIRNE  rămăsese  văduvă  în 
floarea  vârstei,  fără  a  se  mai  gândi  vreodată  la  un  alt  bărbat.  Genise,  fiica 
ei,  căsătorită  cu  un  luptător  franc,  avea  deja  doi  copii.  Ozgad,  la  23  de 
ani,  a  jurat  răzbunare  pentru  pierderea  tatălui  său.  Fiind  şi  el  un  luptător 
viteaz,  a  ajuns  până  la  locul  bătăliei  ucigaşe  care  îi  răpise  tatăl.  Credincios 
cauzei  regelui,  a  contribuit  prin  devotamentul  său  de  oştean  la  victoria 
obţinută  de  Clotar  I,  care  a  ajuns  regele  tuturor  francilor. 

LIRNE  a  supravieţuit  doar  un  an  după  moartea  soţului.  Pentru  ea, 
Jorrik  reprezentase  rostul  femeii  pe  pământ.  Bărbatul  îi  stătuse  aproape 
în  scurte  perioade  de  timp,  cât  îi  fusese  îngăduit  din  partea 
comandanţilor  de  oaste.  LIRNE  nu  l-a  urât  niciodată  pe  Jorrik  pentru  că 
o  furase  de  lângă  părinţi,  ducând-o  într-un  ţinut  îndepărtat,  printre 
oameni  duri,  al  căror  limbaj  nu  îl  cunoştea.  Femeia  s-a  împăcat  cu  soarta 
ei,  înţelegând  că  mai  bine  decât  aşa  nu  avea  cum  să  ajungă. 

Nina  Petre 
20  mai  2014 

„îmi  pare  rău  să  văd  încă  o  antecesoare  spirituală  care  s-a  sinucis, 
m-am  şi  gândit  la  acest  lucru  când  am  văzut  cât  de  puţin  a  trăit;  drept 
urmare  este  normal  ca  spiritul  meu  să  se  încarneze  mai  mult  în  femei 
decât  în  bărbaţi,  fiindcă  ele  au  greşit  cel  mai  mult  şi  au  fost  mai  slabe 
sufleteşte. 

încep  să  înţeleg  karma  mea,  fiind  ataşamentul  puternic  de 
partenerul  de  viaţă,  cât  şi  renunţarea  la  viaţă  din  acest  motiv  -  dacă  mai 
aveam  vreun  dubiu.” 

ELENA 
25  mai  2014 
Bucureşti 


Episodul  19  -  RULLE 

Am  ajuns  la  episodul  spiritual  nr.18,  a  cărui  eroină  este  RULLE 
SARKIZER.  Ea  s-a  născut  intr-un  sat  din  Armenia,  denumit  Akhta,  iar 
mai  târziu  Razdan  (Hrazdan).  Viaţa  ei  s-a  desfăşurat  între  anii  549-612. 
Cei  doi  părinţi,  Tirad  (tatăl)  şi  Nahil  (mama),  au  avut  două  fete:  RULLE 
şi  sora  ei  mai  în  vârstă  cu  3  ani,  Manir. 

în  timpul  vieţii  lui  RULLE,  ţara  ei  s-a  aflat  sub  dominaţia  Imperiului 
Sassanid.  Poporul  armean  îşi  are  originea  în  regiunea  Lacului  Van  din 
Anatolia  centrală,  care  între  anii  835  şi  714  î.Hr.  era  sediul  regatului  hurit 
Urartu.  Acesta  a  fost  distrus  ulterior  de  sciţi  şi  cimerieni,  iar  în  612  î.Hr., 
anexat  regatului  med  al  lui  Cyaxares.  După  dominaţiile  persană  (549-331 
î.Hr.),  macedoneană  (331-323  î.Hr.)  şi  seleucidă  (323-189  î.Hr.), 
Armenia  a  fost  împărţită  între  două  satrapii:  a  lui  Solfene  (Armenia 
Maior)  şi  a  lui  Arzamene  (Armenia  Minor),  devenite  regiuni 
independente  în  anul  189  î.Hr.  Unificată  de  regele  Tigran  cel  Mare,  între 
anii  94  şi  55  î.Hr.,  ţara  a  fost  anexată  Imperiului  roman  în  114  î.Hr.  în  117 
d.Hr.  s-a  refăcut  un  regat  al  Armeniei.  în  305  d.Hr.,  prin  convertirea  la 
creştinism  a  lui  Tiridate  III  (290-330),  Armenia  a  fost  primul  stat  care  a 
adoptat  creştinismul  ca  religie  oficială.  O  nouă  împărţire  a  ţării  a  avut  loc 
în  anul  387  între  bizantini  şi  sassanizi. 

între  timp  s-au  elaborat  decizii  importante  pe  plan  cultural  şi 
religios,  prin  adoptarea  alfabetului  armean  (în  anul  450)  şi  separarea 
creştinilor  armeni  de  Roma  (în  anul  506).  Familia  lui  RULLE  era 
creştină.  Timp  de  milenii,  poporul  armean  şi-a  păstrat  identitatea  etnică 
nealterată,  plus  individualitatea  limbii,  cultura  şi  religia.  Biserica 
naţională  armeană  a  contribuit  decisiv  la  salvarea  identităţii  naţionale. 

5  55 

Tratatul  romano-sassanid  încheiat  în  anul  387  stabilise  împărţirea 
Armeniei  între  Imperiul  Roman  (1/5)  şi  Persia  sassanidă  (4/5).  în  timpul 
vieţii  lui  RULLE,  Persia  s-a  aflat  sub  conducerea  a  4  suverani  ce 
aparţineau  dinastiei  Sassanizilor:  Khosroes  I  (531-579),  iniţiator  al  unui 

amplu  program  reformator  ce  viza  redresarea  finanţelor,  reorganizarea 
administraţiei  şi  întărirea  armatei.  Sub  domnia  lui  Khosroes  I,  Imperiul 
Sassanid  şi-a  atins  maxima  expansiune  teritorială  şi  apogeul  puterii 
politice  şi  militare.  Au  urmat  la  conducerea  Persiei  Hormizd  IV  (579- 
590)  şi  Kosroes  II  (590-628),  acesta  din  urmă  fiind  ultimul  suveran  de 
seamă  al  dinastiei  sassanide.  Sărăcia  popoarelor  din  teritoriile  ocupate, 
răscoalele  frecvente,  intrigile  de  curte,  nepriceperea  politică  a  şefilor 
locali  au  slăbit  enorm  capacitatea  de  rezistenţă  a  Imperiului  Sassanid. 
Chiar  şi  comerţul  exterior  a  stagnat  din  cauză  că  statul,  stăpân  pe 
importante  monopoluri  şi  impunând  o  fiscalitate  excesivă,  intervenea 
prea  mult  în  afacerile  negustorilor,  ceea  ce  împiedica  mult  funcţionarea 
normală  a  liberului  schimb. 

Armenia  fiind  o  tară  străbătută  de  drumuri  comerciale  ce  uneau 

9 

Turcia  şi  Persia  cu  ţări  din  nordul  Munţilor  Caucaz,  din  Orientul 
îndepărtat  şi  continentul  european,  negustorii  săi  alergau  neobosiţi  de  la 
o  localitate  îa  alta,  în  căutare  de  mărfuri  şi  clienţi.  Tirad,  tatăl  lui  RULLE, 
străbătea  anual  distanţe  mari,  dorind  să  îşi  vândă  mărfurile  cât  mai  bine. 
Nahil,  nevasta  lui,  ajutată  de  cele  două  fete,  vindea  cât  putea  sătenilor  din 
Akhta.  Pe  Manir  părinţii  i-au  dat-o  de  nevastă  unui  negustor  persan,  care 
a  dus-o  în  ţara  lui,  unde  mai  avea  două  neveste. 

RULLE,  ceva  mai  norocoasă,  i-a  fost  vândută  unui  comerciant 
armean.  Airan  Zavaidar,  în  vârstă  de  24  de  ani,  dorise  să  îşi  ia  de  nevastă 
o  fată  din  ţara  lui,  creştină  ca  şi  el,  provenind  dintr-o  familie  onorabilă  şi 
înstărită.  Colegul  său  de  drumuri  comerciale  i-a  prezentat-o  pe  fiica  lui, 
RULLE.  Fiind  buni  prieteni,  Airan  şi  Tirad  s-au  înţeles  la  o  zestre 
moderată,  fiindcă  fata  era  foarte  frumoasă,  bună  gospodină  şi  pricepută 
la  vânzarea  mărfurilor. 

RULLE  a  fost  transportată  de  proaspătul  soţ  spre  est,  într-un  sat  de 
pe  malul  lacului  Sevan,  unde  locuia  împreună  cu  părinţii  lui.  După  mulţi 
ani,  pe  locul  vechiului  sat  a  apărut  oraşul  Sevan.  Primită  cu  ospitalitate 
de  socrii  ei,  Bakud  şi  Lihle,  RULLE  s-a  acomodat  uşor  la  noua  viaţă, 
integrându-se  în  activitatea  comercială  neobosită  a  întregii  familii. 
Soacra  ei,  Lihle,  a  ajutat-o  mult  la  îngrijirea  celor  doi  băieţi.  Pe  Madin  l-a 
născut  la  20  de  ani,  iar  pe  Zundar,  la  24  de  ani.  Cuminţi  şi  dornici  să  se 
facă  utili,  ei  au  crescut  printre  baloturile,  sacii  şi  lăzile  cu  mărfuri  aduse 
de  tatăl  şi  bunicul  lor.  Mare  cerere  era  la  produsele  textile,  blănuri,  vase 
de  aramă  şi  mirodenii. 

Politica  opresivă  dusă  de  Imperiul  Persan  a  provocat  în  decursul 
secolelor  6-7  numeroase  răscoale  ale  armenilor  împotriva  dominaţiei 
străine.  în  anul  554,  când  RULLE  avea  doar  5  anişori,  se  puseseră  bazele 
autocefaliei  Bisericii  armene,  care  a  avut  ulterior  un  rol  naţional  din  ce  în 
ce  mai  mare.  Pe  aceeaşi  linie  de  afirmare  naţională,  s-a  hotărât  ca  dată  de 
început  a  calendarului  armean  anul  551  după  Hristos.  Administraţia 
persană  a  încercat  să  câştige  de  partea  ei  Biserica  armeană,  dându-i 
dreptul  de  a  încasa  dările  de  la  populaţie,  în  locul  nobilimii  armene. 

Crezând  că  şi-au  consolidat  astfel  supremaţia  asupra  poporului 
armean,  magii  persani  au  continuat  să  construiască  temple  în  Armenia, 
să  asuprească  poporul,  să  ducă  o  viaţă  de  desfrâu,  să  comită  violuri,  să 
atenteze  la  onoarea  familiilor  armene,  să  practice  obiceiuri  abjecte,  cum 
era  cel  al  căsătoriei  dintre  tată  şi  fiică. 

Airan,  împreună  cu  Bakud,  tatăl  său,  cunoştea  bine  starea  de  spirit  a 
populaţiei  armene,  aflată  sub  dominaţie  persană,  cât  şi  abuzurile  ajunse 
de  nesuportat  pentru  popor.  Având  bani  suficienţi,  au  sprijinit  în  secret 
revoltele  sătenilor  de  pe  malul  lacului,  ajutându-i  pe  cei  urmăriţi  de 
Poliţia  persană  să  se  ascundă  în  munţi.  Airan  avea  48  de  ani,  când  un 
trădător  l-a  reclamat  la  Poliţie.  Pentru  a  salva  viaţa  familiei  sale,  a  fugit  în 
munţi,  unde  a  fost  prins  şi  ucis  de  o  patrulă  persană. 

RULLE,  ajunsă  văduvă  la  48  de  ani,  şi-a  trimis  fiul  cel  mare  la  rudele 
ei  din  satul  natal,  Akhta.  La  21  de  ani,  Madin,  fiul  mult  iubit,  harnic  şi 
ascultător  luase  astfel  calea  exilului.  Zundar,  la  doar  17  ani,  şi-a  asumat 
rolul  de  şef  al  familiei,  protejându-şi  mama  şi  bunicii. 

RULLE  a  mai  trăit  22  de  ani  în  singurătatea  văduviei,  ajutându-şi 
fiul  să  se  ocupe  de  comerţ  şi  de  familia  lui.  Zundar  se  căsătorise  la  20  de 
ani,  iar  nevasta  îi  dăruise  3  copilaşi,  pe  care  bunica  lor  i-a  iubit  enorm. 
Madin,  fiul  cel  mare,  se  pierduse  în  lume  tot  fugind  din  calea  iscoadelor 
persane. 

Sufletul  lui  RULLE  s-a  înălţat  la  Cer  după  o  grea  suferinţă,  provocată 
de  mari  dureri  în  zona  digestivă.  Când  inima  nu  i-a  mai  suportat 
chinurile,  a  încetat  să  bată.  Aşa  s-a  sfârşit  viaţa  unei  femei  simple,  fără 
ştiinţă  de  carte,  care  ştiuse  să  muncească  din  răsputeri  şi  să  îşi  apere 
familia  cu  înverşunare. 

Nina  Petre 
4  februarie  2014 


COMENTARIUL  ELENEI 

„Vă  mulţumesc  mult  pentru  episodul  spiritual  cu  Rulle,  cât  şi  pentru 
cartea  trimisă.  E  un  nou  episod  karmic  din  viaţa  aceasta  grea  şi 
chinuitoare,  în  care  Rulle  a  fost  favorizată,  deşi  contextul  economic  şi 
socio-politic  din  Armenia  a  fost  unul  destul  de  urât,  ingrat  şi  chinuitor 
(nu  că  după  aceea  ar  fi  dus-o  prea  strălucit,  s-au  lovit  destul  de  multe 
nedreptăţi  de-a  lungul  secolelor).  Cu  perşii  asupritori,  ca  la  Mihai  turcii, 
populaţiile  cotropitoare  parcă  nu  se  mai  termină.  Nu  mai  zic  că  şi  Alikia  a 
avut  rude  în  război,  spanioloaica  Ranuja  l-a  avut  pe  soţul  ei  în  război,  cu 
mari  probleme  la  cap,  Esther  amărâtă,  ce  să  mai  zic,  căreia  războiul  i-a 
omorât  copilul.  Şi  realitatea  pe  care  o  trăiesc,  simt  în  permanenţă  un  rău 
ascuns,  care  parcă  vrea  să  te  facă  să  o  iei  razna  şi  să  te  piardă. 

Biata  femeie:  sora  i-a  fost  vândută  şi  nu  ştiu  dacă  i-a  mers  prea  bine 
cu  acel  persan,  care  presupun  că  desfrâna  la  greu,  la  cum  era  acest  popor 
sau  o  mare  parte  a  lui.  Ea,  săraca,  a  fost  vândută,  la  fel  ca  sirianca  Dahi 
Ardan  (care  a  avut  norocul  să  ajungă  într-o  familie  civilizată  şi  să  se 

reîntâlnească  cu  părinţii  ei),  dar  Rulle  nu  cred  că  şi-a  mai  revăzut 
părinţii,  soţul  trădat,  cu  urmări  asupra  echilibrului  ei  sufletesc.  Când  aud 
de  trădători,  îmi  creşte  tensiunea,  mor,  deşi  nu  ar  trebui  să  reacţionez  în 
acest  fel,  dar  anumite  lucruri  se  simt.  Şi  colac  peste  pupăză,  mai  rămâne 
şi  fără  băiatul  mult  iubit,  de  care  probabil  că  nu  mai  ştia  foarte  multe, 
după  ce  a  plecat  de  lângă  ea.  Cum  să  nu  se  îmbolnăvească,  săraca,  pe 
fond  nervos,  sigur  se  măcina,  îşi  făcea  griji,  suferea.  Amărâta!  Ce  să  mă 
mai  mir  că  Lanisa  a  cedat,  Ruhad  a  cedat  şi  Mihai  la  fel.  S-a  strâns  mult 
stres,  griji,  frică,  nelinişti,  care  au  erodat  şi  lucrurile  au  scăpat  de  sub 
control.  Ii  simt  pe  toţi,  sunt  acolo,  împreună  cu  spiritul  meu  şi  retrăiesc 
acele  momente  de  stres,  grijă,  frică,  nelinişte,  panică,  deznădejde. 

Mă  uit  la  antecesorii  mei  spirituali  şi  nici  unul  nu  a  epatat,  nu  a  ieşit 
în  evidenţă  cu  ceva,  parcă  toţi  s-au  pierdut  în  mulţime,  nereprezentând 
nimic  mai  deosebit.  Nu  văd  pe  careva  să  fi  lăsat  ceva  în  urma  lui,  de  care 
să  fi  beneficiat  urmaşii:  o  operă  literară  din  care  să  se  înveţe  ceva,  vreo 
pictură,  lucru  care  să  se  transmită  peste  ani,  din  care  urmaşii  să  înveţe 
ceva,  nu  au  fost  regi,  prinţi,  conducători,  pe  scurt,  personalităţi  marcante. 
Probabil  vorbeşte  mândria  din  mine  sau  poate  ar  trebui  să  mă  bucur  că 
spiritele  superioare  au  grijă  de  spiritul  meu  şi  de  multele  lui  încarnări. 

Observ  că  toţi  au  fost  cuminţi,  în  banca  lor,  şi-au  văzut  de  vieţile  lor, 
pe  care  ori  şi  le-au  dus  cu  bine  până  la  capăt,  ori  au  renunţat  din  proprie 
iniţiativă,  condamnând  spiritul  la  alte  încarnări  chinuitoare  şi  nedorite. 
Toate  acestea  contribuie  la  a  mă  face  să  mă  simt  total  inutilă  şi  nu  o 
eroină.  Sunt  un  pic  dezamăgită  din  acest  punct  de  vedere. 

Mult  creştinism,  dar  la  ce  bun?  Cu  ce  i-a  ajutat  pe  antecesorii  mei 
spirituali?  Cu  ce  mă  ajută  pe  mine  acum?  Ca  şi  acum,  din  păcate, 
reprezentanţii  bisericii  erau  puşi  pe  luat  bani  şi  nu  pe  ajutat  oamenii, 
dacă  nu  cu  bani,  măcar  cu  ascultare,  bunăvoinţă,  ghidare  şi  sprijin 
psihologic,  sufletesc.  Trist,  trist,  trist.” 

ELENA 
6  februarie  2014 
Bucureşti 


Episodul  20  -  MASDALIR 

Am  ajuns  la  episodul  20,  al  cărui  erou  este  libanezul  MASDALIR 
AHRIBI.  Viaţa  lui  s-a  desfăşurat  în  secolul  V,  între  anii  406-450.  S-a 
născut  intr-un  sat  din  Munţi  Libanului  care  după  mulţi  ani  a  devenit 
oraşul  Zahle  (Zahlah).  Părinţii  lui,  Narrul  (tatăl)  şi  Uhya  (mama),  au  avut 
8  copii.  Patru  dintre  ei  au  decedat,  din  cauza  unor  boli  ale  copilăriei.  Au 
rămas  în  viaţa  un  băiat  (MASDALIR)  şi  trei  fete  (Ommy,  Nurse  şi  Alle). 

Narrul  şi  Uhya  erau  vindecători  tradiţionali.  Cu  toate  că  salvaseră 
mulţi  localnici  din  boli  grave,  pe  cei  4  micuţi  ai  lor  nu  i-au  putut  smulge 
din  ghearele  morţii.  După  pierderea  ultimului  copilaş,  un  băieţel  în 
vârstă  de  4  anişori,  Uhya  şi-a  cam  pierdut  minţile.  Avea  perioade  când  nu 
mai  înţelegea  cine  este  şi  pe  ce  lume  se  află,  nemaifiind  în  stare  să  îşi 

ajute  bărbatul  la  tratamente.  Munca  de  bază  în  gospodărie  o  făceau  cele  4 
fete.  MASDALIR,  mai  tânăr  decât  ele,  a  crescut  lângă  tatăl  său,  ca  o 
umbră  care  îl  lăsa  liber  numai  noaptea,  când  dormea. 

Populaţia  satului,  puţin  numeroasă,  trăia  în  sărăcie,  tinerii  neavând 
soluţii  mai  bune  decât  plecarea  pe  alte  meleaguri.  Dintre  surorile  lui 
MASDALIR,  doar  Ommy  a  rămas  în  sat,  fiind  luată  de  nevastă,  la  18  ani, 
de  un  tânăr  localnic.  Nurse  şi  Alle,  neavând  cu  cine  să  se  mărite  în  sat,  au 
fugit  cu  doi  luptători  aflaţi  în  trecere  prin  ţinutul  lor. 

La  17  ani,  MASDALIR  a  pornit  pe  drumul  vieţii  de  militar.  Plecat 
spre  nord-est,  s-a  oprit  pe  domeniul  nobilului  Zayan,  un  vestit  luptător, 
care  îşi  apăra  imensul  teritoriu,  aflat  în  apropierea  graniţei  cu  Siria, 
folosind  propriul  corp  de  armată. 

în  anul  395,  Libanul  căzuse  sub  dominaţia  bizantină.  împăratul 
Theodosius  I  (379-395)  pusese  bazele  unei  noi  dinastii,  numită 
theodosiană.  în  perioada  vieţii  eroului  nostru  au  domnit  împăraţii 
bizantini  Arcadios  (395-408)  şi  Theodosius  II  (408-450).  Dinastia 
theodosiană  s-a  stins  în  anul  450,  când  a  încetat  din  viaţă  şi  militarul 
MASDALIR. 

Comandantul  Zayan  era  un  conducător  local  care  îşi  organiza  singur 
acţiunile  militare  şi  dispunea  cum  voia  de  viaţa  supuşilor  săi.  Obişnuit  să 
îşi  refacă  destul  de  frecvent  efectivul  corpului  de  armată,  fiindcă  pierdea 
militari  în  lupte,  l-a  primit  pe  modestul  băiat  de  17  ani,  sosit  pe  jos,  de 
departe.  Reşedinţa  nobilului  împreună  cu  toate  clădirile  învecinate  se 
afla  pe  teritoriul  viitoarei  localităţi  Riyaq  (Rayak). 

MASDALIR  l-a  slujit  pe  Zayan  cu  mult  devotament  timp  de  27  de 
ani,  cât  i-a  mai  fost  dat  să  trăiască.  A  învăţat  să  lupte  pentru  interesele 
stăpânului,  pentru  prada  ce  i  se  cuvenea  din  jafuri  şi  pentru  a  rămâne  în 
viaţă.  Incursiunile  de  jaf  peste  graniţa  siriană  erau  o  practică  obişnuită  a 
lui  Zayan,  făcându-se  astfel  temut  faţă  de  cei  care  pofteau  la  bogăţiile  lui. 
MASDALIR  a  fost  răsplătit  de  nenumărate  ori  pentru  curajul  şi  abilitatea 
sa  în  lupte.  I  s-a  dat  o  locuinţă,  a  primit  cote-parte  din  prăzile  de  război. 

Cea  mai  frumoasă  răsplată  a  fost  frumoasă  Ranul,  pe  care  şi-a  luat-o 
de  nevastă.  Fata  avea  doar  16  ani  şi  era  una  dintre  cele  4  fiice  ale 
bucătăresei  nobilului  Zayan.  Fericit  de  a  fi  primit  în  dar  această  comoară 
vie,  MASDALIR  şi-a  început  viaţa  de  familie  simţindu-se  un  mare 
luptător.  Spre  norocul  său  şi  al  nevestei,  toţi  cei  4  copii  născuţi  de  Ranul 
au  rămas  în  viaţă.  Fetele,  Mirial  şi  Zake,  erau  frumoase  şi  delicate  la  trup. 
Prima  născută  a  fost  Mirial,  când  mama  ei  avea  18  ani.  Zake  a  apărut 
după  3  ani  de  la  naşterea  surorii  mai  mari.  Primul  băiat,  Nugdir,  a  sosit  la 
3  ani  după  Zake.  Ultimul  născut,  Ahding,  un  băieţel  care  semăna  foarte 
bine  cu  tatăl  său,  avea  cu  4  ani  mai  puţin  decât  Nugdir. 

Ranul  şi-a  crescut  copiii  fiind  ajutată  de  o  servitoare.  MASDALIR 
pleca  grăbit  la  lupte,  fără  a  scoate  vreun  cuvânt  despre  ceea  ce  urma  să 
facă.  Sosea  pe  neaşteptate,  obosit,  murdar,  deseori  rănit.  Se  trata  singur, 
fiindcă  învăţase  meseria  de  vindecător  ajutându-şi  părinţii  atât  în 
copilărie,  cât  şi  în  adolescenţă.  Venirea  lui  acasă  era  un  prilej  de  mare 

bucurie  pentru  toţi.  îl  iubeau  nespus  de  mult.  Era  un  soţ  bun  şi  un  tată 
minunat.  Nu  ridica  la  ei  tonul  vocii  niciodată,  oricât  de  multe  pozne  ar  fi 
făcut  copiii.  Dorea  ca  băieţii  lui  să  crească  voinici  şi  curajoşi,  ştiind  cât  de 
greu  le  va  fi  să  răzbată  în  viaţă. 

S-a  bucurat  de  familia  lui  până  la  44  de  ani,  când  moartea  l-a 
doborât  pe  neaşteptate.  Se  întorcea  victorios  dintr-o  luptă,  când  grupul 
său  de  militari  a  căzut  într-o  ambuscadă.  Mercenarii  unui  nobil  pe 
teritoriul  căruia  treceau  i-au  atacat,  ucigându-i  pe  toţi.  Primind  un  cuţit 
între  omoplaţi,  curajosul  MASDALIR  şi-a  încetat  activitatea,  sufletul 
plecându-i  pe  lumea  cealaltă.  Trupul  său,  alături  de  cele  ale  camarazilor 
de  luptă,  a  fost  ars  la  grămadă,  resturile  fiind  aruncate  într-o  groapă 
comună,  acoperită  după  aceea  atât  de  bine,  încât  nicio  vietate  nu  a  mai 
ajuns  la  ele.  Cei  de  acasă  l-au  aşteptat  zadarnic,  până  când  au  înţeles  că 
nu  îl  vor  mai  revedea  niciodată. 

I-au  rămas  4  copii  minori  şi  o  nevastă  văduvă,  de  doar  31  de  ani. 
Ranul  a  purtat  doliu  toată  viaţa,  refuzând  să  se  mai  gândească  la  un  alt 
bărbat.  Fetele  i  s-au  măritat  cu  negustori  ambulanţi,  deşi  fuseseră  dorite 
de  militari.  Băieţii  lui  MASDALIR  au  plecat  în  ţara  vecină,  Siria, 
stabilindu-se  în  oraşe  apropiate  de  graniţa  cu  ţara  lor.  Au  devenit  şi  ei 
negustori. 

Nina  Petre 
15  august  2014 


COMENTARIUL  ELENEI 

„Pe  lângă  4  antecesori  spirituali  care  s-au  sinucis,  un  jefuitor  mai 
lipsea.  Am  stat  şi  m-am  gândit  şi  energia  lui  există  indiscutabil  în  mine, 
având  tendinţe  uneori  de  a  face  anumite  lucruri  fără  a  cere  voie,  unde 
este  cazul. 

îmi  amintesc  că  eram  mică,  aveam  7  ani  şi  eram  cu  doamna  care 
avea  grijă  de  noi  la  coadă  la  pâine  şi  unei  doamne  din  faţa  noastră  de  la 
rând  i-au  căzut  din  portofel  câteva  monezi  de  1  leu.  Eu  făcându-mă  că 
vreau  să  ajut  să-i  strângă,  am  luat  un  leu  şi  l-am  băgat  în  buzunar.  Bona 
noastră  m-a  văzut  şi  a  strigat  la  mine  că  nu-i  frumos  ce  fac  şi  să  returnez 
moneda,  ceea  ce  am  şi  făcut.  Am  foarte  clar  în  minte  şi  acum  ceea  ce  s-a 
întâmplat  atunci. 

Altădată,  eram  clasa  IlI-a  sau  a  IV-a  şi  o  colegă  a  venit  cu  câteva 
abţibilduri  foarte  frumoase  cu  animale  la  şcoală,  să  le  arate  colegilor.  Mi- 
a  plăcut  şi  mie  unul  cu  păsări  şi,  când  lumea  era  la  sport,  i  l-am  luat  şi  1- 
am  pus  la  mine.  Când  s-a  întors  în  clasă  nu  l-a  mai  găsit  şi,  normal,  i-a 
spus  învăţătoarei  şi  s-a  declanşat  o  acţiune  de  căutare  şi  percheziţionare 
a  tuturor.  Nu  a  fost  găsit  abţibildul  la  mine,  fiindcă  l-am  pus  bine  -  nu-mi 
mai  amintesc  unde  -  şi  când  lumea  s-a  mai  împuţinat  în  clasă,  ca  să  nu 
fiu  observată,  i  l-am  strecurat  în  ghiozdan,  i-a  spus  învăţătoarei  că  l-a 
găsit  şi  lucrurile  s-au  terminat  cu  bine,  fără  să  ştie  nimeni  ce  am  făcut  eu. 

Acum  înţeleg  de  ce  a  fost  atât  de  oprimat  mongolul  Idin  Mahral,  cât 
şi  boierul  Mihai  -  libanezul  să  trăiască!  Şi  Lirne  a  rămas  fără  soţ  de 
tânără,  mă  gândesc  că  tot  din  aceeaşi  cauză,  că  dacă  libanezul  şi-a  lăsat 
soţia  văduvă  de  tânără,  trebuiau  şi  urmaşii  lui  spirituali  să  simtă  pe 
pielea  lor  cum  e  să  rămâi  singur  de  tânăr  şi  cu  câţiva  copii  în  dotare. 
Lirne  a  cedat,  Ruhad  a  cedat,  boierul  Mihai  a  cedat  şi  era  ditamai  omul 
de  73  de  ani,  nu  tinere  fără  creier,  cu  sângele  fierbând  în  vine.  Nenorocită 
dependenţa  aceasta  de  partener,  este  atât  de  puternică,  că  te  face  din  om 
neom! 

Doamne,  unde  te  aduce  sărăcia,  nu  mai  contează  morala,  important 
este  să  supravieţuieşti,  nu  contează  cum.  O  fi  omorât  şi  oameni  în 
incursiunile  lui  prin  localităţile  vecine?  I-o  fi  făcut  pe  cei  prădaţi  să-i  zică 
câte  ceva  de  dulce  şi  mă  gândesc  că  şi-au  încasat-o  urmaşele  lui 
spirituale.  Probabil  că,  dacă  a  şi  omorât,  atunci  a  trebuit  să  moară  Jorrik, 
a  trebuit  să  moară  Airan  Zavaidar  trădat,  a  trebuit  să  moară  Harrun  al 
Daih,  şi  cum,  mirare,  omorât  de  piraţi,  cazacul  Oxanei  a  murit  şi  el  de 
tânăr,  lăsând-o  pe  rusoaica  văduvă  la  40  de  ani  şi  cu  4  copii,  la  fel  cum 
libanezul  şi-a  lăsat  nevasta.  Şi  uite  cum  toate  se  leagă  şi  se  explică.  Păcat 
că  nu  le-au  înţeles  şi  cei  care  le-au  trăit  şi  încerc  să  le  înţeleg  eu  pentru  ei. 

O  fi  fost  libanezul  un  soţ  model,  dar  conta  şi  cum  se  comporta  cu 
ceilalţi,  şi  a  cam  dat-o  în  bară.  Oare  ce  o  fi  fost  în  mintea  lui  când  prăda? 
Nu  se  gândea  că  face  rău?  Că  lasă  multă  suferinţă  şi  lacrimi  în  urma  lui? 
Cum  să  fii  atât  de  nenorocit?  E  şi  normal  că-mi  fac  griji  pentru  orice,  la 
câte  a  făcut  libanezul,  nu  mai  am  dreptul  să  omor  nici  o  furnică  sau  să  iau 
un  şerveţel  ce  nu-mi  aparţine. 

Ce  să  zic,  îmi  pare  rău  că  oamenii  sunt  puşi  în  astfel  de  situaţii, 
noroc  că  Dumnezeu  e  bun  şi  iubitor  şi  ne  dă  şanse  să  ne  răscumpărăm 
greşelile,  dar  noi  în  mod  constant  o  dăm  în  bară  şi  tot  greşim,  şi  greşim, 
şi  greşim...  şi  ne  osândim  spiritul  la  încarnări  chinuitoare  şi  fără  sfârşit.” 

ELENA 

18  august  2014,  Bucureşti 

Episodul  21  -  RANKA 

Episodul  spiritual  nr.21  o  are  ca  eroină  pe  macedoneancă  RANKA 
SVENI.  Viaţa  ei  s-a  desfăşurat  între  anii  301-366  (în  secolul  4).  S-a 
născut  în  localitatea  Vicianus  (denumirea  actuală:  Kumanovo),  aflată  în 
prezent  în  nordul  Republicii  Macedonia,  în  apropierea  graniţei  cu 
Muntenegru.  La  acea  vreme,  Macedonia  era  o  provincie  a  Imperiului 
Roman. 

Ţara  ajunsese  în  această  situaţie  în  anul  148  î.e.n.,  ca  o  consecinţă  a 
celor  3  războaie  macedo-romane.  După  dizolvarea  Imperiului 
Macedoniei,  romanii  au  făcut  mari  eforturi  pentru  a-1  nimici  pe  toate 
planurile:  politic,  militar  şi  economic.  După  anul  148  î.e.n.  Macedonia  nu 
a  mai  constituit  o  entitate  statală  proprie,  suverană,  fiind  stăpânită  sau 
împărţită  de  regatele  şi  imperiile  vecine.  în  jurul  anului  250  e.n., 

Macedonia  a  fost  devastată  de  goţi.  în  anul  350  a  devenit  o  provincie  a 
Imperiului  Roman  de  Răsărit. 

Părinţii  eroinei  noastre,  RANKA,  erau  oameni  simpli  şi  săraci.  Kalar 
(tatăl)  abia  reuşea  să  îşi  întreţină  familia  prin  munca  lui  de  potcovar  al 
cailor  nobililor  şi  militarilor  romani  sau  macedoneni.  Mariusa,  nevasta 
lui,  născuse  doi  copii:  RANKA,  unica  fată,  avea  un  frate  mai  tânăr  cu  6 
ani,  Nordik.  Boierul  Neman,  mulţumit  de  potcoavele  puse  de  Kalar  cailor 
lui,  a  primit-o  pe  RANKA  pe  postul  de  cameristă  a  soţiei  lui,  Milena.  Fata 
împlinise  17  ani  şi  era  dornică  să  scape  de  sărăcia  din  casa  părintească. 
De  la  stăpâna  ei,  RANKA  a  învăţat  să  scrie  şi  să  citească  în  limba  latină, 
stăpâna  lăsând-o  să  stea  câte  o  oră  pe  zi  în  biblioteca  familiei. 

Majordomul  boierului  Neman  s-a  îndrăgostit  de  RANKA, 
mărturisindu-şi  sentimentul  de  iubire  stăpânului  său.  Koren  Dravic 
împlinise  22  de  ani,  lucra  la  boierul  Neman  de  4  ani,  pusese  ceva  bani 
deoparte  şi  dorea  să  îşi  întemeieze  o  familie  cu  aleasa  inimii,  RANKA. 
Fata  împlinise  19  ani.  Devenise  cultă  şi  stilată  datorită  influenţei 
binefăcătoare  a  stăpânei  Milena.  Având  încuviinţarea  tuturor,  cei  doi 
tineri  au  făcut  nunta,  primind  dreptul  de  a  locui  împreună  într-o  căsuţă 
de  pe  moşia  stăpânului. 

Viaţa  lor  monotonă  a  fost  însufleţită  doar  de  venirea  pe  lume  a  celor 
3  copii  născuţi  de  RANKA.  Primul  sosit  în  familie  a  fost  fetiţa  lor,  Norika, 
pe  când  mama  ei  avea  21  de  ani,  iar  după  3  ani  a  apărut  primul  băiat, 
Lucen.  Dorik,  fratele  lui,  a  fost  născut  de  RANKA  după  2  ani. 

în  anul  331,  când  RANKA  împlinise  30  de  ani,  boierul  Neman  i-a 
vândut  moşia  militarului  roman  Vicinius,  fiind  nevoit  să  îşi  achite  o  mare 
datorie  la  un  cămătar.  Vicinius,  prea  puţin  preocupat  de  treburile  moşiei, 
şi-a  lăsat  soţia  să  se  ocupe  de  toate.  Doamna  Lavinia,  femeie  autoritară, 
mamă  a  4  copii,  a  păstrat  toţi  angajaţii  din  marele  conac,  spre  norocul 
familiei  Dravic.  Norika,  fata  RANKĂI,  a  fost  luată  cameristă  la  16  ani,  în 
locul  mamei  sale.  Cei  doi  băieţi,  Lucen  şi  Dorik,  şi-au  găsit  şi  ei  o  utilizare 
ca  militari  în  devenire,  fiind  la  început  înrolaţi  în  regimentul  condus  de 
stăpânul  Vicinius. 

Koren,  fiind  obligat  să  treacă  de  pe  funcţia  de  majordom  pe  cea  de 
grădinar,  a  răcit  de  multe  ori,  ajungând  să  moară  de  tuberculoză  la  67  de 
ani.  RANKA,  rămasă  singură  în  căsuţa  rece  şi  dărăpănată,  plângea  zi  şi 
noapte  de  dorul  bărbatului.  Tuberculoza  a  răpus-o  şi  pe  ea  după  un  an  de 
la  pierderea  lui  Koren.  Avea  65  de  ani,  iar  singurătatea  îi  devenise 
insuportabilă.  Băieţii  plecaţi  într-o  campanie  militară  au  aflat  după 
câteva  luni  despre  moartea  mamei.  Norika,  fiică  iubitoare,  avusese  grijă 
de  RANKA  până  în  ultima  clipă  a  vieţii,  ocupându-se  şi  de  înmormântare 
împreună  cu  soţul  ei. 

Sufletele  celor  doi  soţi,  RANKA  şi  Koren,  s-au  regăsit  după  moartea 
fizică,  iubirea  lor  rămânând  la  fel  de  frumoasă  ca  pe  vremea  când  trăiau 
ca  soţ  şi  soţie. 

Nina  Petre 
6  noiembrie  2014 

COMENTARIUL  ELENEI 


„Vă  mulţumesc  frumos  pentru  episodul  spiritual  nr.21,  al  Rankăi,  cât 
şi  pentru  carte  şi  nu  pot  să  nu  constat  cât  de  puternic  simt  această 
dragoste  a  celor  doi,  pe  care  am  simţit-o  dintotdeauna,  fără  să  ştiu  nume 
sau  loc  de  desfăşurare.  Mi-am  dorit  foarte  tare  să  cunosc  pe  cineva  pe 
care  să-l  iubesc  din  tot  sufletul  şi  să  mă  iubească  la  fel,  să  fim  sinceri  unul 
cu  celălalt  şi  ne  sprijinim  unul  pe  celălalt,  dar  se  pare  că  viaţa  nu  a  fost 
aşa.  Mi-am  dorit,  dar  am  rămas  cu  doritul,  se  pare  că  nu  mai  am  acest 
drept:  să  iubesc  şi  să  fiu  iubită.  Dacă  îmi  plăcea  de  cineva,  sentimentele 
nu-mi  erau  împărtăşite,  sau  dacă  cineva  mă  plăcea,  nu  dădeam  eu  2  bani, 
ceea  ce  nu-i  prea  frumos,  dar  când  viaţa  vrea  să  râdă  de  tine,  o  face.  Sunt 
pedepsită,  nu  mai  am  dreptul  să  iubesc,  deşi  sunt  o  romantică  incurabilă. 

Probabil  de  aici  s-au  tras  şi  slăbiciunile  lui  Lirne,  Ruhad,  nu  mai  zic 
Lanisa  şi  boierul  Mihai,  un  ataşament  care  i-a  îndreptat  spre  suicid, 
pentru  toţi  trebuind  eu  să  plătesc,  prin  toată  batjocura  şi  circul  pe  care  le 
trăiesc . 

Văd  umilinţă  multă  şi  probabil  că  erau  priviţi  de  sus,  la  fel  cum  simt 
şi  eu  lucrurile  cu  mine  acum.  Am  o  funcţie  amărâtă,  privită  de  sus  de 
directori  şi  manageri,  care  consideră  că  sunt  alfa  şi  omega  şi  că  ei  nu  mai 
este  nimeni.  Şi  ce  este  mai  interesant,  că  mai  şi  mor  de  foame  cu  salariul 
pe  care-1  câştig  într-o  lună  de  chin. 

Chiar  mă  îngrijorează  prezentul,  mi-e  frică  de  viitor  şi  nu  ştiu  la  ce  să 
mă  mai  aştept.  Mă  tot  gândesc  ce  fac  cu  viaţa  mea,  spre  ce  mă  îndrept  şi 
parcă  sunt  într-o  cuşcă,  închisoare,  colivie,  numiţi-o  cum  vreţi,  din  care 
nu  ştiu  când  voi  scăpa. 

Frumos  din  partea  Milenei  că  s-a  ocupat  de  Ranka  şi  de  educaţia  ei, 
în  ceea  ce  priveşte  scrisul  şi  cititul  în  latină.  De  altfel  mi-a  plăcut  foarte 
mult  latina  în  şcoală,  deşi  nu  am  mai  rămas  cu  prea  mult,  dar  îmi  place. 
Când  am  picat  la  treapta  a  2-a  şi  a  trebuit  să  mă  mut  de  la  real  la  uman,  a 
trebuit  să  dau  nişte  diferenţe,  printre  care  şi  la  latină  şi  mi-a  plăcut,  am 
luat  notă  mare,  iar  profesoara  era  foarte  încântată  de  mine,  chiar  mă 
punea  să  răspund  în  clasă,  dar  după  ce  am  terminat  şcoala  m-am  rupt 
complet  de  profesori,  că  aşa  se  întâmplă.  A  fost  o  doamnă  deosebită, 
frumoasă  şi  cultă,  nu  ştiu  ce  i-o  fi  plăcut  la  mine. 

Ce  viaţă  frumoasă,  cred  că  contează  cât  toate  celelalte  expuse  la  un 
loc,  parcă  nici  un  alt  antecesor  din  cei  expuşi  nu  au  simţit  ceva.  Parcă  a 
fost  ceva  la  început  la  Esther  şi  Hander,  dar  la  ceilalţi  parcă  totul  a  fost 
rece  şi  doar  că  aşa  trebuiau  să  decurgă  lucrurile.  Dar  oare  mai  meritau  să 
simtă  ceva  după  atâtea  suiciduri?!  Pur  şi  simplu,  viaţa  asta  nu  vrea  ca  noi 
să  iubim  cu  putere,  cu  pasiune,  cu  sinceritate,  că  tot  vine  „Necuratu”  şi-şi 
bagă  coadă  ca  să  ne  chinuie,  ca  să  ne  îndemne  spre  păcat,  din  nerăbdare, 
egoism,  indiferenţă,  frică,  orgoliu,  mânie  etc.  în  fine,  ce  mai  contează??? 
0 

Nu  ştiu,  simt  frică,  nelinişte,  chin,  suferinţă  şi  nu  mă  mai  aştept  la 
nimic  bun,  cel  puţin  nu  în  viaţa  asta  a  mea,  răbdarea  nefiind  punctul  meu 

forte.  Am  obosit  şi  trag  de  mine  să  fac  tot  ceea  ce  este  de  făcut.  Faptul  că 
trăim  într-o  lume  în  care  numai  banii,  conturile  bancare,  maşinile  şi 
funcţiile  înalte  contează  şi  după  asta  eşti  judecat  mă  omoară,  şi  nu  mai 
pot.  Mi-e  scârbă,  simt  dezgust,  m-am  săturat  şi  nu  mai  vreau.  Mă  tot 
întreb  cât  o  să  mai  rezist,  continui  să  mă  întreb  şi  nu  găsesc  nici  un 
răspuns,  orice  se  poate  întâmpla,  oricând.  Să  mai  aştept,  ce?  Nu  mă  mai 
interesează  nimic.  îmi  iubesc  fetiţa  şi  ţin  la  tembelul  de  soţ,  dar  ce  dacă? 
Nu  mă  ajută.  Nu  simt  că  există  vitalitate  şi  bucurie  de  viaţă  în  mine.  Mă 
ajută  să  nu-mi  pun  ştreangul  de  gât  sau  să  nu  mă  arunc  în  faţa  metroului, 
dar  până  când?  Fata  creşte,  va  merge  la  casa  ei,  soţul  probabil  că  va  pleca 
din  această  lume  înaintea  mea,  că  probabil  trebuie  să  păţesc  la  fel  ca 
boierul  Mihai  şi  să  rezist,  să  nu  mai  apelez  la  cuţit,  ştreang,  metrou  etc., 
dar  nu  ştiu  dacă  voi  putea.  Nu  ştiu  ce  să  mai  zic,  decât  că  mă  simt 
dispreţuită,  tratată  de  sus,  nici  nu  sunt  băgată  în  seamă,  de  parcă  nici  n- 
aş  exista.  De  altfel,  m-am  gândit  că,  dacă  atâţia  antecesori  nu  s-ar  fi 
sinucis,  EU  sigur  nu  aş  fi  existat,  şi  ce  bine  ar  fi  fost! 

Vă  pup  şi  vă  iubesc,  şi  le  mulţumesc  mult  spiritelor  care  m-au  ghidat 
spre  dumneavoastră,  care  m-au  luminat  şi  m-au  încurajat  să  iau  legătura 
cu  dumneavoastră. 

Pentru  mine  este  foarte  importantă  viaţa  fiecărui  antecesor  spiritual 
de  care  aflu  şi  regăsesc  în  mine  câte  ceva  (mai  mult  sau  mai  puţin)  din 
fiecare,  încep  să  mă  cunosc  mai  bine,  dar  cum  să  fac  ca  să  nu  cad  din 
nou?  Nu  ştiu  sau  poate  ştiu,  dar  nu  am  forţa  şi  curajul  necesare  să  şi  fac 
ceva.” 

ELENA 
7  noiembrie  2014 
Bucureşti 


Episodul  22  -  RASSEN 

Episodul  spiritual  nr.22  îl  are  ca  erou  pe  cipriotul  RASSEN  KERIN. 
Viaţa  lui  s-a  desfăşurat  între  anii  225-279  (secolul  3).  Localitatea  natală, 
un  port  din  sud- vestul  insulei  Cipru,  se  numea  Pafos  (Paphos).  Părinţii 
lui  RASSEN  proveneau  dintr-un  neam  de  egipteni. 

Kadir  (tatăl)  şi  Ollode  (mama),  croitori  de  meserie,  au  avut  7  copii. 
Patru  dintre  ei  au  decedat,  din  cauza  unei  epidemii  apărute  pe  insulă.  Au 
rămas  în  viaţa  un  băiat  (RASSEN)  şi  două  fete  (Yde  şi  Naski).  RASSEN 
era  mai  tânăr  cu  4  ani  decât  Yde  şi  mai  în  vârstă  cu  2  ani  decât  Naski. 

Cipru  era  a  treia  insulă  ca  mărime  din  Marea  Mediterană.  Populaţia 
de  limbă  greacă  rămasă  din  antichitate  reprezenta  elementul  etnic 
majoritar  al  insulei.  Datorită  poziţiei  sale  favorabile  între  Europa,  Asia 
Mică  şi  Africa  de  Nord  şi  a  zăcămintelor  bogate  în  cupru  (de  unde  şi 
numele  de  Kypros),  Cipru  a  reprezentat  un  teritoriu  viu  disputat  şi 
stăpânit  succesiv  de  egipteni,  hitiţi,  perşi,  macedoneni,  seleucizi,  lagizi, 
romani,  bizantini,  arabi. 

La  venirea  lui  RASSEN  pe  pământ,  insula  Cipru  era  o  provincie 
romană.  Copilăria  băiatului  a  fost  anostă.  La  fel  ca  toţi  copiii  familiilor 
sărace,  a  muncit  de  mic  pentru  a-şi  ajuta  părinţii  să  îşi  câştige  modestul 
venit:  a  cărat  baloturi  cu  ţesături,  a  dus  haine  la  casele  clienţilor,  a  ajutat 
în  gospodărie  când  mama  lui  era  ocupată,  iar  surorile  nu  se  descurcau 
singure. 

în  anul  237  avea  12  ani.  Epidemia  de  ciumă  adusă  de  marinari  a  ucis 
numeroşi  localnici.  I-au  căzut  victime  şi  5  membri  ai  familiei  lui 
RASSEN:  tatăl,  Kadir,  o  fetiţă  şi  3  băieţi.  RASSEN,  Ollode,  Yde  şi  Naski 
au  scăpat  ca  prin  minune  de  cumplita  boală.  în  lipsa  lui  Kadir,  au  ajuns 
aproape  muritori  de  foame.  în  anul  următor,  238,  Ollode  şi-a  dat  fetele 
unor  negustori. 

Pe  RASSEN  l-a  cumpărat  un  marinar  din  Roma,  spunându-i  mamei 
că  îl  va  face  „copil  de  suflet”.  De  fapt,  băiatul  ajunsese  sclavul  celui  care  îi 
dăduse  banii  lui  Ollode.  Ajunşi  în  Roma,  au  poposit  în  casa 
comerciantului  Giverto,  fratele  marinarului.  Acesta  l-a  cumpărat  cu  o 
mică  sumă  de  bani,  luându-1  ca  sclav  în  casa  lui.  Spre  norocul  său, 
RASSEN  a  trăit  omeneşte,  prin  grija  lui  Giverto  şi  nevestei  lui,  Octavia. 

Cei  doi  nu  aveau  copii.  Observând  că  RASSEN  îndeplinea  toate 
poruncile  fără  să  se  arate  vreodată  obosit  sau  indispus,  stăpânii  s-au 
gândit  să  facă  om  din  el.  L-au  înscris  la  şcoala  primară,  unde  RASSEN  s-a 
remarcat  prin  inteligenţă  deosebită,  bună  memorie  şi  dorinţa  aprigă  de  a 
învăţa  carte.  Fiind  mai  în  vârstă  decât  colegii  săi,  care  începuseră  şcoala 
primară  la  7  ani,  i  s-a  permis  să  parcurgă  materia  cât  a  putut  de  repede, 
pentru  a-i  ajunge  din  urmă  pe  elevii  de  la  „Şcoala  de  gramatică” 
(gimnaziul),  intraţi  la  studii  la  vârsta  de  12  ani.  Şi  aici  RASSEN  a  parcurs 
materia  în  avans,  profesorii  dorind  să  iasă  din  el  un  om  deosebit. 

în  gimnaziu,  studiile  se  axau  pe  învăţarea  limbii  latine,  la  care  să 
adăuga  limba  greacă.  Elevii  primeau  şi  noţiuni  vagi  de  istorie  generală, 
geografie,  mitologie,  matematică,  astronomie  şi  muzică.  La  18  ani, 
RASSEN  s-a  putut  înscrie  la  Şcoala  Superioară  de  Ştiinţe  ale  Naturii. 
După  3  ani,  în  anul  246,  era  licenţiat  în  domeniu,  fiind  liber  să  îşi 
folosească  studiile  după  cum  dorea. 

Planul  său  de  viitor  era  să  cerceteze  viata  animalelor  care  trăiau  în 

5 

captivitate.  Nu  putea  să  uite  că  şi  el  fusese  sclavul  familiei  care  l-a 
adoptat  după  ce  împlinise  15  ani.  La  sugestia  tatălui  adoptiv,  Giverto,  şi-a 
deschis  o  grădină  zoologică  privată,  unde  doi  medici  tratau  animalele 
rănite  în  urma  luptelor  din  amfiteatru.  Cele  care  scăpau  cu  viaţă 
rămâneau  în  grija  personalului  aflat  în  subordinea  lui  RASSEN.  Giverto, 
om  bogat,  a  investit  o  avere  pentru  salvarea  bietelor  animale. 

Pe  locuitorii  Romei  îi  pasionau  luptele  organizate  în  amfiteatre.  Din 
Africa,  din  Orientul  Mijlciu,  din  pădurile  Germaniei  erau  aduse  la  Roma 
numeroase  animale  rare,  cum  erau  urşii,  mistreţii,  taurii  sălbatici, 
elefanţii,  leii,  tigrii,  panterele,  rinocerii,  crocodilii,  hipopotamii.  Aceştia 
erau  puşi  să  se  înfrunte  în  arenă:  taurul  cu  elefantul,  leul  cu  hipopotamul, 
mistreţul  cu  tigrul.  Deseori  animalul  lupta  împotriva  unui  om  înarmat. 

Erau  aruncaţi  în  arenă  şi  criminali  condamnaţi  la  moarte,  neînarmaţi, 
fiind  imediat  sfâşiaţi  de  fiarele  furioase,  spre  satisfacţia  patologică  şi 
entuziasmul  delirant  al  spectatorilor.  Foarte  apreciate  erau  şi  luptele 
elefanţilor  cu  taurii,  sau  ale  unui  hipopotam  cu  câte  5-6  crocodili.  Pentru 
capturarea  şi  transportul  elefanţilor,  nobilii  romani  cheltuiau  sume 
imense. 

Spectacolele  dezgustătoare  din  arene,  care  stârneau  instinctele  cele 
mai  sălbatice  ale  majorităţii  spectatorilor,  îl  aduceau  pe  RASSEN  în  prag 
de  nebunie.  După  fiecare  luptă,  sclavii  lui  transportau  animalele 
muribunde  până  la  micul  spital  de  lângă  modesta  grădină  zoologică. 
Bietele  necuvântătoare  erau  luate  în  primire  de  medicii  instituţiei,  care  se 
străduiau  să  le  micşoreze  suferinţele.  Pe  măsură  ce  treceau  anii,  grupul 
de  nobili  şi  comercianţi  bogaţi  dornici  să  contribuie  cu  bani  la  salvarea 
animalelor  rănite  crescuse  considerabil,  bătrânul  Giverto  nemaifiind 
obligat  să  îşi  ruineze  averea. 

Fiul  său  adoptiv,  RASSEN,  pe  care  îl  iubea  enorm,  fiind  foarte 
mândru  de  el,  s-a  căsătorit  la  28  de  ani  cu  Mirena,  o  fată  de  17  ani.  Fiică 
de  negustor  bogat,  cu  educaţie  aleasă,  i-a  fost  lui  RASSEN  o  soţie  fidelă, 
bună  mamă  pentru  cele  3  fiice  ale  lor.  Pe  Aurelia  o  născuse  la  18  ani. 
După  2  ani  a  mai  sosit  o  fetiţă:  Aludia.  Nirema  văzuse  lumina  zilei  când 
mama  ei  împlinise  24  de  ani.  Până  la  căsătoria  fiecăreia  dintre  ele,  fetele 
nu  au  avut  permisiunea  părinţilor  de  a  asista  la  luptele  din  arene. 

Tatăl  lor  a  trăit  doar  54  de  ani.  Cu  doi  ani  înaintea  obştescului 
sfârşit,  RASSEN  se  contaminase  cu  o  boală  de  piele  pe  care  o  aveau  şi 
unele  dintre  animalele  din  grădina  zoologică.  Medicii  reuşeau  să  le 
vindece,  dar  la  RASSEN  medicamentele  lor  nu  dădeau  rezultatele  dorite. 
Treptat,  rănile  de  pe  mâini  s-au  întins  pe  tot  corpul  bolnavului.  La  54  de 
ani,  RASSEN  nu  mai  îndrăznea  să  iasă  din  locuinţă.  Disperat,  şi-a  dat  pe 
piele  o  alifie  adusă  de  un  prieten  din  nordul  Africii.  Omul  îl  avertizase  că 
unsoarea,  extrem  de  toxică,  îl  putea  ucide  înainte  de  a-1  vindeca.  Slăbit 
peste  măsură,  bietul  RASSEN  nu  a  reuşit  să  reziste  asaltului  otrăvii 
ajunse  pe  pielea  lui.  S-a  stins  într-o  noapte,  după  chinuri  care  duraseră 
câteva  ore.  El,  salvatorul  a  mii  de  animale  nenorocite,  nu  găsise  niciun 
om  capabil  să  îl  scape  de  o  chinuitoare  boală  de  piele. 

Nina  Petre 
22  decembrie  2014 


COMENTARIUL  ELENEI 

„Sunt  mândră  de  un  astfel  de  antecesor  spiritual,  alt  om  bun  şi 
sufletist,  care  nu  mă  poate  face  decât  să  mă  simt  bine  şi  să  văd  că  au 
existat  în  trecutul  meu  spiritual  oameni  care  au  făcut  diferenţa  ca  şi 
calitate  umană. 

Un  copil  sărac,  pe  care  soarta  l-a  ajutat,  iar  cu  puţin  noroc  şi  muncă 
corectă  şi  cinstită,  s-a  dezvoltat  şi  a  ajuns  bogat  spiritual  şi  material.  Nu 

pot  să  nu  observ  încă  un  antecesor  spiritual  care  a  ajuns  în  Italia  şi  care  a 
reuşit,  nu  a  clacat  precum  Lanisa  Ridici. 

Din  nou  apare  ciuma,  care-i  omoară  pe  cei  apropiaţi  lui  Rassen,  la  fel 
ca  la  Lanisa,  unde  aceeaşi  boală  i-a  omorât  pe  socrii  ei  şi  le-a  îndreptat 
paşii  ei  şi  familiei  spre  Torino,  locul  nefericirii  şi  morţii  ei. 

Ce  om  deosebit,  pe  care  îl  simt  cu  efectele  faptelor  lui.  Pot  spune  că 
nu-mi  plac  blănurile,  nu  înţeleg  oamenii  care  găsesc  o  plăcere  în  a  vâna 
animale  şi  chiar  în  ziua  în  care  mi-aţi  trimis  acest  episod  spiritual,  la 
servici  a  venit  vorba  de  tăierea  animalelor  (că  tot  a  fost  ignatul),  iar  eu  le 
tot  spuneam  colegilor  mei  să  nu  mai  vorbească  despre  acest  lucru,  dar  ei 
continuau  să  vorbească  de  tăierea  porcilor,  a  vacilor  şi  a  găinilor,  luându- 
mi  reacţiile  în  derâdere. 

9 

Nu  suport  şi  nu  pot  să  omor  animale,  nici  măcar  insecte.  Nu  pot 
înţelege  luptele  în  arenă,  ce  plăcere  puteau  să  le  producă  oamenilor,  este 
inuman.  Am  văzut  în  filmele  care  redau  realităţile  acelor  vremuri  demult 

9 

trecute  luptele  între  animale,  gladiatori  etc.,  plăceri  josnice  şi  grosolane. 
De  altfel,  câte  lucruri  josnice  şi  grosolane  nu  au  loc  şi  în  zilele  noastre  şi, 
dacă  îţi  spui  părerea,  eşti  luat  peste  picior. 

Ce  om  frumos  şi  altruist,  şi-a  pus  viaţa  în  slujba  necuvântătoarelor  şi 
a  luptat  pentru  vieţile  lor,  cooptând  şi  alte  persoane  în  această  misiune 
frumoasă  şi  generoasă!  Este  un  antecesor  care-ţi  dă  o  senzaţie  de  bine  şi 
confort. 

Păcat  că  s-a  stins  atât  de  repede,  fiindcă  mai  putea  ajuta  destul  de 
mult.  El  avea  un  sens  în  viaţă  şi  o  cauză  pentru  care  lupta,  pe  când  eu,  din 
păcate,  oricât  îmi  doresc,  se  pare  că  nu  reuşesc  să-mi  găsesc  cauza  pentru 
care  să  lupt. 

Sunt  în  punctul,  după  cum  v-am  mai  spus,  în  care  mi-aş  dori  să  fac 
altceva  decât  până  acum  şi  nu  ştiu  încotro  să  mă  îndrept.” 

ELENA 
24  decembrie  2014 
Bucureşti 


Episodul  23  -  MBARKE 

Episodul  spiritual  nr.23  o  are  ca  eroină  pe  MBARKE.  Ea  a  trăit  între 
anii  154-211  (secolele  2  şi  3).  S-a  născut  intr-un  trib  de  etnie  bantu, 
adăpostit  într-o  pădure  sălbatică  din  apropierea  ţărmului  de  nord  al 
marelui  lac  denumit  mai  târziu  Victoria.  în  zona  respectivă  a  fost 
construit  ulterior  oraşul  Jinja,  aflat  astăzi  pe  teritoriul  republicii  Uganda. 

Părinţii  lui  MBARKE,  Urrd  (tatăl)  şi  Okri  (mama),  au  avut  15  copii. 
Au  ajuns  la  maturitate  doar  4:  o  fată  (MBARKE)  şi  3  băieţi  mai  mici  decât 
ea  (Doknod,  Mkudu,  Ndarrke).  Ceilalţi  11  copii  au  murit  din  cauza  unor 
epidemii  şi  a  rănilor  provocate  de  animale  sălbatice. 

Locuitorii  tribului  se  ocupau  cu  vânătoarea,  pescuitul,  recoltarea 
unor  plante  de  leac  şi  comestibile.  Bărbaţii  plecau  în  zori  de  zi  la 
vânătoare  şi  pescuit,  iar  femeile,  la  cules  de  ierburi  şi  rădăcini. 

Arcul  folosit  la  vânătoare  era  mic,  făcut  dintr-o  ramură  decojită  şi 
curbată  la  foc.  Săgeţile  aveau  vârfurile  din  lemn  otrăvite  şi  aripile  făcute 
din  frunze.  La  zdrobirea  bucăţilor  de  carne  şi  a  tuberculilor  se  folosea  o 
piuă  de  lemn.  Bărbaţii  fumau  din  pipa  făcută  dintr-o  nervură  de  rafie. 

Femeile  plecau  la  pădure  în  fiecare  dimineaţă,  după  ridicarea  ceţii, 
împingându-şi  copiii  înaintea  lor.  Scoteau  tuberculii  din  pământ 
scormonind  cu  ajutorul  unor  beţe.  Adunau  melci,  crabi,  raci,  termite, 
omizi,  şerpi,  punându-le  în  coşul  purtat  pe  spate.  Adunau  mierea 
albinelor  de  pământ,  iar  bărbaţii  o  culegeau  pe  cea  din  stupii  existenţi  în 
copaci. 

Atât  femeile,  cât  şi  bărbaţii  aveau  pielea  de  culoare  arămie,  ochii 
negri,  părul  negru.  Ochii  erau  alungiţi,  mongolici,  iar  pomeţii  obrajilor, 
proeminenţi.  Tribul  de  care  aparţinea  familia  lui  MBARKE  avea  mai 
puţin  de  100  membri.  Conducătorul  tribului  era  descendentul  unui  neam 
de  căpetenii.  El  avea  obligaţia  de  a  organiza  vânătorile,  de  a  asigura 
pacea,  de  a  cunoaşte  perfect  ţinutul  în  care  locuia  comunitatea  lui. 

Carnea  din  vânat  era  împărţită  între  toţi  membrii  tribului,  după 
reguli  foarte  stricte.  Cea  mai  mare  parte  a  hranei  era  asigurată  de  femeile 
care  adunau  tuberculi  comestibili,  fructe  şi  un  fel  de  pepeni.  Tot  ele 
prindeau  animale  mici:  şopârle,  furnici,  broaşte.  Cine  descoperea  un  stup 
îl  însemna,  fiindcă  mierea  era  un  aliment  preţios. 

în  perioada  vieţii  lui  MBARKE,  tribul  ei  nu  cunoştea  meşteşugul 
olăritului.  Cojile  ouălor  de  struţ  le  serveau  drept  vase  pentru  mâncare. 
Femeile  purtau  bijuterii  talisman  făcute  din  coji  de  ouă  sau  lemn. 
îmbrăcămintea  tuturor  era  sumară. 

în  neamul  mamei  Okri,  multe  femei  au  fost  vraci,  activitate 
continuată  şi  de  MBARKE.  Fata  a  învăţat  practicile  tămăduitoare  de  la 
mama  ei  şi  de  la  mătuşa  Uhno  (sora  mamei).  Ştiinţa  lor  secretă  se 
transmitea  numai  unor  rude  apropiate. 

La  n  ani,  MBARKE  devenise  o  fată  foarte  râvnită  de  doi  tineri  din 
sat.  L-a  ales  drept  soţ  pe  Lemrho,  un  vânător  foarte  curajos,  în  vârstă  de 
18  ani.  Ritualul  de  nuntă  a  fost  simplu,  dar  cântecele  şi  dansurile  ce  i-au 
urmat  au  durat  mai  multe  zile  şi  nopţi  la  rând.  Conform  tradiţiei  tribului, 
femeia  şi  bărbatul  aveau  drepturi  egale. 

Deşi  era  femeie-vraci,  MBARKE  nu  şi-a  neglijat  obligaţiile  femeieşti, 
aducând  pe  lume  12  copii.  Au  decedat  7  dintre  ei,  mama  lor  nereuşind  să 
le  salveze  viaţa.  Cele  3  fete  supravieţuitoare  se  numeau  Rogdo,  Umbeke  şi 
Mdurra.  Fraţii  lor  mai  mici  primiseră  numele  de  Gudru  şi  Naodd. 
Principala  ocupaţie  a  lui  MBARKE  era  tratarea  bolnavilor.  La  creşterea 
copiilor  a  ajutat-o  mama  lui  Lemrho. 

Până  îa  57  de  ani  s-a  luptat  cu  spiritele  rele  ascunse  în  corpul 
bolnavilor,  folosind  formule  magice,  dansuri  rituale,  obiecte  ajutătoare, 
în  incantaţiile  ei  îndemna  spiritele  răufăcătoare  să  se  retragă,  să  plece 

noaptea  în  pădure,  să  părăsească  pentru  totdeauna  trupul  bolnavilor. 
Formulele  magice  folosite  de  MBARKE  semănau  cu  descântecele  de 
deochi  folosite  şi  astăzi  în  ţara  noastră. 

Când  se  ocupa  cu  vindecările,  MBARKE  purta  o  bonetă  ascuţită, 
confecţionată  din  piele  de  pisică  sălbatică  sau  panteră.  Pe  frunte  avea  o 
panglică  împletită  din  fibre  de  plante,  având  la  mijloc  o  piatră  mare, 
albastră.  La  brâu  îi  atârnau  cozi  de  pisică  sălbatică  (uneori  de  leopard  sau 
de  panteră),  care,  în  timp  ce  ea  dansa,  descriau  un  cerc.  Tot  de  centură  îi 
atârnau  coarne  de  antilopă  astupate  cu  ceară,  în  care  pusese  diferite 
fetişuri:  gheare,  unghii,  oase  dinţi.  în  timpul  dansurilor  rituale,  purta  la 
glezne  coji  uscate  de  fructe,  având  în  interior  seminţe  sau  pietricele  care 
făceau  un  zgomot  special.  în  mână  avea  uneori  un  fel  de  sabie.  îşi  ungea 
corpul  cu  alb,  culoare  menită  să  sperie  spiritele  rele. 

Pentru  a  recunoaşte  spiritele  cuibărite  în  trupul  bolnavilor, 
MBARKE  folosea  diverse  obiecte:  oscioare  de  oameni  şi  animale, 
fragmente  de  carapace  de  broască  ţestoasă,  nuci,  coarne  şi  copite  de 
antilopă,  gheare  de  panteră,  oase  ale  degetelor  de  maimuţă,  oase  de 
peşte,  pene  de  păsări.  Fiecare  dintre  aceste  obiecte  avea  o  semnificaţie. 
Din  felul  cum  cădeau  după  ce  le  arunca,  vindecătoarea  trăgea  anumite 
concluzii. 

MBARKE  avea  o  memorie  foarte  bună  şi  puterea  de  a  vedea  ce  se  va 
întâmpla  cu  oamenii  în  viitor.  Un  bărbat  din  trib  reuşise  să  obţină  o 
oglindă  de  aramă  lustruită,  prin  schimb  de  produse  cu  un  membru  din  alt 
trib.  Neştiind  la  ce  servea  un  astfel  de  obiect,  i  l-a  dăruit  lui  MBARKE. 
Tot  privindu-se  în  oglindă,  femeia  a  observat  chipul  unui  bolnav  pe  care 
îl  trata  de  o  boală  grea,  alături  de  un  animal  din  pădure.  Şi-a  dat  seama 
imediat  că  era  necesar  să  scoată  spiritul  bolii  din  trupul  bolnavului  şi  să  îl 
trimită  spre  animalul  zărit  în  oglindă. 

în  munca  ei  de  vraci,  MBARKE  folosea  şi  substanţe  vegetale, 
administrate  bolnavilor  cu  ritualuri  speciale.  Avea  mereu  la  îndemână 
fierturi  din  ierburi,  flori,  fructe,  rădăcini,  coajă  de  copaci.  Toate  erau 
plăcute  la  gust  şi,  în  mare  parte,  eficiente.  Fructele  copacului  bimba 
reprezentau  un  diuretic  foarte  bun.  Florile  arborelui  toa  şi  ale  arbustului 
ombieng  dădeau  ceaiurilor  calităţi  vomitive.  Florile  copacului  hue  aveau 
efect  sudorific.  Fructele  de  cola  vindecau  anumite  boli  genitale,  dar  aveau 
şi  rolul  de  a  înlătura  oboseala  în  timpul  parcurgerii  unor  distanţe  mari 
prin  pădurea  sălbatică. 

MBARKE  folosea  două  plante  cunoscute  pentru  puterea  de  a  vindeca 
muşcăturile  de  şarpe.  Ea  obişnuia  să  folosească  şi  alte  metode  terapeutice 
care  le  completau  pe  cele  descrise  mai  sus:  aplica  ventuze,  lua  sânge,  îşi 
supunea  pacienţii  unor  băi  de  sudoare,  le  făcea  duşuri  reci  sau  fierbinţi. 

MBARKE  era  doar  o  femeie-vraci,  o  tămăduitoare.  Vrăjitorul 
tribului,  care  era  şi  căpetenia  comunităţii,  avea  preocupări  diferite  de  ale 
ei. 

Cu  toată  priceperea  sa  de  bună  vindecătoare,  MBARKE  şi-a  îngropat 
7  copii,  după  eforturi  zadarnice  de  a  le  veni  în  ajutor.  Ceilalţi  5  au  crescut, 

s-au  maturizat,  şi-au  întemeiat  propriile  familii,  având  copii  şi  nepoţi.  La 
57  de  ani,  MBARKE  era  bunică,  având  16  nepoţi.  într-o  zi,  îşi  trata  un 
nepoţel  pentru  o  durere  de  stomac,  în  timp  ce  altul  se  juca  pe  o  rogojină. 
Auzind  un  strigăt  al  copilaşului  din  spatele  ei,  s-a  întors  spre  el  şi  l-a 
văzut  cum  privea  un  şarpe  aflat  lângă  el.  Ştiind  că  muşcătura  şarpelui  va 
ucide  micuţul  în  câteva  momente,  femeia  s-a  repezit  şi  a  dat  şarpele  la  o 
parte  cu  mâna.  înfuriata,  vietatea  a  muşcat-o  de  umăr,  într-un  loc  unde 
MBARKE  nu  îşi  putea  suge  sângele  infectat.  Nu  a  mai  avut  timp  să  facă 
fiertura  din  ierburile  care  i-ar  fi  putut  neutraliza  veninul  din  rană.  S-a 
prăbuşit  fără  suflare  în  faţa  bieţilor  copilaşi,  ale  căror  strigăte  de  groază 
au  răsunat  în  toate  colibele. 

Nina  Petre 
11  februarie  2015 


COMENTARIUL  ELENEI 

„în  ceea  ce  o  priveşte  pe  Mbarke,  ironia  sorţii  a  făcut  în  aşa  fel  ca 
predecesoarea  spirituală  a  lui  Kurt  Dristen,  dar  la  alt  nivel,  să-şi  pună 
viaţa  în  slujba  celorlaţi,  să  ajute  o  grămadă  de  oameni,  dar  când  să  se 
ajute  pe  ea  sau  să  o  ajute  alţii,  nu  s-a  putut.  Doamne,  cât  de  real  este 
acest  sentiment  în  mine.  Când  este  vorba  să  fac  ceva  pentru  ceilalţi,  toţi 
mă  găsesc,  sunt  amabili  şi  drăguţi,  până  obţin  ce  vor.  Când  am  eu  nevoie 
de  ceva  sau  cineva  să-mi  fie  alături,  nici  pomeneală.  De  câte  ori  nu  mi-am 
primit  nu-uri  la  ceea  ce  ceream  sau  poate  nu  ceream,  dar  aveam  nevoie  şi 
nu  mi  se  dădea. 

Interesant  personaj  şi  pot  spune  că  simt  în  mine  anumite  părţi 
spirituale  din  această  femeie.  De  multe  ori,  şi  ştiţi  acest  lucru,  când  este 
multă  energie  negativă  în  jurul  meu  şi  am  parte  de  multe  piedici  -  care 
trebuie  să  existe  în  viaţa  mea,  ca  să-mi  primesc  lectiiile  de  viaţă  -  mă 
gândesc  imediat  că-s  farmece  făcute,  ca  o  obsesie,  parcă  aş  fi  paranoică 
pe  această  temă.  Oare  de  la  Mbarke  mi  se  trage?  Bine,  când  te  arzi  cu 
ciorbă,  sufli  şi-n  iaurt. 

în  ceea  ce  priveşte  felul  în  care  a  murit,  e  reprezentativ  pentru  multe 
persoane  care-s  săpate  pe  la  spate,  şi  probabil  că  de  multe  ori  mi  s-a 
întâmplat  să  fiu  vorbită  de  rău  şi  nu  am  ştiut.” 

ELENA 
13  februarie  2015 
Bucureşti 

LIZA 


Prezentare 

LIZA  este  o  fată  frumoasă  şi  inteligentă.  Viaţa  ei  nu  este  uşoară, 
fiind  nevoită  să  muncească  pe  vapoare  pentru  a  se  întreţine,  a  pune 
ceva  bani  deoparte  şi  a-şi  ajuta  familia  rămasă  în  ţară.  Modul  său  de  a 
gândi  şi  a  se  comporta  este  firesc,  fără  interese  meschine.  Iubeşte 
oamenii  şi  simte  mereu  nevoia  de  a-i  ajuta. 

Nina  Petre 
5  iunie  2015 


EPISOADE  SPIRITUALE  COMENTATE 
®  Carta  Fantini  (1891-1940) 
®  Alexia  Toudou  (1811-1874) 
O  Darruko  (1713-1790) 

®  Olena  Sirkova  (1622-1684) 
O  Numbunu  (1534-1589) 

®  Axina  Rădici  (1441-1503) 

O  Kravon  (1312-1389) 


Episodul  1  -  CARLA 

Episodul  spiritual  nr.i  o  are  ca  eroină  pe  elveţianca  CARLA 
FANTINI.  Ea  s-a  născut  în  oraşul  Berna  şi  a  trăit  între  anii  1891-1940 
(secolele  19  şi  20). 

Berna,  actuala  capitală  administrativă  a  Confederaţiei  Elveţiene,  a 
fost  întemeiată  în  anul  1191  de  către  ducele  Berold  V  de  Zăhringen.  în 
secolele  12  şi  13,  oraşul  Berna  a  fost  atras  în  conflictul  dintre  Habsburgi  şi 
familia  Savoia  pentru  controlul  asupra  Elveţiei  romanice.  Ajuns  centrul 
Reformei  protestante,  în  secolul  17  a  constituit  un  refugiu  pentru  mii  de 
hughenoţi  fugiţi  din  Franţa.  în  anul  1848,  Berna  a  devenit  sediul 
guvernului  federal  helvetic.  în  urma  unui  scurt  război  între  cantoanele 
protestante  şi  cele  catolice,  încheiat  cu  victoria  cantoanelor  protestante 
(liberale),  Constituţia  din  12  septembrie  1848  a  proclamat  Elveţia  ca  stat 
federal,  stabilind  capitala  în  Berna. 

Din  anul  1815,  Elveţia  nu  a  mai  participat  la  niciun  conflict  armat 
european,  respectând  o  politică  de  strictă  neutralitate.  în  secolele  19  şi 
20,  ţara  a  cunoscut  o  stabilitate  economică,  socială  şi  politică  unică  în 
Europa.  Nu  a  aderat  la  blocuri  sau  pacte  militare  şi  s-a  impus  ca  loc  de 
azil  pentru  refugiaţi  politici,  dar  şi  adăpost  discret  pentru  depozitele 
bancare  din  întreaga  lume.  în  secolul  20,  Elveţia  şi-a  menţinut  o 
neutralitate  strictă  în  timpul  celor  două  războaie  mondiale.  Şi-a  întărit 
industria.  A  devenit  ţinta  imigraţiei  muncitorilor  străini,  fapt  care  le-a 
provocat  elveţienilor  reacţii  xenofobe.  Stabilitatea  politică  a  ţării  a  fost 
deosebită. 

Părinţii  eroinei  noastre,  CARLA  Fantini,  erau  artişti  de  circ. 
Leonello,  tatăl,  era  proprietarul  unei  trupe  de  circ  bine  cunoscută  în 
întreaga  ţară.  Asireda,  nevasta  lui,  croitoreasă  şi  dresoare  de  păsări,  a  dat 
naştere  la  două  fete.  CARLA  avea  o  soră  mai  tânără  cu  6  ani,  Hidella. 
CARLA,  gimnastă  pricepută  în  acrobaţii  la  trapez,  şi-a  încheiat  această 
frumoasă  carieră  la  20  de  ani,  după  căsătoria  cu  Albert  Forgiani.  Sora  ei, 
Hidella,  nu  a  ajuns  să  profeseze  în  circ,  deoarece  la  vârsta  de  5  ani  şi-a 
fracturat  grav  un  picior  în  timp  ce  se  antrena  pentru  un  exerciţiu 
acrobatic.  Rămânând  cu  un  picior  mai  scurt,  fata  s-a  orientat  spre 
pictură,  lucrând  la  decorurile  necesare  circului.  Talentul  la  pictură  al 
celor  două  fete  era  moştenit  de  la  mama  lor,  dar  şi  de  la  bunica  din  partea 
mamei.  CARLA,  fiind  ocupată  cu  repetiţiile  şi  spectacolele,  a  reuşit  să 
urmeze  doar  anii  de  şcoala  generală.  Hidella  a  absolvit  şi  o  şcoală  de 
pregătire  a  pictorilor  decoratori. 

Albert  Forgiani,  patronul  unui  restaurant  din  Berna,  era  bun  prieten 
cu  Leonello,  tatăl  CARLEI.  împlinise  38  de  ani  în  1911  şi  se  străduia  să  îşi 
crească  orfanii  de  mamă,  trei  la  număr,  copii  minori,  dornici  de  prezenţa 
unei  femei  cumsecade  în  casă.  Albert  rămăsese  văduv  în  urmă  cu  un  an, 
soţia  decedând  din  cauza  unei  infecţii  genitale.  Căsătoria  cu  frumoasa 
CARLA  s-a  celebrat  în  toamna  anului  1911.  Mireasa  avea  20  de  ani,  iar 
mirele,  38.  CARLA  nu  a  refuzat  cererea  în  căsătorie,  fiindcă  îl  plăcea  pe 
Albert  din  toate  punctele  de  vedere:  bărbatul  era  frumos  la  chip,  avea  o 
statură  impunătoare,  vocea  caldă  şi  autoritară,  iar  privirea  lui  căpăta  o 
duioşie  aparte  când  o  privea  pe  aleasa  inimii  lui. 

Obişnuită  cu  trupa  circului,  unde  lucra  alături  de  copii,  CARLA  nu 
găsise  nimic  neplăcut  în  faptul  că  Albert  avea  3  băieţi  minori.  Cel  mai 
mare,  Darius,  tocmai  împlinise  7  ani  şi  visa  la  lumea  circului,  fiind  atras 
de  caii  dresaţi.  Riccardo,  la  4  anişori,  încă  mai  plângea  după  mama  lui. 
Nuciedo,  la  2  ani,  nu  îşi  mai  amintea  mama.  Conştientă  de  greutăţile  ce  o 
aşteptau  în  familia  soţului,  CARLA  a  renunţat  la  circ,  dedicându-se 
creşterii  celor  3  băieţi.  Tot  un  băiat  a  născut  şi  ea,  la  29  de  ani,  în  1920. 
Micuţul  Igor  era  voinic,  pofticios  la  mâncare,  mereu  bine  dispus, 
adevărată  jucărie  animată  pentru  fraţii  mai  mari. 

După  naştere,  CARLEI  i  s-a  trezit  dorinţa  de  a  picta  peisaje.  Viaţa 
artistică  din  Elveţia  ajunsese  la  standardele  europene.  Pe  CARLA  o 
impresionau  puternic  tablourile  inspirate  din  tradiţia  ţărănească  ale 

pictorului  Albert  Anker  din  Berna,  dar  şi  cele  cu  peisaje  şi  războinici 
viguroşi  avându-1  drept  autor  pe  Felix  Vallotton.  După  o  perioadă  de 
acumulare  a  propriilor  creaţii,  CARLA  şi-a  deschis  o  expoziţie  cu  vânzare 
în  centrul  oraşului.  în  1939,  când  începuse  cel  de-al  Doilea  Război 
Mondial,  ea  încă  îşi  mai  vindea  tablourile. 

în  1940  şi-a  închis  expoziţia,  din  cauza  nesiguranţei  în  care  se  află 
întreaga  populaţie  a  oraşului.  Neutralitatea  Elveţiei  era  violată  doar  în 
spaţiul  aerian,  prin  raidurile  unor  avioane  militare  germane.  Generalul 
Guisan,  personalitate  deosebit  de  populară  în  rândul  elveţienilor,  şi-a 
reunit  toţi  ofiţerii  superiori  în  iulie  1940,  convingându-i  să  nu  îşi  trădeze 
patria  trecând  de  partea  trupelor  naziste.  în  rândul  armatei  elveţiene 
erau  executaţi  prin  împuşcare  militarii  trădători,  destul  de  puţini  la 
număr.  Existau  şi  ofiţeri  germanofili  care  complotau  împotriva 
generalului  Guisan.  în  acelaşi  an,  1940,  partidele  extremiste  elveţiene  au 
fost  interzise  şi  s-a  instaurat  controlul  asupra  presei.  După  capitularea 
Franţei  şi  ocuparea  zonei  de  sud,  apoi  a  Italiei  de  Nord  de  către 
Germania,  Elveţia  s-a  văzut  complet  încercuită  de  trupele  naziste. 

Militari  germani  sub  acoperire  civilă  călătoreau  nestingheriţi  prin 
toată  Elveţia.  în  Berna,  restaurantul  lui  Albert,  soţul  CARLEI,  devenise 
extrem  de  aglomerat  cu  tot  felul  de  turişti,  mulţi  dintre  ei  vorbind  perfect 
limba  germană.  încasările  mari  obţinute  de  la  clienţi  întreţineau  două 
familii:  cea  a  lui  Albert  şi  cea  a  părinţilor  CARLEI,  care  fuseseră  nevoiţi 
să  îşi  închidă  circul.  Pentru  sporirea  succesului  la  public  şi  a  încasărilor, 
bineînţeles,  CARLA  începuse  să  cânte  seara  la  pianul  localului,  având 
mulţi  admiratori.  Lecţiile  de  pian  luate  în  perioada  adolescenţei  îi  erau  de 
mare  folos  tocmai  acum,  în  plin  război. 

Frumuseţea  ei  rămăsese  nealterată,  deşi  împlinise  49  de  ani.  Avea 
mulţi  admiratori  printre  clienţii  localului,  dar  unul  dintre  ei  părea 
îndrăgostit  la  culme.  Horst,  un  turist  german  care  se  afla  în  Berna  de  3 
luni  fără  a  da  semne  de  plecare,  o  admira  în  fiecare  seară  pe  CARLA, 
trimiţându-i  câte  un  buchet  cu  trandafiri  roşii,  la  care  adăuga  un  bilet  cu 
felicitări.  într-o  seară,  după  ce  femeia  îşi  terminase  recitalul  şi  se 
pregătea  de  plecare,  a  intrat  în  cabina  ei,  cerându-i  să-i  devină  amantă. 
La  refuzul  şi  ţipetele  CARLEI,  au  sosit  Albert  şi  doi  paznici,  sărind  să  îl 
bată  pe  neamţ.  Acesta,  băut,  dar  încă  agil,  a  scos  pistolul  şi  a  împuşcat-o 
mortal  pe  CARLA.  A  doua  zi,  falsul  turist,  ofiţerul  SS  Horst,  a  părăsit 
Elveţia. 

9 

Nina  Petre 
18  ianuarie  2015 


COMENTARIUL  LIZEI 

„Foarte  interesantă  povestea  Cariei  şi  multe  lucruri  mi  se  explică 
acum: 

-  întotdeauna  am  avut  repulsie  pentru  oamenii  băuţi.  Am  crezut  că 
este  din  cauză  că  părinţii  mei  au  băut  tot  timpul,  şi  asta  este  şi  cauza  din 

care  a  murit  mama  mea:  alcoolul.  Toată  copilăria  mea  am  văzut  doar 
scandaluri  şi  bătăi  din  cauza  băuturii.  Pe  de  altă  parte,  două  dintre 
relaţiile  mele  de  lungă  durată  (3  la  număr  în  total)  s-au  încheiat  din 
cauza  băuturii. 

-  a  treia  mea  relaţie  de  lungă  durată  s-a  încheiat  din  cauza  violenţei, 
pentru  care  am  avut  tot  timpul  o  mare  repulsie  de  altfel.  Agresivitatea  de 
orice  fel  îmi  dă  fiori  şi  de  aceea,  sincer,  nici  nu  mă  uit  foarte  des  la 
televizor,  iar  la  ştiri  deloc,  pentru  că  întotdeauna  sunt  doar  poveşti 
despre  violenţă  sau  negative. 

-  am  simţit  cumva  o  atracţie  pentru  bărbaţi  care  au  avut  copii  din 
căsătorii  anterioare  şi  parcă  simţeam  cumva  că  trebuie  să  fac  ceva  pentru 
acei  copii,  chiar  dacă  mamele  lor  sunt  cu  ei.  Interesant,  vreau  să  spun. 

-  am  simţit  într-o  perioadă  dorinţa  de  a  picta  şi  nu  ştiam  de  unde 
vine,  deoarece  eu  nu  am  avut  niciodată  talent  la  desen  sau  pictură.  Simt 
în  general  o  nevoie  acută  să  creez  ceva  tot  timpul  şi  am  creat  în  cariera 
mea  multe  operaţiuni  pentru  restaurante  noi.  Eu  pe  vapor  lucrez  ca  şi 
manager  de  restaurante.  Asta  e  altă  asemănare,  deoarece  întotdeauna  m- 
am  întrebat  cum  am  ajuns  eu  să  lucrez  în  restaurant,  pregătirea  mea 
şcolară  fiind  de  informatician.  Totul  s-a  petrecut  foarte  rapid  şi  am  ajuns 
pe  vapor  să  lucrez  în  restaurant  dintr-o  conversaţie  cu  cineva  care  lucra 
pe  vapoare.  Parcă  era  menit  cumva  să  ajung  aici. 

-  întotdeauna  când  era  un  circ  în  oraş,  eram  parcă  mai  mult 
interesată  de  cum  trăiesc  oamenii  care  lucrează  la  circ  decât  de 
reprezentaţie.  în  adolescenţă,  chiar  m-am  împrietenit  cu  o  trupă  nomadă 
care  a  stat  în  oraş  câteva  luni  într-un  parc  de  distracţii.  Eram  fascinată  de 
felul  cum  trăiesc  şi  călătoresc.  Probabil  că  şi  dorinţa  mea  de  a  călători  aşa 
de  mult  tot  de  aici  mi  se  trage. 

-  foarte  mare  dreptate  aveţi  şi  cu  faptul  că  arăt  destul  de  bine  şi 
multă  lume  îmi  spune  că  arăt  mult  mai  tânără  decât  sunt  în  realitate.  Am 
admiratori,  nu  pot  să  spun  că  nu,  şi  în  general  bărbaţi  care  sunt  mult  mai 
tineri  decât  mine,  şi  asta  mă  frapează  cumva.  încerc  să  fiu  cât  de 
diplomată  pot  ca  să  le  spun  că  nu  sunt  interesantă.  Am  o  perioadă  destul 
de  lungă  de  când  sunt  singură,  dar  prefer  asta  decât  să  mă  implic  din  nou 
într-o  relaţie  în  care  să  fiu  eu  cea  matură  şi  sprijin  din  multe  puncte  de 
vedere.  în  fiecare  relaţie  a  mea  de  până  acum  am  fost  cea  care  am 
susţinut  într-un  fel  sau  altul  bărbatul  de  lângă  mine.  Cel  puţin  în  cele  de 
mai  lungă  durată.  îmi  doresc  sincer  acum  şi  cred  că  este  timpul  să 
întâlnesc  pe  cineva  mai  matur  şi  lângă  care  să  am  un  sprijin.  Până  acum, 
toată  viaţa  mea  am  sprijinit  pe  alţii,  incluzând  familia  mea.  Din  păcate, 
oricât  am  făcut  pentru  părinţii  mei,  tot  nu  au  fost  fericiţi  şi  tatăl  meu  este 
nemulţumit  tot  timpul,  de  aceea  am  decis  să  păstrez  puţin  distanţa. 

-  nu  ştiu  încă  ce  afacere  mi-aş  dori  să  fac  acasă,  dar  sigur  nu  va  fi  un 
bar.  Sunt  foarte  înclinată  pentru  design  interior,  metode  de  vindecare 
alternative  şi  mult  m-am  gândit  în  ultima  perioadă  la  un  fast-food  cu 
mâncare  sănătoasă. 

Sincer,  nu  m-am  aşteptat  la  aşa  de  multe  asemănări  între  mine  şi 
Caria,  dar  mă  bucur  să  înţeleg  acum  de  unde  am  multe  din  emoţiile  pe 
care  le  am  acum. 

-  încă  un  adevăr  mare  este  faptul  că  întotdeauna  mi-am  spus  mie 
însumi  şi  celor  din  jurul  meu  că,  decât  să  mă  căsătoresc  din  interes,  mai 
bine  niciodată.  Se  pare  că  cu  un  motiv.” 

Liza 

24  ianuarie  2015 


Episodul  2  -  ALEXIA 

Episodul  spiritual  nr.2  o  are  ca  eroină  pe  ALEXIA  TOUDOU.  Viaţa  ei 
s-a  desfăşurat  între  anii  1811-1874  (secolul  19).  ALEXIA  s-a  născut  în 
localitatea  Ioannia,  situată  în  nord-vestul  Greciei  continentale,  în 
vecinătatea  lacului  Ioanninon.  Tatăl  ei,  Indakos  Toudos,  era  de  profesie 
militar.  Soţia  lui,  Henira,  îi  dăruise  două  fete.  ALEXIA  era  cu  2  ani  mai  în 
vârstă  decât  Karida.  Fetele  au  crescut  prin  grija  mamei,  tatăl  fiind  mereu 
plecat  în  campanii  militare. 

Ţara  lor  încă  mai  era  o  provincie  a  Imperiului  Otoman.  îndelungata 
rezistenţă  antiotomană  a  poporului  grec  a  ajuns  la  apogeu  în  anii  1821- 
1829,  prin  războiul  de  eliberare  naţională.  Sub  conducerea  lui  Alexandru 
Ipsilanti,  şeful  organizaţiei  patriotice  Eteria,  Grecia  s-a  revoltat  împotriva 
stăpânirii  otomane,  fiind  susţinută  de  voluntari  din  întreaga  Europă. 
Turcii  au  fost  învinşi  la  Navarino  în  1827  de  o  flotă  anglo-franceză.  Prin 
pacea  de  la  Adrianopol  (1829),  Imperiul  Otoman  a  recunoscut  autonomia 
Greciei.  în  anul  1830,  Grecia  a  devenit  stat  independent. 

La  7  mai  1832,  Tratatul  de  la  Londra  a  stabilit  ca  Grecia  să  fie  un 
regat  independent,  cu  o  monarhie  ereditară.  Primul  rege  a  fost  Otto 
(Friederich  Ludwig),  aparţinând  dinastiei  de  Bavaria.  El  a  domnit  între 
anii  1833-1862.  La  27  octombrie  1862,  regele  Otto  a  renunţat  la  tron, 
părăsind  Grecia  ca  urmare  a  revoltei  garnizoanei  militare  din  Atena.  La 
20  martie  1863,  Adunarea  Constituantă  l-a  ales  ca  nou  rege  al  Greciei  pe 
Christian  Wilhelm  Ferdinand  Adolphus  George,  principe  de  Danemarca, 
aparţinând  dinastiei  Gliicksburg.  El  a  domnit  până  în  1913,  purtând 
numele  de  Georgios  (George)  I. 

în  anul  bătăliei  de  la  Navarino  (1827),  ALEXIA  Toudou,  având  doar 
16  ani,  s-a  căsătorit  cu  militarul  Nikos  Kaloyannis,  un  tânăr  de  29  ani, 
aflat  în  regimentul  condus  de  tatăl  ei.  Nikos  a  cunoştea  de  copilă,  casa 
părinţilor  lui  aflându-se  în  apropierea  casei  familiei  Toudos.  Nikos  s-a 
înţeles  cu  părinţii  fetei  când  ALEXIA  împlinise  10  ani,  urmând  să  o  ia  de 
nevastă.  într-o  pauză  dintre  două  războaie,  Indakos  şi  Nikos  au  revenit 
acasă  pentru  a  organiza  nunta. 

Nikos,  al  cărui  tată  era  văr  cu  revoluţionarul  Alexandros  Ipsilanti, 
luptase  alături  de  acesta  în  anii  1821-1822,  continuând  apoi  să  activeze 
sub  comanda  lui  Indakos.  Profundul  patriotism  de  care  era  animat  soţul 

ei  a  copleşit-o  pe  ALEXIA.  Din  copila  naivă  ce  fusese  la  nunta  cu  Nikos,  a 
devenit  după  aceea  o  femeie  conştientă  de  importanţa  luptei  poporului 
său  pentru  eliberarea  de  sub  jugul  otoman  şi  reconstrucţia  ţării,  distrusă 
de  asuprirea  turcească  şi  de  războaiele  purtate  pe  teritoriul  său. 

La  50  de  ani,  în  1848,  Nikos  s-a  retras  din  armată,  în  urma  unei  răni 
grave  căpătate  la  piciorul  stâng.  Rămăsese  şchiop  pentru  tot  restul  vieţii, 
în  acel  an,  1848,  ALEXIA  împlinise  37  de  ani,  era  o  femeie  frumoasă, 
inteligentă,  voinică,  mamă  a  3  băieţi.  Arkis,  fiul  cel  mare,  avea  20  de  ani. 
Mijlociul,  Tekiros,  avea  18  ani,  iar  cel  mai  tânăr,  Iannis,  împlinise  12  ani. 
Arkis  şi  Tekiros  erau  deja  înrolaţi  în  armata  naţională,  urmând  cariera 
militară  a  tatălui  lor.  Iannis,  foarte  ataşat  sufleteşte  de  mama  lui,  aştepta 
să  împlinească  18  ani  pentru  a  intra  în  afaceri  comerciale. 

Nikos,  curajosul  militar  pensionat  după  33  de  ani  dedicaţi 
obiectivelor  armatei  naţionale,  a  trecut  în  primul  an  de  şedere  acasă 
printr-o  depresie  care  îl  aducea  deseori  într-o  stare  de  însingurare  şi 
disperare.  Piciorul  şchiop  îl  durea  la  schimbarea  vremii,  când  se  apropia 
anotimpul  rece.  ALEXIA  şi  Iannis  l-au  îngrijit  cu  devotament  şi  iubire, 
reuşind  să  îl  convingă  să  renunţe  la  ideea  sinuciderii.  Timp  de  21  de  ani, 
ALEXIA  îl  avusese  lângă  ea  doar  de  câteva  ori  pe  an,  pentru  câteva  zile, 
cât  primea  permisie  de  la  şefii  lui.  Femeia  îşi  crescuse  copiii  cu  ajutorul 
mamei  Henira,  care  îşi  adoră  nepoţii. 

Având  soţul  suferind  şi  depresiv,  ALEXIA  s-a  sfătuit  cu  bătrânii  ei 
părinţi,  nemaiştiind  ce  să  facă  pentru  binele  lui.  Ştia  de  la  mama  Henira 
să  facă  masaje,  să  pună  comprese  cu  fierturi  din  plante  calmante,  să 
încurajeze  omul  bolnav.  Nikos  suferea  şi  din  cauza  lipsei  de  activitate. 
Obişnuit  din  adolescenţa  să  fie  mereu  activ,  gata  să  pornească  în  marşuri 
lungi  şi  să  participe  la  războaie,  nu  acceptă  ideea  că  viitorul  însemna 
pentru  el  să  stea  degeaba,  închis  în  casă.  La  propunerea  ALEXIEI,  şi-a 
cumpărat  o  barcă,  devenind  util  călătorilor  care  doreau  să  traverseze 
lacul  Ioanninon.  Iannis,  fiul  său,  l-a  însoţit  în  fiecare  drum,  ani  la  rând. 
Au  reuşit  să  îşi  cumpere  un  vaporaş  în  care  transportau  călători  şi  diverse 
mărfuri.  ALEXIA,  fericită  când  îşi  vedea  soţul  mulţumit  şi  preocupat  de 
călătoriile  lui,  simţea  să  nu  trăise  degeaba  până  atunci.  Sufletul  ei,  dornic 
de  iubire  şi  înţelegere  cu  cei  dragi,  îşi  găsise  liniştea. 

A  trăit  doar  63  de  ani.  Era  o  vreme  rece  de  toamnă,  iar  inima  îi 
dădea  semne  că  nu  va  mai  putea  pulsa  multă  vreme.  S-a  stins  într-o  seară 
de  noiembrie,  pe  când  şedea  fără  vlagă  în  fotoliul  ei  de  lângă  sobă. 
Sfârşitul  i-a  fost  domol,  ca  un  somn  adânc.  Soţul  şi  fii,  rămânând  fără  ea, 
au  suferit  multă  vreme.  Neconsolat  în  urma  pierderii  soţiei,  Nikos  a  mai 
trăit  doar  un  an.  S-au  revăzut  ca  duhuri  iubitoare,  prietene,  aşteptând 
fiecare  să  se  întrupeze  din  nou. 

Nina  Petre 
12  februarie  2015 

COMENTARIUL  LIZEI 


„Foarte  interesant  şi  vreau  să  spun  că  este  foarte  adevărat  că  dorinţa 
mea  cea  mai  mare  este  să  am  libertate,  să  călătoresc,  să  cunosc  oameni  şi 
să  ajut  unde  pot. 

Cred  şi  că  faptul  că  mi  s-au  aranjat  în  aşa  fel  lucrurile  ca  să 
călătoresc  pe  mare  cu  vaporul  are  mult  de-a  face  cu  modul  în  care  Alexia 
a  găsit  soluţia  să  îl  ajute  pe  soţul  ei,  făcând  transport  cu  vaporul. 

La  fel  ca  şi  Alexia,  simt  mereu  o  dorinţă  de  a  iubi,  a  se  simţi  iubită  şi 
a  susţine  şi  ajuta  pe  cei  dragi. 

Sunt,  intr-adevăr,  o  persoană  optimistă  şi  plină  de  viaţă.  Sunt 
considerată  o  femeie  frumoasă  de  multă  lume,  chiar  dacă  eu  de  multe  ori 
nu  mă  văd  foarte  frumoasă,  dar  mai  ales  sunt  considerată  o  femeie  cu 
suflet  bun. 

Cel  mai  interesant  este  că  am  cunoscut  un  bărbat,  Iannis,  în  urmă  cu 
9  ani  şi  era  foarte  îndrăgostit  de  mine  în  acel  moment.  îmi  scria  scrisori 
lungi  de  dragoste  şi  mi-a  făcut  chiar  şi  cadouri  destul  de  scumpe,  pe  care 
eu  iniţial  nu  am  vrut  să  le  accept,  dar  până  la  urmă  am  acceptat.  Acesta 
este  un  lucru  pe  care  l-am  învăţat  puţin  mai  târziu  în  viaţa  mea:  că 
trebuie  să  învăţ  şi  să  primesc  cadouri  şi  nu  doar  să  dăruiesc.  în  acel 
moment  l-am  refuzat  pe  acest  Iannis  şi  toate  propunerile  lui. 

între  timp,  am  evoluat  la  locul  meu  de  muncă  şi  am  început  acum  să 
călătoresc  de  pe  vapor  pe  vapor,  exact  ceea  ce  eu  îmi  doream  să  fac  şi 
pentru  care  am  venit  la  această  companie  nouă.  La  prima  mea  călătorie, 
care  a  fost  această  săptămână,  pe  cine  credeţi  că  întâlnesc?...  acelaşi 
Iannis  care  în  urmă  cu  9  ani,  la  cealaltă  companie  la  care  am  lucrat 
împreună,  îmi  făcea  declaraţii  de  dragoste.  Nici  nu  ştiam  că  lucrează  aici 
şi,  de  fapt,  eu  sunt  aici  pentru  a-i  inspecta  lui  operaţiunea.  Cred  că  ne-am 
reîntâlnit  să  ne  ajutăm  în  continuare.  Practic,  eu  îl  ajut  acum  cu  nişte  idei 
noi,  pentru  a  avea  mai  multă  eficienţă  în  modul  de  a  opera,  totodată  cu 
nişte  discuţii  şi  sfaturi  de  natură  mai  spirituală,  iar  faptul  că  el  a  fost  aici 
la  prima  mea  călătorie  în  noul  meu  job  m-a  ajutat  pe  mine  să  mă  simt 
comfortabil  şi  să  mă  adaptez.  Ideea  este  că  am  reuşit  să  mă  văd  din  nou 
ca  pe  o  femeie  frumoasă  şi  atrăgătoare,  mai  ales  că  în  ultima  perioadă 
nici  nu  mă  mai  gândeam  la  mine  ca  femeie,  ci  doar  la  câtă  forţă  de  muncă 
am  şi  să  reuşesc  în  această  tranziţie.” 

Liza 

28  februarie  2015 


Episodul  3  -  DARRUKO 

Episodul  spiritual  nr.3  îl  are  ca  erou  pe  patagonezul  DARRUKO. 
Viaţa  lui  s-a  desfăşurat  între  anii  1713-1790.  DARRUKO  s-a  născut  într-o 
familie  de  indieni  tehuelche,  aparţinând  comunităţii  unui  sat  aflat  în 
apropierea  ţărmului  estic  al  marelui  lac  Buenos  Aires.  Acest  lac  se  află  în 

vestul  actualei  ţări  numite  Argentina,  între  masivele  muntoase  ale 
Anzilor  Patagonezi. 

Tatăl  lui  DARRUKO,  numit  Nadirro,  se  ocupa  cu  vânatul,  pescuitul 
şi  transportul  lemnelor  din  pădurile  aflate  în  apropierea  satului.  Foarte 
înalt  şi  voinic,  Nadirro  umbla  încălţat  cu  opinci  făcute  de  nevasta  lui, 
Ullumi,  din  piei  de  animale  sălbatice.  Ullumi  dăduse  naştere  la  7  copii, 
dintre  care  5  muriseră  de  mici,  din  cauza  unor  răceli  grave,  netratate 
corespunzător  de  bunicul  Miskodo,  tatăl  ei.  Au  rămas  în  viaţă  şi  s-au 
maturizat  doi  băieţi.  DARRUKO,  eroul  nostru,  era  cu  5  ani  mai  în  vârstă 
decât  fratele  său,  Sando. 

Viaţa  aspră,  de  oameni  ai  muntelui,  le  punea  tuturor  la  grele 
încercări  rezistenţa  trupului.  Lacul  pe  malul  căruia  trăiau,  denumit  de 
conquistadori  Buenos  Aires,  era  un  lac  glaciar,  situat  într-o  regiune  cu 
multe  ape  curgătoare,  ale  căror  văi  se  aflau  între  masive  muntoase 
deosebit  de  înalte.  Gheţarii  aveau  bazine  de  alimentare  foarte  întinse, 
coborând  în  văi  prin  limbi  puternice,  mai  jos  de  limita  zăpezilor 
persistente.  Frigul  era  intens  în  cea  mai  mare  parte  a  anului,  umiditatea 
ridicată  şi  zăpezile  abundente. 

Băieţii  indianului  Nadirro  s-au  dezvoltat  frumos,  rezistând 
condiţiilor  grele  de  viaţă.  DARRUKO,  ajungând  la  fel  de  înalt  ca  tatăl  său 
şi  ca  bunicul  Miskodo,  s-a  simţit  în  stare  să  înveţe  străvechea  meserie  a 
vindecărilor.  Fratele  lui,  Sando,  a  plecat  de  la  17  ani  spre  est,  unde  exista 
o  comunitate  formată  în  mare  parte  din  imigranţi  europeni.  Localitatea 
s-a  extins  treptat,  devenind  după  mulţi  ani  oraşul  turistic  Perito  Moreno. 

DARRUKO  a  rămas  în  satul  natal,  fiind  puternic  ataşat  de  părinţi, 
rude  şi  de  pitorescul  naturii  înconjurătoare.  La  22  de  ani  s-a  căsătorit  cu 
aleasa  inimii,  o  indiancă  tehuelche  de  16  ani,  numită  Landika.  Tăcuta  şi 
supusă  voinţei  soţului,  Landika  a  dat  naştere  la  7  copii,  aşa  cum  făcuse  cu 
mulţi  ani  în  urmă  soacra  ei,  Ullumi.  Spre  bucuria  tuturor,  cele  3  fete  şi  cei 
4  băieţi  au  trecut  cu  bine  peste  bolile  copilăriei,  crescând  mari,  sănătoşi  şi 
voinici,  adevăraţi  fii  ai  munţilor  din  jur.  în  mod  evident,  meritul  salvării 
vieţii  celor  7  copii  îi  aparţinea  lu  DARRUKO. 

Faima  lui  de  mare  vindecător  ajunsese  până  în  satele  din  preajma 
lacului,  de  unde  soseau  oameni  bolnavi,  având  mari  speranţe  în  puterea 
lui  de  a  le  scoate  duhurile  bolilor  din  trup.  DARRUKO  folosea  practicile 
străvechi  ale  indienilor  tehuelche,  învăţate  ani  la  rând  de  la  bunicul 
Miskodo.  Dimineaţa  în  zori,  pleca  în  pădurile  învecinate,  pentru  a  recolta 
plantele  de  leac.  Deseori  era  nevoit  să  urce  la  mari  înălţimi,  unde  arbuştii 
folositori  abia  ieşeau  din  zăpadă. 

Dintre  fetele  lui,  doar  cea  mare,  Neurra,  i  s-a  alăturat  în  practicile  de 
tratare  a  bolnavilor.  Celelalte  două,  Tidke  şi  Rikella,  stăteau  toată  ziua  în 
preajma  Landikăi,  străduindu-se  să  înveţe  temeinic  toate  treburile 
gospodăreşti.  Cei  4  băieţi,  mândria  lui  DARRUKO,  s-au  simţit  atraşi  de 
munci  grele  şi  pretenţioase,  cum  erau:  cioplitul  bârnelor  de  lemn, 
construcţia  bărcilor  necesare  la  pescuit,  vânătoarea  la  mari  înălţimi, 
confecţionarea  hainelor  din  piei  şi  blănuri  de  animale.  Fiul  cel  mare, 

Deko,  s-a  căsătorit  cu  o  fată  din  alt  sat,  plecând  definitiv  de  lângă  părinţi. 
Caduno  şi  Rialdo  au  rămas  aproape  de  părinţi,  construindu-şi  propriile 
case,  unde  şi-au  adus  nevestele.  Mimmo,  fiul  cel  mic,  a  devenit 
vindecător  ca  tatăl  său. 

La  77  de  ani,  DARRUKO  mergea  drept  ca  bradul,  era  sănătos  şi 
muncea  la  vindecări  ajutat  de  Mimmo.  Ca  printr-un  mare  ghinion, 
începuseră  să  le  vină  în  coliba  de  tratamente  vizitatori  de  departe,  unii 
dintre  ei  imigranţi  europeni.  Toţi  prezentau  aceleaşi  simptome:  tuşeau, 
aveau  febră  şi  îşi  pierdeau  puterile  în  scurtă  vreme.  DARRUKO,  indian  ce 
trăise  toată  viaţa  departe  de  lumea  civilizată  din  estul  ţării,  nu  cunoştea 
boala  numită  tuberculoză,  adusă  de  europeni  de  pe  continentul  lor. 
Trupul  său,  ca  şi  al  tuturor  indienilor  din  munţi,  nu  avea  anticorpi  pentru 
această  boală  necruţătoare.  S-a  îmbolnăvit  şi  el,  nereuşind  să  se  vindece 
cu  ştiinţa  lui  străveche. 

Nina  Petre 
4  martie  2015 


COMENTARIUL  LIZEI 

„Parcă  mă  regăsesc  în  fiecare  din  predecesorii  mei...  Nu  ştiu  de  ce, 
dar  parcă  am  senzaţia  că  sunt  fiecare  în  parte.  Şi  cu  Darruko  la  fel  ca  şi  cu 
ceilalţi.  Pe  lângă  faptul  că  îmi  place  să  ajut  oamenii  şi  cred  că  pot  ajuta  la 
vindecarea  lor.  întotdeauna  am  simţit  că  pot  face  asta.  Totodată  simt  că 
Darruko  era  şi  o  persoană  foarte  blândă. 

Este  prea  ciudat  că  vreau  să  călătoresc  tot  timpul  şi  nu  vreau  să 
rămân  intr-un  loc  prea  mult.  Şi  din  karma  lui  Darruko  şi  cea  a  Alexiei  îmi 
revine  dorinţa  foarte  puternică  de  libertate. 

Pe  de  altă  parte,  încep  să  mă  simt  din  ce  în  ce  mai  sensibilă  la 
oamenii  cu  care  interacţionez.  Din  ce  în  ce  mai  uşor,  absorb  ceea  ce  simt 
cei  din  jurul  meu  şi,  la  un  moment  dat,  îmi  dau  seama  că  nici  nu  este  ceea 
ce  simt  eu  cu  adevărat.  Cred  că  şi  de  aceea  încep  să  simt  mai  mult  nevoia 
să  am  timpul  meu  departe  de  ceilalţi  în  fiecare  zi,  o  perioadă  de  timp,  şi 
slujba  aceasta  nouă  îmi  deschide  această  posibilitate.  Călătoresc  mult, 
sunt  cumva  independentă  şi  interacţiunea  cu  cei  din  jur  este  mai  limitată 
decât  înainte.  încă  mai  lucrez  la  a-mi  crea  mai  mult  timp  pentru  mine, 
dar  este  mai  bine  decât  înainte.  Mi-au  ridicat  şi  salariul  şi  acum  sunt  la 
acelaşi  nivel  ca  şi  înainte  de  a  veni  la  compania  aceasta.Cred  că  şeful  meu 
direct  mai  negociază  o  ridicare  de  salariu,  ceea  ce  îmi  va  fi  şi  mai 
convenabil.” 

Liza 

28  martie  2015 

Episodul  4  -  OLENA 


Episodul  spiritual  nr.4  o  are  ca  eroină  pe  OLENA  SIRKOVA.  Viaţa  ei 
s-a  desfăşurat  între  anii  1622-1684  (secolul  17).  OLENA  s-a  născut  în 
localitatea  Kazan,  situată  la  confluenţa  fluviului  Volga  cu  fluviul  Kazanka. 

Familia  OLENEI  era  bogată.  Moşierul  Anatoli  Sirkov,  tatăl  ei,  avea 
un  teritoriu  imens  în  stepă,  din  care  obţinea  produse  agricole  mult  cerute 
pe  piaţa  oraşelor  din  apropiere.  Nevasta  lui,  Viana,  dăduse  viaţa  celor  3 
copii  ai  lor.  Fetele,  OLENA  şi  Alina,  aveau  un  frate  mai  mic,  Volodea, 
OLENA  fiind  mai  în  vârstă  decât  sora  ei  cu  4  ani. 

Istoria  oraşului  Kazan  era  bogată  în  evenimente  dramatice. 
Unificarea  Rusiei  avusese  loc  în  secolele  14-16,  în  jurul  Marelui  Cnezat  al 
Moscovei.  în  timpul  domniei  cneazului  Moscovei  Ivan  III  (1462-1505), 
Rusia  a  scăpat  definitiv  de  dominaţia  mongolă.  Hoarda  de  Aur  s-a 
destrămat  în  hanatele  Kazan,  Astrahan  şi  Crimeea.  Ţarul  Ivan  IV  cel 
Groaznic  (1533-1584)  a  reuşit  să  includă  în  Rusia  hanatele  tătare  Kazan 
şi  Astrahan.  De-a  lungul  vieţii  eroinei  noastre,  OLENA,  Rusia  a  fost 
condusă  de  5  ţari  ce  aparţineau  dinastiei  Romanovilor:  Mihail  III 
Feodorovici  Romanov  (1613-1645),  Aleksei  Mihailovici  (1645-1676), 
Fedor  III  Alekseevici  (1676-1682),  Ivan  V  împreună  cu  fratele  său  vitreg 
Petru  I  (1682-1696). 

Copiii  moşierului  Anatoli  au  învăţat  carte  în  familie,  cu  profesori 
aduşi  de  la  Moscova.  Unicul  băiat,  Volodea,  şi-a  făcut  stagiul  militar  în 
Moscova,  unde  locuiau  bunicii  din  partea  mamei. 

Pe  OLENA  au  măritat-o  părinţii  la  16  ani  (în  1638)  cu  boierul  Kidar 
Tarikin,  un  bărbat  în  vârstă  de  26  ani.  Tatăl  acestuia  provenea  din  părinţi 
ruşi,  iar  mama  era  de  origine  tătară.  Tatăl  lui  Kidar,  moşierul  Grigori,  îi 
dăruise  fiului  său,  unicul  copil,  întreaga  moşie,  rămânând  doar  cu  vasta 
casă  din  Kazan  şi  afacerile  comerciale  cu  produse  de  pe  imensele  terenuri 
din  afara  oraşului. 

OLENA  a  devenit  mamă  la  19  ani,  născând  primul  băiat,  pe  Rodin. 
Următorul  fiu,  Timar,  a  sosit  în  familie  la  5  ani  după  naşterea  lui  Rodin. 
Băieţii  au  crescut  în  ambianţa  aristocratică  a  familiei,  jucându-se  deseori 
cu  cei  doi  veri,  copiii  mătuşii  Alina.  în  perioada  de  vară  locuiau  în 
conacul  de  pe  moşia  părinţilor,  unde  se  distrau  de  minune  printre 
animalele  domestice. 

OLENA,  conştientă  de  multiplele  activităţi  ale  soţului,  se  mulţumea 
cu  scurtele  lui  şederi  acasă,  în  oraş  şi  la  ţară,  evitând  să  îi  ceară  lui  Kidar 
mai  multe  explicaţii  decât  voia  el  să  îi  dea.  Rolul  ei  era  cel  de  mamă  şi  de 
supraveghetoare  a  servitoarelor  din  casă.  Pentru  conducerea  lucrărilor 
din  afara  celor  două  locuinţe,  existau  doi  administratori  plătiţi  de  Kidar. 

Deşi  îndatoririle  familiale  o  obligau  să  stea  mai  mult  în  perimetrul 
gospodăriilor,  ea  pleca  deseori  călare  sau  cu  şareta  în  lungi  plimbări  prin 
stepă,  fiind  primită  cu  mare  drag  în  casele  moşierilor  vecini.  Kidar  avea 
multe  probleme  de  rezolvat  pe  moşie  şi  la  oraş. 

Revoltele  populare  se  ţineau  lanţ,  fiind  îndreptate  împotriva  şerbiei 
şi  a  politicii  economice  duse  de  puterea  de  la  Moscova.  Ţăranii  continuau 
să  fie  legaţi  de  glie,  revoltându-se  deseori  împotriva  boierilor. 
Nemulţumirea  generală  era  adesea  exprimată  prin  fenomenul 
brigandajului,  adică  al  haiduciei.  Complicitatea  populaţiei  sărace  favoriza 
activitatea  haiducilor,  care  prădau  şi  ucideau  la  drumul  mare  grupurile 
de  negustori  ambulanţi,  dar  şi  trăsurile  boiereşti,  în  care  doamnele  erau 
pline  de  bijuterii. 

OLENA,  femeie  inteligentă,  având  un  caracter  filantropic  şi  o 
abilitate  nativă  în  comunicarea  cu  oamenii,  obişnuia  să  ajute  periodic 
familiile  sărace  ale  şerbilor  de  pe  moşia  lui  Kidar.  Aflând  deseori  despre 
epidemiile  care  se  răspândeau  în  cele  5  sate  din  perimetrul  moşiei, 
OLENA  transporta  în  trăsura  ei  medici  şi  saci  cu  medicamente 
cumpărate  din  Kazan.  întâlnindu-se  uneori  pe  drum  cu  haiduci  beţi, 
porniţi  pe  jaf,  vizitiul  OLENEI  le  striga  numele  ei,  iar  hoţii  se  dădeau  la  o 
parte  cu  respect. 

Norocul  OLENEI  a  durat  până  în  anul  1671,  cel  de-al  doilea  şi 
ultimul  în  care  avusese  loc  revolta  cazacilor  de  pe  Volga  şi  Don,  mişcarea 
de  protest  fiind  condusă  de  Stepan  Razin.  Timar,  fiul  cel  mic,  militar  în 
termen,  acţiona  împreună  cu  plutonul  său  la  prinderea  şi  uciderea 
cazacilor  care  prădau  satele  şi  fermele  din  regiunea  Kazanului. 

La  aflarea  primului  zvon  despre  apropierea  cazacilor,  în  anul  1669, 
Kidar  şi-a  trimis  nevasta  în  Kazan,  oraşul  fiind  puternic  apărat  de 
militari.  Fiul  cel  mare,  Rodin,  avea  moşia  şi  familia  lângă  cea  a  părinţilor, 
între  case  fiind  o  distanţă  mare.  Kidar  şi-a  chemat  fiul,  nora  şi  nepotul  în 
casa  lui,  mobilizând  în  jurul  curţii  şi  grădinii  zeci  de  luptători  aflaţi  în 
solda  lui.  După  aproape  2  ani,  în  1671,  majoritatea  paznicilor  lui  Kidar  au 
pactizat  cu  cetele  de  cazaci  care  înconjuraseră  moşia.  Prevăzător,  boierul 
şi-a  trimis  nora  şi  nepotul  spre  Kazan,  pe  vreme  de  noapte,  cei  doi 
reuşind  să  ajungă  în  oraş,  la  casa  OLENEI. 

Atacul  cazacilor  asupra  gospodăriei  lui  Kidar  a  fost  sângeros.  După 
ce  i-au  ucis  pe  toţi  cei  din  casă  şi  din  afara  ei,  au  furat  tot  ce  li  s-a  părut 
de  valoare  şi  au  incendiat  clădirile.  Aşa  s-a  întâmplat  şi  cu  gospodăria  lui 
Rodin.  La  49  de  ani,  în  toamna  anului  1671,  OLENA  şi-a  pierdut  soţul, 
fiul  cel  mare  şi  o  parte  din  averea  de  la  ţară. 

în  următorii  13  ani,  cât  a  mai  reuşit  să  trăiască,  văduva  OLENA  s-a 
transformat  pe  jumătate  în  bărbat,  ocupându-se  de  refacerea  pagubelor 
produse  de  atacurile  cazacilor.  Timar  avea  25  de  ani  când  şi-a  pierdut 
tatăl  şi  fratele  mai  mare.  Retras  din  armată  după  un  an  de  la  încheierea 
răscoalei,  i-a  stat  alături  OLENEI,  administrând  moşiile,  comercializând 
cerealele  şi  pieile  de  animale,  conducând  propria  tăbăcărie  din  Kazan.  Cu 
toată  munca  istovitoare,  îşi  făcea  timp  pentru  a  se  ocupa  de  familia  lui, 
dar  şi  de  mama  OLENA,  care  îmbătrânea  văzând  cu  ochii. 

Femeia  s-a  stins  din  viaţă  într-o  noapte  geroasă,  cu  câteva  zile 
înainte  de  sărbătoarea  Crăciunului.  Se  afla  în  conacul  de  la  ţară, 
împreună  cu  cele  două  servitoare.  îşi  petrecuse  întreaga  zi  la  grajduri  şi 

în  magazia  cu  cereale.  Frigul  o  cuprinsese  pe  neobservate.  Ajunsă  în  casă, 
căldura  focului  din  sobă  a  toropit-o,  iar  somnul  cel  de  veci  i-a  trimis 
sufletul  pe  lumea  cealaltă. 

Nina  Petre 
8  aprilie  2015 


COMENTARIUL  LIZEI 

„Interesant  este  că  eu  m-am  comportat  mai  mult  ca  şi  un  bărbat  în 
prima  parte  a  tinereţii.  Acum  parcă  încep  să  învăţ  să  fiu  femeie.  La  fel  ca 
şi  Olena,  am  fost  cumva  tot  timpul  stâlpul  de  susţinere  în  familia  mea, 
chiar  şi  în  cam  toate  relaţiile  mele.  Sincer,  simt  cumva  o  sufocare  din 
această  cauză  şi  am  o  dorinţă  cumva  ascunsă  de  a  fi  susţinută  şi  eu  la 
rândul  meu.  Nu  ştiu  dacă  mi  se  trage  din  această  experienţă  şi  mă  întreb 
uneori  dacă  nu  sunt  puţin  egoistă.” 

Liza 
4  mai  2015 


Episodul  5  -  NUMBUNU 

Episodul  spiritual  nr.5  îl  are  ca  erou  pe  africanul  NUMBUNU.  Viaţa 
lui  s-a  desfăşurat  între  anii  1534-1589  (secolul  16).  NUMBUNU  s-a 
născut  intr-un  trib  (sat)  aşezat  pe  malul  lacului  Kwania,  situat  pe 
teritoriul  Regatului  Bunyoro.  La  nord  de  zona  respectivă  s-a  dezvoltat 
oraşul  Lira,  aflându-se  astăzi  pe  teritoriul  Republicii  Uganda. 

în  secolele  13  şi  14,  în  nordul  Lacului  Victoria  luase  fiinţă  Regatul 
Kitwara.  După  destrămarea  acestuia,  s-au  format,  în  secolele  16  şi  17, 
Regatele  Buganda,  Toro,  Ankole  şi  Bunyoro. 

Membrii  tribului  din  care  făcea  parte  familia  lui  NUMBUNU  (câteva 
zeci  de  suflete)  se  ocupau  cu  agricultura  şi  creşterea  vitelor.  Religia  lor 
era  animistă.  Părinţii  lui  NUMBUNU,  Guyo  (tatăl)  şi  Nieshe  (mama),  au 
avut  11  copii.  Dintre  aceştia,  9  au  murit,  din  cauza  condiţiilor  grele  de 
viaţă.  Cei  doi  supravieţuitori,  NUMBUNU  şi  fratele  mai  tânăr  cu  7  ani, 
Rurrun,  au  fost  nevoiţi  să  ducă  mai  departe  modul  de  viaţă,  tradiţiile 
familiei  şi  ale  întregii  comunităţi. 

Guyo  moştenise  de  la  tatăl  său  funcţia  de  şef  de  trib.  Şeful  ritual  era 
fratele  său,  Naguro.  După  moartea  lui  Guyo,  funcţia  sa  îi  revenea  fiului 
cel  mare,  NUMBUNU.  Rurrun  era  posibilul  moştenitor  al  funcţiei 
unchiului  său,  Naguro.  NUMBUNU  avea  19  ani  când  tatăl  lui  a  fost  ucis 
la  o  vânătoare.  într-o  clipă  de  neatenţie,  un  animal  periculos  i-a  sărit  în 
spate,  făcându-1  bucăţi. 

Probele  pe  care  NUMBUNU  a  fost  nevoit  să  le  treacă  pentru  a  i  se 
încredinţa  funcţia  regretatului  tată  au  fost  dureroase  şi  chinuitoare. 

Scăpând  cu  viaţă  din  lovirile  şi  mutilările  impuse  de  tradiţia  tribală, 
tânărul  a  primit  importanta  funcţie,  pe  care  nu  şi-o  dorise  niciodată. 

După  3  ani  şi-a  luat-o  de  nevastă  pe  micuţa  Nisra,  care  abia 
împlinise  13  ani.  După  2  ani  de  la  ceremonialul  căsătoriei  au  început  să  le 
sosească  micuţii.  Primul  venit  în  familie  a  fost  o  fetită:  Gusru.  Au  urmat 

5  9 

încă  13  copii.  Doar  4  au  ajuns  la  vârsta  maturităţii:  2  fete  (Gusru,  Rikhe) 
şi  2  băieţi  (Urrumu,  Odomko).  Pe  Odomko  îl  născuse  mama  lui  la  27  de 
ani. 

NUMBUNU  muncea  în  rând  cu  toti  sătenii  maturi,  funcţia 
obligându-1  să  supravegheze  toate  activităţile  de  zi  şi  de  noapte.  Era 
considerat  stăpânul  naturii  de  pe  teritoriul  satului,  al  recoltei,  al 
alimentelor,  al  hambarelor  şi  al  bolilor.  Ca  şef  suprem,  era  nevoit  să  îl 
ajute  pe  vraciul  comunităţii  la  toate  ritualurile  de  vindecare. 

în  plus,  îl  controla  zilnic  pe  şeful  spiritual,  Naguro,  îndemnându-1  să 
găsească  animalele  pierdute  de  săteni,  să  se  orienteze  după  stele,  să 
stabilească  perioadele  favorabile  pentru  săpat,  semănat  şi  recoltat.  Dacă 
Naguro  nu  îşi  avertiza  la  timp  sătenii  asupra  pericolului  fulgerelor,  al 
invaziilor  unor  triburi  rivale,  al  apariţiei  unor  molime,  risca  să  fie  aspru 
pedepsit.  împovărat  de  prea  multe  responsabilităţi,  omul  s-a  prăpădit, 
din  cauza  unui  atac  de  cord.  în  mod  firesc,  funcţia  de  şef  ritual  i-a  fost 
încredinţată  lui  Rurrun,  fratele  lui  NUMBUNU. 

9  y 

La  fel  ca  toti  consătenii  lor,  cei  doi  fraţi  credeau  în  existenta 
spiritelor  care  părăseau  corpul  după  moarte  şi  îşi  găseau  locul  în  diverse 
obiecte  sau  în  animalele  domestice.  Spiritele  zeilor  tribali  erau 
considerate  cele  mai  puternice  şi  cele  mai  „bătrâne”.  Ele  existau 
dintotdeauna,  fiind  nemuritoare.  Zeii  tribali  erau  spiritele  strămoşilor 
din  care  proveneau  toţi  membrii  tribului.  Aceştia  vegheau  ca  în 
comunitatea  lor  să  domnească  sentimentul  egalităţii  şi  al  încrederii,  iar 
circuitul  cadourilor  reciproce  să  se  desfăşoare  normal. 

NUMBUNU  şi  fratele  Rurrun  nu  suportau  minciuna.  Mincinoşii 
erau  aspru  pedepsiţi.  Cultul  muncii  liber  consimţite  era  obligatoriu 
pentru  toţi.  Chiulangii  şi  leneşii  suportau  batjocura  colectivului  de  adulţi. 
Timp  de  36  de  ani,  cât  şi-a  exercitat  importanta  funcţie,  NUMBUNU  a 
supravegheat  ceremoniile  de  naştere  a  copiilor,  ritualurile  chinuitoare 
trecute  de  maturi  (torturi,  mutilări,  tatuaje,  circumcizie),  riturile  de 
căsătorie,  de  viaţă  sexuală,  de  preparare  a  alimentelor,  de  boală  şi  de 
moarte. 

NUMBUNU  a  murit  la  55  de  ani,  din  cauza  unei  infecţii  la  piciorul 
drept,  provocată  de  muşcătura  unei  insecte  veninoase.  Văzând  că  toate 
tratamentele  aplicate  de  vraci  au  rămas  fără  un  rezultat  salvator  şi  nici 
incantaţiile  fratelui  său  nu  au  îmbunat  zeii  protectori  ai  tribului, 
NUMBUNU  şi-a  aşteptat  moartea  cu  resemnare.  în  adâncul  sufletului 
său  cinstit  avea  convingerea  că  nu  luptase  destul  împotriva  păcatelor 
supuşilor  lui. 

Nina  Petre 
6  mai  2015 

„îmi  place  povestea  lui  Numbunu  şi  parcă  se  aseamănă  mult  cu  a 
mea,  în  sensul  că  întotdeauna  am  fost  considerată  un  manager  cu  un  simţ 
al  detailului  foarte  dezvoltat  şi  tot  timpul  căutând  să  creez  armonie  în 
echipa  mea  şi  să  îmi  susţin  angajaţii.  Pe  fiecare  vapor  pe  care  am  lucrat 
am  fost  foarte  iubită  de  angajaţi  şi  de  colegi,  pentru  faptul  că  întotdeauna 
am  adus  rezultate  bune  fără  să  penalizez  oamenii. 

îmi  place  mult  natura  şi  îmi  doresc  tot  timpul  să  stau  cât  mai  mult 
posibil  în  natură,  ceea  ce  îmi  lipseşte  mult  cu  munca  pe  care  o  fac  acum, 
fiind  mai  tot  timpul  pe  vapor.” 

Liza 
5  iunie  2015 


Episodul  6  -  AXINA 

Episodul  spiritual  nr.6  o  are  ca  eroină  pe  AXINA  RĂDICI.  Viaţa  ei  s- 
a  desfăşurat  între  anii  1441-1503.  S-a  născut  în  localitatea  Becej,  situată 
pe  malul  Tisei  ,  la  nord  de  Belgrad.  Astăzi,  oraşul  Novi  Becej  se  află  în 
regiunea  Voivodina,  teritoriu  ce  aparţine  Republicii  Serbia. 

La  data  naşterii  AXINEI,  Serbia  era  o  provincie  a  Imperiului 
Otoman.  în  nordul  Serbiei  domnea  Durad  Brancovici  (1427-1456), 
recunoscut  de  regele  Ungariei  ca  duce  şi  despot  al  Rasciei  şi  al  Albaniei, 
în  1439,  turcii  otomani  i-au  cucerit  ţara,  Serbia  fiind  desfiinţată  ca  stat 
autonom  şi  integrată  în  sistemului  administrativ  otoman.  După  moartea 
lui  Durad,  fiul  său  Lazăr  i-a  preluat  succesiunea  la  tron.  Lazar  Brancovici, 
mare-despot,  a  domnit  între  anii  1456-1458. 

Părinţii  AXINEI,  Petro  şi  Narima,  aveau  doi  copii.  AXINA  era  cu  2 
mai  în  vârstă  decât  fratele  ei,  Netro.  Medicul  Petro  Rădici  avea  o  grijă 
deosebită  pentru  familia  lui.  îşi  consulta  săptămânal  nevasta  şi  copiii, 
temându-se  să  nu-i  piardă  din  cauza  deselor  molime  care  făceau  victime 
omeneşti.  Pe  AXINA  a  pierdut-o  în  anul  1460,  nu  prin  deces,  ci  prin 
plecarea  ei  definitivă  la  Istanbul. 

După  o  copilărie  îmbelşugată  şi  fericită,  bine  educată  de  părinţi  şi  de 
profesoara  germană  Hilde,  AXINA  s-a  îndrăgostit  la  15  ani  de  militarul 
otoman  Jimab,  unul  dintre  pacienţii  lui  Petro.  Doctorul  îi  tratase  o 
infecţie  la  un  picior,  iar  tânărul  turc,  persoană  cultă  şi  manierată,  a 
devenit  prietenul  familiei  Rădici.  îndrăgostit  nebuneşte  de  AXINA,  a 
cerut-o  în  căsătorie  în  1458,  când  fata  împlinise  17  ani.  O  aşteptase  2  ani, 
perioadă  în  care  a  învăţat-o  limba  turcă  şi  a  ajutat-o  să  se  convertească  la 
religia  islamică. 

Au  mai  trecut  2  ani  până  când  s-au  mutat  definitiv  în  Istanbul, 
aproape  de  părinţii  lui.  Ofiţerul  otoman  Jimab  primise  o  înaltă  funcţie  în 
cadrul  administraţiei  militare  a  Capitalei.  După  un  an  de  la  stabilirea  în 
Istanbul,  AXINA  a  devenit  mamă,  născându-1  pe  micuţul  Nassur. 

Băieţelul  era  atât  de  voinic,  încât  mama  lui  a  fost  cât  pe  ce  să  îşi  piardă 
viaţa  din  cauza  eforturilor  de  a-1  aduce  la  lumina  zilei.  După  naştere, 
femeia  a  supravieţuit  cu  greu  infecţiei  post-natale.  Nu  a  mai  putut  avea  şi 
alţi  copii. 

Pentru  Nassur,  părinţii  au  făcut  tot  ce  le-a  stat  în  puteri  ca  să  îl  vadă 
sănătos,  fericit  şi  dornic  de  o  carieră  frumoasă.  L-au  dus  în  şcoli  ale  elitei 
oraşului.  La  19  ani  băiatul  s-a  înscris  pentru  studii  superioare  la 
Universitatea  din  Istanbul,  unde  a  studiat  limbile  persană  şi  arabă.  După 
terminarea  studiilor,  a  fost  angajat  ca  profesor  universitar  de  limba 
arabă. 

La  24  de  ani,  Nassur  ajunsese  student  în  ultimul  an  de  facultate, 
când  a  rămas  orfan  de  tată.  Era  în  anul  1485.  Ofiţerul  otoman  Jimab 
împlinise  51  de  ani.  Era  pe  vremea  sultanului  Baiazid  II  Veli,  care  ducea 
lupte  pe  mai  multe  fronturi.  Lui  Jimab  i  s-a  încredinţat  comanda  unui 
regiment,  fiind  trimis  să  lupte  la  graniţa  cu  Persia.  în  prima  zi  de  la  sosire 
în  tabăra  de  popas,  a  fost  înjunghiat  mortal  de  un  spion  al  perşilor. 

AXINA  a  rămas  văduvă  la  44  de  ani,  stăpânindu-şi  durerea  din  suflet 
de  dragul  lui  Nassur.  Băiatul  plângea  zi  se  zi,  suferinţa  ameninţându-i 
examenul  de  licenţă.  S-au  consolat  unul  pe  altul,  după  cum  s-a  putut. 
Părinţii  lui  Jimab  muriseră  cu  ani  în  urmă,  ucişi  de  o  epidemie  de  ciumă. 
Rude  apropiate  nu  aveau  în  Istanbul.  Nassur,  născut  şi  crescut  în  marele 
oraş,  pe  care  îl  adora,  nici  nu  se  gândea  să  plece  definitiv  în  ţara  natală  a 
mamei. 

AXINA,  păstrând  vie  amintirea  soţului  mult-iubit,  şi-a  găsit  refugiul 
spiritual  şi  alinarea  durerii  din  suflet  în  marele  jurnal  cu  coperţi  din  piele 
şi  argint,  ocupat  cu  poezii  doar  pe  jumătate.  încă  din  adolescenţă,  AXINA 
compunea  poeme  în  care  descria  frumuseţile  naturii.  După  căsătoria  cu 
Jimab,  începuse  să  scrie  în  limba  turcă.  Stabilirea  în  Istanbul  a  ajutat-o 
să  evolueze  în  cultura  şi  tehnica  scrierii  poemelor  de  dragoste. 

Fiind  o  femeie  bine  instruită,  AXINA  şi-a  ales  genul  literar  numit 
„poezia  divani”.  Temele  de  preferinţă  ale  poeziei  divani  erau  vitejia  şi 
eroismul,  credinţa  în  „lumina  eternă”,  dragostea  şi  moartea.  în  zeci  de 
poezii,  AXINA  a  descris  eroismul  soţului  ei  şi  frumuseţea  dragostei  pe 
care  i-o  purta.  Adoptând  concepţia  poeţilor  adepţi  ai  literaturii  divani, 
AXINA  considera  că  dragostea  înseamnă  în  primul  rând  slăvirea 
divinităţii.  Dragostea  divină  era  singurul  drum  al  cunoaşterii  şi  al 
exprimării  adevărului.  Slăvind  frumuseţile  naturii,  autoarea  invoca 
munţii,  copacii,  florile  drept  cadru  al  existenţei  sentimentului  de 
dragoste.  Trandafirul,  floarea  preferată  a  poetei,  apărea  deseori  în 
creaţiile  ei.  Poeţii  turci  ale  căror  opere  i-au  oferit  AXINEI  adevărate 
modele  de  inspiraţie  erau  Yunus  Emre  şi  Nesimi. 

Aparţinând  elitei  culturale  din  Istanbul,  AXINA  şi-a  făcut  numeroşi 
prieteni,  majoritatea  scriitori,  poeţi  şi  profesori  deosebiţi,  ca  fiul  ei.  Doi 
dintre  aceştia  au  cerut-o  în  căsătorie,  fiind  refuzaţi  cu  delicateţe. 
Amintirea  soţului  pierdut  rămăsese  vie  în  cugetul  ei.  S-a  stins  la  62  de 

ani,  bolnavă  de  inimă,  foarte  grăbită  să  îşi  întâlnească  soţul  în  lumea  lui 
Allah. 


Nina  Petre 
25  iunie  2015 


COMENTARIUL  LIZEI 

„M-a  emoţionat  foarte  tare  povestea  Axinei  şi,  chiar  dacă  până  acum 
m-am  regăsit  în  fiecare  personaj  cu  câte  ceva,  parcă  Axina  s-a  îmbinat  cu 
emoţiile  mele  cele  mai  profunde.  Cumva  simt  că  am  trăit  deja  dragostea 
cea  mai  mare,  chiar  dacă  nu  în  plan  fizic,  în  această  viaţă...  Cumva  simt 
că  nu  îmi  este  ceva  necunoscut. 

Pe  de  altă  parte,  doresc  să  vă  spun  că  mi  se  întâmplă  o  grămadă  de 
lucruri  interesante.  Primesc  tot  mai  multe  oferte  de  serviciu  din  ce  în  ce 
mai  bune  la  alte  companii,  chiar  şi  cea  la  care  am  lucrat  înainte.” 

Liza 

30  iunie  2015 


Episodul  7  -  KRAVON 

Episodul  spiritual  nr.7  îl  are  ca  erou  pe  olandezul  KRAVON.  Viaţa  lui 
s-a  desfăşurat  între  anii  1312-1389  (secolul  14).  KRAVON  a  văzut  lumina 
zilei  în  casa  părinţilor  lui,  situată  pe  teritoriul  castelului  fortificat  al 
nobilului  Gradich  Van  Derhen.  Acest  teritoriu  se  întindea  pe  toată 
regiunea  cuprinsă  între  ţărmul  Mării  Nordului  şi  laguna  Wadenzee. 

Clădirea  castelului  se  afla  în  apropierea  ţărmului  mării,  nobilul  şi 
armata  sa  având  importanta  misiune  de  a  respinge  atacurile  unor 
duşmani  sosiţi  pe  mare  şi  ale  militarilor  de  pe  uscat  constituiţi  în  bande, 
ajunşi  săraci  din  cauza  vieţii  dezordonate  pe  care  o  duceau. 

încă  din  secolul  10,  teritoriul  Olandei  intrase  sub  stăpânirea 
Imperiului  Romano-German,  făcând  parte  împreună  cu  Belgia, 
Luxemburg  şi  nord-estul  Franţei  din  entitatea  istorică  numită  Ţările  de 
Jos.  Aceasta  era  una  dintre  cele  mai  urbanizate  şi  bogate  regiuni  ale 
Europei  din  acele  vremuri. 

Tatăl  lui  KRAVON,  nobilul  cavaler  Lurl,  avea  o  avere  suficient  de 
mare  pentru  a-şi  introduce  şi  urmaşii  în  categoria  nobilimii  militare. 
Nevasta  lui,  Nyah,  îi  dăruise  7  copii.  Reuşise  să  supravieţuiască  doar 
KRAVON,  un  băiat  voinic,  având  firea  luptătoare  a  tatălui  său.  Ceilalţi 
copii,  4  fetiţe  şi  2  băieţi,  muriseră  din  cauza  unor  epidemii  aduse  în  zonă 
de  marinarii  sosiţi  cu  diverse  corăbii,  unele  dintre  ele  fiind  vechi  şi  pline 
de  mizerie. 

Lurl  aparţinea  categoriei  sociale  a  cavalerilor  distinşi  prin  activitatea 
lor  militară  deosebită,  o  nobilime  considerată  a  fi  de  rang  inferior, 

deoarece  nu  îşi  avea  originea  în  vechile  familii  nobiliare  ale  ţării.  Pentru 
consolidarea  prestigiului  său  şi  al  tuturor  neamurilor  sale,  cavalerul  Lurl 
avea  datoria  morală  de  a-şi  introduce  fiul  în  lumea  cavalerilor  bogaţi.  O 
primă  condiţie  era  ca  tânărul  KRAVON  să  devină  un  luptător  la  fel  de 
bun  ca  tatăl  său.  Ritualul  învestirii  lui  KRAVON  cu  gradul  de  cavaler  a 
avut  loc  după  ce  împlinise  25  de  ani  şi  luptase  timp  de  10  ani  alături  de 
tatăl  său,  protejând  uriaşul  perimetru  al  castelului  de  atacurile 
aventurierilor  mercenari  sosiţi  pe  mare  sau  pe  uscat.  în  cadrul 
ceremoniei  de  învestire,  nobilul  Van  Derhen  i-a  oferit  lui  KRAVON  o 
lance  cu  mâner  de  aur  încrustat  cu  diamante,  ca  simbol  al  intrării 
tânărului  în  rândul  cavalerilor  bogaţi.  Dreptul  de  a  purta  şi  folosi  lancea 
era  un  privilegiu  militar. 

Prin  învestirea  sa  de  către  nobilul  protector,  proaspătul  cavaler  a 
obţinut  şi  alte  privilegii:  -  nu  putea  fi  judecat  de  justiţia  seniorială,  doar 
de  cea  feudală;  -  era  scutit  de  dările  de  natură  publică  (impozite  şi  diverse 
taxe);  -  nu  îi  datora  seniorului  Van  Derhen  decât  un  ajutor  material  în 
cazuri  excepţionale:  războaie,  cruciade,  răscumpărarea  seniorului  ajuns 
prizonier,  căsătoria  fiicei  mai  mari  a  acestuia  sau  învestirea  fiului  său  în 
calitatea  de  cavaler. 

Pentru  a  intra  în  categoria  nobililor  autentici,  Lurl  şi-a  sfătuit  fiul  să 
îşi  ia  de  nevastă  o  fată  dintr-o  familie  cu  blazon  nobiliar  vechi.  împlinind 
27  de  ani,  KRAVON  avea  o  reputaţie  de  bun  luptător,  devotat  bătrânului 
senior  Gradich  Van  Derhen  şi  fiului  acestuia,  Rolhed  Van  Derhen.  A 
reuşit  să  se  căsătorească,  din  iubire  şi  din  interes,  cu  frumoasa  Nihde, 
fiica  în  vârstă  de  16  ani  a  nobilului  Gregorius  Van  Kadirh. 

După  4  ani  de  la  nuntă,  Nihde  a  născut-o  pe  micuţa  Magrill,  o  fetiţă 
plăpândă  şi  bolnăvicioasă,  care  a  supravieţuit  ca  prin  minune.  După  4  ani 
de  la  sosirea  ei  pe  lume,  familia  s-a  mărit  datorită  lui  Rurrun,  băieţel 
voinic,  vesel  şi  rezistent  la  boli.  Prin  grija  deosebită  a  mamei,  bunicilor  şi 
dădacelor,  copiii  au  crescut  mari  şi  sănătoşi,  spre  bucuria  tuturor. 

Magrill  avea  17  ani  când  părinţii  au  măritat-o  cu  un  francez 
comandant  de  navă,  originar  din  Dieppe.  Francis  avea  29  de  ani  şi  o 
cunoscuse  pe  Magrill  prin  intermediul  unui  unchi  stabilit  în  tinereţe  pe 
proprietatea  familiei  Van  Derhen.  De  dragul  viitoarei  soţii  şi  din  dorinţa 
de  a  primi  şi  el  un  titlu  nobiliar,  Francis  şi-a  vândut  tot  ce  avea  în  Dieppe, 
păstrând  doar  corabia  moştenită  de  la  tatăl  său,  decedat  cu  ani  în  urmă. 
Ducându-şi  mama  de  braţ,  s-a  prezentat  la  noua  lui  reşedinţă,  apropiată 
de  cea  a  viitorilor  socri.  După  nuntă,  şi-a  dus  soţia  într-o  călătorie  de-a 
lungul  ţărmului  olandez,  pe  propria  corabie.  Magrill  şi  tatăl  ei  i-au 
acordat  titlul  nobiliar  mult  dorit. 

Rurrun,  fiul  de  care  KRAVON  era  foarte  mândru,  a  fost  învestit  cu 
gradul  de  cavaler  la  30  de  ani,  când  tatăl  său  avea  54  de  ani.  KRAVON 
renunţase  la  viaţa  de  militar  activ,  din  cauza  artritei,  boală  dureroasă  ce 
nu  dădea  semne  de  vindecare. 

Colaborarea  lui  KRAVON  cu  ginerele  său,  Francis,  a  durat  câte  zile  a 
mai  avut,  până  la  77  de  ani.  Având  o  moşie  bogată,  bătrânul  KRAVON  îi 

oferea  spre  vânzare  lui  Francis  piei  de  oaie,  cereale  şi  lână,  primind  în 
locul  lor  mirodenii,  aur  şi  argint.  împlinind  75  de  ani,  KRAVON  şi-a 
păstrat  doar  impozanta  vilă,  terenul  care  o  înconjura  plus  o  parte  din 
rezerva  de  aur  şi  diamante.  Restul,  o  avere  imensă  în  terenuri,  metale 
preţioase  şi  bijuterii,  a  împărţit-o  celor  doi  copii,  Magrill  şi  Rurrun. 

La  77  de  ani  a  închis  ochii,  din  cauza  marilor  dureri  provocate  de 
infecţia  şi  deformările  din  sistemul  osos.  Chipul  său  păstra  seninătatea  şi 
mulţumirea  omului  care  îşi  făcuse  datoria  în  viaţă,  după  cum  dorise. 

Nina  Petre 
8  iulie  2015 


COMENTARIUL  LIZEI 

„Ca  de  fapt  toate  celelalte  povestiri  ale  vieţilor  mele  anterioare,  într- 
adevar,  mă  regăsesc  şi  în  întruparea  lui  Kravon.  Este  foarte  adevărat  că, 
odată  ce  îmi  găsesc  idealul,  sunt  foarte  devotată  şi  dedicată  acelui  scop. 
Pe  de  altă  parte,  în  această  viaţă,  chiar  dacă  păstrez  devotamentul  şi 
dedicaţia,  simt  că  nu  am  găsit  încă  idealul  meu  loc  de  muncă. 

Ştiu  pe  de  altă  parte  că,  având  încredere  şi  răbdare,  mi  se  va  duce  în 
cale  ceea  ce  mi  se  potriveşte  pe  deplin  şi  mă  împlineşte  pe  toate  planurile. 
Nu  îmi  pierd  încrederea  nici  o  clipă.” 

Liza 
9  iulie  2015 

MAGDA 


Prezentare 

Magda  se  consideră  un  om  fericit:  este  sănătoasă,  are  un  serviciu 
bun,  iar  familia  îi  aduce  multe  clipe  de  bucurie.  Totuşi,  fericirea  ei  nu  se 
bazează  doar  pe  atât.  Sufletul  de  aur  o  îndeamnă  mereu  spre  fapte 
bune.  Magda  se  simte  minunat  dacă  poate  ajuta  în  fiecare  zi  pe  câte 
cineva.  Unii  se  miră:  de  ce  ne  tot  ajuţi  dacă  nu  ţi-am  cerut  nimic?  Vedeţi, 
aşa  gândesc  mulţi  români:  dacă  îi  loveşti  cu  orice  ar  fi,  te  respectă  şi 
stau  la  distanţă,  temându-se  de  tine.  Dar  dacă  îi  ajuţi  într-un  mod 
dezinteresat,  devin  suspicioşi,  uneori  agresivi,  întrebându-te  de  ce  te 
amesteci  în  treburile  lor... 

Nina  Petre 
5  august  2012 


EPISOADE  SPIRITUALE  COMENTATE  în  volumul  2 

®  Ruchta  Lorenken  (1886-1938) 

®  Suker  Kandiril  (1798-1874) 

O  Lhu  Shu  Dart  (1703-1780) 

EPISOADE  SPIRITUALE  COMENTATE  în  continuare 
®  Ahydel  (1612-1680) 


Episodul  4  -  AHYDEL 

Episodul  spiritual  nr.4  o  are  ca  eroină  pe  AHYDEL.  Viaţa  ei  s-a 
desfăşurat  între  anii  1612-1680  (secolul  17).  S-a  născut  la  reşedinţa 
părinţilor  ei  din  oraşul  Kermanshah  (denumire  actuală:  Bakhtaran), 
situat  în  vestul  Persiei  (Iran). 

Militarul  Akydur,  tatăl  lui  AHYDEL,  avea  o  avere  importantă,  parţial 
moştenită  de  la  părinţi  şi  amplificată  prin  răsplata  fiecărei  participări  la 
luptele  desfăşurate  sub  comanda  shahului. 

în  anul  1501,  luptătorul  Ismail  I  întemeiase  dinastia  Safavizilor, 
punând  bazele  unui  nou  stat  persan  centralizat.  Acest  stat  a  cunoscut  o 
remarcabilă  strălucire  sub  domnia  shahului  Abbas  I  cel  Mare  (1588- 
1629).  Curentul  religios  shiit  a  fost  impus  ca  religie  de  stat. 

Nerule,  soţia  lui  Akydur,  dăduse  viaţă  la  şapte  copilaşi.  Patru  dintre 
ei,  două  fetiţe  şi  doi  băieţi,  au  decedat  la  scurtă  vreme  după  naştere. 

Supravieţuitorii,  trei  fetiţe,  au  primit  numele  de  AHYDEL,  Rymdi  şi 
Nuhed.  AHYDEL,  fata  mijlocie,  era  cu  4  ani  mai  tânără  decât  Rymdi  şi  cu 
5  ani  mai  în  vârstă  faţă  de  Nuhed.  Destinele  celor  trei  surori  au  fost 
asemănătoare.  Toate  au  ajuns  neveste  de  tineri  luptători  care  s-au  ocupat 
cu  negustoria  după  ieşirea  din  armata  shahului.  Rymdi  a  avut  8  copii, 
AHYDEL,  4,  iar  Nuhed,  9.  Fetele  s-au  bucurat  de  o  bună  educaţie, 
primind  de  la  profesori  bătrâni  cultura  obligatorie  fiicelor  oamenilor 
bogaţi. 

AHYDEL  a  fost  măritată  la  14  ani  cu  militarul  nobil  Ayrahdin,  un 
tânăr  de  27  ani,  descendent  al  unei  familii  bogate,  bunicul  său  având 
rangul  de  prinţ. 

în  perioada  vieţii  lui  AHYDEL,  în  Persia  au  domnit  4  shahi  safavizi: 
1)  Abbas  I  cel  Mare  (1588-1629);  2)  Safi  I  (1629-1642);  3)  Abbas  II  (1642- 
1666);  4)  Suleiman  I  (Safi  II)  (1666-1694). 

Ayrahdin,  soţul  eroinei  noastre,  a  luptat  sub  stindardul  safavid  până 
la  45  de  ani.  După  aceea,  s-a  ocupat  de  bunăstarea  celor  4  copii  dăruiţi  de 
AHYDEL,  mărindu-şi  averea  prin  relaţii  comerciale  cu  negustori  sosiţi 
din  India  şi  China.  Pe  Mirrad,  unica  fată,  AHYDEL  o  născuse  la  18  ani.  I- 
a  urmat  primul  fiu,  Ukrudek.  Rogdar,  al  doilea  băiat,  era  cu  11  ani  mai 
mic  decât  fratele  său.  Erghad,  ultimul  dintre  băieţi,  fusese  născut  de 
mama  lui  la  30  de  ani. 

AHYDEL,  mamă  fericită,  credea  că  blestemul  morţii  pruncilor 
imediat  după  naştere  se  spulberase  datorită  iubirii  lui  Ayrahdin.  Acesta 
semnase  în  cadrul  actului  nupţial  un  angajament  de  a  nu-şi  mai  lua  şi 
alte  soţii. 

5 

AHYDEL  trăia  liniştită,  retrasă  în  imensa  gospodărie  a  soţului.  Toate 
construcţiile  se  aflau  în  jurul  unei  curţi  mari,  în  centrul  căreia  trona  un 
bazin  cu  apă.  Casa  cea  mare,  unde  locuia  familia  lui  AHYDEL,  avea 
deasupra  o  terasă  prevăzută  cu  balustradă,  unde  se  odihneau  cu  toţii  în 
răcoarea  serilor.  Mobilierul  era  format  din  mese  mici  şi  joase,  taburete, 
sofale,  perne  aşezate  pe  podea,  cufere  pentru  haine  şi  lenjerie,  covoare 
chiar  şi  pe  pereţi.  Cu  toţii  dormeau  pe  saltele  umplute  cu  bumbac.  în 
zecile  de  camere  se  mai  aflau  oglinzi,  lustre,  vase  pentru  arderea 
substanţelor  parfumate,  vase  decorative,  bibelouri,  măsuţe  de  aramă. 

AHYDEL  şi  fetele  ieşeau  foarte  rar  din  perimetrul  gospodăriei, 
purtând  voaluri  pe  cap.  Se  îndreptau  spre  moschee,  baia  publică  sau 
casele  familiilor  prietene.  Pe  gospodina  AHYDEL  o  pasiona  prepararea 
hranei.  Primise  de  la  mama  Nerule  sute  de  retete  destinate  obţinerii  unor 

5  5 

mâncăruri  delicioase.  Ajutată  de  servitoare,  gătea  folosind  mirodenii, 
fasole,  vinete  şi  alte  legume,  carne  de  vită  şi  de  oaie.  Avea  multe  cărţi  cu 
reţete  de  dulciuri  şi  produse  de  patiserie.  Vinul  era  consumat  numai  de 
bărbaţi.  AHYDEL  îşi  servea  cafeaua  şi  ceaiul  în  fiecare  zi,  singură  sau  cu 
prietenele  sosite  în  vizită. 

Pe  Mirrad  au  măritat-o  la  15  ani  cu  un  negustor  bogat,  ales  de  ea 
dintre  cei  câţiva  pretendenţi  la  căsătorie.  Norocul  de  a-i  rămâne  toţi 
pruncii  în  viaţă,  7  la  număr,  l-a  avut  şi  fiica  lui  AHYDEL.  Cei  trei  băieţi  au 

crescut  asemenea  tatălui  lor,  cu  fire  cinstită  şi  iubitoare  de  familie. 
Atrocităţile  comise  pe  câmpurile  de  luptă,  săvârşite  în  timpul  stagiului 
militar,  nu  intrau  în  discuţie  după  ce  reveneau  acasă. 

Clanul  negustoresc  aflat  sub  conducerea  lui  Akydur  devenise  din  ce 
în  ce  mai  puternic,  pe  măsură  ce  treceau  anii.  După  moartea  lui,  ginerii  şi 
nepoţii  au  extins  comerţul  cu  haine,  mirodenii,  aur  şi  sclavi. 

AHYDEL  a  trăit  fericită  până  la  68  de  ani.  în  anul  1680  era  încă  o 
femeie  puternică,  mereu  dornică  de  activităţi  multiple.  într-o  zi  nefastă, 
una  dintre  bucătărese  i-a  adus  carne  de  miel.  AHYDEL  a  supravegheat 
prepararea  hranei,  gustând  carnea  proaspăt  gătită.  Până  la  aranjarea 
mesei  i  s-a  făcut  rău.  Chinurile  survenite  ca  din  senin  i-au  oprit  pe  cei  din 
jur  să  se  mai  gândească  la  mâncare.  Pe  înserat,  femeia  şi-a  pierdut  suflul 
vieţii.  Furios,  bătrânul  Ayrahdin  l-a  acuzat  pe  nenorocitul  de  negustor  că 
îi  vânduse  carne  otrăvită.  Fără  a  mai  avea  răbdare  să  îl  dea  pe  mâna 
judecătorului,  l-a  înjunghiat  cu  pumnalul  pe  care  îl  purta  întotdeauna  la 
brâu. 

Cortegiul  îndoliat  a  condus-o  pe  defunctă  în  tăcere,  fiecare 
suportându-şi  durerea  cu  demnitate.  Spiritul  eliberat  din  trupul  femeii  a 
plecat  spre  libertate. 

Nina  Petre 
25  noiembrie  2015 


COMENTARIUL  MAGDEI 

„Am  citit  şi  am  recitit...  ca  deobicei...  cu  sufletul  la  gură' ! 

îmi  confirmaţi  iubirea  celor  dragi  pentru  mine,  indiferent  de 
perioada  în  care  am  trăit !  Nu  înţelegeam  uneori  de  ce  trebuie  să  dăruiesc 
iubire...  necondiţionat  !!!  Dacă  am  avut-o  mereu,  pot  să  nu  o  dăruiesc 
??? 

înţeleg,  iar  şi  iar,  de  ce  sunt  mâhnită  când  nu  sunt  ceilalţi  fericiţi  în 
jurul  meu  ! 

Dacă  şi  un  soţ  care  a  renunţat  la  harem  de  dragul  meu...  secole 
înainte...  m-a  iubit  de  când  aveam  14  ani...  cum  aş  putea  oare  să  nu  fiu  în 
viaţa  asta  decât  ceea  ce  sunt  ???  Nu  aş  schimba  nimic  !  Mă  simt  împlinită 
!  Şi  puternică  !  Şi  iubită  ! 

Revenind  la  acest  episod,  da,  mi-e  drag  să  gătesc,  să-mi  răsfăţ 
familia  !  Pe  care  mereu  am  adorat-o  !  în  toate  vieţile  mele  !  Deşi  nu  mi-a 
plăcut  în  adolescenţă  carnea  de  miel,  vită,  am  început  să  mănânc  după  ce 
m-am  căsătorit !  Şi-mi  place  ! 

Ador  şi  mă  răsfăţ  cu  mirosul  lumânărilor  parfumate  !  Am  alergie  la 
alte  materiale  dacă  nu  sunt  din  bumbac  ! 

Probabil  că...  mi-e  dor  de  casa  mea  de  atunci !  Pentru  că  am  cea  mai 
mare  bucurie  să  stau  în  balconul  meu  de  bloc...!  Să  savurez  cafeluţe, 
ceaiuri,  să  povestesc  cu  prietene... 

Şi...Doamneee...  cred  că  şi  soţul  meu  ar  deveni  un  ucigaş  dacă  cineva 
ar  încerca  doar  să-mi  facă  rău  ! ! ! 

68  de  ani...  îmi  place  !  Nu  70,  nu  80  !  E  vârsta  la  care  m-am  gândit 
deseori...  şi  mă  rog  să  fie  aşa...  simplu...!  ” 

MAGDA 
25  noiembrie  2015 
Bucureşti 

MARIA 


Prezentare 

MARIA  este  fiica  doamnei  ELENA,  colaboratoarea  noastră  la  acest 
capitol.  Pe  măsură  ce  avansează  în  vârstă,  MARIA  devine  din  ce  în  ce 
mai  intuitivă  şi  atentă  la  tot  ce  se  întâmplă  în  jur.  Cuvintele  pline  de  iubire 
ale  mamei  sunt  relevante  pentru  modul  în  care  se  maturizează  fetiţa  ei. 

Nina  Petre 
18  noiembrie  2015 


EPISOADE  SPIRITUALE  COMENTATE 
®  Krilla  Zaskid  (1897-1943) 

O  Alessandro  Tanini  (1798-1856) 
®  Nigel  (1710-1771) 


Episodul  1  -  KRILLA 

Episodul  spiritual  nr.i  o  are  ca  eroină  pe  KRILLA  ZASKID,  născută 
în  oraşul  leton  Lubana.  Viaţa  ei  s-a  desfăşurat  între  anii  1897-1943. 
Oraşul  Lubana  este  situat  în  zona  de  câmpie  din  estul  Letoniei,  în 
apropierea  lacului  Lubanas. 

Părinţii  Krillei,  Nirakal  (tatăl)  şi  Angda  (mama),  au  avut  doi  copii, 
ambii  fete:  KRILLA  şi  sora  ei  mai  tânără  cu  2  ani,  Mazurra.  Soţii  Zaskid 
se  ocupau  cu  vânzarea  legumelor  achiziţionate  de  pe  moşiile  care 
înconjurau  oraşul.  Cele  două  fiice  i-au  ajutat  în  munca  lor,  crescând 
lângă  mica  tarabă  de  la  marginea  localităţii.  Pe  lângă  activitatea 
comercială,  fetele  şi-au  urmat  anii  de  şcoala  generală,  fiind  trimise  apoi 
în  Riga  pentru  studiile  liceale.  Fratele  lui  Nirakal,  unchiul  Mangor,  le-a 
adăpostit  în  casa  lui,  le-a  ajutat  să  îşi  termine  liceul,  le-a  găsit  locuri  de 
muncă  şi  tineri  potriviţi  pentru  căsătorie.  Mangor  şi  soţia  lui,  Eldres,  le- 
au  fost  ca  doi  adevăraţi  părinţi. 

în  perioada  vieţii  KRILLEI,  ţara  sa  nu  a  avut  linişte,  trecând  prin 
numeroase  evenimente  politice  şi  sociale  care  au  lăsat  răni  adânci  în 
sufletul  fiecărui  cetăţean. 

5 

Locuită  de  o  populaţie  de  origine  balto-finică  şi  slavă,  Letonia  a 
reprezentat  în  Evul  Mediu  nucleul  central  al  amplei  regiuni  istorice 
denumite  Livonia.  Aceasta  a  fost  colonizată  şi  creştinată  de  către  cruciaţii 
germani,  apoi  disputată  între  polonezi,  suedezi  şi  ruşi.  De  la  jumătatea 

secolului  19  s-a  afirmat  o  mişcare  de  emancipare  cu  pronunţat  caracter 
socialist,  peste  60%  din  populaţie  fiind  formată  din  ţărani  fără  pământ  şi 
din  orăşeni  săraci.  După  victoria  revoluţiei  bolşevice  din  1917,  Partidul 
Comunist  din  Letonia  a  devenit  cel  mai  puternic  partid  comunist  din 
afara  Rusiei.  Unităţile  militare  letone  erau  trupe  de  elită  ale  noului  regim 
instalat  de  Lenin. 

La  începutul  Primului  Război  Mondial  (1915),  jumătatea  apuseană  a 
ţării  a  fost  ocupată  de  trupele  germane,  care  urmăreau  transformarea 
ţărilor  baltice  în  state  clientelare  Germaniei.  Consiliul  Popular  Leton  a 
proclamat,  la  18  noiembrie  1918,  independenţa  de  stat  a  Letoniei.  O  lună 
mai  târziu,  bolşevicii  din  Letonia,  cu  sprijinul  Armatei  Roşii,  au 
proclamat  puterea  sovietică,  trecând  la  aplicarea  unor  reforme  radicale. 
Trupe  germane  conduse  de  contele  Riidiger  von  der  Goltz  au  ocupat  Riga, 
dar  forţele  guvernului  provizoriu  al  Republicii  Letonia  au  ieşit  victorioase 
în  războiul  civil. 

La  data  de  11  august  1920,  tratatul  de  pace  letono-sovietic  a  marcat 
recunoaşterea  independenţei  Letoniei.  între  anii  1934  şi  1940  a  fost 
instaurat  un  regim  autoritar,  condus  de  Karlis  Ulmanis.  Prin  protocolul 
secret  al  Pactului  Molotov-Ribbentrop  (încheiat  în  23  august  1939), 
Letonia  a  revenit  sferei  de  influenţă  sovietice,  Stalin  impunând,  printr-un 
acord,  staţionarea  de  trupe  sovietice  pe  teritoriul  letonian.  în  luna  iunie  a 
anului  1940,  Letonia  a  fost  ocupată  de  către  Armata  Roşie,  sub  a  cărei 
presiune  s-a  impus  un  nou  guvern  şi  un  nou  Parlament.  La  21  iulie  1940 
a  fost  proclamată  R.S.S.  Letonă,  aceasta  fiind  încorporată  în  U.R.S.S., 
după  22  de  ani  de  dezvoltare  independentă.  Ţara  a  fost  ocupată  de  trupe 
germane  şi  inclusă  în  cel  de-al  Treilea  Reich  (în  1941).  Letonia  a  reintrat 
(în  perioada  iulie  1944  -  mai  1945)  sub  stăpânire  sovietică. 

în  iunie  1941,  represiunea  stalinistă  a  culminat  cu  deportarea  a 
15.000  de  letoni  opozanţi  ai  regimului  dictatorial  sovietic.  Printre  ei  s-au 
aflat  Mazurra,  sora  KRILLEI,  şi  soţul  ei.  Amândoi  au  murit  în  Siberia,  din 
cauza  frigului  şi  a  foametei. 

KRILLA  şi-a  urmat  studiile  de  liceu  între  anii  1912-1916,  absolvindu- 
le  pe  vreme  de  război.  Unchiul  şi  mătuşa,  neavând  copii,  au  convins-o  să 
rămână  în  Riga,  dorind  să  îi  facă  un  rost  şi  să  îi  lase  ca  moştenire 
modesta  lor  avere:  casa  din  oraş,  casa  de  la  ţară  şi  terenul  agricol  care  le 
furniza  legume  şi  cereale.  în  1917  KRILLA  avea  20  de  ani,  când  a 
intervenit  evenimentul  fericit  al  căsătoriei  cu  inginerul  mecanic  Karel 
Krand.  Acesta,  la  28  de  ani,  se  hotărâse  cu  greu  să  îşi  uite  prima  soţie, 
care  fugise  în  Germania  cu  un  om  de  afaceri  neamţ. 

Angel,  unicul  copil  al  soţilor  Krand,  a  fost  născut  de  mama  lui  la  24 
de  ani,  în  anul  1921. 

încă  din  perioada  liceului,  KRILLA  îşi  ajutase  unchiul  în  comerţul 
său  cu  cereale  şi  legume,  aşa  cum  făcuse  şi  în  cazul  părinţilor,  de  care  îi 
era  foarte  dor.  După  deportarea  Mazurrei  în  Siberia,  soţii  Zaskid  s-au 
refugiat  în  Riga,  la  KRILLA,  împreună  cu  cei  doi  nepoţi  rămaşi  fără 
părinţi.  Familia  mărindu-se  cu  noii  veniţi,  KRILLA  împreună  cu  socrii  şi 

părinţii  ei  şi-au  intensificat  comerţul,  pe  vreme  de  război  primind 
comenzi  pentru  alimente  din  partea  comandamentului  german  instalat  în 
oraş. 

Această  colaborare  cu  forţele  de  ocupaţie  naziste  le-a  salvat  viaţa, 
mai  puţin  pe  cea  a  KRILLEI,  care  a  decedat  în  anul  1943,  nemaiapucând 
să  vadă  zorii  libertăţii.  Angel  avea  22  de  ani  când  şi-a  văzut  mama 
împuşcată  pe  stradă  de  către  doi  militari  SS,  care  o  confundaseră  cu  o 
evreică  aflată  de  mult  în  atenţia  lor.  Karel,  care  lucra  într-un  atelier  de 
reparaţii  auto  din  apropierea  locului  unde  avusese  loc  incidentul,  şi-a  dus 
soţia  de  urgenţă  la  spital,  unde  medicii  nu  au  reuşit  să  îi  oprească 
hemoragia  puternică  din  zona  gâtului  şi  a  pieptului.  De  dragul  copilului 
său,  Karel  a  tăcut  şi  a  răbdat,  înghiţindu-şi  vorbele  de  ocară  care  îi 
stăteau  pe  limbă  şi  ura  din  suflet  împotriva  celor  care  îi  omorâseră  soţia. 

Nina  Petre 
4  ianuarie  2014 


COMENTARIUL  ELENEI,  MAMA  MĂRIEI 

„M-am  tot  gândit  la  cele  păţite  de  antecesoarea  spirituală  a  Măriei. 
Când  am  citit  episodul  am  fost  şocată,  parcă  pe  altă  lume.  Mă  tot  gândesc 
cât  de  idiot  şi  tâmpit  să  fii  să  omori  oameni  din  greşeală.  Doamne,  câte  se 
pot  întâmpla  sub  imperiul  stresului,  a  furiei  şi  a  urii! 

Ce  m-a  mirat:  duminică  după  amiază,  stăteam  toţi  trei  împreună  şi 
ne  uitam  la  un  serial  cu  medici  în  care  un  individ  a  început  să  împuşte 
alte  persoane  în  salonul  de  aşteptare,  şi  mă  trezesc  cu  Maria  că  ne  spune 
că  ea  simte  că  într-o  altă  viaţă  a  murit  împuşcată.  Eu  nu  am  putut  decât 
să  scot  un  «  Da?  »  pe  gură  şi  atât,  nu  am  intrat  în  detalii,  dar  aş  vrea  mai 
târziu  să-i  arăt  care  au  fost  antecesorii  ei  spirituali.  Ei  i-am  vorbit  de 
reîncarnare,  dar  nu  ştiu  cât  a  înţeles,  deşi  nu  ar  trebui  să  o  subestimez, 
fiindcă  este  o  fetiţă  deşteaptă.  Văd  însă  că  este  destul  de  sensibilă  şi,  cum 
ţipi  la  ea  sau  vorbeşti  pe  un  ton  mai  ridicat  cu  ea,  se  inhibă  sau  începe  să 
plângă. 

Ca  şi  destin,  văd  că  are  elemente  comune  cu  mine,  mai  puţin 
specializarea  în  străinătate,  care  sper  să  nu  fie  în  Germania.  Ce  este 
drăguţ,  că  anul  trecut  prin  noiembrie/decembrie,  Maria  îmi  povestea  că 
părinţii  mei  i-au  spus  că  ei  ar  vrea  să  facă  facultatea  în  străinătate,  poate 
în  Suedia,  în  orice  caz,  nu  în  România.  Maria  chiar  mi-a  spus  că  ea  nu 
vrea  să  rămână  în  ţară  şi,  când  va  creşte,  vrea  să  plece  de  aici. 

în  ceea  ce  priveşte  profesia,  când  era  Maria  la  grădiniţă,  grupa  mare 
şi  pregătitoare,  spunea  că  vrea  să  facă  medicină,  fără  să  o  fi  influenţat 
nimeni.  Avea  atunci  un  coleg  de  grădiniţă  ai  cărui  părinţi  erau  medici  şi 
ea  s-a  apucat  să-i  spună  tatălui  acelui  băiat,  cu  care  se  vedea  în  parc,  că 
vrea  să  se  facă  medic,  şi  acel  domn  i-a  spus  că  poate  se  mai  gândeşte,  că 
nu  este  extraordinar  să  fii  medic.  De  atunci  nu  am  mai  auzit-o  să  zică  că 

vrea  să  dea  la  medicină,  deşi  eu  nu  am  nimic  împotrivă  să  facă  ce  doreşte 
ea. 

Mi-e  foarte  dragă  micuţa  şi  sper  din  tot  sufletul  să  aibă  parte  numai 
de  împliniri,  dragoste,  bucurii  şi  satisfacţii.  Văd  că  are  un  înger  păzitor 
care  are  grijă  de  ea  şi  sper  să-i  călăuzească  paşii  în  tot  ceea  ce  face,  ca  să 
fie  spre  satisfacţia  şi  realizarea  ei  ca  fiinţă  umană  şi  ca  spirit.” 

ELENA 
io  ianuarie  2014 
Bucureşti 


Episodul  2  -  ALESSANDRO 

Eroul  povestirii  nr.2  este  un  bărbat  numit  ALESSANDRO  TANINI 
(1798-1856).  El  s-a  născut  în  localitatea  Dalheim,  situată  în  sud-estul 
ţării  denumite  astăzi  Marele  Ducat  de  Luxemburg.  Părinţii  lui,  Ronimo 
(tatăl)  şi  Gertrude  (mama),  au  avut  doi  copii:  Linda  şi  fratele  ei  mai  tânăr 
cu  5  ani,  Alessandro.  Familia  trăia  bine,  la  nivelul  burgheziei  locale, 
Ronimo  fiind  proprietarul  unei  zone  viticole  şi  al  unei  fabrici  de  vinuri. 
Tatăl  său,  Arnaldo,  italian  din  Toscana,  emigrase  spre  nord,  pentru  a 
prelua  moşia  bunicului  său.  Gertrude,  soţia  lui  Ronimo,  nemţoaică  din 
Dalheim,  era  o  femeie  voinică  şi  foarte  harnică,  educându-şi  copiii  în 
spiritul  modestiei  şi  al  dragostei  faţă  de  muncă. 

ALESSANDRO  a  ştiut  încă  din  primii  ani  ai  vieţii  că  viitorul  său  va  fi 
asemănător  cu  viaţa  lui  Ronimo,  tatăl  său.  Moşia,  cu  vie  cu  tot,  urma  să  îi 
revină  ca  moştenire,  la  fel  şi  mica  fabrică  de  băuturi.  După  studiile 
elementare,  a  intrat  ca  muncitor  în  fabrica  tatălui,  dorind  să  înveţe  totul: 
procedeele  de  producţie,  păstrarea  în  pivniţa  uriaşă,  comercializarea, 
utilizarea  banilor  cu  chibzuinţă.  Periodic,  Ronimo  îl  lua  cu  el  la  moşie, 
unde  controlau  rezultatele  muncii  ţăranilor.  Viata  lui  ALESSANDRO 

9  9 

fiind  strâns  legată  de  moşie  şi  de  comercializarea  producţiei  viticole,  nu  a 
fost  influenţată  prea  mult  de  schimbările  politice  din  ţara  sa. 

Locuit  în  vremuri  străvechi  de  triburi  celtice,  teritoriul 
Luxemburgului  a  făcut  ulterior  parte  din  provincia  romană  Gallia 
Belgica,  din  regatul  franc  al  lui  Clovis,  din  Austrasia  merovingiană,  din 
imperiul  lui  Carol  cel  Mare  şi  din  Lotharingia.  în  jurul  castelului  şi  al 
oraşului  Luxemburg  (numit  iniţial  Lutzelburg),  stăpânit  de  familia  de 
Luxemburg,  a  luat  fiinţă  în  secolul  10  un  comitat,  ridicat  în  1354  la  rangul 
de  ducat.  Reprezentanţii  familiei  de  Luxemburg  au  dat,  între  anii  1308  şi 
1437,  o  serie  de  regi  Germaniei,  Boemiei,  Ungariei  şi  patru  împăraţi 
Sfântului  Imperiu  Romano-German,  dintre  care  cel  mai  important  a  fost 
Sigismund  de  Luxemburg. 

în  secolele  15-18,  Luxemburg  a  aparţinut  Burgundiei,  Spaniei, 
Franţei,  Austriei  şi  din  nou  Franţei  (1794-1814).  Prin  "Actul  final" 
elaborat  la  Congresul  din  Viena  (1815),  Luxemburg  a  fost  ridicat  la  rangul 
de  Mare  Ducat  autonom,  legat,  timp  de  75  de  ani,  de  Olanda  printr-o 

uniune  personală  (suveranul  Olandei  era  totodată  şi  mare  duce  de 
Luxemburg).  între  1815  şi  1866,  Luxemburg  a  făcut  parte  din 
Confederaţia  Germană.  în  perioada  vieţii  eroului  nostru,  ţara  sa  a  fost 
condusă  de  Directoratul  şi  Consulatul  Primei  Republici  Franceze  până  în 
anul  1804.  în  acelaşi  an  a  intrat  sub  domnia  împăratului  Napoleon  I, 
rămânând  astfel  până  în  1814.  începând  cu  anul  următor  (1815),  în 
Luxemburg  a  început  să  domnească  Marele  Duce  Wilhelm  I,  rege  al 
Ţărilor  de  Jos  Unite  (1815-1840).  I-a  urmat  la  tron  Wilhelm  II  (1840- 
1849)  apoi  Wilhelm  III  (1849-1890). 

La  19  ani,  ALESSANDRO  şi-a  anunţat  tatăl  că  nu  va  pleca  niciodată 
definitiv  din  Dalheim.  Drept  răsplată  pentru  fidelitatea  sa,  părinţii  i-au 
dat  drept  moştenire  partea  ce  i  se  cuvenea  din  moşia  lor.  Timp  de  39  de 
ani,  cât  i-a  mai  fost  dat  să  trăiască,  a  muncit  alături  de  Ronimo,  pentru 
continuarea  afacerii  cu  băuturi. 

La  26  de  ani  s-a  căsătorit  cu  Lise  Kranik,  o  tânără  de  20  de  ani,  fiica 
unei  familii  germane  din  Dalheim.  Tatăl  fetei,  militar  cu  rang  de  cavaler 
în  armata  Marelui  Duce,  fusese  înnobilat  de  suveran  şi  onorat  cu  o 
importantă  moşie,  pentru  meritele  sale  în  numeroase  lupte.  După  4  ani 
de  la  căsătorie,  Lise  a  născut-o  pe  micuţa  Elida,  unicul  lor  copil,  comoara 
vieţii  celor  doi  părinţi.  I-au  adus  doică,  guvernantă  pentru  lecţii, 
profesoare  cu  bună  reputaţie  în  oraş.  La  18  ani  i-au  dat-o  drept  soţie  unui 
militar  tânăr,  aparţinând  unei  familii  prietene  cu  ei. 

Viaţa  lui  ALESSANDRO  s-a  sfârşit  la  58  de  ani,  deşi  era  un  bărbat 
sănătos,  care  ar  fi  putut  trăi  peste  90  de  ani.  Cu  toate  că  îşi  iubea  nevasta 
la  fel  ca  în  prima  zi  după  nuntă,  năravul  băuturii  împreună  cu  veşnicul 
grup  de  prieteni  cheflii  i-a  cam  luat  minţile,  îndemnându-1  să  îşi  ia 
amante.  De-a  lungul  vieţii  de  bărbat  căsătorit  a  avut  zeci  de  femei,  unele 
dintre  ele  fiind  cât  pe  ce  să  îl  despartă  de  Lise. 

Ultima  dintre  ele  i-a  fost  fatală.  Femeia  mai  avea  un  amant, 
profitând  de  banii  lui  ca  şi  de  cei  ai  lui  ALESSANDRO.  Aflând  unul 
despre  celălalt,  s-au  jignit  reciproc,  ajungând  la  duel.  Tăietura  de  sabie 
primită  la  braţul  drept  s-a  infectat,  medicul  personal  nereuşind  să 
vindece  gangrena.  ALESSANDRO  a  refuzat  amputarea  braţului  în  zona 
umărului,  alegând  moartea  în  locul  infirmităţii.  Aşa  a  dispărut  dintre  cei 
vii  un  om  cumsecade,  bun  familist,  moşier  şi  fabricant  renumit  în  toată 
regiunea. 

Nina  Petre 
24  aprilie  2014 


COMENTARIUL  ELENEI,  MAMA  MĂRIEI 

„Pot  spune  că  bunăstarea  de  care  s-a  bucurat  Alessandro  se 
regăseşte  şi  la  Carmen,  care  vrea  tot  timpul  câte  ceva,  cere  bani  şi  nu  se 
mai  opreşte,  se  vede  că  există  în  ea  dorinţa  de  a  avea. 

E  destul  de  pătimaşă  şi  spune  atât  de  des  "Te  iubesc",  dar  şi  "Te 
urăsc",  ceea  ce  eu  nici  pomeneală  să  folosesc  astfel  de  cuvinte  la  vârsta  ei, 

şi  nici  acum.  Maria  este  singura  căreia  îi  pot  spune  cu  uşurinţă  "Te 
iubesc",  fiindcă  vine  din  suflet,  adulţilor  îmi  este  mai  greu. 

Văd  o  superficialitate  la  ea  în  a  face  lucrurile  şi  ce  nu-i  place  nu-şi 
bate  capul  nici  de  frică.  Deşi  Krilla  a  fost  contabilă,  nu  înţeleg  cum  nu-i 
place  Matematica  şi,  deşi  are  meditator,  mai  mult  de  nota  8  nu  scoate. 
Bine,  nici  cu  Româna  nu  mi-e  "ruşine",  şi  acolo  tot  de  8  este.  Nu-i  place 
să  citească,  începe  câte  o  carte  cu  chiu  cu  vai  şi  o  lasă  la  jumătate. 

Când  se  taie  cât  de  puţin,  urlă  ca  din  gură  de  şarpe  şi  vrea  tot  timpul 
să  fie  admirată.  Este  cochetă,  deocamdată  se  îmbracă  destul  de  sport,  dar 
când  va  creşte  cred  că  va  trece  la  stilul  elegant,  dat  cu  ruj,  cu  fard,  parfum 
la  greu  şi  chestii  din  acestea. 

îi  e  o  frică  paralizantă  de  înălţimi  şi,  dacă  ne-am  urca  intr-un  turn, 
nu  s-ar  apropia  de  margine  să  vadă  panorama  pentru  nimic  în  lume. 

Mă  gândesc  de  ce  o  fi  durat  atât  de  mult  până  spiritul  Krillei  şi  a  lui 
Alessandro  s-a  încarnat.  Nici  nu  ştiu  ce  să  zic.  E  fetiţa  mea  şi  nu  vreau  să 
dea  peste  vreun  alcolic  sau  afemeiat,  care  să-şi  dea  arama  pe  faţă  după  ce 
i-a  mai  turnat  şi  vreun  copil,  ca  să  ajungă  îa  divorţ  şi  alte  suferinţe  şi 
chinuri  sufleteşti.  Cum  unii  le  fac  şi  alţii  le  trag. 

Ce  aş  putea  să  fac  ca  să  o  ajut?  Ar  trebui  să  fie  tare,  ca  să  reziste,  dar 
ştiu  eu  dacă  va  fi  astfel  structurată?  Acum  e  copil  şi  o  văd  destul  de 
schimbătoare  şi  zic  că  nu  este  relevant.  Mă  rog  pentru  ea,  dar  ce  aş  mai 
putea  să  fac? 

Bine,  deocamdată  contează  învăţătură,  dar  nu  ştii  când  îşi  face  vreun 
prieten  şi  mă  trezesc  că  vrea  să  se  mărite,  că  timpul  zboară. 

Mi  se  rupe  sufletul  că  astfel  de  făpturi  gingaşe  şi  frumoase  ajung  să 
fie  urmaşele  spirituale  a  unor  oameni  ca  Alessandro  Tanini,  cam 
iresponsabili  şi  egoişti.  Ştiu  că  judec  şi  nu  ar  trebui,  dar  nici  să-mi  văd 
fetiţa  că  suferă  nu  aş  putea  spune  că  mă  încântă.” 

ELENA 
2  mai  2014 
Bucureşti 


Episodul  3  -  NIGEL 

Eroina  povestirii  este  bolivianca  NIGEL,  care  a  trăit  între  anii  1710- 
1771.  Ea  s-a  născut  într-o  familie  de  indieni  quechua,  locuitori  ai  unui  sat 
aflat  în  Auzii  bolivieni,  la  mare  înălţime,  pe  malul  lacului  Poopo.  Părinţii 
ei,  Nanu  (tatăl)  şi  Oti  (mama),  au  avut  paisprezece  copii,  dintre  care  au 
supravieţuit  doar  trei.  Şapte  au  murit  de  bolile  copilăriei,  iar  ceilalţi  patru 
şi-au  pierdut  viaţa  în  timpul  marilor  cutremure  din  anul  1716.  NIGEL 
avea  pe  atunci  6  anişori.  Alungată  de  distrugerea  caselor  provocată  de 
cutremure,  familia,  compusă  din  părinţi  şi  doi  copii,  s-a  refugiat  spre 
nord,  oprindu-se  în  localitatea  minieră  denumită  de  stăpânii  spanioli 
Real  Villa  de  San  Felipe  de  Austria.  Oraşul  fusese  fondat  în  1606,  iar 

după  anul  1800  a  primit  denumirea  de  Oruro  (Uru-Uru  în  limba 
quechuă). 

Ţara  în  care  s-a  născut  NIGEL  era  locuită  în  epoca  precolumbiană  de 
triburi  amerindiene  quechua  şi  aymara.  în  secolul  15  a  devenit  o  parte  a 
Imperiului  Incaş.  După  prăbuşirea  acestuia,  a  fost  cucerită  de  spaniolul 
Diego  de  Almagro,  între  anii  1535-1538.  în  1543,  teritoriul  ţării,  denumit 
Audencia  Charcas,  a  ajuns  parte  a  Viceregatului  Peru.  în  1825,  după 
proclamarea  independenţei,  regiunea  a  fost  numită  Bolivia,  în  onoarea 
lui  Simon  Bolivar,  eroul  naţional. 

Populaţia  indiană  quechua,  din  care  făcea  parte  şi  NIGEL,  formase 
civilizaţia  incaşă  înainte  de  cucerirea  spaniolă,  împreună  cu  triburile 
aymara  şi  chibcha.  După  cucerirea  spaniolă,  populaţia  quechua  s-a 
străduit  să  îşi  păstreze  obiceiurile  de  viaţă  străvechi.  Totuşi,  cei  ajunşi  în 
localităţile  înfiinţate  de  spanioli,  au  fost  nevoiţi  să  se  adapteze  condiţiilor 
de  trai  impuse  de  cuceritori. 

Timp  de  câteva  luni,  Nanu  şi  familia  lui  au  migrat  de-a  lungul  văii  pe 
care  porniseră,  încercând  să  se  alăture  altor  comunităţi  de  indieni.  într- 
un  final,  s-au  oprit  în  orăşelul  minier  unde  Nanu  şi-a  găsit  de  lucru  în 
mina  de  unde  se  extrăgea  argint.  Omul  avea  de  hrănit  cinci  guri:  a  lui,  a 
soţiei,  a  celor  doi  copii  (NIGEL  şi  fratele  mai  mare  cu  2  ani,  Lundo)  şi  a 
cumnatei  Kimbi  (sora  lui  Oti).  Aceasta,  femeie  fără  copii,  rămasă  văduvă 
la  28  de  ani,  se  alăturase  cumnatului  Nanu,  fiind  primită  cu  bunătate  de 
nevasta  şi  copiii  lui.  După  sosirea  în  Uru-uru,  Oti  l-a  născut  pe  Manur, 
ultimul  lor  copil. 

După  un  an  de  lucru  la  mină,  sărmanul  Nanu  s-a  îmbolnăvit  de 
plămâni.  A  continuat  să  lucreze  încă  4  ani,  fiind  menţinut  în  viaţă  de 
cumnata  Kimbi,  mare  meşteră  la  vindecarea  bolilor  cu  plante 
tămăduitoare.  în  1721,  când  NIGEL  împlinise  11  ani,  galeria  susţinută  de 
trunchiuri  de  copaci  s-a  prăbuşit  peste  trupurile  a  16  mineri,  printre  care 
se  afla  şi  Nanu.  Scos  aproape  mort  de  sub  molozul  din  mină,  omul  a  mai 
trăit  câteva  zile.  Devotata  Kimbi  i-a  calmat  durerile  atroce  cu  fierturi  din 
plante  halucinogene,  recoltate  din  pădurile  învecinate. 

Rămasă  fără  niciun  sprijin  bărbătesc,  familia  regretatului  Nanu  s-a 
văzut  nevoită  să  supravieţuiască  prin  propriile  eforturi.  Oti,  Kimbi  şi 
NIGEL  s-au  apucat  de  vindecări,  formându-şi  o  bună  reputaţie  printre 
bolnavii  care  aveau  nevoie  de  ajutorul  lor.  Ajutată  de  Lundo  şi  Manur 
(băieţii  fiind  mai  mici  decât  ea),  NIGEL  recolta  zilnic  frunze,  fructe, 
tulpini  şi  rădăcini  de  plante  vindecătoare.  Tot  ea  le  punea  la  uscat,  le 
spăla  şi  prepara  unsorile  şi  fierturile  destinate  bolnavilor.  Recompensele 
în  alimente,  rareori  în  bucăţele  de  argint  şi  cu  totul  sporadic  în  bani  au 
ajutat  familia  să  supravieţuiască  după  moartea  lui  Nanu. 

Când  NIGEL  avea  17  ani,  le-a  venit  în  ajutor  negustorul  Odar,  un 
tânăr  de  23  de  ani,  care  se  ocupa  cu  transportul  unor  produse  (carne  şi 
legume)  achiziţionate  din  sate  spre  populaţia  din  Uru-Uru.  Căsătorită  cu 
Odar,  NIGEL  nu  şi-a  uitat  obligaţiile  către  familia  săracă  din  care 

plecase.  Rămânând  tovarăşă  de  muncă  alături  de  mama  şi  mătuşa  ei, 
NIGEL  s-a  ocupat  de  vindecări,  dar  şi  de  propria  familie. 

I-a  dăruit  lui  Odar  două  fetiţe  (Nukde  şi  Rodik)  şi  doi  băieţi 
(Luludek  şi  Manduru).  Odar  făcea  aprovizionarea  familiei  cu  hrană  şi 
îmbrăcăminte,  iar  copiii  au  fost  crescuţi  de  mama  lui,  Oanu,  căreia  îi 
murise  bărbatul,  din  cauza  unui  animal  sălbatic.  Pe  NIGEL  au  lăsat-o  cu 
toţii  să  se  ocupe  mai  departe  de  tămăduiri.  Acestea  îi  aduceau  femeii  nu 
numai  binecuvântări,  ci  şi  alimente,  dar  mai  ales  bani  de  la  bolnavii 
spanioli  ce  făcuseră  avere. 

La  61  de  ani,  NIGEL  încă  mai  trata  oamenii  bolnavi,  simţindu-se 
încă  în  putere.  Era  o  femeie  voinică,  obişnuită  cu  munca  grea  din 
gospodărie,  dar  şi  cu  delicatele  metode  terapeutice.  Fiind  mereu  chemată 
pe  la  casele  bolnavilor,  se  îmbrăca  întotdeauna  cu  haine  curate  şi  frumos 
lucrate.  Având  nevoie  de  plante  ce  creşteau  la  mare  înălţime,  a  pornit  la 
drum,  ca  de  obicei,  fiind  însoţită  de  soţul  ei.  Era  în  anul  1771,  ultimul  din 
viaţa  sa.  Fetele,  măritate  cu  negustori,  îşi  vedeau  de  casele  lor.  Cei  doi 
băieţi  lucrau  la  mină.  Vremea  fiind  umedă  şi  rece,  cărarea  pe  care 
porniseră,  pe  marginea  prăpastiei,  devenise  periculoasă.  Cei  doi  se 
temeau  de  capriciile  vremii,  fiind  obişnuiţi  încă  din  copilărie  cu  astfel  de 
drumeţii.  La  un  moment  dat,  NIGEL  a  alunecat,  pierzându-şi  echilibrul. 
Odar,  un  bătrân  de  67  de  ani,  a  ţinut-o  deasupra  prăpastiei  până  când  i-a 
dat  drumul,  mâinile  nemaiajutându-1  să  o  ţină.  Căzând  de  la  mare 
înălţime,  biata  femeie  a  fost  sfârtecată  de  stâncile  ieşite  în  cale.  Avea  doar 
61  de  ani. 

Curajul  şi  tenacitatea  acestei  femei  provin,  cu  siguranţă,  de  la 
militarul  sârb  Zenko,  pe  care  îl  voi  cerceta  data  viitoare. 

Nina  Petre 
4  iulie  2014 


COMENTARIUL  ELENEI,  MAMA  AAARIEI 

„Constat  că  antecesorii  ei  spirituali  au  avut  parte  de  morţi  violente: 
prin  împuşcare,  rănire  în  duel  şi  prăbuşire.  Acum  înţeleg  teama  ei 
puternică  de  înălţimi. 

Am  fost  în  2012  în  Franţa  şi  eram  la  etajul  2  din  Turnul  Eiffel  şi  nu  a 
vrut  să  se  apropie  de  margine  să  vadă  panorama  de  nici  un  fel,  orice  i-am 
fi  zis.  Una  din  prietenele  mele  trăgea  de  ea,  ca  să  vină  mai  înspre  margine 
şi  să  privească  panorama,  dar  plângea  de  mama  focului  şi  nu  vroia  cu  nici 
un  chip  să  se  apropie  de  margine.  îi  este  frică  în  clădirile  înalte  să  se 
apropie  de  margine  şi  să  se  uite  în  jos.  în  geamia  din  Constanţa  am  păţit 
la  fel,  nu  a  vrut  să  vină  să  vadă  panorama;  deşi  urcase  cu  noi,  stătea  în 
mijlocul  turnului,  în  capul  scărilor.  Prin  moartea  lui  Nigel  se  explică 
această  frică. 

Dacă  mă  uit  bine  la  feţişoara  ei,  parcă  are  trăsături  de  indiancă,  faţa 
mai  alungită,  ochii  căprui,  tenul  creol.  Nigel  a  avut  o  existenţă  frumoasă, 
a  fost  un  om  bun  şi  sufletist.  A  dus  o  viaţă  simplă,  dar  cu  mult  folos. 

Păcat  că  a  murit  atât  de  repede,  la  61  de  ani,  fiindcă  ar  mai  fi  putut  să 
facă  mult  bine.  Din  păcate,  aşa-i  viaţa  asta,  oamenii  buni  sunt  luaţi 
repede. 

Maria  este  o  fată  foarte  bună,  sufletistă,  deşteaptă,  plină  de  viaţă, 
minunată,  care  mai  are  mici  scăpări,  dar  este  în  formare,  cu  timpul  se 
mai  poate  cizela.  Oricum,  morţile  acestea  violente  se  cam  văd  pe  feţişoara 
ei,  fiind  atât  de  fragilă  şi  marcată.  îmi  spunea  într-o  zi,  cu  foarte  mare 
siguranţă,  şi  o  spunea  pentru  a  doua  oară,  că  ea  simte  că  într-o  altă  viaţă 
a  murit  împuşcată.  Este  empatică,  simte  anumite  lucruri,  situaţii;  când 
nu  vrea  să  facă  un  lucru  şi  altcineva  insistă  să-l  facă,  se  dovedeşte  că  ea  a 
avut  dreptate. 

Vreau  să  fie  puternică  şi  să  ştie  ce  vrea  în  viaţă.  Sper  să  înţeleagă 
importanţa  treptei  I  şi  să  se  pună  cu  burta  pe  învăţat  aşa  cum  trebuie, 
fiindcă  are  cap.  Păcat  că  se  cam  pierde  la  lucrări/teze.  Acasă  ştie,  dar  la 
lucrare  uită  să  scrie  sau  zice  că  nu  a  avut  timp  să  scrie  tot.” 

ELENA 
7  iulie  2014 
Bucureşti 

SABINA  VISU 


Prezentare 

SABINA  VISU  are  profesia  de  jurist.  îi  place  să  călătorească  în 
afara  ţării,  să  îngrijească  animăluţele  din  curte,  să  facă  prăjituri  gustoase. 
Este  preocupată  de  evoluţia  fiinţei  umane,  de  la  apariţia  ei  pe  Pământ  şi 
până  astăzi. 

Nina  Petre 
20  noiembrie  2015 


EPISOADE  SPIRITUALE  COMENTATE 
®  Nanette  Vernouil  (1894-1940) 


Episodul  1  -  NANETTE 

Episodul  spiritual  nr.i  o  are  ca  eroină  pe  NANETTE  VERNOUIL. 
Viaţa  ei  s-a  desfăşurat  între  anii  1894-1940.  NANETTE  s-a  născut  în 
oraşul  belgian  Liege,  situat  în  estul  ţării. 

Tatăl  ei,  Pierre,  era  un  medic  renumit  în  oraş.  Soţia  lui,  Isabelle, 
profesoară  de  istorie  la  o  şcoala  generală,  dăduse  viaţă  la  două  fetiţe. 
NANETTE  era  cu  2  ani  mai  în  vârstă  decât  sora  ei,  Yvette.  Soţii  Vernouil 
şi-au  crescut  fetele  cum  s-au  priceput  mai  bine,  pregătindu-le  sufleteşte 
pentru  vremurile  grele  ce  se  arătau  la  orizont. 

NANETTE,  pasionată  de  istorie,  ca  mama  ei,  şi-a  dorit  să  urmeze 
studii  de  arheologie.  După  terminarea  liceului  în  Liege,  la  19  ani,  părinţii 
au  dus-o  la  Paris,  unde  au  înscris-o  la  Universitate. 

Era  în  anul  1913,  premergător  izbucnirii  Primului  Război  Mondial. 
Deşi  Belgia  îşi  declarase  neutralitatea,  a  fost  totuşi  ocupată  de  trupele 
germane  în  anul  1914.  întreaga  perioadă  a  războiului  şi  toţi  anii  pe  care  i- 
a  mai  avut  de  trăit,  NANETTE  a  locuit  departe  de  ţara  natală. 

Avea  23  de  ani  în  1917,  când  s-a  căsătorit  la  Paris  cu  prietenul  şi 
colegul  de  facultate  Roland  Divery.  Părinţii  şi  sora  ei  au  reuşit  cu  greu  să 
ajungă  la  nuntă.  Roland  avea  cu  un  an  mai  mult  decât  NANETTE,  deşi 
era  coleg  de  grupă  cu  ea.  Se  înscrisese  la  facultatea  de  Istorie  după  ce 
împlinise  20  de  ani  şi  călătorise  prin  Europa,  aşa  cum  dorise.  Tatăl  lui, 
fabricant  de  ciocolată,  avea  o  avere  importantă,  iar  mama  lui,  femeie 
deosebită,  dorea  ca  fiul  ei  să  devină  un  om  înzestrat  cu  o  cultură 
excepţională. 

Tinerii  căsătoriţi  au  terminat  facultatea  de  Istorie  în  1918,  anul 
încheierii  Marelui  Război.  Au  lucrat  timp  de  un  an  la  un  muzeu  parizian, 
pregătindu-se  totodată  în  specializarea  Arheologie.  în  anul  următor, 

1919,  Tratatul  de  la  Versailles  i-a  acordat  Belgiei  mandatul  asupra  fostei 
colonii  germane  Rwanda  (Ruanda)  şi  Urundi  (Burundi).  Trecând  sub 
dominaţia  belgiană,  în  Rwanda  au  pătruns  europeni  cunoscători  ai  limbii 
franceze,  printre  care  s-au  aflat  şi  soţii  Divery. 

NANETTE  şi  Roland  au  rezistat  doar  un  an  în  Rwanda,  cu  toate  că  s- 
au  străduit  să  înveţe  limba  kinya  ruanda.  Frecventele  lupte  între  oligarhii 
tutsi  (vatusi)  şi  majoritatea  hutu  i-au  îngrozit.  Au  fugit  spre  Tanzania, 
pentru  a-şi  salva  viaţa,  dar  şi  din  dorinţa  de  a  se  stabili  pentru  o  vreme  pe 
ţărmul  Lacului  Victoria.  Au  explorat  vestigiile  străvechilor  civilizaţii  timp 
de  5  ani.  Triburile  băştinaşe  nu  i-au  mâncat,  ci  i-au  tolerat  în  preajma  lor, 
şamanii  ajutându-i  să  scape  de  răni  şi  de  crizele  de  malarie. 

în  anul  1925  NANETTE  împlinise  31  de  ani.  Era  sătulă  de  călătorii  şi 
aventuri  africane.  îşi  dorea  enorm  să  aibă  copii.  Au  revenit  în  Franţa, 
găsind  casa  pustie,  fiindcă  părinţii  lui  Roland  muriseră  în  lipsa  lor.  Au 
primit  locuri  de  muncă  la  două  muzee  din  oraş. 

NANETTE  avea  33  de  ani  când  i-a  dat  viaţă  unicului  copilaş, 
Victorine.  Fetiţa  se  născuse  sănătoasă,  cu  toate  că  ambii  părinţi  fuseseră 
bolnavi  de  malarie.  Viaţa  întregii  familii  a  fost  liniştită  şi  frumoasă  până 
la  invazia  germană  din  1940,  provocată  de  declaraţia  de  război  a  Franţei 
din  3  septembrie  1939.  Ocuparea  Parisului  a  avut  loc  în  14  iunie  1940. 

în  toamna  aceluiaşi  an,  eroina  noastră,  NANETTE,  a  închis  ochii  pe 
vecie,  în  urma  unei  infecţii  pulmonare  grave.  Au  rămas  în  viaţă  Victorine, 
orfană  în  vârstă  de  13  ani,  şi  tatăl  ei,  Roland,  văduv  la  47  de  ani.  Au 
păstrat  câte  zile  au  mai  avut  amintirea  curajoasei  NANETTE, 
supravieţuitoare  a  numeroaselor  crize  de  malarie,  care  nu  au  împiedicat- 
o  să  îşi  continue  munca  de  acasă  şi  de  la  muzeu.  Victorine  i-a  moştenit 
dorinţa  şi  plăcerea  de  a  călători  în  ţări  îndepărtate.  Roland  şi-a  înţeles 
fiica,  însoţind-o  de  multe  ori  în  drumuri  prin  Europa  şi  nordul  Africii. 

Nina  Petre 
22  septembrie  2015 


COMENTARIUL  SIMONEI 

„AFRICA:  Eu  sunt  captivată  de  Africa,  îmi  creează  o  emoţie 
puternică.  în  timp  ce  mă  aflam  în  concediu  în  Iordania,  am  avut  o 
discuţie  cu  prietenul  meu  despre  următoarea  călătorie,  următoarea 
dorinţă  fiind  Zanzibar-Tanzania.  în  prezent,  am  mai  amânat  planurile 
pentru  Zanzibar  din  pricina  situaţiei  incerte,  ea  fiind  considerată  o  ţară 
cu  pericole.  Cu  siguranţă  m-aş  vaccina  împotriva  malariei,  fără  să  stau  pe 
gânduri  dacă  aş  ajunge  în  Africa  de  est,  centrală,  de  sud.  în  AFRICA  DE 
NORD  nu  a  fost  nevoie  de  vaccinuri. 

TANZANIA:  Revenind  la  Tanzania,  de  ce  Tanzania?  Pentru  un 
safari  în  deşert,  pentru  plajele  ireal  de  frumoase,  pentru  oamenii  simpli, 
minunaţi  ai  locurilor,  pentru  gastronomie  şi,  de  ce  nu,  pentru  că  Africa 

mă  aduce  la  punctul  zero,  ca  şi  cum  de  acolo  ar  porni  lumea,  îmi  creează 
o  durere  în  suflet  pe  care  nu  pot  explica.  Pentru  că  Africa  e  cel  mai  vechi 
continent  şi  cel  mai  bun  loc  de  explorat!  exotic!  PENTRU  CĂ,  DACĂ  AŞ 
PUTEA,  mi-aş  face  o  cameră  în  care  să  pun  bibelouri,  mobilă  şi  diverse 
obiecte  de  decor  din  Africa. 

Africa  -  culoarea  hainelor  multicolore,  îndrăzneţe!  un  stil  pe  care  eu 
l-am  adoptat. 

PARIS:  Deşi  toată  lumea  îşi  doreşte  să  viziteze  Parisul,  pe  mine  mă 
lasă  rece,  nu  am  fost  şi  sincer  nu  prea-mi  doresc  ! 

Istoria  nu  mă  atrage  şi  am  avut  dificultăţi  în  a  învăţa,  deşi  Nanettei  i- 
a  plăcut.  în  schimb,  arheologia  e  ceva  nobil,  e  interesant  să  ai  ocazia  de  a 
studia  ce  s-a  întâmplat  acum  mii  de  ani. 

ASEMĂNĂRI  între  mine  şi  Nanette:  dorinţa  de  a  explora  locuri  noi, 
de  a  călători.  Pentru  mine,  orice  călătorie  mult  dorită  o  văd  ca  pe  o 
împlinire  din  care  am  ce  învăţa,  care  mă  înalţă,  mă  face  să  evoluez. 

Nu  simt  nici  o  legătură  cu  Belgia  !  Probabil  nici  Nanette  nu  a  simţit. 

DEOSEBIRI:  studiul  istoriei,  Parisul,  eu  sunt  foarte  ataşată  de 
familie,  Nanette  a  stat  departe  de  familia  ei  (părinţi,  soră).” 


SABINA  VISU 
30  septembrie  2015 
Bucureşti 

SORIN 


Prezentare 

La  doar  23  de  ani,  Sorin  este  inginer  şi  masterand  în  profesia  lui. 
încă  din  liceu  s-a  simţit  tras  de  lumea  spiritelor,  deşi  nu  are  calităţi  de 
medium.  A  citit  mult  în  domeniul  ezoterismului,  reuşind  să  îşi  formeze 
opinii  personale,  pe  care  şi  le  dezvoltă  în  permanenţă.  Printre  idealurile 
sale  se  află  şi  acela  de  a  deveni  anchetator  al  impostorilor  din  domeniul 
paranormalului.  în  ultimii  ani  a  descoperit  numeroşi  indivizi  care  îşi  fac 
publicitate  pe  internet,  lăudându-se  a  fi  clarvăzători  sau  spiritişti,  cu  toate 
că  nu  au  nicio  competenţă  în  ceea  ce  pretind  că  se  pricep  să  facă. 

Nina  Petre 
9  august  201 2 


EPISOADE  SPIRITUALE  COMENTATE  în  volumul  1 
O  Nikos  Stavris  (1886-1941 ) 

O  Sati  Arhenos  (1803-1864) 

®  Saleria  Vitti  (1724-1785) 

O  Roderick  Vauss  (1643-1695) 

O  lanok  Sverdlovski  (1561-1627) 

O  Urhe  Kerinen  (1473-1548) 

®  Aluma  Ranucci  (1403-1460) 

O  Hant  LarSai  (1305-1384) 

O  Mhu  Kair  (1224-1288) 

EPISOADE  SPIRITUALE  COMENTATE  în  continuare 
®  Mdohe  (1116-1199) 

O  Arled  Sammar  (1053-1 102) 

®  Lorno  Miannu  (1001-1044) 

O  Ruked  Nerrul  (924-989) 

O  Jokno  Lah  Kir  (836-898) 

®  Nunad  (702-774) 

O  Xadurkan  (614-661) 

®  Meruldak  (551-602) 

O  Nuguru  (428-491) 

®  Lukyar  (334-399) 

O  Therikos  (214-288) 

EPISOADE  SPIRITUALE  COMENTATE  în  continuare 
O  Runghad  (138-187) 

®  Nunde  (81-120) 

O  Kharid  (2  e.n.  -  69) 

®  Kydah  (45  -  3  î.e.n.) 

O  Ugdun  (103-69  î.e.n.) 


Episodul  21  -  RUNGHAD 

Episodul  spiritual  nr.2i  îl  are  ca  erou  pe  germanul  RUNGHAD.  Viaţa 
lui  s-a  desfăşurat  între  anii  138-187  (secolul  2).  A  văzut  lumina  zilei 
pentru  prima  dată  ca  fiu  al  soţilor  Urdun  (tatăl)  şi  Nawde  (mama).  Cu 
toţii  aparţineau  unei  comunităţi  tribale  germanice  care  număra  peste  100 
de  suflete,  aşezată  într-o  zonă  umedă  şi  rece,  la  vărsarea  fluviului  Weser 
în  Marea  Nordului. 

Nawde  a  născut  7  copii,  rămânând  cu  unul  singur:  RUNGHAD. 
Ceilalţi  6  copii  (2  fete  şi  4  băieţi)  au  decedat  înainte  de  a  împlini  20  de 
ani,  din  cauza  unor  boli  de  plămâni  şi  infecţii  digestive.  RUNGHAD  i-a 
fost  de  mare  ajutor  mamei  Nawde  în  treburile  din  gospodărie  de  la  câţiva 
anişori  şi  până  la  15  ani,  când  a  plecat  pe  mare  cu  tatăl  său. 

Creşteau  pe  lângă  casă  două  vaci,  porci,  câteva  oi,  capre  şi  păsări. 
Vitele  constituiau  mijlocul  principal  de  subzistenţă.  Aveau  şi  un  cal, 
folosit  mai  mult  la  călărit  decât  la  căratul  poverilor.  Casa  lor  era 
construită  din  bârne  de  lemn  acoperite  cu  lut.  Avea  două  încăperi:  una 

pentru  dormit,  iar  cealaltă  servea  drept  bucătărie,  având  la  interior  vatra, 
cuptorul,  bănci  pe  lângă  pereţi.  Vasele  folosite  erau  făcute  din  lemn  şi 
ceramică. 

Nawde  avea  în  casă  şi  un  război  vertical  de  ţesut,  iar  în  curte,  o 
moară  de  măcinat  cereale.  Proviziile  pentru  iarnă  erau  păstrate  într-o 
groapă  acoperită  cu  mult  gunoi.  Nawde,  bună  gospodină,  ţesea  pânză  şi 
stofă  la  războiul  din  casă,  împletea  lână,  cosea  haine  de  iarnă  din  piei  de 
oaie  şi  blănuri  de  animale. 

Urdun,  ajutat  de  nevastă,  cultiva  orz,  ovăz,  secară,  cânepă  şi 
zarzavaturi,  fasole,  mazăre,  sfeclă.  Pentru  Urdun,  o  grijă  deosebită  era 
asigurarea  furajelor  necesare  vitelor  sale.  Vânătoarea  şi  pescuitul  intrau 
de  asemenea  printre  preocupările  sale.  RUNGHAD  l-a  însoţit  la  pescuit  şi 
vânătoare  după  ce  împlinise  5  ani. 

Pe  mare,  şi-a  început  călătoriile  comerciale  în  corabia  tatălui  când 
deja  avea  12  ani.  Ţinta  lor  preferată  erau  porturile  Peninsulei  Iutlanda, 
unde  soseau  negustori  din  alte  ţinuturi.  Schimburile  comerciale  se  făceau 
sub  formă  de  troc.  Monedele  romane  aveau  căutare  numai  pentru 
conţinutul  de  metal  preţios.  în  schimbul  pieilor,  blănurilor  şi  al  unor 
cantităţi  de  cereale,  Urdun  şi  RUNGHAD  obţineau  cremene,  aramă, 
cositor,  aur,  argint,  ambră,  chihlimbar,  fier,  vin,  vase  pentru  mâncare, 
obiecte  de  podoabă. 

Locuitorii  din  regiunea  lor  erau  în  majoritate  oameni  liberi.  Puteau 
să  poarte  arme,  se  întruneau  în  adunări  generale  şi  aveau  dreptul  la 
„răzbunarea  sângelui”.  Un  om  liber  putea  să  ajungă  sclav  dacă  era 
condamnat  pentru  o  vină  gravă,  dacă  era  prizonier  de  război  sau  dacă  nu 
îşi  plătea  datoriile  faţă  de  alţi  cetăţeni.  între  oamenii  liberi  nu  există  nicio 
barieră  de  clasă.  După  moartea  lui  RUNGHAD  a  început  procesul 
stratificării  sociale.  Fiecare  sclav  primea  câte  o  bucată  de  pământ  cu 
obligaţia  de  a  o  cultiva  singur.  îi  datora  stăpânului  zeciuiala  în  grâne,  vite 
şi  postav.  Dacă  era  harnic,  avea  şansa  de  a-şi  răscumpăra  libertatea. 

RUNGHAD,  ajuns  la  26  de  ani  un  negustor  şi  navigator  neînfricat, 
şi-a  luat  de  soţie  o  fată  săracă,  fiica  sclavului  Dorrikon,  aflat  în  stăpânirea 
părinţilor  lui.  Ylda  avea  18  ani  când  norocul  i-a  surâs  prin  căsătoria  cu 
vestitul  RUNGHAD.  Ştia  că  va  munci  mult  în  gospodăria  lor,  bărbatul  ei 
fiind  mereu  plecat  pe  mare  şi  pe  uscat  cu  afacerile  lui.  A  dat  naştere  unei 
fetiţe  (Urnire)  la  20  de  ani  şi  unul  băieţel  (Noguden)  la  27  de  ani. 
Crescând,  copiii  i-au  fost  de  mare  ajutor  în  numeroasele  treburi 
gospodăreşti. 

După  30  de  ani,  RUNGHAD  avea  deja  o  avere  în  vite,  pământ  şi 
sclavi  mai  mare  decât  a  altor  membri  din  obştea  satului.  Averea  fiind 
câştigată  în  mod  cinstit,  prin  schimburi  comerciale,  RUNGHAD  avea 
dreptul  să  fie  numit  căpetenia  tribului.  în  adunarea  tribală,  întrunită  cu 
ocazia  unei  zile  de  sărbătoare  a  recoltei  de  cereale,  comunitatea 
războinicilor  împreună  cu  sfatul  bătrânilor  şi  preotul  satului  l-a 
desemnat  căpetenie  militară  pe  timp  de  pace  sau  război  cu  alte  triburi. 
Funcţia  lui  RUNGHAD  era  mai  mult  de  ordin  moral,  el  putându-şi 

exercita  influenţa  asupra  oamenilor  prin  calităţile  lui  deosebite.  Avea 
dreptul  să  declare  război  sau  să  încheie  pace,  să  conducă  negocierile,  să 
îşi  aleagă  propria  suită  din  cei  mai  curajoşi  luptători,  să  îşi  formeze  o 
ceată  de  voluntari  drept  ajutor  la  incursiunile  de  pradă.  Avea  şi  un 
obiectiv  primordial:  solidaritatea  membrilor  comunităţii  din  care  făcea 
parte. 

Spre  norocul  său,  majoritatea  locuitorilor  duceau  o  viaţă  cumpătată, 
erau  sobri  în  comportament  şi  puţin  pretenţioşi  în  privinţa  modului  de 
trai.  Copiii  lui  au  moştenit  hărnicia  şi  îndemânarea  ambilor  părinţi. 
Urnire  torcea,  ţesea,  confecţiona  haine  şi  încălţăminte  pentru  întreaga 
familie.  Uneori  făcea  şi  oale  de  lut,  când  mama  ei  nu  se  simţea  bine  cu 
sănătatea  sau  avea  alte  treburi  mai  importante.  Noguden,  în  puţinele  zile 
când  nu  era  plecat  cu  tatăl  lui  la  vânătoare,  pescuit  sau  negustorie,  trudea 
în  micul  atelier  de  fierărie,  confecţionând  potcoave  pentru  caii  familiei. 

Cu  ajutorul  lui  Urdun  şi  al  câtorva  meşteri  din  sat,  RUNGHAD  şi-a 
construit  propria  corabie,  care  i-a  servit  drept  mijloc  de  transport  naval 
până  în  anul  morţii.  Avea  49  de  ani,  era  în  deplinătatea  puterii  şi  a 
fericirii  sale.  Nenorocirea  i-a  sosit  pe  mare,  sub  forma  unei  corăbii  rivale, 
care  s-a  apropiat  mult  de  a  sa.  Lupta  s-a  dat  la  bordul  corăbiei  lui 
RUNGHAD,  piraţii  fiind  ucişi  în  totalitate.  Rana  adâncă  primită  la  gamba 
piciorului  drept  l-a  determinat  să  comande  revenirea  la  ţărm  şi 
întoarcerea  rapidă  acasă. 

Cu  toate  leacurile  administrate  de  preotul  satului  şi  de  femeile 
tămăduitoare,  adânca  rană,  ajunsă  până  la  os,  s-a  infectat.  Gangrena 
avansând,  bolnavul  se  simţea  din  ce  în  ce  mai  rău.  A  luat  o  decizie 
disperată.  I-a  poruncit  lui  Noguden,  fiul  său  de  doar  14  ani,  să  ardă  în  foc 
toporul  care  servea  la  tăiatul  lemnelor.  în  timp  ce  băiatul  se  afla  în 
fierărie,  RUNGHAD  i-a  cerut  nevestei  multă  bere,  cea  mai  tare,  pe  care  o 
păstrau  pentru  zilele  de  sărbătoare.  Până  la  sosirea  băiatului  a  băut  o 
mare  cantitate  de  bere,  ameţindu-se  repede.  Luând  în  mână  toporul  cu 
lama  încinsă,  i-a  alungat  din  casă  pe  cei  doi,  nevastă  şi  copil.  Urletul  său 
cumplit  a  răsunat  la  mare  distanţă,  înfricoşându-i  pe  cei  care  l-au  auzit. 
Nenorocitul  îşi  amputase  piciorul  suferind,  tăindu-1  în  dreptul 
genunchiului.  Cu  mare  greutate  i-au  oprit  hemoragia  cei  aduşi  să  îl 
trateze.  A  băut  în  neştire  până  când  şi-a  pierdut  cunoştinţa.  în  zorii  zilei 
următoare  nu  mai  avea  suflare. 

Familia  şi  toţi  consătenii  l-au  îngropat  cu  mare  cinste,  ceremonia 
fiind  dedicată  unui  om  pe  care  îl  respectaseră  cu  toţii  de  când  îl  ştiau 
printre  ei.  Noguden,  moştenind  curajul  deosebit  al  tatălui,  a  preluat 
corabia  lui  RUNGHAD,  continuându-i  activitatea  neobosită,  fără  a  ţine 
seama  de  pericolele  ce  pândeau  pe  întinsul  Mării  Nordului. 

Nina  Petre 
6  februarie  2015 

COMENTARIUL  LUI  SORIN 


„Despre  Runghad  pot  spune  că  şi  la  el  norocul  a  fost  decisiv  în 
destinul  lui,  un  prim  semn  fiind  că  a  fost  singurul  supravieţuitor  din 
totalul  de  7  copii.  Interesante  încăperile  în  care  stăteau,  dar  şi  avuţiile.  Ca 
întotdeauna,  principala  îndeletnicire  a  bărbaţilor  era  pescuitul  şi 
vânătoarea.  Interesantă  decizia  lui  Runghad  de  a  o  lua  de  soţie  pe  fiica 
sclavului  care  era  în  stăpânirea  părinţilor  lui.  Remarc  că  şi  Runghad  în 
timpul  vieţii  obţine  şefia  tribului,  ca  şi  alţi  antecesori  din  trecutul  meu 
spiritual.  Acest  lucru  dovedeşte  în  primul  rând  nişte  calităţi  deosebite 
precum  ambiţie,  curaj,  corectitudine  şi  hărnicie  din  partea  antecesorilor. 

într-un  final,  din  păcate,  îşi  face  apariţia  şi  ghinionul  cu  mirosul 
morţii.  în  zilele  noastre,  Runghad  supravieţuia.  Nu  înţeleg  totuşi  de  ce  şi- 
a  amputat  piciorul,  pentru  că  oricum  hemoragia  îşi  făcea  apariţia.  în 
concluzie,  a  fost  un  alt  personaj  fantastic  din  încarnările  spiritului.” 

SORIN 
4  martie  2015 
Bucureşti 


Episodul  22  -  NUNDE 

Episodul  spiritual  nr.22  o  are  ca  eroină  pe  NUNDE.  Viaţa  ei  s-a 
desfăşurat  între  anii  81-120  e.n.  (secolele  1  şi  2  din  era  noastră).  S-a 
născut  într-un  trib  de  goţi  aşezat  în  apropierea  ţărmului  Mării  Baltice,  în 
sudul  peninsulei  scandinave.  După  multe  secole,  în  zona  respectivă  s-a 
construit  oraşul-port  Ystad,  aparţinând  ţării  numite  Suedia. 

Părinţii  lui  NUNDE,  Krunnod  (tatăl)  şi  Undoke  (mama),  au  avut  11 
copii,  dintre  care  8  (5  băieţi  şi  3  fete)  au  murit,  din  cauza  condiţiilor  grele 
de  viaţă.  Cele  3  fete  supravieţuitoare  erau  NUNDE,  Mygdir  şi  Humme. 
Mygdir  avea  cu  5  ani  mai  puţin  ca  NUNDE  şi  era  cu  2  ani  mai  în  vârstă 
decât  Humme. 

Strămoşii  lor,  popor  migrator  de  origine  germanică,  răspândit  pe 
ţărmul  estic  al  Mării  Baltice,  preluase  o  parte  din  obiceiurile  de  trai  ale 
băştinaşilor  laponi,  pe  care  îi  alungaseră  spre  ţinuturile  sălbatice  din 
nordul  Scandinavici.  Bărbaţii  din  satul  căruia  îi  aparţinea  familia  lui 
NUNDE  se  ocupau  cu  pescuitul,  vânătoarea,  confecţionarea  unor  obiecte 
din  aramă  (vase,  arme,  obiecte  de  podoabă),  creşterea  animalelor  şi,  mai 
ales,  navigaţia  pe  mare  în  scopuri  de  jaf. 

Krunnod,  ca  soţ  şi  tată,  avea  putere  absolută  asupra  familiei, 
împărţindu-şi  atribuţiile  cu  nevasta  lui,  Undoke.  Aceasta,  ca  unică  soţie, 
avea  datoria  de  a  păstra  puritarea  şi  tradiţiile  familiale. 

Clima  aspră  sporea  nerodnicia  pământului.  Obiceiul  cultivării 
plantelor  comestibile  nu  era  suficient  pentru  hrana  locuitorilor.  Creşterea 
turmelor  de  reni,  vânătoarea  şi  pescuitul  completau  necesarul  de 
alimente  necesare  supravieţuirii. 

NUNDE  şi  surorile  ei  au  crescut  lângă  mama  lor,  bucurându-se  de 
profundul  respect  al  tatălui  şi  al  tuturor  bărbaţilor  din  sat.  în  tribul  lor  se 
credea  că  zeii  înzestraseră  femeile  cu  daruri  supranaturale.  Din  acest 
motiv,  femeile  se  bucurau  de  multă  consideraţie,  iar  sfaturile  lor  nu  erau 
dispreţuite  niciodată.  Bărbaţii  le  cereau  părerea  şi  sprijinul  în  luarea 
unor  decizii  majore,  pentru  binele  fiecărui  membru  al  tribului. 

La  14  ani,  NUNDE  i-a  fost  dată  de  nevastă  unui  tânăr  gospodar  de  25 
de  ani,  căruia  i  se  spunea  Trudhhon.  Era  un  bărbat  înalt,  puternic,  cu 
ochii  albaştri  şi  părul  blond.  Lupta  grea  cu  viaţa  îl  călise.  întreaga  lui 
înfăţişare  dovedea  cutezanţă  şi  dârzenie.  Privirea  lui  aspră  trăda 
încordarea  omului  silit  să  se  bazeze  numai  pe  puterile  sale.  Obişnuia  să 
poarte  barbă  şi  păr  lung. 

Ceremonialul  căsătoriei  a  fost  simplu.  în  prezenţa  rudelor, 
Trudhhon  i-a  adus  dota  viitoarei  soţii,  compusă  din  animale  şi  arme. 
Aceasta  urma  să  fie  transmisă  viitorilor  copii.  La  rândul  ei,  NUNDE  i-a 
dat  o  armă  lui  Trudhhon,  pentru  a  arăta  că  era  pregătită  să  împartă  cu  el 
viaţa  periculoasă  de  războinic.  La  fel  ca  toţi  bărbaţii  tribului,  cel  ales 
drept  soţ  era  gospodar  şi  soldat,  mereu  pregătit  pentru  atac.  Armele  lui 
Trudhhon  erau  în  special  ofensive:  lance  lungă,  săbii  lungi  cu  două 
tăişuri,  topoare,  pumnale. 

La  noua  ei  gospodărie,  NUNDE  a  găsit  oi,  bovine,  un  mic  teren 
agricol.  Casa  soţului  era  construită  din  lemn.  Avea  un  singur  nivel  şi  o 
singură  încăpere  locuibilă,  unde  se  afla  vatra.  Confecţionarea  hainelor 
din  lână  şi  piele  intra  în  atribuţiile  lui  NUNDE. 

Femeia  a  dat  naştere  la  7  copii,  rămânând  în  final  cu  doi  băieţi: 
Harran  şi  Gorrund.  Pe  primul  îl  născuse  la  17  ani,  iar  pe  celălalt,  la  25. 
Trei  fetiţe  şi  doi  băieţi  muriseră  din  cauza  unor  răceli  grave.  Fiii 
supravieţuitori  semănau  bine  cu  tatăl  atât  la  înfăţişare,  cât  şi  la  caracterul 
tenace.  Amândoi  erau  blonzi,  cu  ochi  albaştri,  ca  părinţii  lor.  Părul 
ondulat  era  moştenit  de  la  NUNDE. 

Trudhhon  i-a  învăţat  să  vâneze,  să  pescuiască,  să  alunge  haitele  de 
lupi,  să  lupte  cu  armele  specifice  neamului.  I-a  dus  pe  mare,  cu  modesta 
corabie  a  familiei,  la  pescuit  şi  la  prădarea  unor  nave  aflate  în  primejdia 
naufragiului.  Mereu  cu  privirea  aţintită  spre  largul  apei,  Trudhhon  şi  fiii 
săi  aşteptau  să  zărească  nave  străine,  bune  de  atacat  şi  prădat.  Practica 
pirateriei  făcea  parte  din  obiceiurile  comunităţii  lor. 

NUNDE,  femeie  voinică  şi  neînfricată,  demnă  urmaşă  a  neamului  de 
goţi  războinici,  ştia  să  mânuiască  armele  bărbaţilor.  De  multe  ori  luptase 
alături  de  tatăl,  soţul  şi  fiii  ei,  când  satul  fusese  atacat  de  pe  mare  sau  de 
pe  uscat.  Primejdia  războiului  exista  permanent  în  viaţa  tuturor.  Nevoia 
de  hrană  îi  îndemna  pe  mulţi  să  recurgă  la  jafuri  şi  crime,  de-a  lungul 
întregului  ţărm  al  Mării  Baltice.  Când  fiecare  dintre  băieţii  lui  NUNDE  a 
fost  în  stare  să  poarte  armele,  tatăl  lor  le-a  dat  în  folosinţă  câte  o  suliţă 
lungă  şi  un  scut,  în  cadru  festiv,  de  faţă  cu  toată  adunarea  sătenilor. 

NUNDE  a  reuşit  să  îl  vadă  numai  pe  Harran  ajuns  la  maturitate. 
Băiatul  avea  22  de  ani,  iar  fratele  său,  14,  când,  alături  de  Trudhhon,  şi- 

au  îngropat  mama,  sfârşită  din  viaţă  la  doar  39  de  ani.  Curajoasa  NUNDE 
supravieţuise  rănilor  căpătate  în  luptele  cu  atacatorii  sălbatici  ai  satului, 
dar  nu  reuşise  să  reziste  la  naşterea  unui  băieţel.  Muriseră  atât  ea,  cât  şi 
pruncul. 

Nina  Petre 
11  martie  2015 


COMENTARIUL  LUI  SORIN 

„Ca  de  obicei,  dintr-un  număr  mare  de  copii  rămân  doar  3  maxim, 
din  cauza  condiţiilor  grele  de  viaţă.  Se  repetă  povestea  din  nou  şi  cu 
principalele  activităţi  ale  bărbaţilor  şi  anume  pescuitul,  vânătoarea, 
confecţionarea  şi  creşterea  animalelor.  Ce  este  de  subliniat  este  că,  într-o 
perioadă  atât  de  veche,  femeile  se  bucurau  de  mult  respect,  mai  ales  că 
părerea  lor  în  luarea  unor  decizii  importante  conta  destul  de  mult. 
Remarc  vârsta  mică  a  lui  NUNDE  când  a  fost  luată  de  soţie,  îmi 
aminteşte  de  lumea  musulmană  din  prezent.  A  fost  probabil  o  mare 
bucurie  pentru  soţul  lui  NUNDE  de  a  avea  băieţi  pentru  a-i  pregăti 
pentru  vânătoare,  pescuit  şi  să  lupte  cu  arme.  Cu  un  singur  lucru  nu  sunt 
total  de  acord  şi  anume  practica  pirateriei,  pentru  că  la  urma  urmei  tot 
furt  înseamnă. 

Cât  despre  NUNDE,  ca  şi  ceilalţi  antecesori  spirituali,  era  o 
luptătoare  desăvârşită  şi  pe  deasupra  ştia  şi  să  folosească  armele 
destinate  bărbaţilor,  luptând  cot  la  cot  cu  familia  sa  împotriva  atacurilor 
venite  de  pe  uscat  şi  de  pe  mare. 

Destul  de  trist  este  că,  din  cauza  foametei,  mulţi  locuitori  recurgeau 
la  jafuri  şi  crime. 

A  fost  un  deznodământ  nefericit  pentru  NUNDE,  care  până  la  39  ani 
a  fentat  moartea  în  luptele  cu  atacatorii,  dar  o  naştere  târzie  i-a  pus  capăt 
vieţii,  poate  mai  avea  încă  multe  de  oferit  dacă  trăia  mai  mult.  A  fost  un 
episod  spiritual  care  s-a  potrivit  cu  acele  vremuri  îndepărtate.” 

SORIN 
13  aprilie  2015 
Bucureşti 


Episodul  23  -  KHARID 

Episodul  spiritual  nr.23  îl  are  ca  erou  pe  KHARID.  Viaţa  lui  s-a 
desfăşurat  între  anii  2  şi  69  (secolul  1,  era  noastră).  KHARID  s-a  născut 
în  Mesopotamia,  pe  moşia  nobilului  local  Teknur,  situată  între  râurile 
Tigru  şi  Eufrat.  După  760  de  ani  de  la  data  naşterii  lui  KHARID,  pe 
teritoriul  fostei  moşii,  califul  abbasid  Abu  Djafar  Abdallah  al-Mansur  ibn 
Muhammad  a  fondat  oraşul  Bagdad,  unde  şi-a  mutat  capitala  statului. 

Mesopotamia  era  o  regiune  străveche,  ce  cuprindea  câmpia 
aluvionară  dintre  râurile  Tigru  şi  Eufrat,  limitată  la  sud  de  confluenţa  lor, 

iar  la  nord  de  podişul  Armeniei.  Teritoriul  de  astăzi  al  Irakului  este 
aproape  identic  cu  cel  al  Mesopotamiei  antice.  începând  cu  secolul  2  î.e.n 
şi  până  în  secolul  3  e.n.,  teritoriul  Mesopotamiei  a  fost  inclus  în  statul 
părţilor  (partzilor). 

Partia  (Partzia),  stat  antic  în  Orientul  Mijlociu,  era  constituit  din 
triburi  iraniene.  Regele  part  Mitradate  I  (171-138  î.e.n.),  profitând  de 
slăbirea  puterii  seleucizilor,  a  reuşit  să  anexeze  Mesopotamia  la  ţara  sa. 
La  sfârşitul  războaielor  împotriva  regelui  part  Mitradate  VI  (anul  63 
î.e.n.),  hotarele  estice  ale  Statului  Roman  au  atins  fluviul  Eufrat,  Partia 
devenind  astfel  pentru  aproape  3  secole  principalul  adversar  al 
Imperiului  Roman  în  Orient.  Eufratul  a  ţinut  loc  de  graniţă  între  cele 
două  imperii. 

în  perioada  vieţii  lui  KHARID,  Regatul  Part  a  fost  condus  de 
următorii  monarhi  ce  aparţineau  dinastiei  Arsacizilor:  Fraatace  (2  î.e.n.  - 
4  e.n.),  Orode  III  (4  -  7),  Vonone  I  (7  -  12),  Artaban  III  (12  -  38), 
Gotarze  II  (38  -  51),  Vologese  (51  -  78). 

Părinţii  eroului  nostru,  KHARID,  se  numeau  Nokerdon  (tatăl)  şi 
Aleye  (mama).  Dintre  cei  6  copii  născuţi  de  Aleye,  au  supravieţuit  4:  2 
băieţi  şi  2  fete.  KHARID  avea  un  frate  mai  mare  cu  6  ani,  Arrumnal. 
Fetele  erau  mai  tinere  decât  ei.  Se  numeau  Loyll  şi  Nemhe. 

Nokerdon  era  suficient  de  bogat  pentru  a  trăi  în  belşug  alături  de 
familia  sa.  Având  funcţia  de  administrator  al  averii  nobilului  Teknur,  era 
bine  plătit  de  acesta.  Avea  şi  el  o  moşie  lângă  cea  a  stăpânului,  aproape 
de  malul  Tigrului.  KHARID  şi  fratele  lui  au  intrat  de  la  16  ani  în  corpul  de 
armată  al  nobilului  Teknur,  din  dorinţa  de  a  fi  protejaţi  de  el  şi  de 
urmaşii  lui,  dar  şi  din  nevoia  de  a  deveni  buni  luptători,  capabili  să  îşi 
apere  propria  avere.  Timp  de  11  ani,  KHARID  şi-a  servit  stăpânul  cu 
devotament,  păzindu-i  hotarul  vestic  al  moşiei,  care  se  afla  lângă  râul 
Eufrat. 

Ieşind  din  armata  lui  Teknur  la  27  de  ani,  KHARID  s-a  lansat  în 
comerţul  cu  sclavi,  ocupaţie  rentabilă  în  acele  vremuri.  Obişnuit  să 
prindă  sclavii  fugiţi  de  pe  moşia  lui  Teknur,  şi-a  oferit  serviciile  de 
hăituire  şi  vânzare  a  sclavilor  unor  nobili  şi  meşteşugari  din  zonă, 
punându-se  astfel  bine  cu  toţi  cei  bogaţi. 

La  34  de  ani  şi-a  luat-o  de  nevastă  pe  Inemi,  o  fată  de  17  ani,  fiica 
unui  moşier  bun  prieten  cu  el.  Inemi  i-a  dăruit  12  copii,  7  fete  şi  5  băieţi, 
supravieţuind  cu  toţii,  ca  prin  minune.  Fetele  se  numeau  Nerrime, 
Kossar,  Tehune,  Yeyen,  Merdi,  Khir,  Ronho,  iar  băieţii,  Arrubal,  Yadik, 
Orrun,  Kiderde  şi  Enumdu.  Fetele  au  fost  educate  de  mama  lor  în  spiritul 
supunerii  absolute  faţă  de  bărbaţii  care  le  vor  lua  de  neveste.  Abilul 
KHARID  a  făcut  afaceri  bune  prin  căsătoria  fetelor  lui.  Deşi  zestrea  era 
corespunzătoare  unor  femei  bogate,  KHARID  a  negociat  dur  cu  fiecare 
pretendent,  obţinând  câte  o  mică  avere  în  schimbul  fiecărei  fete. 

Băieţii  lui  au  primit  moşteniri  mai  mari  decât  ale  surorilor,  fiind 
nevoiţi  să  trăiască  din  agricultură.  Comerţul  cu  sclavi  nu  le-a  plăcut, 
decât  în  măsura  în  care  i-au  cumpărat  pe  cei  de  care  aveau  nevoie. 

Pe  moşia  lui  KHARID  şi  pe  cele  ale  fiilor  lui  cultura  cerealelor  se  afla 
pe  primul  loc.  Din  truda  sclavilor  agricultori  rezultau  anual  mari  cantităţi 
de  orz,  grâu  şi  susan.  Urmau  ca  importanţă  grădinăritul  şi  pomicultura, 
întreţinerea  permanentă  a  canalelor  de  irigaţie  era  obligatorie  pentru 
fiecare  proprietar  de  teren  agricol.  Grădinile  de  zarzavat  erau  protejate 
împotriva  arşiţei  şi  vânturilor  cu  perdele  de  protecţie  formate  din  sălcii. 
Livezile  de  palmieri  se  găseau  din  abundenţă. 

Curmalul  furniza  sute  de  produse:  vin,  nectar,  oţet,  fibre  textile, 
frunze  etc.  Sâmburii  pisaţi  reprezentau  o  bună  hrană  pentru  animale. 
Trunchiul  şi  crengile  alimentau  focul  din  cuptorul  olarilor  şi  forja 
fierarilor.  încă  de  pe  vremea  sumerienilor,  curmalul  se  numea  "copacul 
sfânt"  şi  "copacul  vieţii".  Mesopotamia  era  considerată  o  grădină  veşnic 
înflorită. 

în  imensul  său  grajd,  KHARID  creştea  caii  destinaţi  vânzării  către 
nobili  părţi,  fiind  utilizaţi  la  carele  de  luptă. 

Ca  orice  moşier  bogat,  KHARID  şi-a  putut  permite  să  întreţină 
amante,  acestea  fiind  alese  dintre  sclaveîe  pe  care  le  comercializa.  La  69 
de  ani  avea  4  amante  şi  10  copii  dăruiţi  de  ele. 

Necazul  cel  mare  i  s-a  tras  de  la  fata  cea  mică,  Ronho,  concepută  cu 
Inemi.  Copila  avea  12  ani  şi  aşteptau  pentru  ea  oferta  consistentă  a 
vreunui  tânăr  bogat.  Un  aventurier  chefliu  şi  afemeiat,  negustor  de  sclavi, 
le-a  cerut-o  de  nevastă,  oferind  în  schimbul  fetei  prea  puţin  în 
comparaţie  cu  pretenţiile  lor.  KHARID  l-a  refuzat  cu  vehemenţă  şi 
dispreţ.  Răzbunarea  tânărului  ofensat  a  fost  cruntă:  împreună  cu  un  grup 
de  servitori  l-a  atacat  pe  KHARID  în  timp  ce  negocia  în  târgul  de  sclavi. 
Lovit  cu  spadele  pe  tot  corpul,  trufaşul  moşier  a  murit  imediat.  Disperată, 
Ronho  s-a  oferit  drept  nevastă  unui  militar  part,  pe  care  aventurierul 
chefliu  nu  a  îndrăznit  să  îl  atace. 

Nina  Petre 
30  aprilie  2015 


COMENTARIUL  LUI  SORIN 

"Locul  naşterii  lui  KHARID  a  fost  propice  pentru  o  viaţă  îmbelşugată 
şi  liniştită.  Istoria  Mesopotamiei  este  captivantă,  dar  şi  faptul  că  Irakul  de 
azi  are  teritoriul  aproape  identic  cu  fosta  Mesopotamie. 

Observ  şi  o  căsătorie  la  o  vârstă  târzie  a  lui  KHARID  şi  este  o 
premieră  în  istoricul  antecesorilor  ca  toţi  copii,  în  medie  12,  să 
supravieţuiască  cu  toţii  de  data  asta.  KHARID  avea  abilităţi  fantastice  de 
negociere,  lucru  care  s-a  transmis  şi  la  unii  antecesorii  mai  recenţi, 
caracterizându-le  viaţa.  De  remarcat  ideile  oamenilor  în  agricultura  din 
perioada  respectivă,  una  din  ele  referindu-se  la  grădinile  de  zarzavat, 
care  erau  protejate  împotriva  caniculei  şi  vânturilor  cu  perdele  din 
sălcii. 

în  principiu  a  avut  parte  de  o  viaţă  fericită,  la  69  ani  având  şi  4 
amante  şi  un  total  de  22  de  copii.  Consider  că  a  fost  şi  asta  o  încarnare 
bună,  dar  uneori  soarta  se  mai  întoarce  împotriva  ta  când  persişti  în 
ideile  greşite. 

Dorea  deja  să-şi  mărite  fata  de  numai  12  ani  şi  probabil  că  din  acest 
motiv  se  aştepta  şi  la  o  ofertă  bogată.  Consider  că  sfârşitul  neaşteptat  a 
lui  KHARID  nu  a  fost  chiar  întâmplător,  în  multe  cazuri  după  faptă 
venind  şi  răsplata.  O  gândire  greşită  repetată  pe  parcursul  vieţii,  dar 
specifică  acelor  vremuri,  a  fost  că  vroia  să  fie  putred  de  bogat  într-un 
timp  foarte  scurt,  sacrificând  orice  pentru  bunăstare  şi  plăcere,  şi  asta  i-a 
grăbit  sfârşitul.  Dar  oricum,  nu  cred  că  cine  a  trăit  în  acele  vremuri  era 
lipsit  de  slăbiciuni  şi  că  a  fost  perfect.  Va  urma  să  vedem  cum  vor  fi 
antecesorii  din  perioadele  şi  mai  îndepărtate." 

SORIN 
10  mai  2015 
Bucureşti 


Episodul  24  -  KYDAH 

Episodul  spiritual  nr.24  o  are  ca  eroină  pe  egipteanca  KYDAH.  Viaţa 
ei  s-a  desfăşurat  între  anii  45  şi  3  î.e.n.  (secolul  1  înaintea  erei  noastre, 
î.Hr.).  KYDAH  a  văzut  lumina  zilei  în  casa  părinţilor,  situată  într-o  mică 
localitate  de  pe  malul  Nilului.  în  zona  respectivă  a  apărut  ulterior  oraşul 
Hulwan  (Helwan),  aflat  la  sud  de  Cairo. 

Părinţii  ei,  Krodor  (tatăl)  şi  Ayue  (mama),  aveau  5  copii.  Fetele  se 
numeau  KYDAH,  Numde  şi  Ydme,  iar  băieţii,  Runumdan  şi  Gennur. 
Krodor  trudea  din  greu,  transportând  mărfuri  pe  cei  doi  catâri, 
întâmpinând  imense  greutăţi  în  drumurile  lui.  Nefiind  un  negustor  aflat 
în  slujba  Palatului  Regal  sau  al  vreunui  templu,  Krodor  nu  avea  condiţii 
prielnice  pentru  a  deveni  un  om  foarte  bogat.  Toate  câştigurile  lui  erau 
folosite  în  familie.  Ca  tată  şi  soţ  perfect  responsabil  de  bunul  mers  al 
familiei,  le-a  asigurat  condiţii  bune  de  viaţă  atât  soţiei  lui,  cât  şi  celor  5 
copii.  Băieţii  l-au  ajutat  cât  s-au  priceput  încă  de  mici  în  truda  lui  plină 
de  pericole  şi  dezamăgiri.  Fetele  erau  cuminţi,  ascultătoare,  copii  reuşite 
ale  mamei. 

Ţara  lor,  Egiptul  Elenistic,  se  constituise  ca  stat  în  Valea  Nilului  la 
sfârşitul  secolului  IV  î.e.n.,  având  capitala  în  oraşul  Alexandria.  După 
moartea  domnitorului  Alexandru  cel  Mare  (323  î.e.n.),  generalul 
macedonean  Ptolemeu  a  devenit  rege  al  Egiptului  în  anul  305  î.e.n., 
fondând  dinastia  Lagizilor  (a  Ptolemeilor).  Această  dinastie  a  condus  ţara 
până  în  anul  30  î.e.n. 

La  începutul  secolului  I  î.e.n.,  Egiptul  se  afla  în  sfera  de  influenţă  a 
Romei.  Regina  Egiptului,  Cleopatra  a  VH-a,  femeie  energică  şi 

ambiţioasă,  s-a  folosit  de  sprijinul  lui  Caesar,  apoi  al  lui  Marcus 
Antonius,  cu  scopul  de  a  opri  declinul  regatului  şi  de  a  restabili  vechile 
hotare.  După  înfrângerea  lui  Marcus  Antonius  de  către  Octavian 
Augustus  la  Actium  (în  anul  31  î.e.n.),  Cleopatra  a  VH-a  s-a  sinucis  la 
Alexandria  (în  anul  30  î.e.n.),  iar  ţara  ei  a  devenit  o  provincie  a 
Imperiului  Roman. 

KYDAH,  fata  cea  mică  a  lui  Krodor  s-a  născut  cu  aptitudini  muzicale 
deosebite,  moştenite  de  la  mama  ei.  Ayue  a  învăţat-o  să  cânte  la  harpa 
verticală  şi  la  sistra.  Fiind  construită  dintr-un  cadru  de  lemn  în  care  erau 
prinse  vergele  elastice  de  metal,  sistra  scotea  (prin  agitare)  sunete  ca  de 
clopoţei.  La  12  ani,  când  fetele  se  puteau  mărita,  KYDAH  a  fost  luată,  în 
condiţii  de  semi-sclavie,  ca  artistă  la  curtea  nobilului  Arrudar,  un 
furnizor  de  mărfuri  scumpe  al  Casei  Regale.  KYDAH  avea  voie  să  poarte 
haine,  spre  deosebire  de  sclave  şi  de  dansatoare,  al  căror  trup  era 
aproape  gol.  Timp  de  3  ani,  KYDAH  şi-a  delectat  stăpânii  şi  pe  musafirii 
lor  la  toate  ceremoniile  şi  petrecerile  private. 

Drept  răsplată,  stăpânul  i-a  dat-o  de  nevastă  fiului  mijlociu,  Nangyr. 
Acesta,  la  23  de  ani,  era  un  navigator  neînfricat  pe  Nil  şi  Marea  Roşie, 
înfruntând  bancurile  de  nisip,  stâncile,  vârtejurile,  curenţii  repezi, 
crocodilii,  pitonii  şi  mai  ales  lipsa  de  porturi.  Nangyr  transporta  la  Marea 
Roşie  grâne,  ţesături  de  in,  peşte  uscat,  obiecte  din  piele,  care  luau  calea 
Orientului  Mijlociu.  De  la  negustorii  străini  aducea  lemn,  metale,  uleiuri, 
vinuri,  arme,  plante  aromate,  purpură,  obiecte  de  artă  din  ceramică  şi 
fildeş. 

Drumul  miresei  la  casa  mirelui  a  fost  presărat  cu  surprize  plăcute. 
KYDAH  şi  Nangyr  erau  fericiţi,  fiindcă  se  iubeau  de  când  se  văzuseră 
prima  oară,  în  urmă  cu  3  ani.  Nobilul  Arrudar,  bărbat  înţelept  şi  plin  de 
omenie,  le  lăsase  tinerilor  libertatea  de  iniţiativă,  respectând  concepţia 
sănătoasă  tradiţională  despre  viaţa  de  familie.  Ajunsă  în  micul  palat  al 
soţului,  KYDAH  a  fost  numită  "stăpâna  casei",  bucurându-se  de  respectul 
tuturor,  fiind  egală  în  drepturi  cu  soţul  ei.  Zestrea  primită  de  KYDAH  de 
la  părinţi  a  intrat  în  patrimoniul  familiei,  iar  Nangyr  nu  s-a  atins  de  ea, 
urmând  să  fie  dată  ca  zestre  viitorilor  copii. 

La  17  ani,  KYDAH  a  născut-o  pe  Tymed,  unica  lor  fiică.  Au  urmat  cei 
doi  băieţi:  Nardun,  născut  la  20  de  ani,  şi  Sarghal,  sosit  după  încă  4  ani. 

Casa  lui  Nangyr  era  construită  din  cărămidă  uscată  la  soare.  Avea 
două  nivele  şi  un  subsol,  plus  o  terasă  la  ultimul  nivel,  unde  se  odihneau 
cu  toţii  seara,  când  se  făcea  răcoare.  Ferestrele  se  aflau  pe  acoperiş.  în 
jurul  casei  exista  un  parc  plin  cu  flori  şi  arbori,  plus  un  bazin  cu  apă. 
întreaga  proprietate  era  înconjurată  cu  un  gard  înalt  făcut  din  pământ 
întărit.  Lângă  casă  existau  cămara,  bucătăria,  locuinţele  sclavilor  şi  ale 
servitorilor.  Mobilierul  din  interiorul  casei,  confecţionat  din  lemn,  avea 
încrustaţii  din  materiale  scumpe.  Era  format  din  paturi,  mese,  scăunele 
joase  şi  lăzi  în  care  se  păstrau  vasele  şi  îmbrăcămintea.  Nu  lipseau 
pisicile,  folositoare  pentru  stârpirea  şoarecilor,  şobolanilor  şi  a  şerpilor 
veninoşi. 

Familia  lui  KYDAH  consuma  pâine  preparată  din  făină,  carne  de  vită 
şi  de  oaie,  de  raţă  şi  de  gâscă,  peşte,  rădăcină  de  lotus,  tulpină  de 
bambus,  flori  de  lotus,  produse  lactate,  bere  de  orz,  vin  de  curmale.  La 
gătit,  bucătăreasa  folosea  ulei  de  susan  şi  de  măsline. 

KYDAH  purta  de  obicei  o  cămaşă  albă  de  in  lungă  până  la  glezne, 
prinsă  cu  o  bretea  pe  umărul  stâng.  Peste  această  cămaşă  avea  o  rochie 
legată  sub  sâni.  Pe  mâini  şi  la  glezne  purta  brăţări.  KYDAH  mai  avea 
coliere,  inele,  cercei,  diademe.  Purta  părul  pieptănat  sau  împletit  în 
numeroase  codiţe,  tăiat  până  la  înălţimea  umerilor.  La  ocazii  deosebite, 
părul  era  împodobit  cu  panglici  colorate,  bijuterii  şi  flori. 

Prescripţiile  religioase  cereau  ca  bărbaţii  să  aibă  o  singură  soţie,  iar 
aceasta  să  fie  tratată  bine.  KYDAH  nu  a  avut  niciodată  motive  să  se 
plângă  de  comportarea  soţului  faţă  de  ea  şi  copii.  Nangyr  era  un  soţ  şi  un 
tată  exemplar. 

Pe  fata  lor,  Tymed,  i-a  dat-o  de  nevastă,  la  13  ani,  unui  funcţionar 
imperial,  care  a  făcut-o  mare  doamnă  în  Alexandria.  Băieţii,  Nardun  şi 
Sarghal,  după  studii  minime  de  comerţ  la  domiciliu,  au  mărit 
considerabil  averea  familiei,  devenind  furnizori  de  mărfuri  din  import 
destinate  Curţii  Imperiale. 

Când  mama  lor,  la  42  de  ani,  şi-a  pierdut  viaţa,  ei  încă  nu  erau 
căsătoriţi.  în  familia  lui  KYDAH  nu  s-a  discutat  niciodată  despre  divorţ, 
niciunul  dintre  soţi  neavând  motive  să  se  despartă  de  celălalt.  Un  lucru 
nu  ştiau  cei  doi:  că  o  femeie  rea  îi  pândea  din  umbră,  fiind  îndrăgostită 
nebuneşte  de  Nangyr.  Era  fiica  unuia  dintre  cei  mai  buni  prieteni  şi 
parteneri  de  afaceri,  mult  mai  tânără  decât  Nangyr.  Hynnad  îl  voia  de  soţ 
şi  punea  la  cale  să  scape  de  KYDAH.  Printr-o  negustoreasă  obişnuită  a 
familiei,  i-a  trimis  victimei  fructe  otrăvite  cu  venin  de  şarpe.  Au  murit 
fulgerător  cele  3  femei  care  le-au  gustat:  bucătăreasa,  o  servitoare  şi 
nefericita  KYDAH.  Negustoreasa  a  fost  pedepsită  cu  moartea,  iar 
adevărata  criminală  nu  a  fost  descoperită  niciodată.  După  2  ani  de  la 
moartea  soţiei,  Nangyr  şi-a  luat-o  de  nevastă  pe  marea  lui  admiratoare, 
Hynnad. 

Nina  Petre 
24  mai  2015 


COMENTARIUL  LUI  SORIN 

"Cu  ocazia  acestui  episod  mi-am  amintit  şi  de  istoria  Egiptului,  care 
a  fost  bogată  în  evenimente.  Regina  Cleopatra  s-a  sacrificat  într-un  fel 
pentru  a  încerca  să  salveze  regatul.  Păcat  că  eforturile  ei  nu  au  dat  roade 
şi  sfârşitul  a  fost  unul  trist,  atât  pentru  ea  cât  şi  pentru  ţara  ei. 

Destul  de  devreme,  la  12  ani,  KYDAH  a  trebuit  să  se  maturizeze 
rapid,  fiind  deja  artistă.  Dar  de  obicei,  după  eforturi  depuse,  urmează  şi 
răsplata  cuvenită.  După  căsătorie  a  avut  parte  de  respectul  tuturor  şi  era 
şi  egală  în  drepturi  cu  Nangyr. 

Foarte  interesantă  descrierea  casei  lor,  mai  ales  că  în  jurul  casei  lor 
era  un  parc  plin  cu  flori  şi  arbori.  Dar  şi  alimentaţia  lor  era  una  sănătoasă 
şi  diversificată. 

în  acest  episod  mi-a  plăcut  şi  ţinuta  lui  KYDAH  pentru  perioada 
respectivă,  mai  ales  că  uneori  părul  era  împodobit  cu  bijuterii  şi  flori. 

KYDAH  a  fost  un  alt  antecesor  ce  a  avut  parte  de  mult  noroc,  mai 
ales  pe  planul  căsătoriei. 

Păcat  că  viata  ca  de  basm  trăită  de  unii  nu  are  tot  un  final  de  basm. 

9 

Mă  refer  mai  ales  la  regina  Cleopatra,  dar  şi  la  eroina  KYDAH,  care, 
după  o  viaţă  perfectă,  urmează  un  final  total  neaşteptat. 

Gestul  lui  Hynnad,  care  îl  dorea  cu  orice  preţ  pe  Nangyr,  a  fost  unul 
şocant  şi  lipsit  de  scrupule.  Păcat  că  Hynnad  nu  a  avut  aceeaşi  soartă  ca 
negustoreasa,  ba  mai  revoltător  decât  atât,  doar  după  2  ani  de  la  moartea 
lui  KYDAH,  Nangyr  s-a  căsătorit  chiar  cu  criminala  soţiei  sale.  A  fost  o 
întorsătură  bizară  a  sortii,  cum  vedem  în  cărţi  sau  filme.  Sunt  de  acord  cu 
acest  aspect,  înainte  se  practicau  otrăvirile,  acum  se  practică  farmecele, 
din  care  preoţii  şi  mai  ales  vrăjitoarele  îşi  îmbunătăţesc  considerabil 
veniturile. 

Referitor  la  lecţia  de  viaţă,  mă  consider  un  diplomat,  fie  că  e  vorba 
de  o  relaţie  profesională,  de  prietenie  şi  în  mod  sigur  şi  sentimentală. 

SORIN 
21  iunie  2015 
Bucureşti 


Episodul  25  -  UGDUN 

Episodul  spiritual  nr.25  îl  are  ca  erou  pe  hispanicul  UGDUN.  El  a 
trăit  între  anii  103-69  î.e.n.  (secolele  2  şi  1  î.Hr.)  UGDUN  s-a  născut  în 
localitatea  Abdera  (denumirea  actuală,  Adra),  port  comercial  situat  pe 
ţărmul  sudic  al  provinciei  romane  Hispania  Ulterior.  Astăzi,  oraşul  Adra 
se  află  pe  teritoriul  Regatului  Spaniei. 

Pe  vremea  când  trăia  UGDUN,  ţara  lui  era  o  provincie  a  Romei 
Republicane.  Civilizaţia  romană  în  Hispania  era  mai  puternică  decât  în 
orice  altă  provincie.  Hispania  se  număra  printre  cele  mai  valoroase  ţări  în 
privinţa  produselor  agricole,  a  bogăţiei  în  vii,  ulei  şi  metale.  Industria 
hispanică  producea  mari  cantităţi  de  obiecte  metalice  plus  ţesături  de 
lână  şi  in.  Comerţul  Romei  cu  oraşele  Hispaniei  era  intens  şi  neîntrerupt. 
Datorită  comerţului  cu  Roma,  în  Hispania  Ulterior  exista  un  mare  număr 
de  oameni  bogaţi,  negustori  cu  afaceri  răspândite  în  Africa  şi  în  Orientul 
îndepărtat.  Ei  duceau  o  viaţă  îmbelşugată,  plină  de  distracţii  şi  plăceri 
nenumărate. 

Tatăl  lui  UGDUN  se  numeau  Nudar.  Strămoşii  lui  îndepărtaţi  erau 
fenicieni.  Se  căsătorise  dintr-o  mare  iubire  cu  grecoaica  Allia,  care  îi 
dăruise  doi  băieţi  şi  o  fetiţă.  UGDUN,  fiul  cel  mare,  era  cu  5  ani  mai  în 

vârstă  decât  Tedeus.  Narrita,  sora  lor,  avea  cu  2  ani  mai  puţin  decât 
UGDUN.  Nudar  se  ocupa  cu  negustoria.  Aducea  de  la  ţară  cantităţi  mari 
de  ulei  şi  vin,  pe  care  le  vindea  comercianţilor  romani,  aceştia 
transportându-le  până  pe  teritoriul  Republicii  Romane. 

Pe  măsură  ce  copiii  creşteau,  întreaga  familie  îl  ajuta  pe  Nudar  în 
munca  lui.  UGDUN  moştenise  pasiunea  pentru  comerţ  de  la  tatăl  lui, 
visând  încă  din  copilărie  să  ajungă  bogat  ca  domnii  din  uriaşele  case  de 
pe  malul  mării.  Nu  a  urmat  niciun  fel  de  studii,  bucurându-se  doar  de 
şcoala  vieţii. 

La  15  ani  a  făcut  primul  drum  către  ţărmul  Italiei,  pe  o  corabie 
comercială  romană,  unde  fusese  primit  ca  ucenic-marinar.  Nava  era  de 
mare  tonaj,  foarte  încăpătoare,  având  un  număr  impresionant  de  sclavi- 
vâslaşi.  Fiind  o  corabie  puternică,  putea  face  călătorii  îndelungate, 
înfruntând  pericolele  mării.  în  afara  depozitelor  pentru  mărfuri,  existau 
cabine  pentru  pasagerii  bogaţi,  un  loc  destinat  plimbărilor,  o  sală  mare 
pentru  servit  masa,  o  sală  pentru  diverse  întruniri.  Proprietarul  navei 
locuia  în  Roma.  Era  membru  al  unei  asociaţii  comerciale  numite 

9 

"collegium  naviculariorum".  Avea  corăbii  care  circulau  pe  mai  multe  linii 
de  navigaţie,  asigurând  traficul  de  mărfuri  între  diferite  porturi  ale  Mării 
Mediterane.  Din  Hispania,  nava  lui  aducea  fier,  aramă,  cositor,  plumb, 
aur,  argint,  pietre  preţioase,  ulei  şi  vinuri. 

Obsesia  câştigurilor  nelimitate,  existentă  în  mentalul  oamenilor  de 
afaceri  romani  şi  hispanici,  l-a  cuprins  treptat  şi  pe  eroul  nostru.  La  24  de 
ani  era  deja  un  marinar-negustor  abil  şi  prietenos,  intermediind  afacerile 
cu  fructe,  ulei  şi  vin  ale  propriului  tată,  mărfuri  cerute  pe  corăbiile 
romane. 

S-a  căsătorit  cu  fata  visurilor  lui,  frumoasa  Illadia,  în  vârstă  de  doar 
15  ani.  Aflându-se  în  relaţii  de  afaceri  cu  tatăl  ei,  un  negustor  roman 
stabilit  în  Abdera,  l-a  convins  să  îi  dea  fata  de  nevastă,  cu  promisiunea  că 
va  deveni  din  ce  în  ce  mai  bogat.  Ajutat  cu  mărfuri  autohtone  de  către 
tatăl  şi  socrul  său,  UGDUN  a  avansat  repede  pe  scara  ierarhiei 
negustoreşti,  nerenunţând  la  niciun  efort  şi  niciun  risc  pentru  a-şi  potoli 
setea  de  mari  câştiguri.  Acumularea  continuă  a  averii  ajunsese  un  scop  al 
propriei  existenţe. 

La  doi  ani  după  căsătorie,  Illadia  a  devenit  mamă,  aducând-o  la 
lumina  ziei  pe  micuţa  Mireea,  o  fetiţă  dolofană  şi  zâmbitoare.  Au  trecut  4 
ani  până  la  naşterea  frăţiorului  ei,  Ideus.  Părinţii  lor  erau  bogaţi  şi 
fericiţi,  crescându-şi  copiii  în  mare  confort. 

Viaţa  lor  de  vis  nu  a  durat  mult.  UGDUN  avea  34  de  ani  când  oraşul 
Abdera  a  fost  lovit  de  piraţi  mauri,  coborâţi  de  pe  o  corabie  sosită  din 
nordul  Africii.  Unitatea  militară  romană  chemată  în  ajutor  i-a  alungat 
intr-un  târziu,  după  ce  soldaţii  hispanici  fuseseră  ucişi  în  totalitate.  Casa 
lui  UGDUN,  situată  în  apropierea  portului,  a  fost  prădată  şi  incendiată, 
în  interior  aflându-se  trupurile  neînsufleţite  ale  Illadiei  şi  copiilor. 
Mireea,  la  8  anişori,  şi  Ideus,  la  4  anişori,  au  pierit  în  flăcări,  alături  de 
mama  lor.  Nefericitul  UGDUN,  aflat  pe  o  corabie  abia  sosită  în  port,  nu 

ştia  ce  să  facă  mai  repede:  să  lupte  cu  piraţii  care  urcaseră  pe  punte  sau 
să  privească  îngrijorat  spre  casa  lui  cuprinsă  de  flăcări.  I-a  fost  dat  să 
moară  pe  corabie,  împreună  cu  tot  echipajul  şi  ceilalţi  călători,  fiind  cu 
totii  măcelăriţi  de  armele  tăioase  ale  maurilor. 

9  9 

Nina  Petre 
23  iunie  2015 


COMENTARIUL  LUI  SORIN 

"încă  de  la  începutul  vieţii,  hispanicul  Ugdun  avea  o  pasiune  pentru 
comerţ  şi  visa  încă  de  mic  să  acumuleze  câştiguri  nelimitate.  Acest  lucru 
se  regăseşte  şi  la  o  bună  parte  dintre  antecesori  şi  anume  abilitatea 
comercială  şi  dorinţa  de  câştig  rapid.  Fiind  o  fire  ambiţioasă,  el  a  avansat 
repede  şi  nu  era  dispus  să  renunţe  la  niciun  efort  sau  risc.  Aici  e  o  calitate 
umană  bună,  pentru  că  fără  ambiţie  şi  sacrificii  nu  ajungi  prea  departe. 
Pe  de  altă  parte,  cred  că  scopul  lui  în  viaţă  şi  anume  acumularea  continuă 
a  averii  reprezintă  o  karmă  negativă. 

Finalul  poveştii  de  viaţă  a  lui  Ugdun  este  unul  marcant  şi  tragic,  cu 
descrierea  Illadiei  şi  a  copiilor  care  zăceau  fără  suflare  datorită 
incendiului.  Alegerea  lui  Ugdun  a  fost  una  imposibilă,  când  a  trebuit  să 
aleagă  între  lupta  cu  piraţii  care  urcaseră  pe  punte  sau  să  se  întoarcă  la 
casa  lui  care  era  cuprinsă  de  flăcări.  Orice  ar  fi  ales,  nu  putea  evita 
ghearele  morţii.  A  fost  măcelărit  ca  un  animal  împreună  cu  tot  echipajul, 
un  final  de-a  dreptul  revoltător. 

Acest  episod  a  conţinut  toate  componentele  bune  şi  rele  ale  vieţii, 
trecând  atât  de  repede  de  la  fericire  şi  împlinire  la  dramatism. 

Pot  spune  că  eu  sunt  diferit  şi  nu  îmi  plac  riscurile,  prefer  să  îmi 
calculez  înainte  fiecare  acţiune.  Nu  sunt  un  om  al  extremelor  precum 
câştiguri  nelimitate  şi  asumarea  unor  riscuri  fără  acoperire.  Dar  pot 
spune  că  sunt  la  fel  de  ambiţios  ca  majoritatea  antecesorilor,  adică  la  ce 
îmi  propun  vreau  şi  reuşita. 

SORIN 
19  iulie  2015 
Bucureşti 

ZOE 


Prezentare 

De  profesie  economist,  ZOE  şi-ar  fi  dorit  să  devină  biolog.  îi  sunt 
dragi  animalele,  dar  se  teme  de  insecte  şi  şerpi.  în  copilărie  putea  să 
imite  diferite  animale.  O  mai  face  şi  acum,  spre  bucuria  fetiţei  sale, 
Agatha.  Nu  simte  că  ar  avea  calităţi  paranormale.  Totuşi,  doreşte  foarte 
mult  să  discute  cu  spiritul  ei.  A  acceptat  să  colaboreze  cu  noi  la  acest 
capitol,  cu  speranţa  că  gândurile  şi  trăirile  ei  vor  ajuta  oamenii  să  aleagă 
calea  cea  bună  în  viată. 


Nina  Petre 
15  martie  2015 


EPISOADE  SPIRITUALE  COMENTATE 
®  Krana  Zakili  (1891-1936) 

O  Artemios  Davakis  (1800-1884) 
®  Niveda  Rusty  (1713-1780) 

®  Larina  Nemri  (1602-1677) 

O  Naduko  (1500-1539) 

®  Rukke  (1412-1478) 

O  Nogd  (1326-1384) 


Episodul  1  -  KRANA 

Episodul  spiritual  nr.i  o  are  ca  eroină  pe  KRANA  ZAKILI.  Ea  s-a 
născut  în  orăşelul  Kolka,  situat  în  nordul  Letoniei  şi  al  Peninsulei  Slitere. 
Această  peninsulă  se  află  între  Marea  Baltică  şi  Golful  Riga.  Viaţa 
KRANEI  s-a  desfăşurat  între  anii  1891-1936.  Părinţii  ei,  Kidnir  (tatăl)  şi 
Ruanne  (mama),  aveau  doi  copii.  KRANA  era  cu  5  ani  mai  tânără  decât 
fratele  ei,  Arkad. 

Soţii  Zakili  erau  bijutieri.  Kidnir  se  ocupa  cu  achiziţia  şi  vânzarea 
mărfii,  iar  Ruanne  confecţiona  bijuterii  destinate  femeilor,  meserie 
învăţată  de  la  tatăl  ei.  Câştigurile  obţinute  de  Kidnir  erau  suficiente 
pentru  că  familia  să  trăiască  în  mod  satisfăcător.  Copiii  au  fost  trimişi  la 

şcoala  generală  în  Kolka,  urmând  ca  mai  departe  să  înveţe  în  Riga. 
Dorinţa  de  a-şi  vedea  copiii  cu  meserii  bune  i-a  stimulat  pe  soţii  Zakili  să 
se  gândească  în  mod  serios  la  mutarea  în  Riga.  Acest  lucru  s-a  întâmplat 
după  ce  fata  lor  a  absolvit  liceul  în  acest  oraş.  Băiatul  îşi  terminase 
studiile  la  o  şcoală  navală  şi  rămăsese  în  casa  din  Kolka.  în  1910,  două 
evenimente  importante  le-au  adus  multă  bucurie:  KRANA  intrase  la 
facultatea  de  Medicină,  iar  părinţii  se  mutaseră  alături  de  ea. 

Oraşul  Riga,  fost  centru  al  Ordinului  Teuton,  aparţinuse  Poloniei 
(din  anuî  1561),  apoi  Suediei  (din  1621)  şi  Rusiei  (din  1710).  în  1919,  Riga 
a  devenit  capitala  Republicii  Letonia.  Independenţa  de  stat  a  Letoniei  s-a 
proclamat  la  18  noiembrie  1918.  Până  atunci,  ţara  fusese  o  provincie  a 
Imperiului  Rus. 

Eroina  noastră,  KRANA,  şi-a  terminat  studiile  universitare  pe  vreme 
de  război.  în  1914  izbucnise  Primul  Război  Mondial.  în  1915,  trupele 
germane  ocupaseră  partea  vestică  a  ţării,  inclusiv  oraşul  Riga.  După 
proclamarea  independenţei,  în  1918,  Armata  Roşie  a  ocupat  Letonia, 
proclamând  puterea  sovietică.  A  urmat  un  război  civil,  încheiat  în  1920 
cu  victoria  armatei  letone  şi  recunoaşterea  independenţei  ţării  de  către 
puterea  sovietică. 

Absolventă  a  facultăţii  de  Medicină  în  anul  1916,  KRANA  şi-a  găsit 
un  post  de  medic  internist  la  unul  din  spitalele  marelui  oraş.  Anul  1918  i- 
a  adus  KRANEI  două  mari  bucurii:  preluarea  oraşului  de  către  trupele 
guvernamentale  şi  căsătoria  ei  cu  cercetătorul  în  biochimie  Igor  Saliakin. 
Se  cunoscuseră  în  urmă  cu  2  ani,  când  KRANA,  abia  sosită  în  spital, 
asistase  neputincioasă  la  decesul  soţiei  lui  Igor,  provocat  de  pierderea 
unei  sarcini.  După  tristul  eveniment,  Igor  se  prezentase  de  câteva  ori  la 
spital,  din  cauza  unor  crize  de  inimă.  Bărbatul  era  originar  din  localitatea 
Ostrov  (situată  în  vestul  Rusiei),  unde  îi  rămăseseră  părinţii  şi  o  soră. 
După  absolvirea  facultăţii  de  Biochimie  din  Riga,  se  căsătorise  cu  o 
profesoară,  luând  decizia  de  a  rămâne  definitiv  în  acest  oraş. 

Căsătoria  KRANEI  cu  Igor  a  durat  18  ani,  până  în  anul  1936,  când 
moartea  subită  a  femeii  i-a  despărţit  pe  vecie.  Igor  era  doar  cu  3  ani  mai 
în  vârstă  decât  KRANA,  dar  părea  mult  mai  bătrân.  Părul  îi  încărunţise 
după  moartea  primei  soţii,  iar  la  30  de  ani  arăta  de  45.  La  îmbătrânirea 
lui  prematură  contribuiseră  şi  obligaţiile  de  serviciu  în  fabrica  de 
armament  din  afara  oraşului.  Programul  de  lucru  se  prelungea  adeseori 
şi  noaptea.  Pericolul  exploziilor  exista  permanent. 

Şi  KRANA  lucra  noaptea,  de  2-3  ori  pe  săptămână,  gărzile  fiind 
obligatorii  în  spital.  Viaţa  lor  de  familie  a  fost  liniştită  şi  echilibrată, 
fiecare  văzându-şi  de  treburile  sale.  Cei  doi  soţi  se  întâlneau  deseori 
numai  noaptea  sau  numai  ziua. 

La  29  de  ani,  KRANA  l-a  născut  pe  micuţul  Girden,  în  emoţiile 
cumplite  ale  soţului,  care  se  temea  pentru  viaţa  ei.  Din  fericire,  KRANA 
nu  a  murit  la  naştere,  ca  prima  lui  soţie.  Curajoasa  mămică  a  supravieţuit 
şi  celei  de-a  doua  naşteri,  survenită  la  vârsta  de  31  de  ani.  Cel  de-al  doilea 
copilaş  a  fost  o  fetiţă,  pe  care  au  numit-o  Serenka. 

Ambii  copii  erau  minori  când  necruţătoarea  moarte  le-a  răpit  mama, 
la  doar  45  de  ani.  Serenka,  la  14  ani,  şi  Girden,  la  16  ani,  au  condus-o  pe 
draga  lor  KRANA  pe  ultimul  drum.  Alături  de  ei,  neconsolatul  Igor  îşi  lua 
rămas  bun  de  la  cea  de-a  doua  soţie,  considerându-se  un  om  fără  noroc. 
O  iubise  nespus  pe  KRANA  pentru  frumuseţea  chipului,  a  sufletului  şi 
hărnicia  ei  deosebită.  De  multe  ori  se  întrebase  de  unde  îşi  primea  atâta 
putere  trupul  firav  al  soţiei  lui.  KRANA  era  micuţă  de  statură,  slăbuţă  şi 
delicată  în  gesturi.  Deşi  arăta  a  femeie  fără  vlagă,  muncea  zi  şi  noapte,  cât 
era  necesar  pentru  ca  totul  să  fie  în  ordine  acasă,  iar  la  spital  să  nu  se 
plângă  nimeni  de  ea. 

Mama  ei,  Ruanne,  îşi  lăsase  soţul  să  vândă  bijuterii,  ea  stând  toată 
ziua  în  casa  KRANEI,  pentru  a  se  ocupa  de  nepoţi.  De  la  Ruanne  învăţase 
KRANA  să  se  comporte  ca  o  femeie  ce  ţintea  perfecţiunea  în  tot  ceea  ce 
făcea.  îndoliata  bunică  şi-a  crescut  mai  departe  nepoţii,  luându-i  în  casa 
ei  după  decesul  neaşteptat  al  KRANEI.  Casa  rămasă  pustie  în  lipsa 
stăpânei  şi  programul  prea  lung  de  muncă  al  lui  Igor  i-au  determinat  pe 
bunici  să  îşi  ia  nepoţii  în  casa  lor. 

KRANA  suferise  un  infarct,  căzând  pe  treptele  spitalului  într-o 
dimineaţă,  când  se  grăbea  să  ajungă  acasă.  Inima  îi  dădea  semnale  de 
alertă  de  câţiva  ani,  dar  ea  nu  o  luase  în  serios.  Cardiologul  spitalului  o 
avertizase  de  multe  ori,  rugând-o  să  muncească  mai  puţin  acasă,  dacă  la 
spital  nu  era  posibil  acest  lucru.  Neascultătoarea  doctoriţă  se  sacrifica  în 
continuare,  dorind  să  facă  totul  perfect. 

în  ultimul  an  de  viaţă,  relaţia  intimă  cu  Igor  devenise  aproape 
iluzorie.  Se  întâlneau  rar  în  dormitor.  Fiecare  punea  accentul  pe 
îndeplinirea  obligaţiilor  de  serviciu,  nu  pe  intimitatea  de  acasă.  Igor  îşi 
ducea  traiul  zilnic  între  casă  şi  fabrică,  aflându-se  mereu  la  un  pas  de 
moarte  sau  de  puşcărie.  De  câte  ori  exploda  ceva  în  fabrică,  unii  mureau, 
iar  alţii  luau  calea  închisorii.  KRANA  îi  dusese  grija  soţului  zi  de  zi  şi 
noapte  de  noapte.  Obsesia  morţii  o  chinuise  timp  de  câteva  luni  înaintea 
obştescului  sfârşit.  Se  temuse  să  nu-1  piardă  pe  Igor  în  urma  vreunui 
accident,  dar  de  fapt  l-a  părăsit  chiar  ea,  plecând  în  mormânt. 

Nina  Petre 
5  septembrie  2014 


COMENTARIUL  DOAMNEI  ZOE 

„Krana  Zakili  a  avut  o  viaţă  împlinită:  o  profesie  prin  care  putea  să 
dăruiască  ceva,  un  soţ  minunat  şi  bucuria  de  a  fi  mamă  a  doi  copii 
grozavi.  în  acelaşi  timp,  a  fost  măcinată  de  griji  pentru  fiinţele  iubite. 
Cum  era  de  aşteptat,  toate  aceste  temeri  au  afectat  inima. 

Am  încercat  să  identific  asemănările  şi  deosebirile  între  felul  meu  de 
a  fi  şi  Krana,  precum  şi  unele  influenţe  datorate  mediului  în  care  a  trăit. 

Asemănări:  am  o  satisfacţie  deosebită  atunci  când  reuşesc  să  ajut 
pe  cineva,  o  senzaţie  de  fericire.  încerc  să  îmi  fac  treaba  cât  mai  bine  la 
locul  de  muncă,  nu  îmi  place  să  mă  cert,  mai  bine  tac  decât  să  spun  ceva 

ce  ar  putea  să  rănească.  Mai  bombăn  câteodată,  rar,  dar  îmi  trece 
imediat.  Nu  prea  mă  îngrijesc  de  sănătatea  mea. 

Deosebiri:  fizic,  sunt  mai  solidă  şi  nu  foarte  feminină.  Cât  despre 
frumuseţe,  nici  să  nu  mai  vorbim.  Nu  îmi  place  profesia  mea  de  acum,  nu 
îmi  dă  nici  o  satisfacţie.  Sunt  departe  de  Krana  cu  multe. 

Influenţe:  Nu  îmi  place  limba  germană,  îmi  repugnă.  La  fel  şi  limba 
rusă.  Nu  îmi  place  caracterul  niciunuia  dintre  aceste  popoare.  Atmosfera 
de  spital  mi  se  pare  familiară  şi  nu  mi-a  fost  teamă  la  nici  una  dintre 
operaţiile  pe  care  le-am  avut.  îmi  plac  grozav  bijuteriile,  mai  ales  cele  cu 
încărcătură  istorică.  Mă  atrage  stilul  Art  Nouveau. 

Nu  am  crescut  într-o  viaţă  de  familie  armonioasă,  din  cauza 
caracterului  tatălui  meu.  Mama,  în  schimb,  ne-a  învăţat  tot  ce  e  bun  şi 
ne-a  dăruit  viaţa  ei.  îmi  dau  seama  că  nu  reuşesc  să  îi  mulţumesc  de 
ajuns  pentru  asta.  Câteodată,  fiind  grăbită,  nu  pot  să  stau  să  o  ascult  şi 
apoi  regret. 

Cred  că  în  viaţa  asta  spiritul  meu  chiar  a  vrut  să  se  odihnească  şi  să 
ferească  fiinţa  asta  de  palpitaţii.  Am  o  viaţă  plată,  fără  probleme.  De  câte 
ori  îmi  apare  câte  o  situaţie  tensionată  şi  încep  să  mă  apropii  de  starea  de 
panică,  totul  se  rezolvă  ca  prin  minune. 

Cu  timpul,  mi-am  dat  seama  că,  de  câte  ori  făceam  ceva  greşit,  viaţa 
îmi  dădea  câte  un  bobârnac  de  atenţionare.  Când  făceam  ceva  bine, 
căpătăm  o  răsplată  -  sub  forma  împlinirii  unei  mici  dorinţi  (de  obicei, 
găsirea  unei  cărţi  pe  care  o  doream  de  mult).  îmi  plac  cărţile  enorm,  de 
cum  am  învăţat  să  citesc,  mi-am  făcut  fişă  la  Biblioteca  Orăşenească  şi 
„mâneam  cărţi  pe  pâine”. 

O  întâmplare  din  tinereţe  m-a  făcut  să  deschid  ochii  şi  să  realizez  că 
nimic  nu  e  întâmplător  în  această  lume  şi  că  trebuie  să  fim  atenţi  la  tot  ce 
ne  înconjoară,  pentru  a  putea  înţelege  ceva.  într-o  zi,  mama  stătea  în 
sufragerie  de  vorbă  cu  invitata  ei,  fosta  noastră  educatoare,  o  doamnă 
deosebit  de  cucernică,  fiică  de  preot.  Din  mers,  am  prins  o  frază: 
„Părintele  X  nu  este  săptămâna  aceasta  la  mănăstire,  este  plecat  la  fetele 
lui,  în  Germania,  vine  săptămâna  viitoare”.  A  doua  zi,  eram  în  Bucureşti, 
în  magazinul  Unirea,  pe  vremea  aceea  în  dezvoltare.  Nu  mai  ştiu  ce 
doream  să  cumpăr,  dar  mă  învârteam  într-o  zonă  cu  rafturi  goale,  fără 
cumpărători  în  jur  şi  nu  îmi  venea  să  plec  de  acolo.  Deodată,  s-a  apropiat 
de  mine  o  femeie,  parcă  avea  şi  un  copil  de  mână  şi  m-a  întrebat:  „Ştiţi 
cumva  dacă  părintele  X  este  la  mănăstire?”,  iar  eu  am  răspuns  automat: 
„Părintele  X  nu  este  săptămâna  aceasta  la  mănăstire,  este  plecat  la  fetele 
lui,  în  Germania,  vine  săptămâna  viitoare”.  Apoi  am  reuşit  să  plec  de 
acolo,  într-o  stare  perplexă,  nevenindu-mi  să  cred  ce  mi  s-a  întâmplat. 

Mai  sunt  şi  alte  episoade  de  genul  acesta. 

Deşi  sunt  femeie,  mă  surprind  deseori  gândind  şi  văzând  unele 
situaţii  din  perspectiva  unui  bărbat.  Un  bărbat  gata  de  luptă,  gata  să 
apere  ceva,  orice,  nu  ştiu  ce.  Câteodată  mă  văd,  cu  ochii  minţii,  bătrână, 
cu  o  droaie  de  copii  în  jurul  meu,  cărora  le  povestesc  ceva.  Problema  este 

că  ştiu  că  acea  bătrână  trăieşte  într-o  perioadă  în  care  tehnologia  nu  mai 
există,  natura  şi-a  recâştigat  drepturile,  verdeaţa  a  năpădit  totul. 

Vreau  să-i  mulţumesc  spiritului  meu  pentru  tot  ce  îmi  oferă!  îl  rog 
să-mi  spună  cum  pot  să-mi  dau  seama  când  este  el  cel  care  îmi  vorbeşte 
şi  nu  este  mintea  mea  cea  sbârnâitoare.  Vreau  să  ajut,  să  ştiu  ce  vrea  să 
fac,  ca  totul  să  meargă  bine.” 

ZOE 

îy  septembrie  2014 
Bucureşti 


Episodul  2  -  ARTEMIOS 

Am  ajuns  la  episodul  spiritual  nr.2,  al  cărui  erou  este  grecul 
ARTEMIOS  DAVAKIS.  El  a  trăit  între  anii  1800-1884.  S-a  născut  în 
localitatea  portuară  Pireu.  Părinţii  lui,  Iankos  şi  Markida,  aveau  trei 
copii.  Băiatul,  ARTEMIOS,  era  cu  4  ani  mai  mare  decât  sora  lui  Laurina. 
Fata  cea  mică,  Teodora,  avea  cu  7  ani  mai  puţin  decât  Laurina.  Familia 
trăia  confortabil  din  veniturile  de  notar  obţinute  de  Iankos.  Markida, 
nevasta  lui,  fiică  de  preot  ortodox,  avea  o  credinţă  fanatică  în  puterea 
Divinităţii  Supreme.  Şi-a  dus  copiii  la  biserică  de  cum  i-a  născut.  S-a 
bucurat  enorm  când  băiatul  ei  cel  drag,  ARTEMIOS,  a  dorit  să  plece  la 
Atena  pentru  studii  teologice. 

Oraşul  lor  natal,  Pireu,  situat  la  10  km  distanţă  de  Atena,  fusese 
distrus  de  mai  multe  ori  în  Antichitate,  dar  rămăsese  un  loc  de  escală 
importantă  a  traficului  între  Mediterana  Occidentală,  Istanbul  şi  Marea 
Neagră.  în  anul  1456,  armatele  turceşti  au  cucerit  Atena,  iar  până  în  1460 
întreaga  Grecie  a  căzut  sub  stăpânirea  Imperiului  Otoman.  Atena,  oraşul 
în  care  ARTEMIOS  şi-a  urmat  studiile  teologice,  a  lucrat  ca  preot  şi  a 
continuat  să  locuiască  până  la  70  de  ani,  a  fost  sediul  unui  ducat  înainte 
de  ocupaţia  turcă.  Rămas  sub  ocupaţie  otomană  până  în  secolul  19, 
oraşul  a  reprezentat  unul  dintre  centrele  mişcării  de  insurecţie  naţională 
greacă.  în  septembrie  1834,  Atena  a  fost  proclamată  capitala  noului  stat 
independent  al  Greciei. 

In  1814,  patrioţii  greci  se  organizaseră  în  Eteria.  îndelungata 
rezistenţă  antiotomană  a  poporului  grec  a  culminat  în  anii  1821-1829  cu 
Războiul  de  eliberare  naţională.  Sub  conducerea  lui  Alexandros  Ipsilanti, 
conducătorul  Eteriei,  Grecia  s-a  revoltat  împotriva  stăpânirii  otomane, 
fiind  susţinută  de  voluntari  din  întreaga  Europă.  Prin  Tratatul  de  la 
Adrianopol  (1829),  Imperiul  Otoman  a  recunoscut  independenţa  Greciei. 
La  7  mai  1832,  ţara  a  devenit  un  regat  independent  cu  o  monarhie 
ereditară.  Primul  monarh,  aparţinând  dinastiei  de  Bavaria,  a  fost  regele 
Otto  (Friederich  Ludwig)  I  de  Wittelsbach  (1833-1862).  Acesta  a  rămas 
străin  de  ţară  şi  a  fost  îndepărtat  de  militari.  între  1863  şi  1913  a  domnit 
regele  George  (Georgios)  I,  din  dinastia  Glucksburg. 

Angajat  ca  preot  la  20  de  ani,  în  1820,  la  o  biserică  ortodoxă  din 
Atena,  ARTEMIOS  Davakis  era  deja  căsătorit  cu  draga  lui  Lerida,  o  fată 
pe  care  şi-o  dorise  foarte  mult.  Căsătorită  la  17  ani,  Lerida  s-a  chinuit  cu 
pierderea  unor  sarcini  până  când  ultima  dintre  ele  i-a  pus  capăt  vieţii. 
Avea  doar  26  de  ani  când  soţul  ei  i-a  ţinut  slujba  de  înmormântare. 
Distrus  de  durere  după  pierderea  soţiei,  ARTEMIOS  a  reuşit  abia  la  32  de 
ani  (în  1832)  să  îşi  refacă  viaţa  de  familie. 

Odată  cu  alungarea  turcilor  din  ţară,  scăpase  şi  el  de  nenumărate 
griji.  Fusese  puternic  angrenat  în  activitatea  organizaţiei  patriotice 
Eteria.  Bucurându-se  de  protecţia  hainelor  de  preot  şi  de  respectul 
autorităţilor  turce,  ARTEMIOS  le-a  acordat  luptătorilor  din  Rezistenţa 
antiotomană  ajutoare  importante  în  bani,  alimente  şi  haine.  Mai  mult 
chiar,  având  o  casă  la  marginea  oraşului,  rămasă  de  la  părinţii  Leridei,  o 
transformase  în  loc  de  întâlniri  conspirative.  Nelocuind  acolo,  se  prefăcea 
că  nu  ştie  ce  se  întâmplă  pe  vreme  de  noapte  în  acea  clădire.  Oricând 
putea  fi  găsit,  noaptea,  în  casa  parohială  dacă  militarii  turci  erau  trimişi 
să  îl  verifice. 

în  anul  restabilirii  monarhiei,  a  decis  să  îşi  reia  viaţa  de  bărbat 
căsătorit.  Pusese  ochii  pe  Aurelia,  fiica  de  19  ani  a  unui  judecător  din 
Atena,  credincioasă  consecventă,  prezentă  săptămânal  în  biserica  lui.  Cu 
Aurelia  a  dus  o  viaţă  liniştită  şi  plină  de  satisfacţii.  Fata  lor,  Dikeria, 
născută  de  mama  ei  la  21  de  ani,  a  crescut  uimitor  de  frumos,  devenind 
suplă,  elegantă,  distinsă  la  vorbă  şi  în  gesturi.  Au  măritat-o  la  18  ani  cu 
un  avocat  vestit  din  Atena.  Fiul  lor,  Nestor,  născut  când  sora  lui  avea  6 
ani,  a  învăţat  mult  până  când  a  reuşit  să  practice  meseria  de  medic. 

Plin  de  mândrie  pentru  reuşitele  copiilor  săi,  ARTEMIOS  s-a  retras 
la  70  de  ani  în  vechea  casă  a  părinţilor  din  Pireu.  Casa  renovată  şi 
grădina  îngrijită  au  reprezentat  un  colţ  de  rai  pentru  bătrânul  preot.  Şi-a 
petrecut  ultimii  ani  din  viaţă  citind  şi  scriindu-şi  amintirile  în  preţioasa 
lui  bibliotecă.  Obişnuia  să  îşi  controleze  zilnic  curtea  şi  grădina,  pentru  ca 
plantele  lui  să  crească  sănătoase.  Alături  de  casă  avea  un  şopron 
amenajat  ca  atelier  de  pictură.  Acolo  stătea  ziua  ore  întregi,  redând  pe 
cartoane  şi  pânze  imaginile  vapoarelor  din  port  şi  din  largul  mării.  Nu 
avusese  niciodată  ocazia  să  călătorească  pe  mare.  Deseori,  copiii  şi 
nepoţii  soseau  din  Atena  pentru  a-1  vedea. 

împlinise  84  de  ani,  când  o  viroză  respiratorie  adusă  în  oraş  de 
marinari  l-a  lovit  şi  pe  el.  Nu  ştia  cine  îl  îmbolnăvise  dintre  prietenii  şi 
rudele  care  îl  vizitaseră  zilnic.  Plămânii  lui,  afectaţi  de  toxicitatea 
vopselelor  folosite  în  pictură,  nu  reuşiseră  să  reziste  asaltului  periculoasei 
maladii.  S-a  stins  noaptea,  cu  febră  mare,  ca  un  pui  de  găină  pus  la 
frigare. 

Nina  Petre 
3  octombrie  2014 

COMENTARIUL  DOAMNEI  ZOE 


„în  ceea  ce  priveşte  episodul  spiritual  nr.2  -  Artemios  Davakis:  mi-a 
plăcut  acest  om  iubitor  de  Dumnezeu,  de  oameni,  curajos,  patriot, 
intelectual,  artist.  A  trecut  printr-o  tragedie  când  şi-a  pierdut  prima  soţie, 
dar  a  găsit  puterea  de  a  iubi  din  nou.  A  avut  o  viaţă  lungă,  frumoasă  şi  în 
mod  cert  a  folosit-o  ca  să  evolueze.  De  la  el  cred  că  am  moştenit 
dragostea  de  pictură,  de  creaţie,  dar  şi  un  anume  spirit  de  răzvrătire,  de 
luptă. 

Eu,  ca  şi  părinţii  mei,  am  crescut  într-o  perioadă  când  religia  nu  era 
prea  bine  văzută  şi  nu  am  primit  cine  ştie  ce  îndrumări.  Totuşi,  doream 
să  simt  şi  eu  ceea  ce  simţeau  oamenii  când  se  duceau  la  biserică  şi  se 
rugau,  adică  acea  fervoare  religioasă,  acea  credinţă  puternică.  Dar  nu 
simţeam  nimic,  poate  doar  că  nu  era  locul  meu  acolo.  Cu  timpul  mi-am 
dat  seama  că  pot  stabili  o  mică  legătură  cu  Divinitatea  oriunde,  chiar  şi 
sub  cerul  liber. 

Observ  că  şi  Krana  şi  Artemios  au  fost  foarte  utili  societăţii:  au  salvat 
vieţi,  au  îndrumat  suflete  rătăcite.  Şi  iar  îmi  vine  în  minte  dezamăgirea 
mea:  eu  nu  am  făcut  nimic  deosebit,  parcă  trăiesc  degeaba.  Parcă  aştept 
să  vină  ceva,  un  moment  când  o  să  am  ceva  important  de  făcut.  E  ca  un 
presentiment  subtil,  adânc  îngropat.” 

ZOE 

7  octombrie  2014 
Bucureşti 


Episodul  3  -  NIVEDA 

Am  ajuns  la  episodul  spiritual  nr.3,  a  cărui  eroină  este  belgianca 
NIVEDA  RUSTY.  Ea  s-a  născut  în  localitatea  Chimay,  situată  în  sudul 
Belgiei,  aproape  de  graniţa  cu  Franţa,  şi  a  trăit  între  anii  1713-1780. 
Părinţii,  Pierre  şi  Mărie,  aveau  două  fete.  NIVEDA  era  cu  4  ani  mai  mare 
decât  sora  ei,  Lionelle.  Familia  trăia  confortabil  din  veniturile  de  medic 
obţinute  de  Pierre  şi  zestrea  soţiei,  care  consta  dintr-o  moşie  aflată  la  20 
km  distanţă  de  Chimay.  Părinţii,  catolici  practicanţi,  şi-au  educat  fetele 
conform  cerinţelor  absolute  impuse  de  preotul  paroh.  După  studiile 
generale  urmate  la  şcoala  de  fete  din  localitate,  NIVEDA  a  fost  trimisă  în 
Franţa,  la  Sedan. 

în  anul  naşterii  NIVEDEI,  Belgia,  care  se  afla  în  grupul  numit  Ţările 
de  Jos,  trecuse  de  sub  dominaţia  spaniolă  în  stăpânirea  Casei  de  Austria, 
prin  Tratatul  de  pace  de  la  Utrecht.  Scaunul  belgian  îi  revenise 
arhiducelui  austriac  Carol  III  (1711-1740),  rege  al  Ungariei,  rege  de 
Neapole,  duce  de  Milano,  duce  de  Mantova,  rege  al  Boemiei  şi  al  Siciliei, 
duce  de  Parma-Piacenza. 

Părinţii  NIVEDEi,  prin  tradiţie  apropiaţi  de  Franţa,  şi-au  trimis 
fetele  peste  graniţă,  în  sud,  pentru  studii  şi  căsătorie.  Orăşelul  Sedan, 

situat  în  vecinătatea  râului  Meuse,  a  fascinat-o  pe  adolescenta  belgiană 
prin  pitorescul  naturii  şi  farmecul  istoric.  Ajunsă  în  Franţa  la  14  ani,  pe 
vremea  domniei  regelui  Ludovic  XV  (1715-1774),  viaţa  NIVEDEI  urma  să 
fie  puternic  influenţată  de  campaniile  militare  ale  acestui  monarh.  în 
perioada  anilor  de  pension,  fata  a  locuit  în  casa  familiei  Stephanie  şi 
Julien  Cristei,  buni  prieteni  cu  părinţii  ei.  Julien  era  ofiţer  de  grad  înalt 
în  armata  regală,  fiind  mereu  plecat  la  lupte.  Neavând  copii,  doamna 
Stephanie  s-a  bucurat  la  vestea  că  fiica  soţilor  Rusty  dorea  să  îşi  continue 
studiile  în  Sedan. 

După  absolvire,  având  18  ani,  NIVEDEI  i-a  fost  prezentat  baronul 
Philippe  Garsogny,  ofiţer  aflat  în  subordinea  lui  Julien  Cristei.  Având  28 
de  ani  şi  trecut  prin  numeroase  aventuri  cu  femei,  Philippe  ajunsese  să 
dorească  întemeierea  unei  familii.  NIVEDA,  neavând  nimic  de  obiectat, 
profund  impresionată  de  norocul  ce  dăduse  peste  ea,  s-a  supus  deciziei 
părinţilor,  iar  după  aceea,  ceremoniei  religioase.  Devenită  soţia  lui 
Philippe,  s-a  văzut  stăpână  în  uriaşa  lui  casă,  moştenită  de  la  părinţii  lui, 
decedaţi  cu  mulţi  ani  în  urmă.  Philippe,  singur  la  părinţi,  avusese  din 
partea  lor  toate  condiţiile  unei  bune  educaţii.  Călătorise  în  numeroase 
ţări  încă  din  copilărie,  tatăl  său  având  afaceri  în  domeniul  mobilei  şi 
stofelor.  Intrase  în  armată  la  19  ani,  neavând  intenţia  de  a  face  o  carieră 
militară.  Plăcându-i  totuşi  viaţa  de  aventurier,  la  28  de  ani  încă  mai  lupta 
sub  drapelul  regelui  Ludovic  XV. 

Războiul  de  7  ani  (1756-1763)  i-a  pus  capăt  vieţii  de  luptător.  Avea 
60  de  ani,  purta  pe  trup  urmele  unor  vechi  răni  şi  ale  unor  fracturi  de 
oase  care  îi  provocau  dureri  mari.  NIVEDA  împlinise  50  de  ani,  iar  fiul 
lor,  Myron,  27.  Pe  Myron  mama  lui  îl  născuse  la  23  de  ani.  Băiatul  venise 
pe  lume  ca  un  balsam  peste  sufletele  îndurerate  ale  părinţilor.  NIVEDA 
mai  născuse  un  copil,  la  20  de  ani,  pe  fetiţa  lor,  Isabelle.  Aceasta,  la  2  ani 
şi  jumătate,  fusese  ucisă  de  unul  dintre  dulăii  care  apărau  curtea  de  hoţi. 
După  pierderea  fetiţei,  singurătatea  i  s-a  părut  NIVEDEI  insuportabilă. 
Myron,  sosit  tocmai  când  îşi  pierduse  speranţa  de  a  mai  avea  copii,  i-a 
fost  tovarăş  de  suferinţă  în  lungile  campanii  militare  ale  lui  Philippe. 
Amândoi,  mamă  şi  fiu,  extrem  de  sensibili  şi  temători,  îi  duceau  grija  lui 
Philippe  zi  de  zi,  aşteptarea  fiind  din  ce  în  ce  mai  grea,  pe  măsură  ce 
treceau  anii. 

Stagiul  militar  fiind  obligatoriu  pentru  nobilii  bogaţi,  Myron  s-a 
văzut  nevoit  să  îşi  urmeze  tatăl  ca  militar  în  batalionul  condus  de  el. 
Băiatului  nu  i-au  plăcut  războaiele.  Suferea  permanent  din  cauza 
crimelor  săvârşite  de  militari  în  lupte  şi  în  afara  lor.  în  anul  1763  au 
renunţat  la  armată  şi  tatăl,  şi  fiul. 

După  un  an  de  odihnă  în  liniştea  casei,  au  început  să  îşi  administreze 
averea.  Aveau  mai  multe  moşii  care  necesitau  supraveghere  şi 
comercializarea  produselor  agricole.  La  50  de  ani,  NIVEDA  întinerise 
brusc,  aflând  despre  decizia  fiului  şi  a  soţului  de  a  renunţa  la  armată.  Ani 
la  rând  îi  aşteptase  cu  sufletul  la  gură  să  revină  din  misiunile  lor  de  luptă. 
Se  obişnuise  cu  rănile  lor,  cu  fracturile  la  mâini  şi  picioare,  cu  păduchii  şi 

bolile  de  piele  obişnuite  la  cei  care  plecau  la  război.  Avea  un  dulap  plin  cu 
ierburi  de  leac,  siropuri  şi  alifii  tămăduitoare.  Tratatele  de  medicină 
primite  în  dar  de  la  tatăl  ei,  Pierre,  le  învăţase  cu  multă  pasiune. 

NIVEDA  mai  avea  şi  alte  preferinţe.  îi  plăcea  să  picteze  pe  malul 
apei,  să  cânte  la  clavecin  şi  să  citească  de  mai  multe  ori  cărţile  din 
biblioteca  familiei  Garsogny.  Rafturile  din  lemn  masiv  păstrau  pe  ele 
cărţi  vechi  şi  noi  deosebit  de  valoroase,  care  prin  tradiţia  neamului  se 
moşteneau  de  la  o  generaţie  la  alta.  NIVEDA  învăţase  la  pension  cum  să 
recondiţioneze  cărţile  vechi  şi  să  le  inventarieze  în  manuscrise  mari, 
având  coperţile  îmbrăcate  în  piele.  Timp  de  17  ani,  de  cum  şi-a  început 
călătoriile  de  afaceri,  Myron  i-a  adus  NIVEDEI  cărţi  rare  şi  scumpe, 
achiziţionate  din  magazinele  marilor  oraşe  pe  unde  călătorea.  Pentru 
NIVEDA,  fiecare  carte  însemna  un  plus  de  ştiinţă  şi  o  nouă  deschidere 
către  lume. 

în  tinereţe  nu  avusese  ocazia  să  parcurgă  distanţe  mai  mari  decât 
călătoria  spre  familia  şi  rudele  din  Belgia.  După  retragerea  soţului  şi 
fiului  din  armată,  o  luaseră  cu  ei  prin  Franţa,  atât  cât  putea  să  suporte 
oboseala  călătoriilor.  După  50  de  ani,  inima  ei  dădea  semne  de  oboseală, 
femeia  fiind  nevoită  să  îşi  menajeze  trupul  de  eforturi  fizice  mari.  Nici  cu 
ficatul  nu  stătea  mai  bine.  Moştenise  de  la  mama  ei,  Mărie,  o  intoleranţă 
la  carnea  de  vânat,  prea  des  consumată  în  familiile  din  nordul  Franţei  şi 
sudul  Belgiei. 

Moartea  a  surprins-o  la  67  de  ani  singură  în  casă.  Philippe  şi  Myron 
erau  plecaţi  spre  Italia,  servitorii  fiind  învoiţi,  fiindcă  era  duminică.  S-a 
stins  din  viaţă  luni  dimineaţa,  în  zori  de  zi,  cu  câteva  minute  înainte  de 
sosirea  menajerei.  Femeia  o  găsise  caldă  la  trup.  I-a  închis  pleoapele 
peste  ochii  care  păstrau  o  privire  senină,  de  om  împăcat  cu  el,  cu  lumea  şi 
cu  Dumnezeu. 

Nina  Petre 
25  octombrie  2014 


COMENTARIUL  DOAMNEI  ZOE 

„Mi-a  plăcut  acest  episod! 

Semăn  cu  Niveda  în  ceea  ce  priveşte  pasiunea  pentru  cărţi,  călătorii 
şi  doftoricirea  altora.  Am  simţit  întotdeauna  o  stare  de  comfort  atunci 
când  mă  gândeam  la  Belgia.  îmi  place  limba  franceză  şi  chiar  o  pot  rosti 
cu  accent. 

Observ  că  în  aceste  trei  vieţi  anterioare  spiritul  meu  a  ales  să  se 
nască  în  familii  de  intelectuali,  unde  a  putut  să  aibă  o  educaţie  aleasă, 
pentru  a  putea  evolua  prin  cunoaştere.  A  trăit  ajutându-i  pe  ceilalţi, 
vindecând  răni,  iubind,  suferind  de  pe  urma  pierderii  celor  dragi  (copil, 
soţie),  tremurând  de  grija  soţului  şi  a  copiilor.  A  iubit  cărţile,  creaţia 
(prin  pictură  mai  ales),  călătoriile  dar,  în  primul  rând,  pe  Dumnezeu. 

De  felul  meu,  rareori  am  avut  vise  legate  de  realitatea  din  jurul  meu. 
Mereu  m-am  visat  în  altă  dimensiune,  alte  locuri  şi  împrejurări,  alte  vieţi 
separate. 

Pot  să  visez  şi  cu  ochii  deschişi  (asta  o  fac  mereu  când  sunt  în 
maşină  sau  metrou,  spre  servici  sau  spre  casă).  Mă  ajută  să 
supravieţuiesc  în  această  lume  gri,  unde  nu  văd  de  unde  ar  putea  veni  o 
schimbare  în  bine.  Ştiu  că  există  multă  durere  în  jurul  meu,  multă  tristeţe 
şi  neputinţă.  încerc  să  o  pitesc  intr-un  sertar  al  minţii  şi  încerc  să  mă 
gândesc  la  lucruri  frumoase,  vesele.  Ştiu  că  ar  trebui  să  fac  mai  mult 
pentru  semenii  mei,  dar  încă  nu  văd  calea.  Iar  timpul...  trece  atât  de 
repede...  de  abia  ajung  să-mi  îngrijesc  copilul,  să  răspund  la  nevoile  lui.  ” 

ZOE 

31  octombrie  2014 
Bucureşti 


Episodul  4  -  LARINA 

Episodul  spiritual  nr.4  o  are  ca  eroină  pe  LARINA  NEMRI.  Viaţa  ei 
s-a  desfăşurat  între  anii  1602-1677.  LARINA  s-a  născut  în  orăşelul 
lituanian  Wilkomir  (denumirea  actuală  Ukmerge),  situat  la  nord  de 
oraşul  Vilna  (Vilnius,  capitala  Republicii  Lituania).  Tatăl  ei,  Nikker, 
negustor  de  covoare,  vindea  creaţiile  nevestei  lui,  Hride.  Aceasta  lucra 
toată  ziua  la  războiul  de  ţesut,  fiind  ajutată  de  cele  două  fiice,  de  cum  s- 
au  simţit  în  stare  să  îşi  înceapă  munca  lângă  mama  lor.  LARINA  avea  o 
soră  mai  tânără  cu  5  ani,  numită  Aghdia. 

Veniturile  familiei  erau  modeste,  fapt  ce  le-a  determinat  pe  fetele 
soţilor  Nemri  să  îşi  dorească  viitori  soţi  bogaţi  şi  influenţi.  LARINA,  pe 
măsură  ce  creştea,  devenea  tot  mai  frumoasă  şi  deşteaptă.  Aghdia,  în 
schimb,  avea  înclinaţii  spre  negustorie,  purtarea  ei  semănând  cu  cea  a 
băieţilor.  Amândouă  au  primit  ştiinţă  de  carte  la  şcoală  particulară  a 
prinţesei  Klavdia  Igorovna,  o  doamnă  în  vârstă,  văduva  unui  militar  rus. 

Confruntată  în  secolul  16  cu  ascensiunea  Rusiei  şi  sfâşiată  de 
conflicte  interne,  Lituania  acceptase,  prin  Uniunea  de  la  Lublin  (din  anul 
1569),  unificarea  cu  Polonia,  punându-se  astfel  bazele  statului  dualist 
Rzeczpospolita.  în  cadrul  acestei  uniuni,  Lituania  avea  un  rol 
subordonat,  fiind  redusă  treptat  la  rangul  unei  simple  provincii. 

Legăturile  dintre  cele  două  ţări  datau  din  secolul  13.  în  anul  1253, 
prinţul  Mindaugas  fusese  încoronat  rege  al  Lituaniei  în  urma  căsătoriei 
cu  Edviga  de  Anjou,  moştenitoarea  tronului  polonez.  Marele  duce  de 
Lituania  Vladislav  II  Jagieîlo,  devenit  rege  al  Poloniei  în  1386,  a  unit  timp 
de  4  secole  istoria  celor  două  ţări,  creând  astfel  o  mare  putere  creştină  în 
Europa  răsăriteană. 

în  casa  familiei  Nemri  se  vorbeau  atât  poloneza,  cât  şi  limba 
tradiţională,  lituaniana.  La  18  ani,  LARINEI  i-a  fost  găsit  un  viitor  soţ  în 
persoana  boierului  Lidas  Narkes.  Moşia  lui  se  întindea  pe  o  mare 

suprafaţă  cuprinsă  între  Vilna  şi  Wilkomir.  Tradiţia  creşterii  cailor  de 
rasă  destinaţi  curselor  şi  nevoilor  armatei  data  încă  de  pe  vremea 
străbunicului  său.  Averea  moştenită  de  la  părinţi  fusese  mult  sporită  prin 
voinţa  lui  Lidas  de  a  deveni  un  om  din  ce  în  ce  mai  bogat.  Până  la  25  de 
ani  îşi  făcuse  stagiul  militar  în  armata  poloneză,  cunoscând  astfel  rasele 
de  cai  cele  mai  eficiente  în  războaie,  dar  şi  metodele  avansate  de  creştere 
şi  îngrijire  a  preţioaselor  animale. 

La  27  de  ani,  temerarul  Lidas  s-a  încumetat  să  şi-o  ia  de  nevastă  pe 
modesta  LARINA,  fiind  sătul  de  ifosele  domnişoarelor  bogate.  Niciodată 
după  căsătorie  nu  a  regretat  pasul  făcut.  Avea  casă  mare  în  Vilna,  unde 
locuiau  părinţii  şi  cei  doi  fraţi,  dar  şi  în  Wilkomir,  plus  un  conac  imens  pe 
moşie,  la  câteva  zeci  de  km  distanţă  de  oraşul  natal  al  LARINEI.  Până  la 
căsătoria  ultimului  copil,  LARINA  a  locuit  cu  familia  în  casa  din 
Wilkomir,  petrecând  doar  câteva  săptămâni  pe  an  la  moşie. 

La  20  de  ani  a  născut-o  pe  Markina,  o  fetiţă  delicată  şi  plângăcioasă, 
care  la  un  an  şi-a  schimbat  comportamentul,  devenind  motivul  principal 
de  bucurie  al  părinţilor.  Fetiţa  avea  3  anişori  când  mama  i  l-a  dăruit  pe 
frăţiorul  Dukro,  păpuşă  vie,  de  lângă  care  fetiţa  cu  greu  se  îndepărta. 
Krillo,  al  doilea  băiat,  a  sosit  la  5  ani  după  fratele  său. 

LARINA,  concentrându-se  pe  viaţă  de  familie,  încuviinţa  tot  ce 
spunea  şi  făcea  Lidas,  atât  cât  era  dispus  să  îi  dezvăluie.  Crescută  intr-un 
climat  auster  în  casa  părinţilor,  LARINA  ştia  că  bărbatul  îi  era  superior 
femeii,  pentru  ca  el  conducea  familia  şi  îi  întreţinea  pe  toţi.  După 
căsătorie,  viaţa  liberă  şi  aventuroasă  a  lui  Lidas  continuase  nestingherită. 
Lipsea  mult  de  acasă,  fiind  mereu  plecat  pentru  afaceri  şi  vizite 
protocolare  la  boierii  şi  negustorii  cu  care  întreţinea  relaţii  de  prietenie  şi 
de  interese  comerciale. 

Cursele  anuale  de  cai  se  ţineau  atât  în  Wilkomir,  cât  şi  în  Vilna.  La 
ele,  prezenţa  soţiilor  şi  copiilor  mai  mari  era  obligatorie.  Cu  ocazia  lor, 
LARINA  avea  parte  de  ieşiri  în  public,  admirând  toaletele  doamnelor, 
făcute  după  moda  poloneză,  dar  şi  vânjoşii  cai  crescuţi  în  herghelia 
soţului  ei.  îi  era  mereu  dor  de  viaţa  liniştită  de  la  ţară,  de  aerul  curat, 
vegetaţia  pură  şi  de  casa  bătrânească  liniştită  şi  sobră. 

Avea  52  de  ani  când  şi-a  căsătorit  ultimul  copil.  Krillo,  ajuns  la  24  de 
ani  ofiţer  în  garnizoana  lituaniană  din  Vilna,  pusese  ochii  pe  faţa  unui 
negustor  bogat.  Dota  primită  de  mireasă  i-a  sporit  considerabil  averea 
oferită  de  părinţii  lui.  Copiii  fiind  aşezaţi  la  familiile  lor,  LARINA  şi-a  luat 
rămas  bun  de  la  casa  din  Wilkomir,  îndreptându-se  apoi  spre  conacul  de 
la  ţară.  Părinţii  ei  muriseră  cu  ani  în  urmă,  fiind  bolnavi  de  prea  multă 
muncă. 

La  ţară,  LARINA  avea  destule  de  făcut.  Casa  veche  necesita  renovare 
urgentă.  încă  în  putere,  LARINA  şi-a  supravegheat  muncitorii  aduşi  de 
Lidas,  ajutându-i  cu  sfaturile  ei.  După  consolidarea  pereţilor  şi 
acoperişului,  a  început  migăloasa  muncă  a  LARINEI.  Ştia  de  la  părinţi 
cum  se  decorează  locuinţa  cu  mobilă  frumoasă  şi  rezistentă,  covoare 
ţesute  în  războiul  ei,  icoane  şi  tablouri  cumpărate  de  la  oraş.  LARINA 

avea  un  simţ  estetic  deosebit,  ştiind  să  combine  minunat  culorile  firelor 
folosite  la  ţesut,  dar  şi  ale  carpetelor  şi  draperiilor  din  casă.  Revenind  din 
călătoriile  lui  la  intervale  de  câteva  săptămâni  sau  luni,  Lidas  era  din  ce 
în  ce  mai  mirat  şi  plăcut  surprins  de  schimbările  din  casă. 

Bărbatul  mai  avea  şi  alte  motive  să  fie  mulţumit  de  nevasta  lui. 
LARINA  iubea  nespus  caii  şi  celelalte  animale  crescute  la  moşie.  Zilnic 
supraveghea  activitatea  îngrijitorilor  şi  a  servitoarelor,  chemând  repede 
veterinarul  de  la  oraş  când  animalele  dădeau  semne  de  boală.  La  vechiul 
obicei  de  a  ţese  preşuri,  covoare  şi  carpete  nu  renunţase  nici  după  70  de 
ani.  Lâna  oilor  de  pe  moşie,  vopsită  în  multe  culori,  o  ajuta  să  obţină 
adevărate  creaţii,  pe  care  Lidas  le  făcea  cadou  sau  le  vindea  în  oraşe. 

După  moartea  mamei  Hride,  pe  care  o  divinizase,  dorul  de  cea  care  îi 
dăduse  viaţă  o  chinuia  deseori,  mai  ales  în  nopţile  când  nu  putea  să 
doarmă.  Aşa  cum  se  sfătuise  cu  Hride  pe  vremea  când  trăia,  tot  aşa  făcea 
şi  după  ce  o  îngropase.  Dependenţa  LARINEI  de  mama  ei  era  uimitoare. 
Chiar  şi  în  ultimii  ani  de  viaţă,  tot  mai  simţea  nevoia  să  se  sfătuiască 
împreună.  Prezenţa  fizică  a  mamei  lipsind,  LARINA  o  chema  aproape  de 
ea  privindu-i  portretul  din  tinereţe,  făcut  de  un  pictor  din  Vilna.  Pe  lângă 
ea  trecea  o  adiere  plăcută,  iar  răspunsurile  mamei  le  primea  direct  în 
minte. 

Spre  sfârşitul  anului  1677,  LARINA  împlinise  75  de  ani.  Oasele  o 
dureau,  se  încovoiase,  mergea  din  ce  în  ce  mai  greu.  Lidas,  bătrân  şi  el, 
nu  mai  pleca  de  la  moşie.  într-o  noapte  înnorată  şi  umedă,  sufletul 
LARINEI  a  părăsit  trupul  istovit  de  viaţă.  Lidas,  neputând  să  mai  trăiască 
fără  femeia  lui,  a  închis  ochii  după  câteva  săptămâni. 

Remarcăm  şi  de  această  dată  predestinarea  spre  bogăţie,  confort, 
poziţie  socială  înaltă,  întâlnită  deja  la  belgianca  Niveda.  Cu  toate  că 
devenise  bogată  după  căsătorie,  firea  LARINEI  rămăsese  tot  cea  a  unei 
femei  modeste  şi  supuse  voinţei  bărbatului.  Aşa  cum  cerea  tradiţia  veche 
de  sute  de  ani,  nu  era  nimic  de  schimbat  în  familiile  lituaniene.  Pe 
LARINA  nu  o  interesa  ce  făcea  bărbatul  ei  când  lipsea  de  acasă, 
bucurându-se  în  schimb  la  revenirea  lui.  Dacă  Lidas  îi  povestea  ce  voia  el, 
femeia  era  mulţumită.  în  mod  evident,  viata  de  familie  din  acele  vremuri 
era  mult  mai  simplă  decât  cea  de  acum.  Familia  era  familie,  distracţia 
bărbaţilor  când  plecau  de  acasă  era  o  altă  treabă. 

Nina  Petre 
25  noiembrie  2014 


COMENTARIUL  DOAMNEI  ZOE 

„Referitor  la  karma  4,  Larina  Nemri:  ca  asemănări  găsesc  dragostea 
pentru  cărţi,  artă  şi  amenajări  interioare,  îndemânare  în  realizarea 
lucrurilor.  La  rândul  meu  iubesc  enorm  caii  (pot  chiar  să-i  imit)  şi 
îmi  pare  că  mă  încarc  cu  energie  pozitivă  atunci  când  îi  privesc  alergând 
liberi.  Nu  îmi  place  să  ies  în  evidenţă  şi  să  se  uite  lumea  la  mine  cum  mă 
îmbrac  şi  cum  arăt.  Mi-ar  place,  în  schimb,  să  fac  ceva  extraordinar  (gen 

„salvarea  omenirii”  sau  „descoperirea  secolului”),  iar  ceilalţi  să  se  uite  la 
mine  cu  drag.  Şi  mă  descurc  bine  cu  rochiile  lungi  de  epocă. 

Ca  deosebiri:  nu  îmi  place  să  fiu  supusă  nimănui.  O  pot  face  însă 
dacă  sunt  convinsă  de  justeţea  argumentelor.  Cel  mai  greu  e  la  muncă, 
dar  ştiu  că  în  viaţă  nu  facem  întotdeauna  ce  vrem. 

Observ  că  în  aceste  4  vieţi  de  până  acum  spiritului  meu  a  vrut  să  fie 
mai  mult  femeie  şi  să  crească  mulţi  copii.  Bogăţia  materială  şi  rangul  au 
scăzut  (nici  nu  vreau  să  mă  gândesc  ce  vă  mai  fi).  Aş  vrea  ca  în  viitoarea 
viaţă  să  fiu  arheolog.  Asta  ar  satisface  dorinţa  de  cunoaştere,  de  aventură, 
de  călătorii,  de  descoperiri.” 

ZOE 

30  noiembrie  2014 
Bucureşti 


Episodul  5  -  NADUKO 

Episodul  spiritual  nr.5  îl  are  ca  erou  pe  maorul  NADUKO.  Viaţa  lui 
s-a  desfăşurat  între  anii  1500-1539  (secolul  16).  S-a  născut  într-o 
modestă  localitate  portuară  situată  în  estul  Insulei  de  Nord,  teritoriu  ce 
aparţine  astăzi  ţării  numite  Noua  Zeelandă.  Satul  de  pescari  în  care 
locuia  familia  lui  NADUKO  se  afla  pe  ţărmul  Golfului  Hauraki,  apa 
golfului  provenind  din  Oceanul  Pacific. 

Părinţii,  Maduro  (tatăl)  şi  Lunhe  (mama),  au  avut  11  copii,  dintre 
care  8  (3  fete  şi  5  băieţi)  au  decedat  la  vârste  cuprinse  între  2  şi  16  ani, 
din  cauza  unor  boli  şi  muşcături  veninoase  (pe  sol  şi  în  apă).  Au  ajuns  la 
vârsta  maturităţii  3  băieţi:  NADUKO,  Rukudu  şi  Memdek.  NADUKO,  fiul 
mijlociu,  era  cu  3  ani  mai  tânăr  decât  Rukudu  şi  cu  7  ani  mai  în  vârstă 
decât  Memdek. 

Părinţii  lui  NADUKO  proveneau  dintr-un  neam  de  maori,  la  fel  ca 
toţi  locuitorii  satului.  Insula  de  Nord  a  fost  populată  în  secolele  10-14  de 
triburi  polineziene  (maori)  originare  din  Pacificul  răsăritean.  Conform 
unor  legende  păstrate  prin  viu  grai,  maorii  migraseră  din  arhipelagul 
Hawaii.  Pe  Insula  de  Nord  au  întâlnit  o  populaţie  de  vânători  (moa)  care 
trăia  în  epoca  de  piatră.  Maorii  s-au  grupat  în  sate  fortificate, 
organizându-se  în  caste  şi  ginţi  matriarhale.  Au  adus  cu  ei  porcul  şi 
câinele,  iar  dintre  păsările  de  curte,  găina.  Fauna  locală  era  formată  din 
păsări  nezburătoare  (kiwi,  moa),  mici  rozătoare,  lilieci  şi  insecte. 

Casele  din  satul  lui  NADUKO  aveau  formă  dreptunghiulară,  fiind 
construite  din  bârne  şi  acoperite  cu  crengi.  în  jurul  fiecărei  case  era 
construit  un  zid  de  apărare.  Pe  stâlpul  principal  al  casei  erau  sculptate 
figurile  strămoşilor  din  care  proveneau  membrii  familiei.  Platforma  de 
cult  a  comunităţii  se  afla  în  afara  satului,  fiind  formată  dintr-un  stâlp  de 
lemn  cu  reprezentări  de  zei  sculptate.  Acolo  se  adunau  localnicii  în 
situaţii  deosebite:  şedinţe  de  interes  general,  petreceri  cu  oaspeţii, 
ceremonii  tradiţionale. 

5 


NINA  PETRE  -  Vieţile  anterioare  ale  spiritului  Voi. 3 


pag. 163 


Pe  Insula  de  Nord  creştea  inul  în  stare  sălbatică,  folosit  de  femei  la 
ţesutul  pânzei  (tapa)  şi  la  diverse  împletituri.  Pentru  obţinerea  pânzei  de 
in  se  lucra  la  războiul  de  ţesut.  Oalele  din  lut  necesare  în  gospodărie  erau 
făcute  de  bărbaţi,  meşteşug  moştenit  de  NADUKO  şi  fraţii  săi  de  la  tatăl 
lor. 

Atât  femeile,  cât  şi  bărbaţii  aveau  găuri  în  urechi,  unde  îşi 
introduceau  podoabe  din  os,  lemn  şi  pene.  Maorii  din  satul  lui  NADUKO, 
la  fel  ca  toţi  maorii  din  Noua  Zeelandă,  îşi  tatuau  corpul  cu  linii  drepte 
sau  frânte,  cercuri  şi  linii  curbe,  reprezentând  fiinţe  din  natură,  mai  ales 
păsări. 

Toate  familiile  din  sat  îşi  săpau  pământul  cu  ajutorul  unui  par  de 
lemn.  Principala  plantă  comestibilă  pe  care  o  cultivau  era  kumara 
(batata).  Rezervele  de  kumara  se  păstrau  în  hambare  construite  special 
pentru  ele.  Carnea  şi  peştele  erau  preparate  în  cuptoare  de  pământ,  fiind 
aşezate  pe  pietre  încălzite,  acoperite  cu  frunze,  crengi  şi  pământ. 

Ocupaţia  de  bază  a  bărbaţilor  era  pescuitul,  ca  sursă  importantă  de 
hrană.  în  zori  de  zi,  Maduro  şi  fiii  lui  plecau  la  pescuit,  fiecare  purtând 
câte  un  coş.  înainte  de  a  se  avânta  în  larg,  îndeplineau  nişte  ritualuri,  în 
credinţa  că  se  vor  întoarce  cu  bărcile  pline  de  peşte.  Tatăl  lui  NADUKO 
avea  o  singură  barcă,  făcută  dintr-un  trunchi  de  copac,  cu  ajutorul  unui 
topor  de  piatră. 

NADUKO  a  muncit  mult  la  confecţionarea  propriei  bărci,  ca  primă 
condiţie  pentru  ca  şeful  satului  să  îi  oficieze  cununia  cu  aleasa  inimii, 
frumoasa  Nimme.  Fata  avea  doar  15  ani,  iar  NADUKO,  21.  La  nuntă, 
fraţii  lui  NADUKO  au  umblat  pe  catalige  de  lemn,  producând  o  foarte 
bună  dispoziţie  celor  prezenţi.  Copiii  au  lansat  câteva  zmee  făcute  din 
frunze  de  copaci. 

Dintre  cei  11  copii  născuţi  de  Nimme  au  supravieţuit  doar  6:  3  fete  şi 
3  băieţi.  La  un  an  după  nuntă  a  apărut  primul  născut,  o  fetiţă  pe  care  au 
botezat-o  Ukhi.  Surorile  ei,  supravieţuitoare  ale  unor  boli  şi  înţepături  de 
insecte,  se  numeau  Donbe  şi  Umandi.  Băieţii  supravieţuitori  au  fost: 
Durnu,  Rurru  şi  Kimbe.  Au  crescut  voinici  şi  curajoşi  ca  tatăl  lor,  harnici 
peste  măsură. 

La  30  de  ani,  NADUKO  a  primit  funcţia  de  şef  al  satului  (căpetenie). 
Una  dintre  noile  sale  obligaţii  era  cititul  în  stele.  La  anumite  intervale  de 
timp,  NADUKO  şi  preotul  (shamanul)  se  întâlneau  într-o  colibă  de  la 
marginea  satului,  pentru  a  urmări  mersul  stelelor,  a  prezice  vremea  şi 
rezultatele  unor  acţiuni  comune  la  care  participau  adulţii  comunităţii. 
Stelele  erau  folosite  pentru  divizarea  timpului.  Anul  era  împărţit  în  două 
anotimpuri:  vara  şi  iarna.  Lunile  anului  se  formau  după  fazele  Lunii. 
Astfel,  comunitatea  lui  NADUKO  avea  propriul  calendar. 

La  39  de  ani,  şeful  NADUKO  ajunsese  să  aibă  o  mare  încredere  în 
harul  său  de  prezicător.  Totuşi,  o  prezicere  greşită  i-a  provocat  moartea. 
La  vreme  de  noapte  a  întrebat  stelele  dacă  a  doua  zi  va  avea  vreme 
frumoasă  şi  mult  spor  la  pescuit.  Alcoolul  tare  consumat  peste  măsură  l-a 
indus  în  eroare,  omul  găsind  numai  semne  bune  pentru  ziua  următoare. 

A  plecat  în  zori  la  pescuit  însoţit  de  băiatul  cel  mare,  Durnu,  care 
împlinise  15  ani.  Furtuna  i-a  surprins  în  larg.  Barca  s-a  răsturnat,  iar 
valurile  uriaşe  ale  Oceanului  Pacific  i-au  aruncat  în  adâncul  apelor. 

Nina  Petre 
5  ianuarie  2015 


COMENTARIUL  DOAMNEI  ZOE 

„Cred  că  de  aici  vine  atracţia  pentru  mare  şi,  în  acelaşi  timp,  teama 
nelămurită  (ceva  mai  presus  de  reţinerea  vis-a- vis  de  imensitatea  ei). 

Mi-a  plăcut  viaţa  pe  care  a  dus-o:  legat  de  natură,  tată  iubitor, 
căpetenie,  prezicător. 

în  ce  priveşte  îndemânarea,  pot  spune  că  am  două  mâini  drepte.  Mă 
prind  repede  ce  trebuie  să  fac  pentru  a  repara  ceva  şi  pot  să  improvizez 
din  mai  nimic. 

Ce  mi-a  mai  plăcut  este  şi  faptul  că  s-a  căsătorit  din  dragoste  (ca  toţi 
antecesorii  mei  cunoscuţi  până  acum). 

Ca  deosebire:  nu  îmi  place  alcoolul,  nici  tutunul  sau  alte  droguri. 
Recunosc  că  mai  scap  la  dulciuri. 

Locul  în  care  s-a  născut  şi  a  trăit  (Noua  Zeelandă)  îmi  pare  familiar, 
îmi  creează  o  stare  de  nostalgie.  De-a  lungul  timpului,  am  observat  că 
sunt  zone  ale  globului  care  îmi  plac  şi  altele  unde  nu  aş  călca  în  ruptul 
capului.” 

ZOE 

7  ianuarie  2015 
Bucureşti 


Episodul  6  -  RUKKE 

Episodul  spiritual  nr.6  o  are  ca  eroină  pe  norvegianca  RUKKE.  Ea  s- 
a  născut  în  sudul  Norvegiei  şi  a  trăit  între  anii  1412-1478  (secolul  15).  în 
regiunea  unde  se  afla  ferma  părinţilor  ei  s-a  construit  mai  târziu  orăşelul 
Eiken.  Tatăl  ei,  Kdarron,  îşi  vindea  produsele  de  pe  moşie  călătorind  pe 
uscat  spre  nordul,  estul  şi  vestul  peninsulei  scandinave.  Nevasta  lui, 
Ullime,  dăduse  naştere  la  doi  copii.  Fata,  RUKKE,  era  mai  în  vârstă  decât 
fratele  ei,  Runuall,  cu  6  ani.  Copilăria  lor  a  fost  ca  un  vis  frumos,  cu  toate 
că  au  muncit  alături  de  părinţi  şi  angajaţii  acestora  cât  i-au  ţinut  puterile. 

Ţara  lor,  Regatul  Norvegiei,  făcea  parte  (încă  din  anul  1397)  din 
Uniunea  de  la  Kalmar,  care  mai  cuprindea  Islanda,  Suedia,  Finlanda  şi 
Danemarca.  Rolul  conducător  în  această  asociere  de  state  îl  deţinea 

5 

Danemarca.  RUKKE  s-a  născut  în  anul  1412,  cel  în  care  murise 
Margareta,  soţia  regelui  Haakon  VI  Magnusson,  regină  a  Norvegiei, 
Danemarcii  şi  Suediei.  I-a  urmat  la  tron  Erik  III  de  Pomerania,  rege  în 
Norvegia,  Danemarca  şi  Suedia,  care  a  domnit  între  anii  1412-1442. 
Urmaşul  său  a  fost  regele  Christofor  III  de  Bavaria  (1442-1448).  în 

perioada  1449-1814,  Norvegia  a  fost  condusă  de  regii  Danemarcii,  ce 
aparţineau  dinastiei  Oldenburg. 

In  anii  ce  au  urmat  sosirii  pe  lume  a  micuţei  RUKKE,  economia 
Norvegiei  s-a  dezvoltat  considerabil,  mai  ales  prin  agricultură,  comerţ  şi 
meşteşuguri.  Kdarron,  tatăl  lui  RUKKE,  străbătea  din  primăvară  până  în 
toamnă  drumurile  desfundate  care  uneau  satul  său  cu  diverse  localităţi 

9 

de  pe  întinsul  ţării.  îşi  încărca  solida  căruţă  cu  lemne,  piei,  vite,  păsări, 
întorcându-se  cu  peşte,  lână,  ulei  de  balenă,  miere,  cai,  sare,  haine,  oi. 
Deşi  pândit  de  pericole  la  tot  pasul,  comerţul  practicat  de  Kdarron 
devenea  din  ce  în  ce  mai  profitabil.  Prosperitatea  familiei  creştea  anual, 
ca  şi  zestrea  lui  RUKKE. 

Fata  împlinise  13  ani,  când  un  fermier  de  la  mare  distanţă  (spre  vest) 
le-a  făcut  o  vizită.  Arrund  ajunsese  la  24  de  ani  tot  căutându-şi  o  fată  de 
fermier  modestă,  frumoasă,  cuminte  şi  harnică.  Aflase  de  fata  lui 
Kdarron  de  la  un  prieten  al  acestuia,  negustor  şi  el.  Ajungând  în  casa  lui 
Kdarron,  Arrund  a  fost  profund  impresionat  de  frumuseţea  şi  inteligenţa 
fetei.  RUKKE,  modest  îmbrăcată,  se  îmbujorase  la  faţă,  fiindcă  îl  plăcea 
pe  tânărul  care  le  intrase  pe  uşă.  înţelegerea  în  privinţa  dotei  s-a  făcut 
uşor,  urmând  ca  fata  să  primească  de  la  părinţi  vase  de  aramă,  bijuterii 
din  aur  şi  argint,  doi  cai  superbi,  o  căruţă  cu  piei  de  oaie  şi  jder  şi  o  cutie 
plină  cu  monede  din  aur.  După  câteva  zile  de  pregătiri,  RUKKE  s-a  urcat 
pe  calul  ei  favorit,  urmându-şi  viitorul  soţ. 

Au  sosit  în  localitatea  Dirdal  (denumire  actuală),  aflată  în 
vecinătatea  ţărmului  Oceanului  Atlantic.  Nunta  s-a  făcut  în  casa  lui 

9 

Arrund,  fiind  organizată  de  părinţii  lui,  Olsen  şi  Anike.  RUKKE,  uimită 
de  bogăţia  soţului  şi  a  socrilor,  şi-a  lăsat  copilăria  la  o  parte,  începându-şi 
viata  de  nevastă  cu  multă  seriozitate.  în  casă  munceau  câţiva  servitori, 
dar  mai  era  şi  ferma  de  la  ţară,  asemănătoare  cu  cea  a  părinţilor  ei. 
Arrund  a  lăsat-o  în  grija  părinţilor  şi  a  servitorilor,  plecând  pe  mare  în 
mica  lui  corabie  după  doar  două  săptămâni  de  la  nuntă. 

încă  din  prima  zi  de  şedere  în  casa  lui  Arrund,  RUKKE  i-a  povestit 
despre  harul  ei  de  a  ghici  viitorul.  I-a  explicat  că  ştia  cum  va  fi  vremea 
urmărind  mersul  norilor  pe  cer,  culoarea  şi  forma  lor,  dar  mai  avea  în 
vedere  şi  direcţia  vântului  în  diferitele  etape  ale  zilei  şi  nopţii.  Când  se 
afla  în  ferma  de  la  ţară,  ghicea  evenimentele  viitoare  după  reacţiile 
păsărilor  sălbatice  sau  domestice.  înainte  de  plecarea  lui  Arrund  pe 
mare,  el  urmărind  să  ajungă  în  insulele  britanice  pentru  comerţ,  RUKKE 
a  cercetat  fenomenele  naturii  şi  manifestările  necuvântătoarelor  din 
apropierea  casei.  Şi-a  avertizat  soţul  asupra  pericolului  care  îl  aştepta  în 
apropierea  marelui  ţărm  spre  care  urma  să  se  îndrepte. 

Şi-a  revăzut  bărbatul  după  o  lună,  revenit  cu  răni  pe  trup  şi  mari 
defecţiuni  la  corabie.  Scăpase  cu  greu  dintr-o  luptă  cu  piraţii,  care  l-au 
atacat  în  apropierea  ţărmului  Angliei.  Le-a  dat  toate  mărfurile  cumpărate 
de  la  negustorii  englezi  în  schimbul  vieţii  lui  şi  a  echipajului  format  din  11 
marinari.  După  acest  eşec  pe  mare,  care  l-ar  fi  putut  costa  viaţa,  Arrund  a 
renunţat  la  navigaţie,  preferând  comerţul  pe  uscat. 

RUKKE  avea  17  ani  când  a  reuşit  să  devină  mamă,  născând-o  pe 
delicata  Hygade.  A  fost  singurul  ei  copil.  Fetiţa,  copie  fidelă  a  mamei,  a 
crescut  şi  s-a  maturizat  aşa  cum  făcuse  şi  RUKKE.  în  plus,  a  moştenit 
darul  prevestirilor  de  la  mama  RUKKE,  spre  norocul  lui  Arrund, 
principalul  beneficiar  al  darului  lor  înnăscut.  Amândouă  se  fereau  să  le 
ghicească  unor  persoane  pe  care  nu  le  cunoşteau.  Atât  RUKKE,  cât  şi 
Arrund  proveneau  din  familii  creştine.  Preoţii  creştini  nu  priveau  cu  ochi 
buni  obiceiul  prevestirilor.  Dacă  rămânea  totul  în  cadrul  familiei,  preoţii 
nu  se  amestecau  în  obiceiurile  tradiţionale. 

5 

RUKKE  a  trăit  doar  66  de  ani,  fiind  răpusă  de  reumatismul  avansat 
care  îi  deformase  oasele  şi  o  încovoiase  atât  de  tare,  că  nu  mai  putea 
merge  decât  sprijinindu-se  intr-un  baston.  Arrund  ajunsese  la  77  de  ani, 
arătând  ca  un  bătrân  trecut  prin  toate  greutăţile  vieţii.  Omul  renunţase 
de  multă  vreme  la  călătoriile  comerciale,  fiindcă  averea,  adunată  cu 
multă  trudă  şi  numeroase  pericole,  îi  ajungea  pentru  a  trăi  liniştit  lângă 
nevasta  lui.  Hygade  avea  49  de  ani,  era  căsătorită  cu  un  fermier  şi  locuia 
cu  familia  ei  la  ţară,  nu  prea  departe  de  părinţi.  Avea  4  copii  şi  5  nepoţi. 

RUKKE  îşi  presimţise  moartea  cu  câteva  săptămâni  înainte  de  a-şi 
da  duhul.  Ştia,  cu  aproximaţie,  ziua  când  Dumnezeu  o  va  lua  dintre  cei 
vii.  Cu  o  zi  înainte  de  obştescul  sfârşit,  s-a  aşezat  pe  pat,  după  ce  îi  ceruse 
menajerei  să  schimbe  aşternutul  şi  să  o  îmbrace  cu  o  cămaşă  curată.  S-a 
spălat  cu  ajutorul  a  două  servitoare,  apoi  s-a  îmbrăcat  şi,  stând  comod  pe 
pat,  şi-a  început  rugăciunile.  Aproape  de  miezul  nopţii  a  mai  cerut  o 
lumânare  aprinsă,  pe  lângă  cele  două  deja  existente  lângă  pat.  S-a  rugat 
neîncetat  până  la  ivirea  zorilor.  Voise  să  rămână  singură  în  cameră.  I-a 
cerut  Domnului  să  le  ierte  păcatele  tuturor  rudelor  ei,  chiar  şi  strămoşilor 
pe  care  îi  cunoscuse  în  copilărie.  Cu  sufletul  uşurat  de  griji,  împăcată  cu 
ea  însăşi,  a  închis  ochii  când  primele  raze  ale  soarelui  intrau  pe  mica 
fereastră. 

Spiritul  ei,  înălţat  la  Cer,  şi-a  urmat  cu  îndârjire  succesiunea 
încarnărilor  ulterioare,  peregrinând  în  trupuri  umane  prin  Noua 
Zeelandă,  Lituania,  Belgia,  Grecia,  Letonia  şi,  în  sfârşit,  România. 

Nina  Petre 
23  februarie  2015 


COMENTARIUL  DOAMNEI  ZOE 

„Mă  bucură  faptul  că,  cel  puţin  până  acum,  nu  am  găsit  fapte  rele  în 
vieţile  mele  anterioare.  Mi-a  plăcut  Rukke  foarte  mult:  muncitoare, 
modestă,  iubitoare  şi,  mai  ales,  prezicătoare  (la  fel  ca  şi  maorul  Naduko). 
Cred  că  v-am  mai  scris  despre  faptul  că  în  această  viaţă  simt  că  am 
pierdut  un  har  paranormal  (posibil  acest  dar  de  prezicător). 

Până  acum,  în  toate  vieţiile  am  avut  copii,  deci  am  avut,  cred  eu,  şi 
un  rol  de  ghidare  al  altor  suflete  pornite  în  călătoria  încarnării. 

Norvegia  îmi  place  şi  mi  se  pare  o  lume  puţin  fantastică:  verde,  cu 
aer  curat,  mirosind  a  conifere,  datorită  pădurilor  imense,  sau  a  alge  lângă 

ţărmul  mării,  un  tărâm  al  creaturilor  din  alte  dimensiuni  (zei,  zâne  şi 
spiriduşi).  Nu  mă  interesează  nivelul  ridicat  de  viaţă  din  această  ţară, 
oraşele,  economia  înfloritoare,  ci  doar  natura  primitivă  în  toată  măreţia 
ei. 

într-adevăr  aş  vrea  să  realizez  mai  multe  în  această  viaţă.  Am 
încredere  în  spiritul  meu:  poate  viitorul  ce  îmi  este  rezervat  va  cuprinde 
şi  ceva  extraordinar.” 

ZOE 

25  februarie  2015 
Bucureşti 


Episodul  7  -  NOGD 

Episodul  spiritual  nr.7  îl  are  ca  erou  pe  NOGD.  Viaţa  lui  s-a 
desfăşurat  între  anii  1326-1384.  NOGD  s-a  născut  intr-un  trib  african  de 
berberi  (mauri)  aşezat  în  apropierea  ţărmului  Oceanului  Atlantic,  pe 
teritoriul  Imperiului  Mali.  în  vremurile  noastre,  în  zona  vechiului  sat 
berber  se  află  oraşul  Jreida,  aparţinând  ţării  numite  Republica  Islamică 
Mauritania. 

Părinţii  lui  NOGD,  Yene  (tatăl)  şi  Tihdu  (mama),  oameni  cu  un  trai 
modest,  au  crescut  13  copii.  Dintre  aceştia,  4  au  decedat  la  vârste  mici, 
din  cauza  muşcăturilor  de  reptile  veninoase,  5  (băieţi)  au  fost  răpiţi 
pentru  a  fi  vânduţi  ca  sclavi,  iar  restul  de  4  copii  (2  băieţi  şi  2  fete)  au 
rămas  lângă  părinţi.  NOGD  avea  un  frate  mai  tânăr  cu  6  ani,  numit 
Nigamu.  Surorile  lor,  Oydo  şi  Digyen,  erau  mai  tinere  decât  ei,  cea  mai 
tânără  fiind  Digyen. 

Triburile  berbere  de  pe  coasta  Oceanului  Atlantic  au  fost  islamizate 
în  secolul  11,  după  ce  Regatul  Almoravizilor  a  distrus  Imperiul  Ghana. 
Destrămarea  acestuia  a  făcut  ca  teritoriile  sale  să  ajungă  sub  stăpânirea 
Imperiului  Mali.  Regii  care  au  condus  Imperiul  Mali  se  numeau  „manşa” 
şi  aparţineau  dinastiei  Keyta.  în  perioada  vieţii  lui  NOGD,  au  domnit 
următorii  regi:  1)  Kango  (Manşa)  Musa  I  (1312-1337);  2)  Manşa  Maghan 
I  (i337-i34i);  3)  Manşa  Sulaiman  (1341-1360);  4)  Kassa  (1360);  5)  Mari 
Dyata  II  (1360-1374);  6)  Musa  II  (1374-1387). 

Populaţia  satului  în  care  se  nasuse  NOGD  avea  o  structură  socială 
tribală.  Strămoşii  tuturor,  berberi  cu  fire  independentă,  au  rezistat, 
începând  cu  secolul  7,  cuceritorilor  arabi,  dar  treptat  au  fost  arabizaţi  şi 
islamizaţi.  Au  continuat  totuşi  să  îşi  menţină  trăsăturile  originale,  prin 
obiceiuri  şi  tradiţii  transmise  de  la  o  generaţie  la  alta. 

Ocupaţia  de  bază  a  consătenilor  lui  NOGD  şi  a  părinţilor  lui  era 
agricultura.  Toate  familiile  practicau  culesul  şi  cultivarea  pământului, 
natura  fiind  destul  de  generoasă.  Arborii  sălbatici  şi  cei  semicultivati,  ca 
palmierul  de  ulei,  arborele  de  papaya  şi  cel  de  cola,  ofereau  roade 
preţioase:  ulei  şi  vin  de  palmier,  scoarţă  de  copac,  cenuşă  folosită  cu  sare, 
materialele  pentru  construcţii.  Femeile  efectuau  muncile  agricole,  lăsând 

defrişatul  în  seama  bărbaţilor.  Ca  unealtă  agricolă  foloseau  săpăliga.  în 
plus,  aveau  obligaţia  de  a  culege  plantele  comestibile  şi  de  a  prinde  mici 
vietăţi:  insecte  şi  animale  destinate  hranei.  Caprele,  găinile  şi  câinii 
ajungeau  deseori  drept  ofrande  pentru  îmbunarea  spiritelor  naturii. 
Şerpii,  vietăţi  protejate,  primeau  lapte,  fiind  consideraţi  simbolul 
fecundităţii  şi  reprezentanţi  ai  strămoşilor. 

Unitatea  de  bază  a  comunităţii  satului  era  marea  familie.  Averea 

9 

părinţilor  intra  în  posesia  fiului  cel  mai  vârstnic,  iar  următorul  fiu  ca 
vârstă  primea  rolul  de  şef  al  familiei.  înainte  de  căsătorie,  fiii  lui  Yene  şi- 
au  construit  colibele  în  apropierea  celei  a  părinţilor.  Primul  şi  cel  de-al 
doilea  fiu,  în  ordinea  vârstei,  fuseseră  furaţi  încă  din  copilărie.  Şeful 
satului,  ajutat  de  sfatul  bătrânilor,  a  decis  ca  NOGD  să  moştenească  toate 
bunurile  părinţilor,  iar  Nigamu  să  preia  rolul  de  şef  al  familiei  după 
moartea  lui  Yene. 

împlinind  16  ani,  NOGD  a  intrat  intr-un  grup  de  săteni  care 
începuseră  să  practice  comerţul  cu  fildeş.  Aduceau  colţii  de  elefanţi  de  la 
mare  distanţă,  înfruntând  pericole  nenumărate.  Erau  prinşi  uneori  de 
paznicii  domeniilor  pe  care  călătoreau,  bătuţi  şi  lăsaţi  fără  preţioasa 
marfă.  Cu  toate  aceste  neajunsuri,  NOGD  şi  colegii  săi  de  afaceri  au  reuşit 
să  strângă  bucăţi  de  aur  şi  ceva  pietre  preţioase,  considerându-se  oameni 
bogaţi. 

La  20  de  ani,  pofta  de  avere  a  lui  NOGD  crescuse  considerabil, 
îndemnându-1  să  adere  la  comerţul  cu  sclavi.  în  cugetul  său  încolţise  de 
mult  dorinţa  de  a-şi  răzbuna  cei  5  fraţi  răpiţi  de  mici,  despre  soarta 
cărora  nu  se  mai  ştia  nimic.  Fiind  înalt  şi  voinic,  priceput  la  mânuirea 
armelor  folosite  în  răpiri,  a  colindat  prin  ţinuturile  izolate,  furând  băieţi 
din  alte  triburi.  Timp  de  2  ani  a  strâns  o  avere  suficient  de  mare  pentru  a- 
şi  cumpăra  de  la  stăpânul  zonei  în  care  locuia  o  bucată  de  teren. 

A  defrişat  mare  parte  din  pământul  său,  construindu-şi  o  colibă  mai 
spaţioasă  decât  a  oricărui  bărbat  din  satul  său.  Având  avere  în  aur,  pietre 
preţioase,  teren,  casă  şi  multe  animale,  NOGD  s-a  îndepărtat  de 
comunitatea  sătenilor.  Le-a  rămas  totuşi  apropiat  celor  din  familie  şi 
tuturor  rudelor  sale. 

Având  deja  22  de  ani,  îi  sosise  vremea  să  îşi  aducă  o  nevastă  în  casă. 
Cu  aur  şi  câteva  animale  mari  a  cumpărat-o  pe  Ygad.  Fata  având  doar  13 
ani  şi  fiind  foarte  frumoasă,  nu  reuşise  niciun  tânăr  din  sat  să  dea  în 
schimbul  ei  atât  cât  oferise  trufaşul  NOGD.  Alegerea  s-a  dovedit  a  fi  bună 
de  ambele  părţi.  Ygad,  bine  educată  de  mama  sa,  era  o  musulmancă 
foarte  credincioasă,  dar  şi  o  bună  păstrătoare  a  tradiţiilor  religioase 
berbere. 

La  fel  ca  părinţii  şi  toate  rudele,  fata  credea  că  morţii  trăiau  în 
pământ,  iar  anumite  părţi  din  ei  renăşteau  în  pruncii  nou-născuţi  sau  în 
animalele  reprezentative  pentru  fiecare  familie  (totemurile).  Ygad  a  dat 
naştere  la  12  copii,  rămânând  în  final  doar  cu  două  fete  şi  un  băiat.  Fetele 
se  numeau  Uydun  şi  Anymhu,  iar  băiatul,  Rorrug.  Pe  Uydun  o  născuse  la 
15  ani,  pe  sora  ei,  la  24  de  ani,  iar  pe  băiat,  la  31  de  ani.  Dintre  cei  9  copii 

pierduţi  de-a  lungul  anilor,  3  au  fost  ucişi  de  hoţii  de  sclavi,  iar  6  s-au 
îmbolnăvit  grav,  nemaiputând  supravieţui. 

La  40  de  ani,  NOGD  încă  mai  fura  copii  şi  îi  vindea  negustorilor  de 
sclavi.  Familia  lui  nu  cunoştea  prea  bine  sursa  averii,  care  creştea  de  la 
un  an  la  altul.  Rareori  mai  pleca  la  drum  lung  spre  triburile  deşertului. 
Avea  grupul  său  de  răpitori,  care  îi  aducea  aur  după  fiecare  captură  şi 
vânzare. 

Fiul  său,  Rorrug,  a  devenit  posesorul  uriaşei  averi  a  tatălui,  ceea  ce 
rămăsese  după  achitarea  dotei  de  căsătorie  pentru  fiecare  dintre  surorile 
lui.  Fetele  au  ajuns  bine,  tatăl  lor  având  grijă  să  le  dea  unor  negustori 
bogaţi.  Rorrug  a  aflat  despre  sursa  averii  tatălui  prin  destăinuirea  lui 
NOGD.  Băiatul  împlinise  18  ani  şi  dorea  să  se  apuce  de  negustorie. 
Pentru  a-1  feri  de  primejdiile  călătoriilor,  NOGD  l-a  pus  în  legătură  cu 
grupul  său  de  luptători  hoţi  de  copii.  De  atunci  şi  până  la  moartea  lui 
NOGD,  Rorrug  a  coordonat  întreaga  activitate  a  grupului,  împărţind  pe 
jumătate  câştigurile  cu  tatăl  său. 

La  58  de  ani,  NOGD  se  considera  încă  tânăr.  Bolile  îl  ocoleau,  iar 
pofta  de  viaţă  nu  îi  scăzuse  deloc.  Totuşi,  îi  sosise  momentul  să  plătească 
pentru  toţi  copiii  furaţi  la  ordinele  lui.  într-o  seară,  în  timp  ce  fuma  stând 
comod  în  grădina  sa,  un  bărbat  a  sărit  gardul  şi  l-a  înjunghiat  mortal.  A 
doua  zi,  se  răspândise  prin  sat  vestea  să  NOGD  fusese  ucis  de  tatăl  unui 
băiat  ce  dispăruse  dintr-un  sat  îndepărtat.  După  moartea  tatălui,  Rorrug 
a  renunţat  la  comerţul  cu  sclavi. 

5  9 

Nina  Petre 
24  martie  2015 


COMENTARIUL  DOAMNEI  ZOE 

„Am  citit  episodul  nr.7  şi  primele  cuvinte  au  fost  „O,  Doamne,  ce 
bestie  cu  chip  de  om!”.  Cum  a  putut  să  aducă  atâta  durere  în  inimile 
acelor  părinţi  şi  să  nenorocească  atâţia  copii?  Cum  a  crezut  că  poate 
răzbuna  răpirea  fraţilor  săi  prin  aceeaşi  metodă?  Cred  că  aceasta  este 
dovada  clară  de  lipsă  de  colaborare  cu  spiritul  său.  Omul  a  fost  prea 
preocupat  de  răzbunare,  de  dorinţa  de  înavuţire,  de  lăcomie.  Energia  lui 
negativă  a  fost  prea  mare  şi  prea  opacă,  iar  spiritul  său  nu  a  putut  să  îi 
transmită  nimic.  A  avut  un  sfârşit  tragic,  ucis  de  un  părinte  deznădăjduit 
şi  îndurerat.  Mă  gândesc  că  suferinţa  provocată  altora  în  acea  viaţă  s-a 
transformat  în  suferinţa  îndurată  în  următoarele  vieţi,  când  şi-a  pierdut 
ba  partenerul  de  viaţă,  ba  copii.  Sper  ca  în  această  existenţă  să  fiu  ferită 
de  asemenea  durere. 

Recunosc  că  nu  îmi  place  islamismul,  pentru  că  este  o  religie  care 
promovează  uciderea  şi  îngrădeşte  viaţa  femeilor.  M-am  bucurat  că  în 
ultimele  vieţi  am  fost  creştină. 

Cât  despre  Africa,  nu  mă  atrage,  mi  se  pare  un  loc  întunecat,  plin  de 
energii  negative,  emanate  de  oamenii  prea  primitivi,  dedaţi  vrăjitoriilor  şi 
ritualurilor  sângeroase.  Nu  mi-ar  place  să  locuiesc  acolo. 

îmi  place  natura  liberă  şi  îmi  plac  şi  animalele;  mi-ar  place  să  vizitez 
rezervaţiile  naturale  şi  locurile  cu  monumente  istorice. 

Revenind  la  prezent:  aşa  cum  v-am  mai  scris,  am  o  mare  îngrijorare 
privind  izbucnirea  războiului.  Suntem  prea  aproape  şi  avem  vecini  prea 
lacomi  ca  să  scăpăm  neatinşi.  Din  ce  am  mai  citit  pe  ici,  pe  colo,  am 
înţeles  că  radiaţia  nucleară  ar  distruge  nu  numai  fiinţele  vii,  ci  şi  spiritul 
lor.  Oare  este  adevărat?  Şi  dacă  este,  oare  va  îngădui  Dumnezeu  această 
distrugere? 

Ştiu  că  avem  oameni  ce  se  roagă  neîncetat  pentru  binele  acestei  ţări, 
nu  numai  sfinţii  călugări  din  mănăstiri,  ci  şi  oameni  simpli.  Mă  gândesc 
dacă  am  putea  să  stabilim  o  legătură,  dacă  s-ar  ruga  toţi  în  acelaşi  timp 
cu  aceleaşi  cuvinte  (sau  acelaşi  mesaj)  pentru  schimbarea  în  bine  a 
intenţiilor  oamenilor  răi  ce  conduc  ţările  agresoare,  poate  nu  va  mai 
exista  această  ameninţare.” 

ZOE 

25  februarie  2015 
Bucureşti 

